
Persoun SantelJtrs, pediï evidomp. 



KENTELIOU 






Skrivet e gallek gant an Tad Monnin 



TROET E BREZOUNEK 

Gant Th. PILVEN AR ZEVELLEK 

(Bocb-7(uzik ar Chalvar) 



GANT AOTRE : 
Aotrou *n Arc'hcskop Roazon, Dol ha Sant-Malo, Kardinal 
Labourc ; Aotrou 'n Eskop Kcmpcr ha Lcon ; Aotrou 
'n Eskop Sant-Brick ha Landrcgcr ; Vikclcd-Vraz 
Gwencd ; Aotrou 'n Eskop Moulins, hag an Tad 
Lc Dorc, penn-rcncr.urz an Eudistcd 




BREST 

4 — Moullerez ru ar Chastell — 4 

1906 

Aotrou Pcrsoirti Ars a 
zo bct roct da batroum 
da oll Bcrsouncd Bro- 
Chall gant Hon Tad San- 
tcl ar Pab Pi X. Obcr a 
c'hcJlcr c c'houcl cr bloaz- 
man ; an Eskibicn a c'hcll 
rci aotrc da lakaat c rclc- 
gou war an aotcriou. 



Vena vitx os justi. (Prov. 
10, i5). 

Ginou an dcn gwirion 
zo cun cicncn a yucz. 



An Aotrou Uguen, beleg, hag an Aotrou Prigent, 
beleg, o daou ginidik euz Guisseni, kouls hag 
an Aotrou Pilven, o deuz roet skoazel da skri- 
vanier brezounek Kenteliou Aotrou Persoun 
Ars, hag o deuz skrivet peb a c'her diwar-benn 
buez an den euruz J.-M. Vianney, Persoun Ars, 
evit lakaat e penn-kenta al levr-man. 

Lettre de S. E. le Gardinal Labouré, Archevêque 
de Rennes, Dol et Saint-Malo, â Tauteur de la 
traduction. 



Rennes, le 7 Décembre 1905. 



. Cher Monsieur Pilven, 

* 

D' après le rapport qui m'en est fait, votre 
traduction de UEsprit du Curé d'Ars, de 
M. l'Abbé Monnin, ne laisse rien â désirer sous 
aucnn rapport. Je ne puis que vous féliciter de 
votre excellent livre que je aésire vivement 
voir entre les mains de tous nos chers Bretons. 

Recevez, cher Monsieur, Fassurance de mes 
sentiments bien dévoués. 

f G. M. Joseph Card. Labouré, 

Archevêque de Rennes. 

Vu et permis cTimprimer. 

Quimper, le ik Octobre 1905. 



f FRANgOIS-VlRGILE, 
Evêque de Quimper et de Léon. 

ÉVÊ CHÉ Saint-Brieuc, le 0 Décembre 1905. 

de 

St-Brieuc fc Trêpier 



MONSIEUR, 

Oui, j'aime notre vieille langue bretonne : 
Nihil mihi antiquius est. 

Cest assez vous dire combien je suis person- 
nellement enchanté de vous voir Tenrichir par 
la traduction de cet Esprit du Curé d'Ars qui 
était naguère 1'un de mes livres de chevet. 

Ce qui ajoute â ma satisfaction, c'est que vous 
écrivez dans le meilleur de nos dialectes. 

Aussi ai-je été heureux, après en avoir pris 
connaissance, de recommander votre manuscrit 
â notre vénérable Evêque, si breton de cceur. 

Sa Grandeur bénit et encourage l auteur, qui 
fait un si noble emploi de ses loisirs, plus hono- 
rables encore que prématurés. 

Veuillez agréer, Monsieur, rexpressio'n de 
mes sentiments très respectueux et dévoués. 

M. Le Provost, 

Vic. gên. y Archid. de Tréguier. 



■ 

ÉVÊC H É Vannes, le 12 Décembre 1905. 

DE VANNES 
© 

Le Siège vacant 



MONSIEUR, 

Je suis heureux, au nom de mes vénérables 
collègues et au mien, de joindre notre approba- 
tion â celles de Son Eminence le Cardinal 
Labouré, et de NN. SS. les Evêques de Saint- 
Brieuc et de Quimper pour votre traduction de 
UEsprit du Curé d'Ars. 

Votre ouvrage ne peut produire que de bons 
fruits ; je désire qu'il se rcpande dans le diocèse 
de Vannes. Je le recommande aux prétres, qui 
trouveront dans le vénérable J.-M. Vianney un 
modèle ; je le recommande aux fidèles qui rece- 
vront par lui les enseignements d'un saint 
pasteur. 

J. Le Guénédal, 

Ch&noine, Vicaire cap. 




Jfe 

É V Ê C H É Moulins, le 16 Décembre 1905. 



de 

MOÜLINS 



+ 



MONSIEUR, 

Je suis heureux de m'unir â mes vénérés Col- 
lègues de TEpiscopat dont vous , me citez les 
noms pour approuver et bénir la traduction de 
L'EspHt du Curé d'Ars que vous avez entre- 
prise ; et ce sera avec grand plaisir que je la 
lirai, quand elle aura paru, étant le seul Evêque 
de France comprenant et parlant le Brezonek. 
Ce plaisir sera même double : celui d'entendre â 
travers vos pages, ma vieille langue toujours 
chère, et celui de respirer le parfum se déga- 
geant de la vie du Curé d*Ars, qui est le patron 
des prêtres et pour lequel j'ai une particulière 
dévotion. 

Je me permets de vous féliciter du magna- 
nime acte de courage et de vertu que vous avez 
accompli, et qui vous a coùté le sacrifice de 
votre carrière. Potiùs mori qukm fcedari /... 

Veuillez agréer,Monsieur, Tassurance de mon 
respectueux dévouement. 

•f* AüGUSTE, 
Evêque de Moulins. 

Gopie de la lettre du R. P. Le Doré, Supérieur 
général des Eudistes. 

■ 

i 

Paris, le 15 Janvier 1906. 

m s 

MONSIEUR, 

• 

J'applaudis des deux mains â la pensée qui 
vous a porté â traduire en breton L'Esprit du 
Curé dCArs. Hélas ! J'ai quitté lâ Bretagne, il y 
a soixante ans, et je ne savais alors que quelques 
phrases de breton de Vannes. II me sera donc 
impossible d'apprécier le mérite de votrje tra- 
duction en Léonard ; mais je connais assez le 
talent avec lequel vous maniez la plume, pour 
être certain que vous aurez fait passer dans la 
langue du Léon toutes les qualités de Toeuvre 
du P. Monnin. 

Je souhaite donc bon accueil lâ-bas â votre 
oeuvre de propagande catholique. 

Daignez agréer, Monsieur^ Texpression de 
mon plus religieux et profond respect in sanctis- . 
simo Corde Jesu et Mariae. 

Ange Le Doré, 

Supérieur des Eudistes. 

A OTROU 



AOTRE 
'n Eskop 



B E L L E Y 



Dre hor gourc'hemen-ni, al levr hanvet : Kên- 
teliou Aotrou Persoun Ars,... a zo bet sellet piz 
outan, ha dioc'h an traou mad a zo betlavaret 
d'eomp diwar e benn e kavomp deread e veuli, 
ha d'an eneou mad euz hon Eskopti e roomp ali 
d'hel lenn. 

f Per-Herri, 

Eshop Belley. 

- 

Dre gemennadurez an Aotrou n Eskop, 

- 

Sekretonr an Eskopti, 

H. Magnin. 



An aotre-man a zo skrivet e Gallek war levr an 
Tad Monnin. 

DA BERCHIRINED ARS 



Eneou ker, 

1 

Abalamour ma kare achanoch eo en deuz 
komzet ker kaer Aotrou Persoun Ars euz ar Ba- 
radoz, Bro an eneou, euz a Zoue, o Zad, euz a 
Jezuz-Krist, o Zaluer hag o mignoun. 

Evidoch-choui, eneou ker, eo en deuz kanet 
Persoun Ars, hag en deuz kavet e oll gomzou 
kaer, en deuz diskouezet e oll wiziegez. Ueoch e 
roan aman ar pez a zo d f eoch, o tistaoler e la- 
variou. 

Al levr-man a zo eun arch-relegou em euz 
dastumet enni tenzoriou er meaz a briz, skignet 
digempen e doare relegou ankounacheat, tost 
marteze da vont dd goll... 

Va lezit da lavaret deoch, breudeur karet 
meurbed, em euz great al labour zantel-man 
gant ar gwella a zo ennoun : karantez, doujans, 
kaloun, evez braz da viret na ve kollet netra, 
choant leal da labourat evit ho mad. 

Mar-d-och euz kavet skeud an Aotrou Vian- 
ney el levr am euz-me skrivet evit displega e 
vuez, gwelloch choaz e anavezoch anezan er 
skrid-man, leuniet gant e spered, ha netra ennan 
euz va spered-me. 

Ar gomz gwirion, gouzont a ran, a zo <ir gomz 
beo. (ioulskoude, evel ma choarvez d'eoch san- 
tout, war mean-bez Persoun Ars, furnez an hini 
a zo astennet eno, santout a reot ive, me gred, 
e feiz hag e garantez o tremen dre ar chomzou 
ienet a ziskrivan aman. 

Plijet eo gant Hor-Zalver binniga ar chomzou- 
ze war muzellou Persoun Ars, evit silvidigez 
meur a hini ; ra blijo gantan adarre o binniga 
dindan va fluen, evit mad darn achanoch hag 
evit Gloar e Hano Santel a zo dleet atao meuleudi 
dezan. 



Ars, ar 4 Eost 1864. Pempved deiz ha bloaz. 
abaoue ma varvaz servicher an Aotrou Doue. 



A. MONNIN. 

BOCH-RUZIK AR CHALVAR D AL LENNERIEN 



Klevet kounta 'm euz great, p'edon iaouankik c'hoaz, 
O doa, pa c'houzanve Hor-Zalver war e Groaz, 
011 laboused ar bed dilezet o c'hoajou 
'Vit dont da ziboania Prener hor pec'hejou. 

Unan, — an distera anezo, — daoust d'e aoun, 
O veza ma n'oa ket mui treac'h d'e rann-galoun, 
Daoust d'an engroez tud rok ha d'ar zoudarded kriz, 
A nijaz da blava war beg ar Groaz iskiz. 

Kent ma welaz dioc'h tal santel Jezuz ar goad 
O tivera a-hed e zivoc'h war ar c'hoad, 
E krogaz gant e veg e spern ar gurunen 
Hag e lakeaz e boan d'o jacha diouz e benn. 

Siouaz ! Re zinerz oll e oa, dâoust d'e c'hoant braz ; 
Kaer en doa, ne deue ket gantan eun drean er-meaz. 
Tenereat o welet e boan, e c'hoanteaz 
D'Hor-Zalver rei éun tamm digoll d'al labous keaz. 

Rusiet oa e vruched gant goad ar gurunen : 
Gantan ra joumo ruz da galoun da viken, 
Eme Jezuz araok mervel, evit diskouez 
Bepred, da zaoulagad an oll, da drugarez ! 

Evel al labousik dister me garfe c'hoaz, 
P* ema eur o nevezi dre 'r vro gloasiou ar Groaz, 
Daoust d'an haillouned fall a z* oc'h e zrouk-pedi, 
Disperna tal Jezuz. 0 kaera kefridi ! 

Rak va bruched zo ruz gant goad sakr Hor-Zalver 
Ive, pa blij gantan disken, peb-an-gmzer, 
Leun c'hoad gant an taoliou skoet warnezan e-leiz 4 
Em cTialoun a gristen zo o lammet em c'hreiz. 

Choant em euz, tost d'ar Groaz m'eo tachet warnezi 
Lakaat va foan da glask an dro d'E frealzi, 
Eneb kement ' ra brezel dezan, ha soken 
Ma ne ran netra all, mervel en E gichen. 

Theodor PILVEN. 
(Boc'h-ruzik ar Chalvar). 

Eur gerik bennag 

Divar-ben buez an den eüruz Jean-Mari Vianney, 

Persoun Ars 



An uriou a ginniger d'ar Vretouned n'eo ne- 
med eur skeuden zister euz a vuez an Aotrou 
Vianney e Arz : ar peb kaera euz e gomzou, euz 
e brezegennou a zo dastumet ennan ; ganto ez 
euz great evel eur boked evit rei eun tanva d'ar 
re n'o deuz ket bet an eurvad d'her c'hlevet. 
Deski a r^io d'ezo ar pinijennou kaled en deuz 
great, ar vuez santel en deuz renet, ar vad en 
deuz great en eur zigeri doriou ar Baradoz da 
gement a eneou ; deski a raio d'ezo pegen guir 
eo atao komzou an Abostol Sant-Paol : dreizon 
va-unan ne c'hellan netra ; kennerzet gant Doue, 
harpet ha skoazellet gantan e c'hellan peb tra : 
deski a reio d'ezo ive perak parrez Arz a zo 
deuet da veza ken brüdet, ma 'z eo, koulz lava- 
ret, anavezet dre ar bed oll, hi goulskoude ker 
bihan, ker paour : bihan, p'e guir n'ez euz enni 
nemet 481 den ; paour, rag ne gaver enni nemet 
mengleusiou mein. 

An Aotrou Vianney a zo ganet e Dardilly, 
departamant ar Rhone, eskopti Lyoun, d'an 8 a 
vae 1786. E dud a ioa labourerien douar. Chuec^h 
.. krouadur o devoue ; Jean-Mari oa ar pevare. Pa 
]i pue badezet, e oue lakeat e hano Jean-Mari, ha 
aar gonfirmasion e oue roet d'ezan ouspenn an 

hano a Vatist. E hano a zo ta : Jean-Mari- 
Batist Vianney. 

E dud a ioa kristenien vad, trugarezuz kenan. 
D'o zi e teue kals peoriefn da c'houlén aluzen ; roet 
e veze d'ezo ar pez a veze : souben dom evit o 
c'hoan ha kolo, plouz, evit tremen an noz. Jean- 
Mari, ez vihan, a gave plijadur o servicha ar 
beorien, o rei d'ezo e voued, o tiskuez d'e vam o 
dillad roget, evit ma vijent kempennet ganti. 

En ti-ze Jean-Mari a zeskaz abred pedi ha 
karet an Aotrou Doue. En e gosni, unan bennag 
a veule anezan da veza bet abred douget d'ar 
beden : « Gant va mam eo, emezan, am euz 
» desket pedi ; ker santel oa ! » — « Ar furnez, 
» emezan c'hoaz, a ia buhan euz kaloun ar vam 
» é kaloun ar vugale, a ra ar pez a velont ober 
» a doitro d'ezo. » 

J.-M. a ioa oajet a 7 vloaz da vare an dispac'h 
vraz 1793; guelet a reaz sarra an ilizou, kass 
kuit ar veleien. Evelato kalz beleien a jommaz e 
kuz er vro. Etre Dardilly ha Lyoun, e parrez 
Ecully, e ioa pevar beleg hag a iea tro var dro 
pa veze izom anezo da rei ar zakramanchou. Eun 
dervez J.-M. a ieaz gant e vam da glevet an 
oferen lavaret gant unan euz ar veleien-ze. 
Goude an oferen ar beleg a gaozeaz outhan hag 
a lavaraz d'ezan : « Abaoue peur n'out ket bet o 
» kovez ? » — « N'oun bet morse o kovez 
» c'hoaz. » — « Choant e peuz da govez dostu ? » 
— « Ia, eme J.-M. a ioa neuze 11 vloaz. » E bask 
kenta a reaz daou pe dri bloaz goude, en eur 
maner euz ar vro. 

E ti e dad, J.-M. a oue lakeat da genta da 
zioual an denved. Pa ouc dcuet da veza bras- 

• w 

soc'h, e sikouraz labourat an douar, hada, medi 
guiniz, maïs, trouc'ha melchen, trouc'ha foen, 
palat, kempen ar winiennou, kutuill ar frouez. 
Labourat a rea kalounek, kinnig a rea da Zoue 
e boan, ha sevel a rea aliez e galoun varzu an 
env. 

Edo krog en e 17 vloaz. E vam e doa bet 
c'hoant ato e zaffe daveleg. Hag ar vugale a 
veze o c'hoarigant J.-M.,p'oabihanik, alavaree 
vije eun deiz beleg, ken zantel oa. Deuet da 17 
vloaz, goude beza goulennet kuzul digant ar 
beleg, e veze o kovez gantan, e sounjaz kregi er 
studi da vont da veleg E vam hag e voereb, 
laouen oll, a lavaraz d'ezan kaozeal gant e dad. 
Mez an tad a lavaraz en doa re da ober : « Eur 
verc'h da zimezi, emezan, eun den da baea evit 
mont da zoudard e leac'h va mab kosa ; n'am 
euz ketarc'hant awalc'hdabaeaar seminer bihan 
evit J.-M. » 

J.-M. ne falgalounaz ket, kendelc'her a reaz 
dagredi e vije beleg eun deiz. Er bloaz 1805 e 
kavaz var e hent eur beleg mad kenan, an Ao- 
trou Balley, persoun Ecully, hen doa digoret eur 
skol en e brespital evit ar re a c'hoantea mont 
da veleien. J.-Mari a oue kaset gant e vam da 
gaout an A. Balley... « O ia, eme ar beleg, pa 
velaz Jean-Mari, evit hennez a gemerin, bezit 
dinec'h. » Meuleudi d'an A. Balley, hag anaou- 
degez vad, rag hen eo en deuz poaniet ar muia 
evit kas an A. Vianney beteg ar velegiaj. 

J.-M. ne c'houie ket kalz a dra p' en em gavaz 
e skol an A. Balley. Gouzout a rea kounta, len, 
skriva, spered awalcih en doa, mez divemor oa, 
poan en doa o teski a zian eor. Pedi a rea an A. 

Doue da zigeri d'ezane spered, mezkaer en doa 
ober, ato e choumme poud. Eun dervez J.-M. a 
falgalounaz hag a zounjaz mont d'ar gear. « Hag 
ar velegiaj, eme an A. Balley, ha silvidigez an 
eneou ? » J.-M. treac'het gant ar geriou-ze, a 
jommaz ; mont a reaz da bardouna da vez Sant- 
Franses Regis,var e droad, o c'houlen an aluzen 
ed an hent, ha da c'houde e teske kalz buanoc'h. 

D'an ampoent, Napoleon kenta, an impalaèr 
koz, en doa izoum soudarded evit brezel ar 
Spagn, e 1809. J.-M. abalamourd'e vreur kosa, 
a ioa bet paet evitan, n'en doa ket bet izom da 
vont da zoudard beteg neuze. Mez Napoleon, 
hen deuz great kement a vrezeliou, a glask sou- 
darded e peb leac'h, hag en taol-man J.-M. a 
rank mont en hent. Glac'haret braz e oue, ha 
zoken e kouezaz klanv gant ar c'hlac'har ; kaset 
e oue da hospital Roanne. An dervez ma tleet 
mont en hent varzu ar Spagn, J.-M., pare, a 
ieaz d'an iliz da c'houlen bennoz Doue var e 
veach, ha ken kalounek e pedaz ma chommaz re 
bell en iliz ; p'en em gavaz er c'hazarn, oa eat ar 
re all kuit. Ar c'habiten a ioa eno a zounjaz hen 
taoler er prizoun, mez o velet sklear n'en doa 
ket c'hoanteat J.-M. tec'hed, e lavaraz d'ezan 
hebken kemeret e zac'h ha mont en hent da baka 
ar re all. Mont a reaz ; mez sempl oa c'hoaz, o 
tont euz an hospital, skuiz maro oa aben an noz, 
p'en em gavaz gantan eun den iaouank a gro- 
gaz en e zac'h d'hen dougen en e leac'h, ha 
goude beza goulennet outan petra oa, a lavaraz 
dezan mont d'he heul. J.-M. a zentas, leun a 
fisianz en den mad-ze, hag en em gavas en eur 
vourgaden hau vet Noes, e menesiou ar Cevennes. 

Eno, an oll a ioa eneb Napoleon, ha den ne 
zounje oa fall chom eb senti oc'h an impalaêr-ze 
en doa lakeat laza kement all a dud. J.-M. a 
ieaz antronoz da gaout an A. Mear. Eman a ioa 
ivez enebour da Napoleon, hag o klevet oa bet 
J.-M. var ar studi, a ginnigaz dezan ober skol 
da vugale ar barrez, rag ne zoa mestr skol ebet. 
J.-M. enem lakeaz d'allabour nevez-ze, ha gant 
kement a galoun ma oue prestig gounezet gantan 
an oll vugale. Ar re-man a c houlenne digant o 
zud, goude beza distro d'ar gear euz ar skol, 
bezalezet da vont adarre beteg an noz. Neuze e 
veze displeget d'ezo an traou kaer a zo en Aviel 
hag e buez ar Zent. Abenn eur pennad, n'e ket 
hebken ar vugale, ar gerent ivez a iea d'ar skol-ze. 

An oll, e Dardilly (parrez an A. Vianney), a 
gavé d'ezo oa maro J.-M., pa zeuaz ar c'helou 
edo e Noes. E vam a lenvaz gant ar joa. E dad a 
oue laouen ivez o c houzout edo c'hoaz beo e 
vab, mez an tad a felle d'ezan e zaffe J.-M. d'an 
arme, p'e guir oa galvet da vont. Neuze ar mab 
iaouanka, Fanch, a en em ginnigaz da vont da 
zoudard araog e amzer ma roffe J.-M. 3,000 lur 
dezan var e lod pa vije rannet etrezo o madou, 
ha great e oue evelse. Ar c'habiten, an hini a 
ioa bet varnez taoler J.-M. er prizoun, a gavaz 
mad an dra-ze, ha J.-M. a zistroaz euz Noes, el 
leac'h ma oue keuz braz d'ezan. 

J.-M. en em lakeaz a nevez var ar studi e 
Ecully pa gollaz e vam : an taol-ze a oue poun- 
ner evit e galoun. 

E 1812 e oue kaset gant an A. Balley da 
Zeminer bihan Verrieres. 26 vloaz oa, hag edo e 
mesk paotred kalz iaouankoc'h evitan, lemmoc'h 

o spered, a zeske buhannoc'h evitan. Kalz poan 
en doue eno, mez kinnig a rea da Zoue e boaniou, 
hag eur skuer oa evit an oll dre e vuez santel. 

Pa oue galvet d'an examin evit beza kemeret 
er Seminer braz, J.-M. lent,aounik, o velet a zi- 
razan ar Chardinal Fesch, Arc'heskop Lyoun, 
ne c'hellaz respount netra vad, ha ne oue ket 
kavet mad evit mont d'ar Seminer braz. An A. 
Balley a c'houlennaz neuze digant ar Vikel vraz 
e lezel gantan eun nebeud misiou da studia evit 
mont eur veich all d'an examin. Poania a ra- 
chont o daou, ha d'an eil taol J.-M. a oue ke- 
meret er Seminer braz. Eno adarre e oue eur 
skuer evit an oll, eur zant. 

Izom a ioa beleien. Aben eun nebeud misiou 
J.-M. a oue galvet d'eun examin all evit beza 
great abostoler. Ne respountaz ket fall, hag e 
oue goulennet digant ar veleien a rene ar Semi- 
ner ha mad oa da lavaret e bater, da bedi ar 
Verc'hez. « Evit an dra-ze, emezo, n'euz ket 
guelloc'h evitan ; skuer ar Seminer eo... » — 
« Mad, neuze e vezo great abostoler ; gras Doue 
a beurc'hraio al labour.» 

D'an 2 a vis guere 1814 e oue great abostoler 
e Lyoun, d'ar 23 even 1815 avieler e Lyoun ivez, 
ha clan 13 eost 1815 beleg e Grenobl gant Aotrou 
'n Eskob Simon. Ne oue beleget nemetan en 
dervez-ze. 

29 vloas hen doa. 12 vloaz a ioa abaoue m'edo 
o poania evit beza beleg ; tragas en deuz bet, 
gedal en deuz ranket pell, ema paet breman evit 
e oll boaniou. 

Roet e oue da genta da gure d'e dad mad an 
A. Balley, persoun Ecully, hag eno e poaniaz 

kenan da beurzeski an theoloji, da studia ar 
skritur zakr, evit gellout rei magadurez d'an 
eneou a vije fichèt ennan. 

Daou vloaz hag eun nebeud misiou e oue kure 
e Ecully. E miz c'huevrer 1818 e oue hanvet da 
bersoun e Ars, a ioa d'ar poent-ze enni vardro 
200 den. Ar barrez-ze a oue distaget eur pen- 
nadik da c'houde d'euz eskopti Lyoun ha staget 
oc'h eskopti Belley. 

N'oa ket krenv ar feiz e Ars, p' en em gavaz 
eno an A. Vianney. Ar goazed a gase kalz 
amzer en hostaleriou, mez o doa o vont d'an 
offisou, dansou a veze aliez, ha da heul e teue 
dizursiou. Aben eun nebeud bloavesiou da 
c'houde, anoll a rea o fask, n'oa mui a zizursiou, 
ar zul a veze dalc'het mad, n'oa mui henvel Ars 
oc'h kentoc'h. An dud a deuaz da veza tud euz 
ar re vella. 

Ha penaos ne vijent ket bet ? Eur zant a ioa 
digaset d'ezo, hag ar zant-ze a oue anavezet 
buhan dre ar Frans abez, hag euz a bep leac'h e 
oue guelet o redet varzu Ars an dud a villierou, 
pec'herien, tud enkrezet, tud paour, tud pinvidik, 
tud dister, tud desket. Sous-Prefet Trevoux a 
lavare e zea bep bloaz da Ars ugent mil den. Da 
betra ez eant da Ars ? Da velet ar zant, d'e 
glevet, da govez gantan, da c'houlen kuzul, 
sklerijen. 

Penaoz e c'helle persoun Ars klevet kement 
all a dud ? 16 heur bemdez a dremene er gador- 
govez, ne gouske nemet eun heur pe ziou, ne 
zebre nemet boued dister, patatez peurliesa. 
Pedi, ober vad, gouzanv evit ar re all, poania 
evit silvidigez an eneou, setu petra reaz bemdez 
epad e vuez. 

Eun niver braz a dud, a bec'herien koz a oue 
distroet oc'h Doue gant Persoun Ars. He velet, 
he glevet a ioa a\valc'h evit kredi oa den an 
Aotrou Doue, evit kaout fisianz ennan ha digeri 
d'ezan ar galoun. 

Evel ar zent all, an A. Vianney en doue kalz 
da c'hoùzanv a-berz an dud, dreist oll er bloa- 
vesiou kenta ; lavaret e veze oa sot, ne c houie 
ket petra rea, oa koliet e ben gantan ; evelato 
pa oue guelet ar vad a rea, an dud a roaz peoc'h, 
ha ne veze mui klevet nemet an oll o veuli ar 
persoun santel. 

An diaoul kenneubeut ne lec'haz ket anezan 
didrabaz : e kounnar, e cherch ez ea o velet an 
dud o trei kein d'ezan hag oc'h en em rei oll da 
Zoue, d an oberiou a drugarez. — Meur a veach, 
eme an Aotrou persoun e-unan, hen deuz klasket 
va laza, lemel va buez diganen : den ne c'hell 
koumpren an drouk en doa ouzin ; avechou e 
skoe var dor va chramb evit miret ouzin da 
gousket ; avechou ec'h en em guze dindan va 
guele hag epad an noz ee'h en em lakea da 
iouchal pe da lenva, pe da glem pe soken da 
huanadi evel eun den var e dremenvan : meur a 
dro e choumaz e-harz va dor hag e kleven 
anezan oc'h harzal, o vlejal pe o c hourichal ; va 
gelver a rea avechou gant e vouez c'hroz ha 
divalo : Vianney, deuz 'ta, Vianney, hag e tec'he 
en eur ober eun toumpi, eun trouz evel eun arme 
kezek o tremen. 

An Aotrou Vianney a ioa deuet ha ne rea mui 
van evit her c'hlevet. An Aviel a zesk d'eomp e 
tigasaz guechall an Aotrou Doue e elez da entent 
ouz e vab goude e grogad gant an diaoul : d'an 

Aotrou Viaaney, hervez m'hen lavar d'eomp 
e-unan e tigase eur pec'her kaledet benag : ha 
setu perak e veze laouen braz pa vele an diaoul 
en egar : « Drouk 'zo ennan, emezan, mad ema 
ari traou : eun ene dianket benag a deuio 
davedon pe marteze e yezo digaset d'in eur 
guchennik arc'hant evit va feorien. » 

Nag an diaoul nag e enebourien ne c'helchont 
lakaat anezan da falgalouni. Kaout a rea d'ezan, 
avad, en divije an Aotrou 'nEskop gourc'hemen- 
net d'ezan rei an dilez euz e garg, ha dre-ze roet 
tro d'ezan da dremen e zervesiou diveza en eun 
toull kuz benag, ha da c'hedal e kendalc'he da 
enteñt ouz e beorien, da gelen aneneou, dabedi, 
d'en em gastiza didruez ha dizamant. Ha morse, 
emezan, n'oa bet ken euruz, rag Doue a roe 
d'ezan kement a c'hoantee. 

E 1855, ar c'houarnamant, abalamour d'ar vad 
a rea, a gasaz d'ezan ar groaz a enor. E Eskob 
her greaz chaloni euz e iliz-veur. 

Keit ha m'en doue buez, persoun Ars a boa- 
niaz da ober labour an Aotrou Doue. D'an 29 a 
vis guere 1859, goude beza bet 16 pe 17 heur o 
kovez en iliz, treac'het gant ar skuisder hag ivez 
an domder a ioa spontuz, e kouezaz p'en em 
gavaz en e gambr. Antronoz e klaskaz mont 
d'an iliz, mez ne c'hellaz ket. Goulen a reaz 
neuze e zakramanchou diveza, ha d'ar iaou, 4 
eost, e varvaz, da ziv heur euz ar mintin. 

D'ar zadorn e pue anterret. 6,000 den bennag, 
300 beleg, Aotrou 'n Eskop Belley, a ioa deuet 
d'an enterramant. An Aotrou 'n Eskop a reaz • 
eun tamik prezegen hag a lavaraz ar c'homzou- 
ma : « Euge serüe bone et fidelis, intro in gfau- 

dium Domini tui. » — « Kea, servicher mad ha 
/idef, da gemeret perz er joaüsded pourchaset 
d'id gant da Zoue. » 

Kalz burzudou en doa great Persoun Ars epad 
e vuez, kalz a reaz goude e varo. 

D'an 3 a viz ere 1874 ar Pab Pi Nao a ziskle- 
riap oa din persoun Ars da veza lakeat var roll 
ar zent hag e c'helle beza kendalc'het al labour 
irr ha braz a zo red evit kement-ze. Edo peur- 
c'hréat al labour, sellet mad ha piz oc'h buez ha 
burzudou an Aotrou Vianney e 1896, ha Leon 
Trizek e 1903 a dlie lakaat anezan var roll ar 
zent, mez mervel a reaz araok. Hag ar, Pab 
nevez Pi Dek eo hen deuz bet ar joa da lakaat, 
d'an eiz a viz genver 1905, an Aotrou Vianney 
var roll an dud eüruz en env. 

Ouspenn-ze Aotrou Persoun Ars a zo bet roet 
da batroum da oll Bersouned Bro-CThall gant 
Hon Tad santel ar Pab Pi X. Ober a c'heller e 
c'houel er bloaz-rman ; an Eskibien a chell rei 
aotre da lakaat e relegou var an aoteriou. 

J. UGUEN, 
beleg. 

J.-L. PRIGENT, 
beleg. 

KENTA LODEN 



Aotrou Persoun Ars en e gatekismou 



Hep mar ebed, pa vez eun den glan, dinam 
e galoun, pe atao e ve bet dinam, pe deuet e 
ve da walc'hi e galoun dre ar Feiz hag ar 
Garantez evit Doue, neuze e vez gwelet o tiouana 
en den-ze cur spered galloudek hag a zao huel 
dreist ar re all. E ene an den-ze Doue a skuill 
e Furnez, e sklerijen. (( Evela lavare eur zantez 
euz an unnelfved kantved, eul leanez a Alamagn, 
ar pez a deu da zistlabeza lagad ar galoun, a 
laka anezan e stad da bignat beteg ar gwir- 
c'houlou, eo dispriza ankeniou ar bed, kastiza 
ar c'horf, kaout gwir-c'hlac'har ar galoun, en 
em walchi en daelou, prederi war an Aotrou 
Doue hag e Wirionez Santel, pedi stard, klask 
al levenez e Doue, ha trei atao an daoulagad 
warzu an Env. Krogit a-vriad en oll draou-ze, 
eme c'hoaz ar Zantez, ha dalc'hit mad d'ezo. 
It warzu ar sklerijen a deu etrezeg ennoc'h. 
Tennit ho kalounou euz ho kreiz, ha roit anezo 
d*an Hini a deu da gomz ouzoc'h ; Hennez o 
c'hargo hag o lakaio da lugerni, hag e vezoc'h 
neuze bugale ar sklerijen, elez Doue. » 

1 

Ar pez hoc'h euz lennet aze a zo skrivet, 
kouls lavaret, war batroum buez Persoun Ars : 
n'ez euz ket eur ger ha na zigasfe sonj anezan. 
Piou, eveltan, en deuz great fae war ankeniou 
ar vuez-man, kastizet e gorf, skuillet daelou? 
Bepred oa gleb e zaoulagad o lenva. Hag ar 
prederennou war an Aotrou Doue hag e Wirio- 
nez dinam, hag ar beden nerzuz, hag al levenez 
e Doue, hag an ioul ker braz da vont d'an Env ? 
Nag an traou-ze oll a ziskouez santele£ ar 
Persoun ! Bale en doa great warzu ar sklerijen, 
hag ar sklerijen a ioa deut en e galoun. Lemel 
en doa great e galoun euz e greiz, hag e roet en 
doa d'an Hini a gomze outan, hag an Hini 
a gomze outan, Verb Doue, a lakea goulou 
Doue da lugerni er galoun-ze. Piou na 
gredfe ket kement-man e-touez ar re o deuz bet 
an eurvad da zelaou katekismou Ars, da gle- 
vet ar gomz-ze, eur gomz dispar, dishenvel 
dioc'h komzou an dud all, ker gallouduz war 
gement he c'hleve ? Gallek dister a gaozee Per- 
soun Ars, tan a ioa avad en e vouez, hag an 
tan-ze a domme kalounou an dud. E ene a-bez 
a dreuze eneou ar bagadou tud bodet endro 
d'ezan, hag a lakea anezo da gredi, da garet, 
da gaout fisianz eveldan e-unan. Ne c'heller ket 
goulen muioch digant an hini a brezek an 
Aviel. i 

Penaoz e teuaz an den-ze, darbet d'ezan ne 
vije ket bet digemeret er zeminer, abalamour j 
d'e spered poud, eun den ha n'en doa great j 

S ! 

netra all nemet pedi ha kovez, penaoz e teuaz 
da gomz divar-benn gwirionesiou ar Relijion 
evel unan euz Doktored an Iliz ? Euz a beleac'h 
e teue d'ezan ar sklerijen lugernuz-ze war an 
Aotrou Doue hag e oberiou, war an eneou ? 
Penaoz e rea Persoün Ars evit en em gaout er 
memez henchou ha kaout, a-wechou, armemez 
geriou hag ar sperejou kaera a zo bet e-touez 
ar gristenien : sant Krizostom, sant Aogustin, 
sant Bernez, sant Toumaz-Akin, sant Bona- 
vantur, santez Katel-a-Sien, santez Tereza ? 

N'ez euz ket a leac'h da veza sebezet o welet 
kement-se. Ar re a c'hoar petra eo labour ar 
chras a anavez ar c'homzou-man lavaret gant 
ar Mestr : « Ar pez ho peuz kuzet d'ar re wiziek 
ha fur hervez ar bed, ho peuz hen desket d'ar 
re zister. » (1) 

Ar Spered-Santel oa plijet gantan lakaat 
stard e kaloun ar belek santel kement a ioa red 
d'ezan da c'houzout ha da zeski d'ar re all. 

011 wiziegez Persoun Ars a ioa en e feiz ; 
Hor-Zalver Jezuz-Krist a ioa e levr, ne glaske ar 
furnez nemet e Jezuz-Christ, en e varo hag en 
e Groaz. Ar furnez-ze hep-ken a ioa evitan 
gwirion ha talvouduz. 

Er beden, daoulinet oc'h treid ar Mestr, a 
c'holoe a zaelou en eur boket d'ezo, stouet noz- 
deiz a-zirag an aoteriou santel, setu aze penaoz. 
en deuz desket kement tra a chouie. 

Pa brezege diw r ar-benn an Env, buez santel 



ilj Sant-Vaze, XI. 25. 




Digitized by Google 



Hor-Zalver en em c'hreat den, e boaniou epad 
e Basion, e wir brezans e Sakramant an Aoter, 
diwar-benn ar Werc'hez binniget, he Madelez, 
he Gloar, euruzded ar Zent, glanded an Elez, 
kaerder an eneou, brazder an den, ha diwar- 
benn an traou all m'oa boaz da gomz anezo, ar 
re o deuz klevet anezan n'int ket evit choum 
hep kredi e wele o zad mad an traou a gomze 
anezo gant kement a galoun. Hag evit gwir e 
vouez a ioa neuze evel eur vouez deuet euz an 
Env, leun a garantez, a zousder, n'oa henvel 
oc'h mouez all ebed. E benn, e vizaj, e lagad, 
e zoare oll a lugerne ; skeduz oa da welet ha ke- 
ment a c'halloud en doa neuze, ma ne c'helle den 
choum ien e galoun oc'h e glevet. Den ne 
c'helle choum hep kredi, zo-ken, e-touez ar re 
galeta ; ar feiz a iea doun er sperejou d'o skle- 
rijenna. 

Persoun Ars a brezege dre gement a ioa 
anezan, hag abalamour da ze oa galloudusoc'h 
e gomz. Oe'h e welet, hep-ken, e veze kredet 
gwelet ar Wirionez o para. Anezan e vije bet 
gellet lavaret eo war an daoulagad e prezege : \ 
o choum hep lavaret ger, zo-ken, en defe tene- 
reat ha gounezet an eneou. Pa bigne er gador- 
brezeg, an den-ze, gant e vizach drouklivet, 
askournek, oa eaz gwelet sklear dreizan, pa 
vezeklevet ar vouez vunud-ze, skiltruz, henvel 
oc'h eur griaden, o teurel war ar bagadou tud 
gwirionesiou huel-meurbed, hep troidellerez, 
hep klask geriou renket brao, e veze kredet 

beza dirag unan bennag euz a brezegerien vraz 
ar Skritur-Sakr o komz d'an dud gant mouez 
ar Brofeted. 

Hag oc'h e glevét, an oll kerkent a ioa leun 
a zoujans, leun a fisianz, e stad da zelaou, n'oa 
ket evit kaout plijadur, mez evit dastum eun 
tamna boued d'o ene. 

Abarz digeri e c'hinou,ar c'hatekismour bin- 
niget a daole war ar re e zelaoue eur zell hag a 
zigore an hentd'e c'heriou. A-wechou è choume 
da zellet eeün, e-c'hiz pa vije bet o klask, e 
goueled eun ene deuet en e spered raktal, 
peadra da lavaret. 

Na ped o deuz gellet kredi n'en doa kaozeet 
nemet evito o-unan ! Na ped c'hoazo deuz kle- 
vet diskleria o faziou kuzet, an techou fall o 
doa da stourm outo, o enkrez hag ar c'heuz a 
zave en o c'houstians ! 

D'ar re a zo bet roet d'ezo mont da zelaou 
katekismou Persoun Ars, e ioa daou dra bur- 
zuduz da welet : ar prezeger hag ar re e zelaoue. 

N'e ket komzou eo a lavare ar prezeger ; e 
ene a-bez, leun a feiz hag a garantez eo a zigore 
dirazoc'h hag a deue da deneraat, da sklcri- 
jenna ac'hanoc'h. Ar re a ioa o selaou n'edont 
mui war an douar ; dibradet oant beteg an Env 
el leac'h e man kuzet gwirionesiou ha misteriou 
ar Feiz. Dre ma komze an abostol santel e 
welent sklearoch-skleara : an Env hag an 
douar, ar vuez a-vreman hag ar vuez da zont, 
traou ar bed ha traou an amzer a bado da-viken 

en em ziskoueze dirazo en eim doare ne ana- 
vezent ket c'hoaz. 

Pa deue eun den euz ar bed, e spered karget 
gant ar menosiou, ar chredennou hag ar faziou 
a zo meulet dre ar bed, da azeza evit selaou ar 
gelennadurez-ze, kerkent e chqume sebezet, 
mantret : kement a fae a rea Aotrou Persoun 
Ars war ar bed ha kement a zo karet, meulet 
gant ar bed ! Da genta e veze evel abafet, e benn 
a droe ; goude-ze e veze gounezet a-nebeudou 
gant an deneridigez, hag en em lakea, hep 
gouzout dezan, da lenva evel ar re all. Pe 
seurt prezegennou kaer o deuz lakeat skuilla 
muioc'h a zaelou? Pe seurt komzou a zo eat 
dounoc'h er c'halounou? Komzou Aotrou 
Persoun Ars a zigore ar c'halounou dre an tan 
hag ar flammou ; devi, lugerni, treac'hi a reant; 
g\velloc'h eget plijout d'ar spered a reant, 
kemeret a reant an ene a-bez, hag e gas a reant - 
da Zoue, en eur voukaat pe deneraat anezan, 
ha dre an hent-ze e teuer buan da c'hounid 
eun ene. 

An Aotrou Vianney a veze selaouet evel eun 
abostol nevez kasetgant Jezuz-Krist d'e Iliz, evit 
nevezi enni ar zantelez hag ar garantez bir- 
vidik a ro ar Spered-Santel, en eun amzer ma 
'z eo ker stank ar skoueriou fall, o deuz ken 
klouareat an eneou ha great kement a zrouk 
dezo... 

Hag eun dra burzuduz eo gwelet Aotrou 
Persoun Ars o vale penn-da-benn war roudou 

i . 

an Ebestel. Evel an Ebestel ne ginnige nemet 
eur gelennadurez dreist skiant an dud, ha 
c'houero meurbed evit tud boazet da voued ar 
bed, rak ne gomze nemet a groasiou, a zisme- 
gans, a baourentez, a binijen, hag evelato ar 
gelennadurez-ze a veze kemeret mad. Ar re n'o 
doa ket choaz ar gelennadurez-ze en o c ha- 
lounou a ioa eur blijadur evito he c'hlevet evit 
maga o sperejou. Ma n'o doa ket a nerz kaloun 
awalc'h evit reiza warni o buez, n'oant ket evit 
miret d'he c'haout kaer meurbed ha da gaout 
c'hoant d'he heulia. 

Eun dra ker souezuz c'hoaz eo houman : 
petra-bennag ne gomze nemet e iez e vro, e 
Gallek dister an dud diwar ar meaz, e c'heller 
lavaret evelato ez eo bet klevet, evel anEbestel, 
en oll vroiou euz ar bed, e deuz tregarnet e 
vouez dre ar bed oll. D'e gaout eo ez ea an dud 
evit deski anaout mad Jezuz-Krist. An dud 
gwiziek kouls hag ar re a ioa a-veac'h dic'hro- 
zet, an dud en em gavet e renk huela ar zante- 
lez, kouls hag ar re glouare kenver ar relijion, 
a gave er vouez-ze eun dousder c'houez an Env 
ganti, hag a dreuze ânezho, hag a roe c hoant 
d'ezo d'he zanva c'hoaz. Seul-vui e veze kle- 
vet, seul-vui e veze c'hoant d'he c^hlevet, 
ha gant karantez e teue atao an dud e troad 
ar gador-ze, evel en eul leac'h a veze kavet 
ennan ar pez a zo kaer ha gwirion, Netra ne 
c'helle diskouez gwelloc'h oa Aotrou Per- 
soun Ars leun euz Spered Doue, rag Spered 

Doue hep-ken a zo brasoc'h eget horc'haloun : 
kaer a zo tenna anezan, atao e vezo da denna, 
ha kaer a zo en em vaga anezan, atao e vez 
naoun ha sec'hed da gaout c'hoaz anezan, 

Ar Persoun santel a brezege hep kempen 
arapk e brezegen, nemet e vije atao e spered 
troet war-zu Doue ; mont a rea hep paouez 
tamm euz ar gador-govez d'ar gador-brezeg, ha 
gouskoude ez ea gant fisianz, hep kaout aoun, 
abalamour ma c'houie en em ankounac'haat e- 
unan, ha ne rea fors petra vije lavaret anezan. 
Hag e gwirionez, ne deue e spered den barn 
anezan. Peurvuia an dud ne varnont nemed ar 
re a gav diez beza barnet. Pa glevet Aotrou 
Persoun Ars e ve awalc'h da ober och en em 
varn an-unan. 

An Aotrou Vianney ne rea fors petra c'helfet 
lavaret pe zonjal diwar e benn. Piou bennag a 
vije oc'h e zelaou, pe Eskibien a vent, pe dud 
all brudet a veze aliez e touez an dud a ioa en 
dro d'e gador, morse ne veze nec'het, morse 
n'en deveze an distera aoun evit kaozeal. Hen 
ker lent ha ken izel a galoun, n'oa mui ar 
memez den pa dreuze ar renkennadou stard a 
dud a stanke aliez an iliz da vare ar c'hate- 
kismou ; henvel oa neuze oc'h eur c'habiten a 
zo bet treach d'an enebourien, huel e veze e 
benn, lugernuz e vizaj, hag e zaoulagad a deue 
an tan anezo. — « Ha n'ho peuz bet aoun bis- 
koaz rag an dud a ioa oc'h ho selaou ? eme 
unan bennag, eun droiad. — Tamm ebed avad, 

emezan, en eneb eo : seul-vui a dud a vez, 
seul laouenoc'h e vezan. » Hag e lavare c'hoaz, 
evit distrei ar gomz : — « Ar re zo lorc'h 
enno a gav atao e reont mad. » Ha pa vije bet 
Ho^ Tad Santel ar Pab, ar Chardinaled, ar 
Rouaned e troad e gador, n'en defe lavaret na 
muioc'h na nebeutoch ; ne zounje nemet en 
. eneou, ha ne lakea an dud da zounjal nemet e 
Doue. Ar gwir c'halloud-ze en e brezegennou a 
ioa gwelloc'h eget gwiziegez ha komzou flour. 
Dre-ze an traou distera, o tont euz ar ginou 
santel-ze, a gemere eun doare meurbed bur- 
zuduz hag eur c'halloud n'oa den evit enebi 
outan. Eun dra hag a gennerze c'hoaz komzou 
an Aotrou Vianney eo e krede stard ar ber- 
chirined en e zântelez. « Kenta tra a rank da 
gaout eun den gâlvet d'an enor diez-meurbed 
da gentelia an dud, eme sant Izidor, a zo beza 
sant ha direbech. Arabad d'ezan beza tamm 
henvel oc'h ar bec'herien an neb a zo karget 
da bellaat ar re all dioc'h ar pec'hed ; red eo e 
ve gwelet, kouls lavaret, eur skouer euz a bep 
furnez en hini a zo e labour hentcha ar re all 
war hent ar furnez. » (1). 

E katekismour santel Ars ar Furnez a brezege 
ar Wirionez. Pa gomze euz a Garantez Doue, 
euz an izelded a galoun, euz an doare da 
c'houzanv hag ar c'hoant a dleer kaout da 
c*houzanv, euz a baourentez, euza binijen, ar 



il) Hom., levr II, de Offl.. .. 

skouer a roe euz an oll vertusiou-ze a greske 
nerz e c'heriou. Eun den a deu buan da 
c'hounid spered eun all, pa vez gwezet e ra 
. e-unan ar pez a brezek d'ar re all. 

Tra souezuz : an den-ze, douget atao da 
lavaret ne c'houie netra ebed, a gare evelato ar 
sperejou kaer ; brasa meuleudi a c'helle ober 
euz a unan bennag oa lavaret en doa spered. 

— <c Ia, emezan, pa veze meulet dirazan unan 
bennag, ar pez a blij d'in dreist oll eo ma 'z eo 
desket kenan. » 

An Aotrou Vianney a veule er re all ar 
c'halloud da zistaga prezegennou kaer ; binniga 
a rea an Aotrou Doue a ro, evit e Chloar, ar 
c'halloud-ze d an den, mez evitan e-unan ne 
c'houlenne ket kement-se. N*oa ket diesoc'h e 
spered pa clioarveze d'ezan komz a-dreuz, 
renka fall e c'heriou ; kredi a c'helfet e rea 
kement-se a-zevri, evit beza disprizet gant an 
dud. N'euz fors, ar gomz-ze a iea doun en eneou 
d'o sklerijenna, d'o gounid daZoue. « Ar gomz 
flour, eme sant Jerom, ne ra plijadur nemet 
<Tan diou-skouarn ; ar gomz a zo leun a 
wirionez hep beza flour a ia beteg ar galoun. » 

Komz Aotrou Persoun Ars a ioa beo ha 
lemm ; e stlapa a rea evel eur bir, hag e vije 
kredet ez ea e ene da heul. Traou kaer ha 
kalounuz a ioa er c'homzou-ze, taolet evel-se, 
traou avad diez braz da zisplega d'ar re o deuz 
o c'hlevet, A-wechou em euz bet c'hoant skriva 
buan ar c'homzou em oa klevet ; ne c'hellen 

ket rei cTezo an nerz, ar vuez, an tan a ioa enno 
pa deuent euz ginou Persoun Ars ; ne gaven 
mui nemet e-c hiz pa lavarfen mein deuzet eur 
menez-tan deuet da iena. An avel ne skriv ket 
ar pez a lavar pa vez o voudal dindan kroum- 
men ar c'hoajou braz ; ar mor ne skriv ket e 
hirvoudou var ribl an aochou ; evel-se ive ne 
c'heller ket lakaat dre skrid an traou zantela, 
kaera, a deu euz kaloun eun den. 

Sad' aman, goulskoude, eun nebeut geriou 
dastumet ganeomp, hag a zo enno, a zonj 
d'eomp, ouspenn eun hekleo, a zo enno ene, 
kaloun Pefsoun Ars. A-wechou e teue d'ezan 
menosiou huel a doun evel ar re-man : 

« Karout Doue : o kaera tra !... Izoum a zo 
euz ar Baradoz evit klevet petra eo ar Garan- 
tez!... Ar beden a zikour eun draik bennag 
abalamour ma sao an ene beteg ar Baradoz 
dre ar beden... » 

« Seul-vui ma anavezer an dud, seul- 
nebeutoc'h e karer anezo. An eneb eo evit Doue ; 
seul vui m'hen anavezer, seul-vui e karer 
anezan. Hag anaout Doue a laka en ene eur 
garantez ken tomm ma n'hell mui karout na 
c'hoantaat netra ken nemetDoue... An den a 
zo bet krouet dre garantez, setu perag eo ken 
douget da garet. A c'hiz all, ker braz eo ma 
n'ez euz netra war an douar hag a ve a-\valc'h 
evitan. N'en deuz a-walc'h nemetpa dro war-zu 
Doue... Tennit eur pesk er meaz euz an dour, 
ne joumo ket beo. Mad ! Setu aze an den heb 
e Zoue. y> 

« Tud a zo ha ne garont ket an Aotrou Doue, 
ha n'her pedont ket, hag a dro goulskoude an 
traou da vad ganto ; eun dra fall eo evito ! Eun 
tammik vad ho deuz great e-touez kalz a 
zrouk ; an Aotrou Doue a zigoll anezo er vuez- 
man. » 

« An douar a zo eur pont evit treuzi an dour ; 
great eo evit dougen hon treid hep-ken... Er 
bed-man ema-omp, nomp ket avad euz ar bed- 
man, p'e gwir e lavaromp bemdez : Hon Tad a 
zo en Env... Red eo 'ta d'eomp gedal hon digoll 
ac'han ma vezimp en hon ti, e ti hon Tad. 
Setu aze perag o deuz ar gristenien vad kemend 
a groasiou, a rendaelou, a enkreziou, a zis- 
prizou, hag a zrouk-komzou da c'houzanv. 
Gwell aze ! Souezi a reer gant an dra-ze, 
goulskoude. Kaout a ra d'an den ne dlefe kaout 
netra da enebi outan ha d he lakaat e poan, 
warzigarez ma kar Doue eun nebeut bennag... 
Lavaret a reomp : « Sctu aman unan ha n'e 
ket fur, hag an traou a dro da vad ganthan» 
goulskoude ; me, kaer em euz ober ar pez a 
c'hellan, pep tra a dro fall ganen. » Xe ouzomp 
ket petra eo talvoudegez hag euruzded ar 
c'hroasiou. » 

(( A-wechou e vez lavaret : Doue a gastiz ar 
re a gar. An dra-ze n'e ket gwir atao. Ar 
c'hroasiou, evit ar re zo karet gant Doue n'e 
ket kastizou int, grassou eo, avad... » 

(( *Ne ket oc h al labour, oc'h an digoll avad 
eo e ranker sellet. N'e ket oc'h al labour a 

goust cTezan e gemm-werz, oc'h ar pez a c'hou- 
nezo gantan eo e sell ar marc'hadour...Petraeo 
ugent vloaz, tregont vloaz, e kichen an amzer 
a bado da viken ? Na petra Jion euz-ni-'ta da 
c'houzanv ? Eun tamm mez bennag, enebiez, 
komzou ttemmuz ? Kement-se rie ket aivalch 
evit la :a eun den. » 

« Eun dra gaer meurbed eo gallout plijout 
da Zoue, ni ken dister ! Gant hon teod ne 
dlefemp nemet pedi ; gant hor c'haloun, nemet 
karout ; gant hon daoulagad, nemet lenva. » 

« Dioc'h eun tu e talvezomp kalz, dioc'h 
eun all neira... N'ez euz netra brasoc'h ha ne- 
tra bihanôc'h eget an den. Netra brasoch pa 
evesaer oc h eene, netra bihanoc h pavez sellet 
oc'h e gorf... An dud ne zonjont nemet en o 
c'horf, evel ma n'o defe nemet da entent oc'h o 
c'horf, ha goulskoude n'euz nemet an dra-ze da 
zispriza... » 

« Ni a zo labour an Aotrou Doue... Pep hini 
en deuz joa ouz e labour. Lakaat en hor penn 
omp great gant Doue a zo eaz ; mez gouzout 
eo abalamour d'eomp eo bet staget Doue oc'h 
ar Groaz ! ! ! Setu aze, avad, hag a zo dreist 
hor skiant... )) 

(( An Tad euz an Env a zo kaled e galoun, 
a lavar lod. 0 ! pebez fazi ! An Tad euz an Env, 
evit kaout nebeutoc'h da skei, en deuz roét 
d'e Vab eur galoun vad dreist pep müzul : 
n'hell den rei nemet ar pez en deuz. Lavaret 
en deuz Hor Zalver d'e Dad : Va Zad, hope 
truez outo, n o skoit ket !... » 

« Gouzanvet en deuz Hor-Zalver ouspenn a 
ioa izom evit hon dasprena. Hogen, ar pez a 
vije bet awalc'h evit paea hon dle d'e Dad a 
ve bet re nebeut evit e Garantez. . . » 

« Paneved marb Hor-Zalver, ne ve ket an 
oll dud a-unan goest da baea an dle evit an 
distera gaou . » 

« Er bed-man e vez kuzet an Env hag an 
Ifern : an Env, abalamour a ve c hoant mont 
di, koustfe-pe-goustfe, ma c'houfet peger kaer 
eo; ar bed, neuze, a ve dilezet a-grenn ! An 
Ifern, ab?lamour ma ve c'hoant da dec'het 
dioch e boaniou, koustfe-pe-goustfe, ma vent 
anavezet. » 

« An diaoul en deuz aoun rak Sin ar Groaz, 
o veza mar tec'homp dioc'h outan dre ar Groaz. . . 
Red eo ober Sin ar Groaz gant eun doujans 
braz. Kas a reer an dourn d'an tal, d'ar penn, 
da genta : hennez eo ar Mestr, an Tad, Krouer 
ar bed ; goude-ze d ar galoun : ar Garantez, ar 
Vuez, an Dasprenadurez, ar Mab ; d'an diskoaz : 
an Nerz, ar Spered-Santel. Kement tra zo a 
zigas d'eomp sonj euz ar Groaz, Great omp, 
hon-unan, war skeuden eur Groaz/ » 

« Er Baradoz e vezimp maget gant alan 
Doue... Lakeat e vezimp gant an Aotrou Doue 
evel ma laka ar mestr-mansouner ar vein, pa 
vez o sevel eun ti, pep-hini el leac^h a zere 
d'ezan. » 

« An Env a deuze e eneou ar Zent. Evel an 
Env o tivera oa, hag ez eant da neun ha da 

veuzi ebarz. . . Evel ma ne weie mui an Diski- 
bien nemet Jezuz e-unan war menez an Tabor, 
evel-se ivez an cneou santel nc welont ken- 
nebeut nemet Hor-Zalver war Dabor o c'haloun. 
Ar re-ze a zo daou vignoun na vezont skuiz, 
gweach ebed, an eil gant egile !... » 

« Bez' ez euz hag a goll ar Feiz. Ar re-ze ne 
welont an Ifern nemet pa vezont o vont ebarz.» 

« Ar re zaonet a vezo goloet oll gant drouk 
an Aotrou Doue, evel ar pesk en dour. » 

« N'e ket Doue a zaon ac'hanomp, ni hon- 
unan eo gant hor pec'hejou. An eneou kollet 
ne damallont ket Doue ; en em damall o-unan 
a reont, hag e lavaront : « Me a zo bet kiriek 
mar-d-em euz kollet Doue, va ene hag ar Bara- 
doz . » 

« N'euz bet deri ebed daonet abalamour m'en 
doa great re a zroug ; kalz avad a zo en Ifern 
evit eur peched marvel hep-ken, n'e ket fal- 
vezet d'ezo kaout glac'har d'ezan . » 

« Mar gelfe eun ene daonet lavaret eur weach 
hep-ken : « Va Doue, me ho kar ! » ne vije ket 
mui a Ifern evitan... Siouaz ! Ar paour-keaz 
ene ! Kollet eo gantan ar challoud da garet a 
ioa bet roet d'ezan, ha n'en deuz ket gwezet 
ober netra vad euz ar c^halloud-ze. E galoun a 
zo dizec'het e doare ar bod-rezin da c houde 
ma vez bed dindan ar waskel. Berad euruzded 
ebed mui en ene dizoue # tamm peoc'h evitan, 
abalamour n'ez euz mui a garantez ! y> 

cc Madelez Doue eo he deuz krouet an Ifern . 



Digitized by Google 



Ar re zaonet a lavaro : « 0 ! m'en defe Doue 
karet nebeutoc'h ac'hanomp, ni a c'houzanvfe 
nebeutoc'h ; an Ifern a ve nebeutoc'h a boan 
o choum ennan ! Beza bet karet kement-se, 
pebez glac'har ! ! ! » 

E kichen ar menosiou doun-ze, an Aotrou 
Vianney en doa sounjezounou krenv hag a 
dreuze an izili. An ti boutin a rea euz ar vered ; 
ar Purgator a ioa kampr tud klanv an Aotrou 
Doue; an douar, eul leach da viret marcha- 
dourez. 

<c N'em omp war an douar, emezan, nemet 
evel en eul leach a vez miret ennan ar var- 
c'hadourez, evit eur pennadik amzer... Kaout 
a ra d'eomp beza hep finval, hag e valeomp a 
gammejou braz etrezeg an amzer a bado da- 
viken, evel ar moged. » 

« Lavaret a reat d'eun den toc'hor : (( Pe 
seurt a vezo red lakaat war ho pez ? — Lakit, 
emezan : Aman eo beziet eun dendiskiant eat er 
meaz euz ar bed hep gouzout dezan penaoz oa 
deut ebarz. )> 

(( Kalz a dud zo hag a ia er meaz euz ar bed- 
man hep gouzout dare d'ober petra int deut 
ennan, hag heb en em lakaat e poan da 
c'houzout kement-se. Arabad ober eveldo. )) 

« M'o divije ar paour-keaz eneou daonet an 
amzer a lezomp-ni da vont da goll, nag hi he 
lakafe da dalvezout ! M'o defe eun hanter-heur 
hep-ken, an hanter-heur-ze a lakafe goullo an 
Ifern. » 

« Eun distaol a reomp, pa varvomp : dis- 
teurel a reomp d'an douar ar pez en deuz roet 
d'eomp... eur meudadik poultren, teo evel eur 
graouen ; sad'aze pe seurt e teuimp da veza. 
Peadra zo da veza rok !... » 

« Evit hor c'horf, ar maro n'e-d-eo nemed 
lichou. » 

cc Red eo poania er bed-man ; red eo stourm. 
A-walc'h a amzer a vezo da ziskuiza epad ar 
vuez a bado da viken. )> 

« Tost-da-vad e c'helfemp lavaret, ma laka- 
femp en hor penn peger braz eo hon euruzded, 
ez omp eurusoc'h eget ar Zent er Baradoz. 
Beva a reont eno dioch o leve ; n'int ket evit 
gounid netramui; ni, avad, a c'hell, da bep 
mare, kreski hon tenzor. » 

« Gourc'hemennou Doue a zo ar c'henteliou 
a ro Doue d'eomp evit heulia hent an Env, 
evel ar merkou a vez lakeat e korn ar ruiou 
hag e penn an henchou evit diskleria o ha- 
noiou. » 

« Gras Doue a zikour ac*hanomp da vale, 
hag a harp ac'hanomp. Izom hor beuz anezi, 
kement hag ar re o deuz poan en o divesker o 
deuz izom a vranellou. )) 

« Red eo, pa 'z eer da govez, gouzout pe 
seurt az eer da ober. Lavaret a c'heller e ma 
er o vont da zidacha Hor-Zalver. )) 

« P' hoc'h euz great eur govesion vad eo 
chadennet an diaoul ganeoc'h. )) 

« Ar pec*hejou a guzomp en em ziskouezo 

2 

oll a-nevez. Evit kuzat brao ar pechejou, n'euz 
nemet kovez mad anezo. » 

« Hor faziou a zo eur c'hreunen dreaz 
e-kichen nienez braz trugaresiou Doue. » 

An Aotrou Vianney a lakea en e gelennou 
kalz a gemmou hag a skeudennou ; ho zenna 
a rea euz a draou ar bed, euz traou karet hag 
anavezet gant an oll dud a gomze outo, euz 
traou brao ar parkeier, hag euz darvoudou 
buezan dud diwar ar meaz. Sonjou e vugaleach 
a ioa choumet skeduz en e spered, ha n'oa ket 
evit herzel oc'h al levenez dinam da veva 
adarre, eur pennadik c'hoaz, hen den koz, e 
kreiz an traou a gare ar muia en e iaouankiz. 
Kemeret a rea, evel Hor-Zalver, an darvoudou 
anavezeta, an traou distera, an digwesiou a 
c'hoarvez dirag an daoulagad evit kaout eimo 
kenteliou, hag evit e brezegennou. An Aviel a 
zoleun a arouesiou hag a skeudennou deread 
evit sikour an ene da glevet mad gwirionesiou 
Doue, dre 'r chemm a zo etrezo hag an traoua 
weler aliesa er bed-man. En doare-ze c'hoaz 
komzou Persoun Ars a ioa leun a c'heriou 
skeudennek a roe liou d'ezo. Boaz oa e spered 
da zevel etrezek Doue hag an traou ne vezont 
ket gwelet, en eur zellet ouz an traou a c'hell 
beza gwelet. En e oll gatekismou e veze 
kaoz aliez euz a c'houferennou dour, euz a 
goajou braz, euz a wez, euz a laboused, euz 
a vleuniou, euz a c'hliz, euz a vleun lili, euz 
a valzam, euz a c'houez vad hag euz a vel. 

Ar re a zo troet o ene etrezek traou an Env 
o deuz karet bepred komz en doare-ze, hag o 
c haloun glan en em stage atao gant karantez 
oc'h an traou kaer ha dinam a zo lakeat gant 
ar Chrouer da gaeraat ar pez en deuz great. 
« An den mad, eme Hor-Zalver, a denn traou 
mad euz a denzor mad e galoun (1) ». Skridou 
c'houek sant Fransez-Salles a zo eur skouer 
euz ar seurt komzou-ze, karet gant an oll eneou 
troet etrezek traou an Env.. Den na souezo o 
welet ar c'homzou kaer hag ar menosiou 
c'houek-ze e ginou Eskop Jenev. E peleac'h 
avad oa bet ar paour-keaz Persoun-man diwar 
ar meaz o teski liamma ar stuc'hennou-ze 
kaer-meurbed ? Piou en doa henchet anezan ha 
roet d'ezan eur seurt spered lemm ? Piou en 
doa desket d'ezan d'en em denna gant an 
traou-ze ker brao ha ken deread ? Selaouomp : 

(( Evel eur goulm kaer, gwenn-kan he flun, 
a deu euz a greiz an dour da hoja he diou- 
askell war an douar, ar Spered-Santel a deu 
er meaz euz mor braz Furnez Doue, hag a hoj 
e ziouaskell a-zioc'h an eneou glan, evit lakaat 
da zivera enno balzam ar Garantez. » 

« Ar Spered-Santel a ziskuiz en eun ene glan 
evel war eur gwele roz. » 

« Eur c'houez vad e doare hini ar winien, 
pa vez en he bleun, a vez klevet gant eun ene 
a zo ar Spered-Santel o choum ennan. y> 



(i) Sant Vaze. XII, 3f>. 

« An hini en deuz miret difank sae wenn e 

vadisiant a zo henvel oc'h eur bugel n'en deuz 
biskoaz dizentet oc'h e dad... » 

« Pa vez bet miret ar zae-ze gwenn-kan, 
ec'h en em weler douget warzu an Env gant ar 
Garantez, evel al labous a zo douget gant e 
ziou-askell. » 

« Ar re zo glan o ene a zo henvel oc'h an 
ered (aigles e Gallek,) hag oc'h ar gwennelied 
a nij en ear. » 

«Eur c'hristen a zo direbech e ene a zo war 
an douar evel eul labous dalc'het stag oc'h 
eun neuden. Paour-keaz labousik ! E ma hen 
o c'hedal ma vezo trouc'het an neuden evit 
nijal kuit, pell. » 

« Ar gristenien vad a zo evel al laboused, o 
deuz diou-askell hir ha treid berr ; ne gredont 
morse plava, abalamour na vent ket mui evit 
nijal, hag e vent paket. Abalamour da ze e 
lakeont o neisiou war gern ar c'herrek, war 
doen an tiez, el leac'hiou huel. Eveldo ar 
c'hristen a zo red d'ezan beza bepred war an 
huelennou. Kerkent ha ma izelaomp hor meno- 
siou etrezeg an douar, em omp paket. » (1) 

« An ene glan a zo evel eur berlezen. Keit 
ha ma choum kuzet en eur grogen, e goeled ar 
mor, ne zigouez da zen beza, estlammet ganti. 
Mar tiskouezit anezi, avad, da sklerijen an 
heol, neuze e lugern hag an oll a zell outi. En 

(li « Animas ad volandum : an encou a zo great evit nijal, » 
evel m;i lavare ar Profed Ezekiel, XIII, 20. 

doare-ze eo e lugerno, eun deiz da zont, dirag 
an Elez, da sklerijen an heol a bado da-viken, 
an ene dinam a zo kuzet da zaou-lagad ar bed. » 

« An ene g!an a zo eur rozen gaer, hag an 
Tad, ar Mab hag ar Spered-Santel a zisken euz 
an Env evit c'houessa ar c'houez vad a zo ' 
ganti. » 

<r Trugarez Doue a zo henvel och eur wazen 
dour dirollet : kas a ra ganti ar c'halounou a 
zo war he hent... » 

« An Aotrou Doue a zistaolo buanoc'h d'ar 
pec'her glac'haret eget na denno ar vamm he 
bugel euz an tan. )) 

« An dud dibabet gant Doue a zo evel ar 
pennou ed a joum war lerch ar vederien hag 
evel ar bodou rezin goude an dastum. » 

« Lakit en ho spered ar rann-galoun e defe 
eur vamm baour ma rankfe laosker benvek ar 
chïllotin war benn he c'hrouadur; setu aze 
pegen diez e kav an Aotrou Doue pa rank 
daoni eur pec'her ! » 

« Pebez levenez evit ar Zent pa deuio, da 
zeiz diveza ar béd an ene, leun a c'houez-vad 
ar Baradoz, da gerc'hat e gorf evit mont d'an 
Env gant Doue, evit an oll amzer a bado da 
viken ! Neuze e savo hor c'horfou er meaz euz 
an dôuar evel al linser a zo bet el lichou. . . 
Korfou ar Zent a steredenno er Baradoz e doare 
diamanchou kaer, evel bolodou a garantez ! » 

« Pebez levenez, pa zeui an ene d'en em 
unani gant e gorf goloet a c'hloar, gant ar 

c*horf-ze ne vezo mui evitan eun abek da 
bechi na da chouzanv. En em ruill a rai e 
balzam ar garantez, e doare m'en em ruill ar 
wenanen e touez ar bleuniou... Setu aze an 
ene karget a c houez-vad da viken. » 
■ Dioc'h a weler, Aotrou Persoun Ars a ioa 
barz hep gouzout d'ezan ; eur barz dreist. Gwe- 
let mad a rea an traou, ha kaout a rea geriou 
deread evit komz anezo hag o lakaat a-zirak 
daoulagad ar re all. 

d Eun droiad, emezan, edon o vont da welet 
eun den klanv ; en nevez-amzer oa ; leun oa 
ar bodennou a laboused a gane a-bouez o fenn. 
Laouen oan och o chlevet hag e lavaren ouzin 
va-unan : Paour-keaz labousedigou, n'ouzoc'h 
ket pe seurt a levirit ! Gwaz-a-ze ! Meuleudiou 
Doue eo a ganit !... » 

Ha na ve ket kredet e ma eur o selaou sant 
Fransez-Asiz ? 

« Hor Persoun santel, dioch ma skrive 
unan euz ar re wizieka bet oc'h e zelaou, a zo 
bepred eun den n'euz ket e bar, kouls en e 
vuez hag en e gomzou. Souezet oc'h, marteze, 
gant va ger diveza. Ha gouskoude n'ez euz 
netra ker gwir. Eun dra burzuduz eo, kouls la- 
varet, gwelet peger laouen, peger souezet e vez 
ar bagadou tud a hast da glevet ar pez a c'hal- 
ver e gatekismou. Hag ar strolladou-ze a zo en 
o zouez tud euz a bep stad. Klevet em euz 
great beleien gwiziek-braz, tud a vev e kreiz ar 
bed, sperejou kaer, micherôurien euz an dibab, 



Digitized by Google 



— 23 — 

o lavaret n'en doa netra hilliget o c'haloun 
kouls hag ar gomz c'houek-ze deuet euz a greiz 
eur galoun a verve gant tan ar garantez, atao 
oc'h hirvoudi, oc'h adori. Gellout a ve great, 
kouls lavaret, dastum bleunennouigou Aotrou 
Persoun Ars. N'euz netra hag a ve dudiusoc'h 
eget ar pez a lavare, n'euz ket pell, euz an 
nevez amzer ! . . . » 

Hag eun nebeut pelloch e lavare : « Deac'h 
hor Zant koz Fransez-Asiz a ioa barz gwelloch 
eget biskoaz, e-kreiz e zaelou hag e varradou 
karantez ; en eur gomz euz a ene an den, a zo 
red d'ezan beza troet warzu Doue e lavare : 
« Daoust hag ar pesk a glask ar gwez hag ar 
foennok ? Nann, mont a ra da oueled an dour. 
Daoust hag al labous a joum a-za war an 
douar ? Nann, kemeret a ra e nij etrezeg an 
ear... An den, avad, krouet evit karout Doue, 
evit kaout perz e Doue, evit digemeret Doue en 
e greiz, pe seurt a raio euz an oll c'halloud a 
zo bet roet d'ezan evit kement-se ?... » 

An Aotrou Vianney en em blije o komz euz 
buez koant ha c'houek sant Mor, a gavaz eun 
deiz eur foultren aer, en eur vont da gas e lein 
da zant Beneat ; hag hen kregi enni, he lakaat 
e pleg e zae ha lavaret da zant Beneat, en eur 
he diskouez d'ezan : « Tad, sellit petra 'm euz 
kavet. » Pa oue bodet an Tad santel hag an 
oll venec'h, setu an aer en em lakaat da zutal 
ha da glask kregi enno. Sant Beneat a lavaraz 
neuze : « Paotrik, kea da gas hounnez d'al 

leac'h nia peuz he c'hemeret. » Ha pa aue eat 
sant Mor en e hent e lavaraz c'hoaz : « Va 
breudeur, n'ouzoc'h ket perag eo an ampre- 
van-ze ken don gant ar bugel-man ?... Abala- 
mour m'en deuz miret difank sae wen e vadi- 
siant. » 

Persoun Ars a gomze ive gant levenez euz ar 
pe^ a en em gavaz gant sant Fransez-Asiz pa 
brezegaz d'ar pesked, hag o tremen dre c'hinou 
Persoun Ars, komzou koant sant Fransez ne 
c'hellent nemet kaeraat c'hoaz. « Eur weach, 
emezan, sant Fransez-Asiz a brezege e:i eur 
vro e ioa enjii kalz a heretiked. An dud fal- 
lagr-ze a stanke o diskouarn gant aoun da gle- 
vet anezan. Neuze ar Zant a zigasaz ar bobl 
war lez ar mor hag a c'halvaz ar pesked da 
zelaou komzôu Doue, pa felle d'an dud ober 
fae warnezo. Ar pesked a ziredaz war an aot, 
ar re vraz adre d'ar re vihan. Sant Fransez a 
c'houlennaz oc'h outo : « Hag anaoudek oc'h 
d'an Aotrou Doue da veza saveteat ac^hanoc^h 
dioc'h an dour-beuz ? )) Ar pesked a zoublaz o 
fennou. Neuze sant Fransez a gomzaz evel-hen 
d'arbobl : (( Sellit, ar pesked a zo anaoudek 
d'an Aotrou Doue abalamour d'e vadoberiou 
en o c'henver. Ha c'houi, tud dizanaoudek ! 
Choui a zispriz Madelez Doue !... » 

An Aotrou Vianney a veske en e brezegennou 
skeudennou kaer a deue da zonj d'ezan abaoue 
an amzer ma oa o tiwal an denved. 

« Red e ve ober evel paotred an denved avez 

er park edog ar goanv ; — ar vuez a zo ive 
eur goanv hir ! — Tan a reont ; beb an amzer, 
avad, e redont da zastum keuneud evit e- 
zalc'her beo. Ma c'houfemp-ni, eveldo, dal- 
c'her beo bepred tan karantez Doue en hor 
c'halounou, dre ar pedennou hag an oberiou 
mad, ne varvfe biken an tan-ze. » 

« Paour-glez oc'h, pa ne garit ket an Aotrou 
Doue. Henvel oc'h neuze oc'h eur wezen n'ez 
euz na bleuniou na frouez enni; » 

« En ene unanet gant Doue e man bepred 
an nevez amzer. » 

Pa gomze diwar-benn ar beden, neuze eo e 
kave an traou braoa da lavaret hag ar skeu- 
dennou koanta da zisplega : 

<r Ar beden a zo evel ar gliz, leun a c'houez- 
vad ; gant cur galoun c hlan e ranker pedi, 
*avad, evit klevet c'houez ar gliz-ze. » 

<t Euz ar beden e teu eun dousder mad- 
meurbed, henvel-beo oc'h an douren a ziver 
euzarrezin dare kenan. 

Ar beden a zishual hon ene dioc'h ar c'horf ; 
dibrada a ra anezan enhuelennou, evel an tan 
a.chouez ar mellou (ballons). )) 

aa Seul-vui e peder, seul-vui e c'hoanteer 
pedi. An dra-ze a zo evel eur pesk a neun da 
genta rez an dour, a blun dac'houde, hag a ia 
bepred dounoc'h. An ene a blun, a deuz, a ia 
d'en em daoler e karantez Doue. » 

« An amzer ne bad ket, pa beder. N'ouzoun 
dare ha kaout a c'heller avi oc'h an Env ! 0 ! 

ia... ar pesk a zo o neun en eur c'houferennik 
a gav mad beza eno, abalamour m'e man el 
leac'h m'e boaz ; gwelloch eo (Tezan, avad, 
beza er mor. » 

«t Red eo d'an neb a bed digeri e galoun da 
Zoue evel ar pesk pa wel an tarz o tont. » 

« An Aotrou Doue n'en deuz tamm izom 
ac'hanomp : mar gourc'hemen deomp pedi, eo 
abalamour ma fell d'ezan hon lakaat eüruz, 
hag abalamour n'e man hon eürusded nemet 
eno. Pa wel ac'hanomp o tont, neuze e losk da 
zisken e galoun izel-meurbed war-zu e groua- 
durik, evel eun tad a bleg e benn evit selaou e 
vugelik o komz outan. » 

« Red eo ober, dioc'h ar mintin, e doare ar 
bugel a zo en e gavel : kerkent ha ma tigor e 
zaoulagad e taol buan eur zell dre an ti, evit 
klask e vamm. Pa wel anezi en em laka da 
c'hoarzin ; lenva a ra pa n'he gwel ket. » 

Pa gomze diwar-benn eur belek e kustume 
kaozeal evel-hen : 

« Ar belek a zo evidoc^h evel eur vamm» 
evel eur vagerez d'eur bugel nevez ganet : rei a 
ra d'ezan e voued ; .n'en deuz nemet digeri e 
c'hinou. Ar vamm a lavar d'he bugel : <c Dal, 
va mabik, debr. » Ar belek a lavar d'eoc'h : 
« Kemerit ha debrit, setu aman Korf Jezuz- 
Krist. Ra vezot diwallet hag henchet gantan, 
beteg ar vuez a bado da viken ! » 0 kaera 
komzou !... Eur bugel, pa wel e vamm, en em 
daol etrezeg enni ; en em jacha a ra dioc'h ar 

re a zalc'h anezan ; digeri e c'hinaounik a ra, 
hag astenn a ra e dammigou divreac'h, o klask 
poka d'ezi. Hoch ene, dirag ar belek, en em 
daol anezan e-unan etrezeg ennan ; hualet 
eo, avad, gant liammou ar c horf en dud 
en em ro oll da draou ar bed, ha ne vevont 
nemet evit ar c'horf brein-man. » 

« Hon ene a zo mailluret en horchorf, evel 
eur bugel en e vezerennou ; ne weler nemet e 
vizaj. » 

An oll a vezo souezet gant ar wirionez hag 
ar vuez a gaver er geriou diveza-man. E kichen 
ar chemmou chouek-ze an Aotrou Vianney en 
doa ivez kemmou nerzuz ha nevez. Ma c'hoan- 
tee d'ezan meuli dreist-penn ar madou a gavomp 
e Sakramant ar Binijen,hergrea gant eskemmou, 
mojennou pe barabolennou : 

« Eun dervez, eur bleiz kounnaret hag a 
lounke kement tra a gave, a dremenaz dre hor 
bro. Kaout a reaz war e hent eur bugel daou 
vloaz ; hag hen kregi ennan gant e zent hag e 
gas gantan. Gouskoude goazed a ioa o trouc'ha 
ar winiennou a redaz war e lerc'h hag a lammaz 
e breiz digantan. En doare-ze eo e teu sakra- 
mant ar Binijen da denna ac'hanomp euz a dre 
skilfou an diaoul. » 

P'en doa c'hoant lakaat e kemm ar griste- 
nien ha tud ar bed e lavare : 

« N'ez euz netra hag a ve muioc'h da glemm 
eget paour-keaz tud ar bed. War o diskoaz ez 
euz eur vantel gant spern en tu eneb : n'int ket 

evit finval heb ma sankfe drein enno ; ar gris- 
tenien vad o deuz, avad, eur vantel kroc'hen 
lapined en tu eneb. » 

« Ar c/hristen mad ne ra ket a fors euz ma- 
dou an douar : tec*het a ra diouto evel eur raz 
o tont er meaz euz an dour. » 

« Gwasa zo, ne ket distag a-walc'h hor cha- 
lounou dioc'h traou ar bed. Kemerit eur spoue 
seach mad ha neat-meurbed ; soubit anezi en 
dour, en em garga a rai ken a zivero. Ma ne- 
d-e ket seac'h ha neat, ne-d-ai netra enni. Er 
c'hiz-ze, pa ne vez ket ar galoun frank ha diga- 
bestr dioc'h traou ar bed, kaer a vez souba 
anezi er beden, n'ez a netra enni. » 

« Kaloun an dud fall a zo eur voden-verrien a 
bec'hejou. Henvel eo och eun tamm kik brein leun 
a brenved och en em ganna evit kaout o zamm. » 

« Pa zentomp oc'h hon ioulou fall, e stro- 
bomp spern en dro d'hor c'haloun. » 

« Ni â zoevel gozed eiz dervez. Kerkent ha 
ma welomp ar goulou, setu ni o vont doun en 
douar. » 

« An diaoul a ra goap ac*hanomp beteg ar 
pennad diveza, evel a vez great oc'h eun den 
paour da c'hortoz an archerien da gregi ennan. 
Pa welan archerien o tont en em laka da grial, 
diez e benn ; ne vez ket laosket, avad, evit 
kement-se. » 

(( Pa varver e vezer aliez evel eur varren- 
houarn mérglet penn-da-benn, a vez red he la- 
kaat en tan. » 

« Ar bec'herien geiz a zo kropet e-doare an 
aered epad ar goanv. » 

(( Neb a zroug-prezek ar re all a zo henvel 
oc h ar viskoulen a lez he glaouren war ar 
bleuniou, pa dremen warnezo hag a stlabez 
anezo. » 

« Pe seurt a lavarfac'h euz a eun den hag a 
labourfe park e amezok, hag a lezfe e bark e- 
unan heb e c'hounid ? Mad, setu aze ar pez a 
rit. Furchal a rit hep paouez e koustians ho 
nesa, ha ne reot tamm labour en ho koustians 
hoc'h-unan. Oh ! pa zigouezo ar maro, nag a 
geuz hor bezo da veza sonjet kement er re all 
ha ken nebeut ennomp hon-unan ! Rak war- 
nomp hon-unan, n'e ket war ar re all eo e 
rankimp rei kred... Sonjomp ennomp, en hor 
clioustians a dlefemp beza bepred o sellet 
outi, evel ma sellomp och hon daouarn da 
c'houzout mar-d-int neat. » 

(( Daou zekretour en deuz pephini ac'ha- 
nomp : an diaoul, a verk hon oberiou fall evit 
hon tamall, hag hon Eal-mad a skriv ar re vad, 
evit hon didamall da zeiz ar varn. Pa vezo 
lakeat hon oll oberiou dirag hon daoulagad, 
pegen nebeut anezo a vezo mad dirak Doue, e- 
touez ar re wella, zo-ken ! Kement a faziou, 
kement a garantez evidomp hon-unan, kement 
a levenez, a blijadur klasket e touez traou ar 
bed, en em gavo mesket en o zouez ! Brao 
a-walc'h o doare ; n'o deuz nemet an doare 
avad : evel ar frouez a zo melennoc'h ha da- 

reoch da welet, abâlamour m'int bet flemmet 

gant eur preon. » 

Eazeo gwelet, dre-ze, oa an Aotrou Vianney 
euz ar wenn dud-ze, troet o ene etrezek traou 
an Env, hag a blij d ezo golo an traou kaled o 
deuz da lavaret gant geriou koant, pe dre 
vadelez evit ar re a zo oc'h o zelaou, pe dre an 
dudi a gav en traou kaer ar re a zo mad. N'ez 
euz ket kement-se a dud hag a gav kaer traou 
ar bed ; evit-se eo red d'omp mont er meaz 
achanomp hon-unan, sellet oc'h ar bed hep 
sonjal oc'h gounid na danvez, o klask ennan 
kenteliou, n'e ket plijadur eo. Souezuz eo 
klevet n'ez euz o karout traou ar bed ne- 
met ar re a ra gwall implij anezo. N'e ket karout 
traou ar bed a reont, ho saotri eo, avad. Al 
lezen Gristen, tamallet ken aliez da ober fae 
war draou ar bed, e deuz he-unan hep-ken 
desket d'an den o implija mad hag o charout 
€vit gwir, o tiskouez int great gant Doue, dal- 
c'het ha santeleat gantan. 

Gant sklerijen ar goulou-ze eo e selle an Ao- 
trou Vianney och traou ar bed. En traou brao 
e kave an Hini en deuz o c'hrouet, an Hini a zo 
kaer dreist pep tra. E peoch gant pep tra, dis- 
tag e galoun dioc'h pep tra, deuet e-c'hiz pa 
lavarfen d'ar stad euruz m'edo Adam ennan, e 
Baradoz an douar, ez oa leun a garantez evit 
an dud, evit an traou a weler hag evit ar re 
na weler ket. Meuli a rea an Aotrou Doue da 
veza great ker kaer ar bed. Sonj a zo dalc'het 
euz ar pez a lavare d'al laboused bihan. 

Netra kaeroc'h hag a iafe ken eeun d'ar 
galoun eget ar pez a lavare an Aotrou Vianney 
euz a vuez sant Aleksi, pa gomze diwar-benn 
Jezuz-Krist o choum e Sakramant an Aoter. 
Kerkent ha ma anavezaz mamm sant Aleksi 
korf he mab en hini ar paour keaz a ioa chou- 
met tregont vloaz dindan delesiou he falez e 
lavaraz : « 0 va mab, perag em euz hoc'h ana- 
vezet ken divezad !!!...» 

An ene, pa gimiado d'euz ar vuez-man, a 
velo neuze an Hini a ioa d'ezan e Sakramant 
an Aoter ; ha goude beza koumprenet talvou- 
degez an traou kaer hag ar madou braz en 
doa disprizet e lavaro ive : « 0 Jezuz ! 0 va 
buez ! O va zenzor ! Perag em euz-me hoc'h 
anavezet ken divezad ! . . . » 

A-wechou Aotrou Persoun Ars a denne ken- 
teliou braz euz an traou nevez tremenet hag o 
doa skoet eun taol en e galoun e-unan ; ne 
lavare ket re, evelato, rak war evez e veze ; 
gouskoude ez euz bet klevet peb an amzer 
gantan meur a dra hag a vije bet, anez, ankou- 
nac'heat da-viken. 

« Abalamour n'en em ziskouez ket Hor- 
Zalver gant e oll c'halloud er Zakramant santel 
euz an Aoter, emezan eur weach, eo en em 
zalc'hit aman hep doujans ; Hen eo, gous- 
koude ! E man en ho touez ! . . . Evel an Eskop 
mad-ze a ioa aze, an deisiou diveza ; an oll a 
vounte anezan... Ha ! Ma ve bet gwezet oa eun 
E ci 

(( Hor iaouankiz a roomp cTan diaoul, hag an 
dilezou da Zoue ; hag Hen, ker mad ha ma 'z eo, 
a blij gantan e'hoaz kaout eo awalch... Gwella 
tra zo, ne ra ket an oll en doare-ze. Aman e ioa 
eun dimezel vraz, euz ar renk huela a Yro-Chall, 
hag a zo eat kuit ar mintin-man. A-veac'h 
m'eo tri bloaz war-n-ugent. Pinvidik-braz, 
pinvidik-mor eo !... En em roet eo d'an Aotrou 
Doue evit paea dle ar pec'hejouhagevitdistrèi 
ar bec'herien oc'h Doue. Eur gouriz kelc*het oll 
gant begou houarn a zo en dro d'ezi ; en em 
gastiza a ra e mil c'hiz ; he c'herent n'ouzont 
netra a gement-se. Drouklivet eo e doare eur 
follen baper. Eun ene kaer eo, eun ene a büj 
meurbed d'an Aotrou Doue, evel ez euz c'hoaz 
e-touez an dud ; kement-se eo a viroc'h arbed 
da veza dismantret. » 

« Daou velek protestant a zo deut , an 
deisiou-man, ha ne gredent ket e man Doue e 
Sakramant an Aoter. Lavaret em euz d'ezo : 
« Ha kredi a rit e chalfe eun tamm bara en 
em zistaga e-unan, ha mont anezan e-unan 
d'en em lakaat war deot unan bennag a dosta 
evit hen digemeret ? — Nan. — X'e ket bara 
eo 'ta ! » Hag an Aotrou Yiannev a lavare 
c'hoaz : Sad' aman eun den hag a gave n'e ket 
gwir a-walc'h e man Doue er Zakramant ; hag 
e lavare : (( Piou a c'hoar ? An dra-ze n'e ket 
anat a-walc'h. Ar gorreou, ar gonsekrasion ? 
Petra eo an dra-ze? Pe seurt a c'hoarvez war 
an Aoter, d'ar pred-ze ? » Choant kredi en doa, 

avad, hag e pede ar Werc'hez Santel da zigas 
d'ezan ar Feiz. Selaouit mad $n dra-man : n'e 
ket en eun tu bennag e lavaran eo c'hoarvezet 
kement-man, lavaret a ran eo c'hoarvezet 
ganen va-unan : er mare m'en em gave an den- 
ze da zigemeret ar gommunion ; ar bara sakr 
en em zistagaz dioc'h va bizied, endra m'edon 
c'hoaz pellik dioutan ; e-unan ez eaz d'en em 
lakaat war deod an den-ze. » 

Ne fell ket d'eomp kaozeal diwar^benn oll 
gelennadurez Aotrou Persoun Ars. Stag oa al 
lodennou anezi an eil oc'h eben ; bez' e teue 
avad a bep tu, en eun taol, sonjezounou hag 
en em dreuze an eil eben, evel bannou skle- 
rijen. Peurliesa ne vije bet den goest da zis- 
kleria ger evit ger e gatekismou ; evidomp-ni 
ne glaskimp lavaret netra diwar o fenn ; ne 
raimp nemet kinnig gwella ma c'hellimp d'hon 
lennerien a'r prezegennou kaera hor beuz klevet. 

Katekismou diwar-benn ar zilvidigez 



Kalz a gristenien a zo lia n'ouzont ket, zo-ken, 
evit petra int deuet war an douar... « Perag, 
o va Doue, oun-me bet lakeat ganeoc'h ebarz er 
bed-man? — Evit da zavetei. — Ha perag e 
fell d'eoch va zavetei ? - Abalamour ma karan 
ac hanout. » 

Krouet omp bet ha lakeat war an douar gant 
an Aotrou Doue, abalamour ma kar achanomp ; 
hor zavetei a fell d'ezan abalamour ma kar 
ac'hanomp... Red eo, evit en emzavetei, anaout, 
karout ha servicha üoue. O, kaera buez I Peger 
kaer, peger braz eo anaout, karout ha servicha 
Doue I N'hor beuz nelra all da ober er bed^ 
man. Kemend a reomp a c'hiz-all a zo amzer 
gollet. Arabad eo ober netra nemet evit Doue ; 
red eo lakaat hon oberiou en e zaouarn... Red 
eo lavaret, en eur zihuna : <t Hirio e fell d'in 
labourat evidoc'h,- o va Doue ! Kemeret a rin 
a-galoun vad kement a zigasoc'h d'in. En em 
ginnig a ran d'eoc'11 e sakrifiz. Goulskoude, va 
Doue, n'hellan nertraheb-d-hoc^h ; vazikourit I » 

Oh I nag a geuz a vezo pa zeui ar maro, da 
veza bet roet kemend-all a amzer d'ar plijadu- 
resiou, d'ar c'homzou didalvez, d'al leziregez, 
e leac'h beza lakeat an amzer-ze da gastiza ar 

c'horf, da bedi, da ober oberiou mad, da zonjal 
en hor paour-keaz faziou, da lenva war hor 
pec'hejou geiz ! Neuze, pa deu ar maro, eo e 
vez gwelet n'ez euz bet great netra evit ar Bara- 
doz. 

O va bugale, nag an dra-ze a ra poan da 
welet ! An teir fevaren euz ar gristenien ne 
labouront nemet da ober ar pez a blij d'ar 
c horf donjeruz-man, a ielo hep-dale da vreina 
en douar, ha ne zonjont tamm en o ene paour, 
a ranko beza euruz pe milliget da-viken. N'o 
deuz na spered na skiant-vad : peadra zo da 
grena. 

Setu-aze 'ta aft den-ze nec'het ; kas-digas, 
ober trouz a ra ; fellout a ra d'ezan kaout 
galloud war gement tra ; kaout a ra d'ezan 
beza eun dra bennag ; evit doare e man o vont 
da lavaret d'an heol : « Kea alese : lez ac'ha- 
noun da sklerijenna ar bed en da leac'h !... » 
Dont a rai eun deiz ma ne vezo mui an den 
rok-ze nemed eur meudadik ludu o ruilla euz 
a eur ster d'eun all, beteg ar mor. 

Gwelit, va bugale, aliez e sonjan omp henvel 
oc'h an tammigou berniou treaz savet war an 
hent gant an avel, a dro eur pennadik, hag a 
vez freuzet kerkent da c'houde... 

Breudeur ha c'hoarezed hor beuz hag a zo 
maro. Mad ! N'euz mui anezo nemet an dour- 
nadik ludu a lavaran. 

Re ziez eo en em zavetei, eme tud ar bed. 
N'euz netra easoc'h goulskoude : miret gourc'he- 

mennou Uoue ha re an Iliz, hag en em viret 
dioc'h ar pechejou kapital : pe choaz, ma 
kirit, oher ar mad ha tec'het dioc'h an drouk ; 
n'euz netra ken ! 

Ar gristenien vad a labour d'ober o zilvi- 
digez a zo bepred euruz ha laouen ; euruzded 
an Env o deuz zo-ken er bed-man ; euruz e 
vezint epad an amzer a bado da-viken. Ar 
gristenien fall a goll o ene, avad, a zo truezuz 
o stad ; en em glemm a reont, tenval int, reu- 
zeudik int evel ar vein, hag e vezint a-hed ar 
vuez a bado da-viken. Gwelit pebez kemm ! 

Setu aman eur reolen a vuez mad kenan : 
ober nemet ar pez a c'heller kinnig d'an 
Aotrou Uoue. Hogen, n'heller ket kinnig d'ezan 
gwall deodadou, gaou war bouez ar re all, dis- 
lealded, buanegez,drouk-pedennou, viltansou, 
dansou... Xe vez great netra all, gouskoude, 
ebarz ar bed. 

En eur gomz diwar-benn an dansou, sant 
Fransez-Sales a lavare : « Edont evel ar c'hebel- 
tousek ; ar re wella ne dalvezent netra... » Ar 
mammou a lavar a-walc'h : « 0 ! Teurel evez 
a ran oc h va merc'hed. » Teurel evez a 
reont war o dillad kaer, n'int ket, avad, evit 
teurel evez oc'h o c'halounou. Ar re a laka 
dansal en o zi a gemer war o diskoaz eur 
gwall zamm da vont dirak Uoue ; kred int 
evit kement drouk a vez great, evit ar zon- 
jezounoufall,ar gwall-gomzou, arwarisi, arga- 
soni,arvenjansou...Ha! Ma c'houfent mad petra 

eo ar c'hred-ze, biken ne lakafent dansal. Ar 
memez tra a c'heller lavaret euz ar re a ra 
skridou fall, taolennou fall, ha skeudennou 
fall ; kred int evit an oll drouk a vezo great 
gant an traou-ze, endra badint... 0, an dra-ze 
a laka da grena ! 

Sellit, va bugale, red eo sonjal hor beuz eun 
ene da zavetei hag ez euz eur vuez heb ehan 
och hor gedal. Ar bed-man, ar madou, ar 
plijaduresiou, an enoriou a dremeno ; ar 
Baradoz hag an Ifern ne dremenint biken. 
Lakeomp evez 'ta ! 

Ar Zent n int ket bet oll sent er penn kenta ; 
er penn diveza int bet mad, avad. Ni zo bet 
fall er penn kenta, bezomp mad er penn 
diveza, hag ez aimp ganto eun deizd'ar Baradoz. 

Katekismou diwar-benn Karantez Doue 



Hor c'horf a zo eul lestr a vreinadurez ; evit 
ar maro hag ar prenved eo, netra ken !... Ha 
goulskoude e lakeomp hon oll boan da ober ar 
pez a blij d'ezan ; e leac'h pinvidikaat hon ene 
a zo ker braz ma n'heller ket koumpren e ve 
netra brasoc'h, nann netra, netra ebed ! Rak 
gwelet a reomp n'e ket falvezet da Zoue, douget 
ma 'z oa gant tan e Garantez, kroui ac'hanomp 
henvel oc'h al loened ; krouet omp bet gantan 
dioc'h e skeuden, henvel outan, sonjit ervad!... 
0, nag üii den a zo braz ! 

An den, krouet dre garantez, n'e ket evit 
beva hep karantez.: pe hen a gar Doue, pe en 
em garout e-unan a ra ha karout ar bed. Sellit, 
va bugale ; euz ar Feiz eo ez euz izom... Neb 
a zo difciz a zo dall. Neb ne wel ket ne anavez 
ket ; neb ne anavez ket ne gar ket ; neb ne gar 
ket Doue en em gar e-unan hag a gar ouspenn 
e blijaduresiou. Staga e galoun a ra oc'h traou 
a dremen e doare ar moged. N'e ket evit anaout 
nag ar wirionez na mad ebed ; n'hell anaout 
nemed ar gaou, abalamour n'e man ket ar 
goulou gantan ; er vrumen e man. Ma vije 
gantan ar sklerijen, neuze e welfe sklear an 
traou a gar n'int ket evit rei d'ezan nemed ar 

maro da-viken ; eun tanva euz an Ifern eo, 
araok mont ebarz. 

Pell euz Doue, selaouit, bugale, n'ez euznetra 
baduz, netra ! Ar vtiez ? Ar vuez a dremen ; ar 
madou ? Ar madou a gouez en o foull ; ar 
iec'hed ? Diskaret e vezo ; ar meuleudiou ? • 
N'ho pezo ket meuleudi digant an oll. Mont a 
reomp evel an avel... Pep tra a ia buan en dro, 
gant hast. Ho I Va Doùe ! Va Doue ! Nag ez 
euz leac'h da glemm nr re a laka o c'harantez 
en oll draou-ze !... E lakaat a reont eno abala- 
mour m'en em garont re o-unan ; n'en em 
gafont ket, avad, evel tud fur ; en em garout a 
reont gant ar garantez o deuz evito o-unan hag 
evit ar bed, en eur en em glask o-unan, en 
eur glask an traou krouet muioc'h eget Doue. 
Dre-ze n'int morse laouen, na sioul mare ebed; 
nec'het int bepred, l)epred enkrezet, bepred 
troet war an tu eneb. 

Sellit, va bugale ; ar c*hristen mad a gerz 
war hent ar bed-man pignet war eur c'har kaer- 
meurbed, eur c har a enor ; an Elez a zo o 
chacha war ar chnr-ze, hag Hor-Zalver e- 
unan o kas anezan. Ar paour-keaz pec'her, 
avad, a zo sternet oc'h kar ar vuez, hag an 
diaoul, azezet war ar gador, a laka anezan da 
vont araok, a daoliou fouet e-leiz. 

Va bugale, oll euruzded an den war an douar 
azo en tri akt a Feiz, a Fisianz hag a Garantez. 
Dre ar Feiz ni a gred ar pez a zo bet touet 
deomp gant Doue ; kredi a reomp her gwelimp 

eun deiz, horbezo perz ennan, e choumimp da 
viken gantan er Baradoz. Dre ar Fisianz ni a 
c'hortoz ma seveno Doue e bromesa : fisianz 
hor beuz e vezimp digollet euz hon oll oberiou 
mad, euz hon oll sonjezounou mad, euz hon 
oll ioulou mad ; rak Doue a zalc'h sonj euz 
an ioulou mad, zo-ken. Petra zo izom ouspenn 
evit beza euruz ? 

Er Baradoz ne vezo mui na Feiz na Fisianz, 
rag ar vrumen a denvala breman hor skiant a 
vezo skubet. Hor spered en devezo gwiziegez 
euz a draou kuzet outan er bed-man. N'hor 
bezo mui netra da c'hedal, pa 'z eo gwir hor 
bezo kement zo. Ne c'hortozer ket eun tenzor 
a zo gounezet... Ar Garantez, avad ! 0 ! E-leiz 
hor c'haloun hon devezo anezi ! Beuzet, kollet 
e vezimp e mor Karantez Doue, da netra ez 
aimpe karantez divent Kaloun Jezuz!... Rak-se 
ar Garantez-ze a zo eur vlaz euz an Env araok 
beza ennan. Ma c'houfemp klevet, santout, 
tanva anezi, o ! pegen eüruz e vijemp-ni 1 Ar 
pez a laka ac'hanomp maleuruz eo ne garomp 
ket Doue. 

Pa lavaromp : « Va Doue, me a gred ! me a 
gred stard, da lavaret eo, heb argila tamm, hep 
marc'hata kalz pe nebeut... » 0 ! ma lakafemp 
ar ger-ze doun e goeled hor chaloun : « Me a 
gred stard e ma oc'h e kement leac'h, e welit, 
ac hanoun, em oun dindan ho taoulagad, e 
welin ac'hanoc'11 va-unan freaz, eun deiz da 
zont, em bezo an oll vadou hoc h euz touet 

d'in !... Va Doue, fisianz em euz e vezin 
digollet ganeoch euz a gement tra em bezo 
great evit plijout d'eoc'h !... Va Doue, me ho 
kar! Eur galoun em euz evit ho karout!... » 
0 ! nag an akt a Feiz-ze, a zo ive eun akt a 
garantez, a vije a-walc'h ! Ma koumprenfemp 
an eurvad hor beuz da c'hellout karet Doue, 
e choumfemp hep finval, douget a spered war- 
zu Doue... 

Ma ve galvet gant eur prins, eun impalaer, 
unan euz e zujidi da zont dirazan, ha ma lavarfe 
d'ezan : « Me a fell d'in da lakaat eüruz; 
choum ganen, kemer da lod euz va oll vadou ; 
diwall, hep-ken, da zisplijout d'in e-kenver an 
oll draou a zo mad, » nag a brez, nag a aked 
a lakafe an den-ze da ober ioul e brins ! Mad ! 
Eun hevelep kinnig a ra Doue d'eomp... hag e 
reerfae war e garantez; ne reer stad ebed euz 
e bromesaou... Gwaz a ze !!! 

Katekismou diwar~benn gwiriou 

an ene dinam 



N'ez euz netra kaeroc h eget eun ene 
dibec'h !... Ma ve koumprenet mad kement-se, 
na ve den evit koll e c'hlanded. An ene dinam 
a zo distag dioc'h ar c'horf, dioc'h traou an 
douar, ha dioutan e-unan... Abalamour da 
gement-se eo e kastize ar Zent o chorf; 
abalamour da ze ne roent ket d'ezan ar 
pez oa red : na sevel pemp munud dive- 
zatoc'h, nag en em domma, na dibri eun 
dra bennag hag a blijfe d'ezo,sad' aze pinijen- 
nou a reant ! Ar pez a goll ar c'horf, an ene her 
c'hemer, hag ar pez a gemer ar c'horf a zo kol- 
let gant an ene. 

Euz an Env e teu ar c'hlanded ; red eo he 
goulen digant Doue. M'he goulennomp e vezo 
roet deomp. Red eo lakaat evez braz da goll 
anezi. Red eo sarra ar galoun d'ar rogentez, 
d'al lipouzerez ha d'an oll zroug-ioulou all... e 
doare ma vez sarrct an doriouhagar prenecher, 
evit miret na deufe den en ti. 

Pebez levenez evit an Eal-mad karget da stu- 
ria eun ene glan !... Va bugale, pa vez dinam 
eun ene, an Env a-bez a zell outan gant karan- 
tez !... 

An eneou dibec'h en em vodo en dro d'Hor- 
Zalver. Seul c'hlannoc'h e vezo bet eun den 
war an douar, seul dostoc'h e vezo d'ezan er 
Baradoz. 

Pa vez glan eur galoun, n'e ket evit en em 
viret da garout, rak kavet en deuz eienen ar 
Garantez, da lavaret eo : Doue. « Euruz, eme 
Hor-Zalver, ar re zo dinam o c'halounou, rak 
gwelet a raint Doue ! » t 

Va bugale, n'hell den gouzout pe seurt gal- 
loud en deuz eun ene dinam war an Aotrou 
Doue. N'e ket hen eo a zent oc'h Doue, Doue 
eo a zent outan. Sellit Moïz, an ene-ze ken di- 
bec'h ! Pa falveze da Zoue kastiza ar Iuzevien 
e lavare d'ezan : « Paouez d'am fedi, rak droug 
a zo ennoun ha foeltri a fell d'in ar bobl-ze. » 
Moïz a gendalc'he evelato da bedi, ha Doue a 
esperne e bobl ; gounezet e veze, n'oa ket evit 
enebi oc'h peden an ene glan-ze. O, va bugale! 
Kement a blij d'ezan en deuz digant Doue an 
ene n'e ket bet saotret biskoaz gant ar pec'hed 
milliget-ze. 

Evit mirout ar glanded hor beuz tri zra : 
bezans Doue, ar beden hag ar zakramanchou. 
Eun dra vad c'hoaz eo lenn al levriou santel ; 
maga an eneou a reer o lenn anezo. 

Nag eun ene a zo kaer ! Hor-Zalver a zis- 
kouezaz unan da zantez Katel ; ker kaer her 
c'havaz ma lavaraz : « Aotrou, ma na oufen 
ket n'ez euz nemel eun Doue, e kavfe d'in 
gwelet unan. » Skeuden Doue a zo distaolet 

gant eun ene glan, e doare an heol gant an 
dour. 

Tri Fersoun an Dreinded Santel a joum 
souezet da zellet oc'h eun ene dinam. An Tad a 
zell oc'h e labour : (( Setu aze 'ta va c'hroua- 
dur !...» Ar Mab a zeü oc'h talvoudegez e 
choad. Gened eun dra a anavezer dioc'h ar 
pezedeuz koustet... Ar Spered-Santel a joum 
ennan e doare en eun iliz. 

Anaout a reomp c'hoaz talvoudegez eun ene 
dre ar boan a laka an diaoul evit hor lakaat da 
goll anezan. AnTfern a boagn evit e goll, an 
Env evit e gennerza... 0! Nag ez eo braz ! 

Evit koumpren petra dalvezomp e rankomp 
sonjal aliez en Env, er Chalvarhag en Ifern. 

Ma c'houfemp petra eo beza bugel Doue, na 
vemp ket evit ober an drouk, henvel oc'h an 
Elez e vemp war an douar. Beza bugale Doue ! 
0 kaera stad ! 

Eun dra gaer eo kaout eur galoun ha, ker 
bihan ha ma 'z eo, gallout karet Doue ganti ! 
Pebez mez evit an den a zo bet lakeat ken huel 
gant Doue, disken ken izel ! 

Pa zavaz an Elez a-eneb Doue, neuze an 
Doue-ze ker mad, o welet n'oant mui evit 
kaout lod en euruzded oant bet krouet eviti, a 
reaz an den, hag ar bed bihan-man evit maga 
e gorf. Hogen, red oa ive maga e ene ; ha dre 
n'ez oa netra grouet hag a c'helfe maga eun 
ene, a zo eur spered, Doue a blijaz d'ezan en 
em rei e-unan evit e vagadurez. 

Gwasa zo, avad, ne glasker ket kemeret ar 
vagadurez santel-ze, evit treuzi bro-c'houez 
ar vuez-man. Evel eun den a varv gant an 
naoun e-kichen eun daol goloet a voued, lod a 
joum hanter-kant, tri-ugent vloaz, hep maga o 
ene ? ' 

O ! ma chalfe ar gristenien koumpren komz 
Hor-Zalver pa lavar d'ezo : « Daoust d'as stad 
truezuz, me a fell d'in gwelet a-dost an ene 
kaer-ze em euz krouet evidoun. Ker braz em 
euz her great ma n'ez euz den nemedoun hag a 
c'helfe e leunia. Ken dinam em euz great anezan 
ma n'ez euz nemet va Chorf hag a c'helfe e 
vaga. » 

Hor-Zalver en deuz atao karet an eneou 
dinam. Sellit sant Iann, an diskibl muia 
karet, a lakeaz e benn war boull e Galoun !... 
Santez Katel a ioa dibec'h ; abalamour da ze 
ez eaz aliez da vale dre ai: Baradoz. Pa varvaz, 
he c'horf a oue kemeret gant an Elez ha kaset 
ganto war menez Sinaï, el leac^h m'oa bet roet 
da Voïz gourc'hemennou al Lezen. Dre ar 
burzud-ze Doue a ziskouezaz e plij kement 
d'ezan eun ene dinam, ma talvez e ve sebeliet 
gant an Elez ar c'horf en deuz bet lod euz e 
zinamded. Doue a zell gant karantez oc'h eun 
ene glan, rei a ra d'ezan kement a c'houlen. 
Penaoz e chelfe enebi oc'h eun ene na vev 
nemet evitan, drezan, hag ennan ? E man oc'h 
e glask, ha Doue en em ziskouez d'ezan ; e 
c hervel a ra, ha Doue a deu ; ne ra mui 

nemet unan gantan, liamma e ioul a ra. 

Eun ene dibec'h a zo e-kichen Doue e doare 
eur bugel e-kichen e vamm, ober allazik a ra 
d'ezi, poka a ra d'ezi, hag e vamm a zistaol 
d'ezan e garantez hag e bokou. 

IV 

Katekismou diwar-benn ar Spered- 

Santel 



0 ! Peger kaer eo an dra-man, va bugale ! 
An Tad a zo hor Chrouer, ar Mab hor Prener, 
hag ar Spered-Santel hon Sturier... 

An den ne-d-eo netra anezan-e-unan, kalz 
eo, avad, gant ar Spered-Santel. An den a zo 
penn kil ha troad euz ar bed, hag euz a wenn 
al loened ; ar Spered-Santel hep-ken a c'hell 
dibrada e ene hag e gas en huellennou. Perag 
oa ar Zent ken distag dioc'h an douar ? Aba- 
lamour ma lezent ar Spered-Santel d'o sturia. 
Ar re zo sturiet gant ar Spered-Santel a zo tud 
gwiziek... Setu-aze perag ez euz kement a dud 
n'intket beter skol,hag a c^hoarmuioc^h adraou 
eget an dud desket. Pa vezer henchet gant eun 
Doue leun a challoud hag a sklerijen, n'eur 
ket evit fazia. 

Ar Spered-Santel a zo sklerijen ha nerz. Hen 
eo a iaka ac'hanomp da anaout ar gwir dioc'h 
argaou, an drouk dioch ar mad. E doare al 
lunedou-ze a gresk an traou a zeller ganto, ar 
Spered-Santel a laka ac'hanomp da welet 
brasoc'h ar mad hag an drouk. An oll draou a 
vez gwelet brasoc'h gant sikour ar Spered- 
Santel : an distera tra great herve;: Doue, hag 

ar fazi bihana a vez gwelet peger braz int. E 
doare ma wel an holoracher gant e lunedou 
ar rodou munuta euz eur montr, ni a wel, 
gant sklerijen ar Spered-Santel, oll zarvoudou 
hor buez baour. Neuze ar bihana fazi a zo 
braz-meurbed da welet ; an distera pec'hed a 
zo spontuz. 

Rak-se eo n'e deuz biskoaz ar Werc'hez 
great pec'hed ebed. Ar Spered-Santel a ziskoueze 
d'ezi peger vil oa an drouk. Krena a rea gant 
ar spount dirag an distera fazi. 

Ar re zo ganto ar Spered-Santel n'int morse 
kountant anezo o-unan, kement e anavezont o 
stad reuzeudik. An dud rok a zo ar re n'e man 
ket ganto ar Spered-Santel. 

N'e man ket ar Spered-Santel gant tud ar 
bed, pe mar-d-e man, en eur dremen eo ; 
heman ne zale ket en o zi. Gant trouz ar bed 
e vez kaset kuit. 

N'e ket diez d'eur c'hristen sturiet gant ar 
Spered-Santel dilezer madou ar bed-man evit 
redet war lerc'h madou an Env. Gouzout a ra 
ober ar c hemm. 

Lagad ar bed ne wel ket en tu all d'ar vuez, 
evel ne wel ket va hini-me en tu all d'ar 
voger-ze, pa vez sarret dor an iliz. Lagad ar 
c hristen a wel betek gueled an amzer a bado 
da-viken. 

Evit an den a ia da heul ar Spered-Santel 
eo e doare ma ne ve bed ebed. Evit an den a 
ia da heul ar bed e ve lavaret ne ve Doue 

ebed... Red eo 'ta gouzout piou zo oc'h hon 
hencha. Ma n'e ket ar Spered-Santel eo, kaer 
hon devezo ne vezo na magadur na blaz en 
traou a raimp. Mar-d-eo ar Spered-Santel, 
gant hon oberiou e vezo blaz ar mel... peadra 
da vervel gant an dudi ! 

Ar re a lez ar Spered-Santel d'o sturia o 
deuz a bep seurt plijadur e-diabarz enno 
o-unan ; ar gristenien fall, avad, en em ruill 
war ar spern hag ar vein. Eun den a zo gantan 
ar Spered-Santel ne inou morse dirak Doue ; 
eur chouezen a garantez a ziver euz e ga- 
loun. 

Heb ar Spered-Santel omp henvel oc'h eur 
mean diwar an hent... Kemerit en eun dourn 
eur spoue leun a zour, hag en dourn all eur 
mean bihan ; gwaskit anezo kement-ha-kement. 
Ne deuio netra euz ar mean, euz ar spoue avad 
e tivero dour e-leiz. Ar spoue a zo an ene 
leuniet gant ar Spered-Santel, hag ar mean a 
zo ar galoun ien ha kaled n'e man ket ar Spered- 
Santel o choum ebarz. 

Eun ene a zo gantan ar Spered-Santel a gav 
er beden eun dudi a laka anezan da gaout re 
ver atao an amzer ; ne goll morse bezans Doue. 
E galoun dirag Hor-Zalver e Sakramant an Aoter 
a zo e doare eur rezinen dindan ar waskel. 

Ar Spered-Santel eo a zigas ar zonjou e 
kaloun an dud leal hag ar geriou en o ginou... 
Ar re o deuz ar Spered-Santel na reont netra 
fall ; oll frouez ar Spered-Santel a zo mad. 

4 

- 

Heb ar Spered-Santel pep tra a zo ien : 
dre-ze, pa zanter ar garantez o klouaraat, eo 
red ober buan eun naved d'ar Spered-Santel 
evit goulen ar Feiz hag ar Garantez... Sellit ! 
pa vez bet great eur Retred pe eur Jubile, 
emaeur leun a ioulou mad : an ioulou-ze a 
zo c houezaden ar Spered-Santel a zo tremenet 
war hon ene hag e deuz nevezet pep tra ennan, 
evel an avel domm a deuz ar skourn hag a 
zigas an nevez-amzer en dro... Choui, daoust 
ma n'oc'h ket sent braz, goulskoude a zigouez 
ganeoc , h meur a weach tanva dousder ar beden 
ha bezans Doue : ar Spered-Santel eo a zo o 
tremen dre hoc'h ene. Pa vez ar Spered-Santel 
gant unan bennag, e galoun a zigor, en em 
zouba a ra e karantez Doue. Ar pesk n'en em 
glemm morse evit kaout re a zour : evel-se ar 
c hristen mad n'en em glemm ket evit choum 
re hir amzer gant an Aotrou Doue. Bez' ez euz 
hag a gav inouuz ar relijion ; abalamour n'o 
deuz ket ar Spered-Santel eo ec'h en em gav 
an dra-ze. 

Ma ve lavaret d'ar re zaonet : « Perak e ma 
oc'h-c'houi enlfern? » e lavarfent : « Abalamour 
m'or beuz enebet oc'h ar Spered-Santel. y> Ha 
ma ve goulennet digant ar Zent : « Abalamour 
da betra e ma oc'11-c'houi er Baradoz ? j> ar 
re-man a lavarfe : <( Evit beza selaouet ar 
Spered-Santel. » 

Pep tro ma teu d'eomp ioulou mad, ar 
Spered-Santel eo a zo deut d'hor gwelet. 

Ar Spered-Santel a zo eun nerz. Ar Spered- 
Santel eo a harpe sant Simeon war e beul ; 
hen eo a gennerze ar veteerien. Heb ar Spered- 
Safrtel, ar verzerien a ve kouezet evel an deliou 
euz ar gwez. Pa veze lakeat an tan e berniou 
keuneud evit o devi, ar Spered-Santel a vouge 
an tan dre domder karantez Doue. 

An Aotrou Doue, en eur zigas d'eomp ar 
Spered-Santel, en deuz great, en hor chenver, 
evel eur Roue braz a garkfe e Vinistr da hencha 
unan euz e zujidi, en eur lavaret d'ezan : 
€ Ambrouk a reot an den-ze e kement leac'h, 
hag hen digas en dro a reot beo ha iac'h. » 
Peger kaer eo, va bugale, beza ambrouget gant 
ar Spered-Santel ! Hennez a zo eun hencher 
mad... Ha lavaret ez euz tud ha ne fell ket d'ezo 
heulia anezan !... 

Ar Spered-Santel a zo henvel oc'h eun den 
en divije eur c'har hag eul loen mad, hag a 
falvezfe d'ezan kas ac'hanomp da Bariz, N'hor 
bije nemet lavaret : ia, ha pignat er c'har. . . 
Eun dragaer eo lavaret : ia !... Mad! Fellout a 
ra d'ar Spered-Santel kas ac'hanomp d'an Env : 
n hor beuz ken nemet lavaret : ia, hag e lezel 
d'hon hencha. 

Ar Spered-Santel a zo evel eur jadiner a 
labour hon ene... Ar Spered-Santel a zo hor 
mevel... 

Setu aze eur fuzuil : mad ! He c harga a rit... 
unan bennag a ranko beza da lakaat an tan 
enni ha da lakaat an tenn da vont kuit... 

Evel-se ez èuz ennomp peadra cTober ar 
mad... Ar Spered-Santel eo a lak.i an tan, hag 
an oberiou mad a ia er meaz. 

Ar Spered-Santel a joum en eneou eeün, evel 
ar goulm en he neiz. Gweri an ioulou mad a 
ra en eun ene glan, e doare ma wer ar goulm 
he fichouned. 

Ar Spered-Santel a gas ac'hanomp e doare 
ma kas eur vamm he bugel daou vloaz, dourn- 
ha-dourn... evel eun den a wel mad, pa vez 
oc h hencha eun den dall. 

Ar Zakramanchou savet gant Hor-Zalver n o 
divije ket saveteet achanomp anez ar Spered- 
Santel. Hebdan, zo-ken, maro Hor-Zalver a 
vije bet didalvez. Abalamour da ze eo en deuz 
lavaret Hor-Zalver d'e ebestel : <c Talvouduz 
eo evidoc h ez afen kuit, rak ma ne-d-afen ket 
ne deufe ket an Hini a zigas frealz d'an ene... » 
Red oa d'ar Spered-Santel disken da lakaat an 
eost-ze a chrasou da zougen frouez. E doare 
evit eur c'hreunen ed eo ; e man taolet ganeoch 
en douar : mad I heol ha glao a zo izom avad 
evit he lakaat da ziouana ha da ziodi. 

Peb mintin e ve red lavaret : Va Doue, 
digasit d'in ho Spered da ziskouez d*in petra 
oun ha pe seurt oc'h-c'houi hoc'h-unan. » (1) 



(1) « Noverim te, noverim me ! — Ra an.ivezin ac'hanoc'h, 
ha r' en em anavezin va-unan ! » ~ Sant Aogustin. 

V 

Katekismou diwar~benn ar Werc'hez 

Santel 



En em blijout a ra Doue an Tad o sellet, e 
kaloun ar Werc'hez-Vari santel-meurbed, al 
labour kaera great gant e zaouarn ; karout a 
reomp atao hor labour, dreist-oll pa vez great 
mad ; ar Mab a zell er galoun-ze evel e kaloun 
e Vamm, el leac'h en deuz kemeret ar goad en 
deuz prenet ac'hanomp gantan ; ar Spered- 
Santel a zell ar galoun-ze evel e iliz. 

Ar brofeted o doa diskleriet gloar Mari abarz 
moa ganet : lavaret o deuz eo henvel och an 
heol. E gwirionez, ar Werc hez Santel o tont 
war an douar, a zo henvel, koulz-lavaret, oc'h 
an heol otispaka kaer euz a greiz arvrumen. 

Araok m'oa deut ar Werc'hez, kounnar 
Doue a ioa a-zistribill a-zioc'h hor pennou, e 
doare eur c'hleze dare d'hor skei. Kerkent ha 
ma teuaz ar Werc'hez Santel war an douar e 
gounnar a gouezaz. Hi ne c'houie dare e vije 
Mamm da Zoue, hag e lavare, endra m'oa 
bihanik : « Peur e welin 'ta ar vaouez kaer a 
dle beza Mamm da Zoue? » 

Diou weach omp bet ganet gant ar Werc'hez 
Santel, da c'hinivelez Mab Doue hag e troad ar 
Groaz r diou weach 'ta eo Mamm d'eomp. 

Lavaret a vez great aliez ez eo henvel ar 
Werc'hez oc'h eur vamm, kalz gwelloc'h eo, 
avad, eget ar vamm wella ; rag ar vamm wella 
a gastiz a-wechou he bugel a ra an heg outi, a 
sko gantan, zoken ; kaout a ra d'ezi e ra mad. 
Ar Werc'hez Santel, avad, a ra e-c'hiz all : ker 
mad eo ma vez atao karantezuz en hor c'henver 
ha ma ne gastiz morse ac'hanomp 

Kaloun ar vamm vad-ze n'ez euz enni nemet 
karantez ha trugarez, n*e deuz c'hoant all 
nemet hor gwelet eüruz. N'ez euz nemet trei 
etrezeg enni evit kaout argoulen... 

Ar Mab en deuz e lez-varn, ar Vamm n'e 
deuz nemet he c'harantez. 

Kement omp bet karet gant Doue m'eo 
marvet evidomp ; e Kaloun Hor-Zalver, gouls- 
koude, e man ar varnedigez, rak Doue a rank 
barn ; e hini ar Werchez Santel-meurbed n'ez 
euz nemet trugarez... He Mab a ioa o vont da 
gastiza eur pec'her, Mari a deu davetan, a 
zalch ar c'hleze, a c'houlen truez evit ar 
pecher : « Va Mamm, eme Hor-Zalver, n'oun 
ket evit nac h netra ouzoc h. Ma c'helfe an ^ 
Ifern kaout glac'har, c'houi a lakafe achanoun 
da gaout truez outan. » 

Ar Werc'hez Santel-meurbed a joum etre he 
Mab ha ni. Seul vrasoc'h eo hor pec'hejou, 
seul vrasoc'h eo he c'harantez hag he zrugarez . 
evidomp. Ar bugel tosta da galoun e vamm a- 
zo an hini en deuz talvezet d ezi ar muia a 
zaelou. Daoust ha na red ket atao ar vamm 

war-zu an distera, an hini a zo ar muia e 
riskl? Daoust hag ar medisin, en eun hospital, 
na zell ket pisoc'h oc'h ar re glanva ? 

Ken tener eo kaloun Mari en hor c'henver, 
ma ne-d-eo kalounou an oll vammou nemed 
eun tamm skourn e kichen he hini. 

Gwelit peger mad eo ar Werc'hez Santel ! 
He zervicher braz sant Bernez a lavare aliez 
d'ezi : Me ho salud, Mari... Eun droiad ar 
vamm vad-ze a respountaz d'ezan : AJe da 
zalud ive, va mab Bernez... 

An Ave Maria a zo eur beden na skuizer 
morse ganti. Skuiza a reer o komz euz traou 
an douar, marc'hadourez, traou a zell oc'h an 
doare da ren ar vro... Ar c'homzou diwar- 
benn ar Werc'hez Santel, avad a zo bepred 
eun dra nevez. 

Ar garantez evit ar Werc'hez Santel a zo 
dudiuz, dous meurbed ; maga an ene a ra ivez. 

An oll zent a zo leun a garantez evit ar 
Werc'hez Santel ; ne deu gras ebed euz an 
Env ne dremenfe dre he daouarn . 

Abarz mont en eun ti e komzer gant ar 
porsier : mad ! Ar Werc'hez Santel eo a zo 
porsier an Env. 

Pa vez c'hoant kinnig eun dra bennag d'eun 
den a renk huel, e vez roet an dra-ze d'ezan 
dre zourn an hini a zo muia karet gantan, evit r 
ma plijo muioc^h ar c'hinnig d^ezan. Evel-se 
hor pedennou, kinniget gant ar Werc'hez 
Santel, a zo seul dalvoudusoc'h ma n'ez euz 

den all ebed nemet ar Werc*hez Santel hag a 
ve bet, a beb amzer, dibec'h dirak Doue. 
N'euz den nemet ar Werc'hez Santel hag en 
divije heuliet ar gourc'hemen kenta : Eun 
Doue hep-ken a veuli hag a gari euz da oll 
galoun. Miret e deuz great anezan penn-da- 
benn... 

Kement tra a c'houlen ar Mab digant an Tad 
a zo roet d'ezan. Kement tra a c'houlen ar 
Vamm digant ar Mab a zo ive roet d'ezi. 

Pa vez bet an daouarn war bokedou c'houez- 
vad ganto, e vez c'houez-vad gant kement tra 
a vez dournatet da c'houde ; lakomp hor 
pedennou da dremen dre zaouarn ar Werc'hez 
Santel hag e lakai c'houez-vad ganto. 

Kaout a ra d'in ar Werc'hez Santel a vezo 
dinec'h da zervez diveza ar bed ; endra ma 
bad, ar bed, avad, e m'eur 'o chacha warnezi a 
bep tu... Ar Werchez Santel a zo evel eur 
vamm e deuz kalz a vugale. Hep paouez e ma- 
hi o vont euz an eil d'egile. 

VI 

Katekismou diwar-benn miret ar zul 

_______________ / 

Labourat, labourat a rit, va bugale, hogen 
ar pez a c hounezit a goll hoc'h ene hag ho 
korf. Ma ve goulennet digant ar re a labour da 
zul : <t Pe seurt hoc'h euz great aze? » e 
c'helfent aslavaret : « E ma-oun o paouez 
gwerza va ene d'an diaoul, staga Hor-Zalver 
oc'h ar Groaz, ha nac'h va badisiant. Me a zo 
evit an Ifern... Red e vezo lenva ahed ar vuez 
a bado da viken, evit netra... » Pa welan tud 
o charreat da zul, e sonjan e ma-int o char- 
reat o ene etrezeg an Ifern. 

O ! Pebez fazi a ra en e gounchou an hini a 
labour da zul, o kredi e c'hounezo muioc'h a 
arc'hant pe e raio muioch a labour ! Daoust 
hag eiz real pe eur skoued a c'hello biken digoll 
an drouk a ra d'ezan e-unan, en eur vont eneb 
lezen an Aotrou Doue? Kaout a ra d'eoc'h ho 
labour a c'hell pep tra ; sad* aman avad eur 
c'hlenved, sad' aman eur gwall-zarvoud... Eun 
draik vihan a zo a-walc'h ! Eur bar-arne, 
kazarc'h, reo. Pep tra a zo dindan dourn an 
Aotrou Doue ; pa garo hor c hastizo ; an dro a 
gavo p' en devezo* c'hoant. Daoust ha n'e ket 
atao hen ar chrenva? Daoust ha n'e ket d'ezan 
beza mestr, goude oll ? 

Eur weach ez oa eur vaouez hag a ioa deut 
da gaout he Fersoun evit goulen digantan 
dastum he foen da zul. « Goulskoude, eme 
'n Aotrou Persoun, n'euz ket izoum d*ober 
kement-se ; n'euz risklebed evitan.» Startoc'h e 
c'houlennaz ar vaouez, en eur lavaret : « Choui 
a fell d'eoc'h 'ta, e lezfen va eost da vont da 
goll ? )) Hi eo a varvaz d'an abardaez-ze... E 
riskl edo muioc'h evit he eost... 

Labourit, nann evit ar boued a ia da goll, 
mezevit an hini a joum epad ar vuez a bado 
da-viken. (1) Pe seurt mad a deuio d'eoc'h euz 
labour ar zul ? Lezel a-walc*h a rit an douar e 
doare ma man, pa varvit ; ne za netra ganeoc*h. 
Ha ! Pa vezer stag oc'h an douar, n'e ket brao 
mervel!... Hor c'henta sonj a dle beza mont 
etrezek Doue ; nemaomp war an douar evit 
netra all... 

Va breudeur, red e ve mervel da zul, ha 
distrei e buez da lun. 

Ar zul a zo d'an Aotrou Doue ; e zervez eo, 
dervez an Aotrou. Great en deuz an oll zerve- 
siou euz ar zizun ; c houeac^h en deuz roet 
d^eoc^h, ar seizvet en deuz dalc'het evitan. Pe 
seurt gwir hoc'h euz-c'houi da lakaat ho tourn 
war ar pez n'e ket d^oc^h ? Madou laeret ne dal- 
vezont morse, gouzout a rit. An dervez a laerit 
d'an Aotrou Doue ne dalvezo ket d'eoc'h ken ne- 
beut. Daou hent a anevezan evit montda baour: 
labourat da zul ha kemeret madou an nesa. 




(4> Sant Iann, IV, 27. 

VII 



Katekismou diwar-benn komz Doue 



Va bugale, komz Doue n'eo ket euji dra 
zistér ! Kenta geriou a lavaraz Hor-2alver d'e 
Ebestel oue ar re-man : (( Kit ha kenteillit../» 
evit diskouez d'eomp ez ' eo ar wiziegez dreist 
pep tra. 

Va bugale, petra en deuz lakeat ac'ha- 
nomp da anaout hor relijion ? Ar prezegennou 
hor beuz klevet. Petra a laka ac'hanomp da 
gaout .heuz oc'h ar peched... a laka ac'hanomp 
da c'hoantaat montd'an Env? Ar prezegennou. 
Petra ziskouez d'an tadou ha d'ar mammou ar 

» 

pez o deuz da ober e-kenver o bugale ? 
D'ar vugale ar pez o deuz da ober e kenver o 
zud ? Ar prezegennou. 

Va bugale, perag eo an dud ken dall ha ken 
diwiziek ? Abalamour ma ne vez great stad 
ebed euz a gomz Doue. Bez' ez euz ha ne lava- 
ront, zo-ken, nag eur bater nag eun ave evit 
goulen digant an Aotrou Doue ar c'hras d'he 
c'hlevet mad ha da lakaat anezi da daLvezout. 

Me gav d'in, va bugale, ne vezo ket saveteet 
an hini ne glev ket komz Doue evel m'eo red ; 
ne c'hoezo dare petra zô da ober evitkement-se. 
Gant eun den deskct, avad, e c'heller ato ober 
eun dra bennag ; kaer en deuz bale dre bep 

seurt henchou fall, fisianz a c'heller kaout 
atao e tizroio ouz Doue, abred pe zivezad, pa 
ne ve nemet da heur ar maro. An hini n e 
ket desket, avad, a zo aze evel eunden dinerz, 
evel eun den toc'hor, kollet e anaoudegez 
gantan, ne anavez na peger brazeo ar pec'hed, 
na peger kaer eo e ene, na pegement e tal ar 
furnez ; en em stleja a ra euz eurpec'hed d'eun 
all, e doare eun tamm truillou a vez ruzet er 
fank. 

Sellit, va bugale, ar stad a ra Hor-Zalver euz 
a gomz Doue; d'ar vaouez a gri : « Euruz 
meurbed an hini e deuz ho maget, an hini e 
deuz o touget ! » e lavar : « Na pegen eurusoch 
ar re a glev komzou Doue hag a ra dioc'h ma 
c'hourc'hemennont ! » 

Hor-Zalver, a zo ar Wirionez dreist pep tra, 
ne ra ket nebeutoc'h a stad euz e gomzou eget 
euz e gorf. N'ouzoun dare mar-d-eo gwasoc'h 
sonjal e traou all epad an oferen eged epad ar 
prezegennou ; daou dra henvel int. Epad an 
oferen e lezer talvoudegez maro ha gloaziou 
Hor-Zalver da vont da goll, hag epad ar preze- 
gennou e vez lezet da vont da goll e Cher a zo 
Hen e-unan. Ker fall e vez great, eme sant 
Aogustin, evel ma ve kemeret ar c'halur, goude 
ar gorreou, ha skuillet dindan an treid ar Goad 
sakr a zo ebarz. 

Va bugale, aoun a vez da bec'hi en eur joum 
heb oferen, abalamour ma vez great neuze eur 
pec'hed braz, mar bez c'hoarvezet kement-se 

dre hor faot ; ne vez aoun ebed da bec'hi, avad, 
evit choum heb mont da glevet eur brezegen. 
• Ne gav ket d'eomp e chelfemp ober fall e-ken- 
ver Doue evit kement-se. Da zeiz ar Varn, pa 
viot oll eno em chichen, an Aotrou Doue a 
lavaro d'eoc'h : <c Lavar d'in petra e peuz great 
euz ar prezegennou hag ar c'hatekismou ec'h 
euz klevet, hag euz ar re e pije gellet klevet ! » 
Neuze e sonjoc'h a-c'hiz all. 

Va bugale, mont a reer er meaz epad ar pre- 
zegennou, c'hoarzin a vez great, ne zelaouer 
ket, kredi a reer beza re zesket evit dont d'ar 
c'hatekismou... Ha kaout a ra d'eoc'h, va 
bugale, ez aio an traou en doare-ze? 0 nann, 
e gwirionez! An Aotrou Doue a renko an 
traou en eur c'hiz all. 

Sellit, peger glac'haruz eo ! Gwelet e vezo 
tadou ha mammou o choum er meaz epad ar 
prezegennou ; red eo d'ezo, goulskoude, kentelia 
o bugale, hogen petra a fell d'eoc'h a zeskfent 
d'ezo? Ne c'hou£ont netra o-unan. An oll dud-ze 
a red etrezeg an Ifern... Gwaz-a-ze ! 

Va bugale, dioc'h am euz gwelet n'e vez da 
vare ebed kement a c'hoant kousket eged epad 
ar prezegennou... Choui a lavaro : « Re a 
c'hoant kousket em euz. Ma kemerfen-me 
eur violons ne vije den hag a c'hoantafe 
kousket ; an oll a finvfe, an oll a ve dihun... 

Va bugale, selaouet a vez c'hoaz eur beleg 
deuet mad er barrez ; ma vez eur beleg ha ne 
blij ket, avad, e vez great goap anezan... Arabad 

ober en doare-ze, evel a ra tud foll ar bed. N'e 
ket oc'h an dianveaz e ranker sellet. N'euz fors 
pe veleg eo, ar beleg-ze a zoatao an antonouer 
kemeret gant an Aotrou Doue evit rei e c'her 
santel. Ma lakit boesoun da dremen dre eun 
antonouer, ha pa ve great an antonouer-ze 
gant aour pe gant keur, mar-d-eo mad ar 
boesoun e choumo mad atao. 

Bez' ez euz hag a lavar dre ma 'z eont : « Ar 
veleien a lavar ar pez a geront. » Nann, va 
bugale, ar veleien ne lavaront ket ar pez a 
geront ; ar pez a zo en Aviel eo a lavaront... 
Ar veleien a zo deut en hor raok-ni o deuz 
lavaret d'eomp ar pez a lavaromp hon-unan .; 
ar re a zeuio war -hon lerc'h a lavaro evel a 
reomp. Ma lavarfemp gevier, ne zalefe ket an 
Aotrou 'n Eskop da viret ouzomp prezek. Ne 
lavaromp netra nemet ar pez a zo bet desket 
gant Hor-Zalver. 

Va bugale, em ouno vontda zisplega d'eoc'h 
eur skouer hag a ziskouez petra eo choum heb 
kredi da gomzou ar veleien. Daou zoudard a 
ioa o tremen dre eul leac'h m'edot oc*h ober 
eur Mision. Unan euz ar zoudarded a ginnigaz 
d'egile mont da zelaou prezek ; hag ez echont. 
Diwar-benn an Ifern eo e komze ar misioner. 
« Ha te a gred da gepient a lavar ar Persoun- 
ze, eme ar gwella anezo o daou ? — - 0 ! nann, 
eme egile, me a gred ne-d-eo an dra-ze nemet 
diotachou evit ober aoun d'an dud. — Mad ! 
me a gred anezan, hag evit diskouez d'it e 

kredan, sacT em oun o vont. da guitaat ar 
vicher a zoudard, evit mont en eur manac'hti. 

— Kea e leac'h ma kiri ! Evidoun-me a gen- 
dalc'ho gant va hent. » Kenderc^hel a reaz 
gant e hent, siouaz ! Koueza a reaz klanv ha 
mervel a reaz. Egile, en e vanachti a glev oa 
maro ; kerkent en em laka da bedi evit goulen 
digant Doue diskleria d'ezan e pe stad oa tre- 
menet e genvreur. Èun dervez, endra ma pede, 
en em ziskouezaz e genvreur dirag e zaoulagad ; 
e anaout a ra, hag hen goulen digantan : « E 
peleac'h e ma-out? — En Ifern ; daonet oun ! 

— Paour-keaz ! Ha breman, kredi a rez ar pez 
a lavare ar misioner ? — Ia, her c'hredi a 
ran. N'ez euz nemet eun dra da rebech d'ar 
visionerien : na ziskleriont ket ar c'hantved 
loden euz ar poaniou a zo da c'houzanv aman. » 

Va bugale, me a deu aliez em spered ne vez 
daonet ar c'halz vuia euz ar gristenien a vez 
daonet, nemet dre re nebeut a zeskadurez... 
Klevet fall a vez great ar relijion. Dalit, sad' 
aman evit skouer, eun den hag a rank mont da 
zervesia. An den-ze a choanta ober pinijennou 
braz, tremen an hanter euz an noz o pedi ; 
mar d-eo desket e lavaro outan e-unan : 
« Nann, arabad eo ober en doare-ze, rak ne 
vezin ket evit ober va dever warc'hoaz. Choant 
kousket em bezo, ha gina a rin gant an nebeuta 
tra ; inouet e vezin epad an deiz, ne vezin evit 
ober netra, ne rin ket an hanter euz ar pez 
em bije great ma vijen bet o tiskuiza edog an 

noz ; arabad ober en doare-ze... » Dalit c'hoaz, 
va bugale, dont a rai d'eur mevel c'hoant da 
iun, goulskoude e vezo red d'ezan palat ha 
labouratan douar. Mar-d-eo desket, ar mevel-ze 
a lavaro : « Ma ran-me en doare-ze ne vezin 
ket evit ober ar pez a c'houlen va mistri. » 
Mad ! Pe seurt a raio ? Dibri e lein h$g en em 
gastiza en eur c'hiz bennag all. Setu aze penaoz 
e ranker ober : beva bepred er c'hiz a dalvezo 
muioc'h a chloar d'an Aotrou Doue. 

Eun den n deu da c'houzout e man eun all 
en dienez ; kemeret a raio diwar danvez e dud 
evit sikour an den ezommek-ze. E gwirionez, 
gwelloc'h e ve d'ezan goulen eget kemeret. Ma 
ne fell ket d'e dud rei d'ezan, neuze e pedo 
Doue da boulza eun den pinvidik d'ober an 
aluzen en e leac'h. 

Eun den gwiziek a c'hoar goulen kuzul ha 
senti, ha setu aze daou dour-tan da ziskouez 
d'ezan e hent. 

VIII 

Katekismou diwar~benn ar beden 



Sellit, va bugale ; tenzor eur c'hristen n'e 
man ket war an douar, en Env eoeman. Mad! 
El leac'h ma man hon tenzor eo e tle mont 
hor spered. 

Pedi ha karout, pebez tra evit an den ! Pa 
bedit e karit ; setu aze eüruzded an den war 
an douar ! 

Pedi a zo en em unani gant Doue. Neb a zo 
e galoun dinam hag a-unan gant Doue a gav 
ennan e-unan eun dousder dudiuz-braz, eur 
sklerijen a laka an daoulagad da zrella. Unanet 
stard evel-se, Doue hag an ene a zo evel daou 
damm koar teuzet mesk-ha-mesk ; ne vezo 
mui den evit o dispartia. Eun dra gaer-meur- 
bed eo guelet Doue hag e grouadurik unanet. 
N'euz netra da dostaat ouz an euruzded-ze. 

Kollet hon doa ar gwir da bedi ; Doue, 
goulskoude, en e vadelez, en deuz lezet ac'ha- 
nomp da gomz outan. Hor bedeij a zo evel 
ezans a ra plijadur braz d'an Aotrou Doue. 

Eur galounik hoc h euz, va bugale, ar beden 
eo, avad, a ledana anezan hag a ro d'ezan ar 
galloud da garout Doue... Ar beden a zo eun 
tanva euz an Env, eur berad euz euruzded ar 
ttaradoz. Ganti ne joumomp morse hep kaout 

hor c haloun leun a joa. Eun tamm mel eo a 
zisken en ene hag a deu da zousaat kement zo. 
Ar poaniou a deuz dirag eur beden great mad, 
evel an erc'h dirag an heol. 

Ar beden a laka an amzer da vale buan 
braz, ha gant kement a zudi ma ne c houezer 
ket pegeit e pad. Sellit, p'edon-me o redek dre 
vro-Bress, en amzer m'oa klanv an oll Bersou- 
ned, kouls lavaret, me a bedean Aotrou Uoue 
ahed an hent. Ne gaven ket hir an amzer, 
m'hen tou d'eoc'h. 

Bez' e vez guelet tud hag en em daol war o 
fenn er beden, evel ar pesk en dour, abalamour 
ma 'z int oll d'an Aotrou Doue. 0 c'halounou 
n'int ket daou-hanteret. 0 ! Pegement e karan 
an eneou mad-ze !... Sant Fransez- Asiz ha san- 
tez Koletta a wele Hor-Zalver hag a gomze gan- 
tan e doare ma reomp-ni ken etrezomp. Ni 
avad, pegen aliez e teuomp d'an iliz hep gou- 
zout pe seurt omp deut d'ober eno, ha petra a 
fell d'eomp goulen ! Ha goulskoude, neb a ia 
e ti unan bennag a choar da betra ez a di. 

Bez' ez euz a ve lavaret e ma-int o komz 
evel-hen oc'h Doue : « Em oun o vont da 
lavaret d'eoc'h daou c'her evit kaout fin ga- 
neoch... » Sonjal a ran aliez, pa zeuomp da 
enori an Aotrou Doue, e ve roet d'eomp kement 
a garfemp, ma c houlenfemp an dra-ze gant 
eur feiz beo hag eur galoun neat-meurbed . * 
Siouaz !... difeiz omp, difisianz, hep c'hoant 
hag hep karantez... 

Ebarz an den ez euz daou gri : Kri an Eal 
ha kri al loen. Kri an Eal a zo ar beden ; kri 
al loen a zo ar pec'hed... Ar re ne bedont ket a 
bleg warzu an douar, evel eur c'hoz o klask 
ober he zoul evit mont da guzat ebarz. Euz an 
douar int penn-da-benn, abafet oll, ha ne zon- 
jont nemet e traou an douar. .. evel an den piz- 
ze m'edot eun dervez oc*h e noui ; pa oue 
kinniget d'ezan ar groaz arc'hant evit poket 
d'ezi : <c Setu aze eur groaz, emezan, hag a 
bouez daou lur, m'oarvad. » 

En Env, ma chomfet eun dervez hep meuli 
Doue, ne ve mui a Varadoz ; ha ma c'helfe ar 
paour keaz eneou daonet meuli Doue, daoust 
d'o foaniou, ne ve mui a Ifern. Siouaz ! Eur 
galoun o doa evit karout Doue, eun teod evit e 
vinniga : setu aze petra o doa da ober... Ha 
breman e ma-int barnet, ha da viken n'o 
devezo nemet mallosi an Aotrou Doue da ober. 
Mar gelfent kaout fisianz e c'helfent pedi eur 
weach hep-ken epad eur vunuten, gortoz a 
rafent ar vunuten-ze gant kement a vall, ma 
ve bihaneat o foaniou kriz. 

Hon Tad a zo en Env... 0 peger kaer eo, va 
bugale, kaout eun tad en Env !... — Ho rouan- 
telez deuet deomp !... Ma lakan an Aotrou 
Doue da Roue em c'haloun, hen am lakaio da 
Roue gantan en e Chloar. — Ho ioul bezet 
great /... N'euz netra hag a ve dousoc'h ha 
g\velloc'h dreist pep tra, eget ober ioul Doue... 
Evit ober mad an traou eo red ober evel ma 



kar Doue, hervez e c'hoant. — Roit d eomp 
hirio hor bara... Diou loden a zo ennomp, an 
ene hag ar c'horf. Goulen a reomp digant an 
Aotrou Doue maga hor c'horf keaz, hag hen, 
evit respount d'eomp, a laka an douar da rei 
kement tra a zo izoum evit hor bevans... Ho- 
gen, goulen a reomp digantan maga hon ene, 
a zo al loden gaera ac'hanomp ; hag an douar 
a zo re vihan evit leuni c'hoant hon ene ; 
naoun en deuz euz a Zoue, n'euz nemed Doue 
hag a c'helfe e leunia. Abalamour da ze an Ao- 
trou Doue ne gave ket d'ezan ober re en eur 
joum war an douar hag en eur gemeret eur 
c'horf, evit ma teufe ar c'horf-ze da veza maga- 
durez hon eneou. « Va Chorf, eme Hor-Zalver, 
a zo e gwirionez eur vagadurez... Ar bara ez 
an da rei d'eoc'h a zo va Chorf evit buez ar 

♦ 

bed. » 

Bara an eneou a zo en Tabernakl. An Taber- 
nakl a zo armel ar gristenien. . . O! Nag 
ez eo kaer, va bugale ! Pa ginnig ar beleg 
ha pa ziskouez d'eoc'h ar bara sakr, hoc'h 
ene a c'hell lavaret : Setu aze va boued !... 
0 ! va bugale, re euruz omp !... N'her c'hle- 
vimp mad nemed en Env. Pebez koll ! 



Digitized by Goc 



— 69 — 



Katekismou diwar-benn ar beleg 



Va bugale, setu ni gant Sakramant an Urz. 
Ar zakramant-ze a ve kredet ne zell oc'h hini 
ebed ac'hanoc'h, ha goulskoude e sell oc'h an 
oll. Ar zakramant-ze a zibrad an den beteg e 
Zoue. Petra eo ar beleg ? Eun den hag a zo e 
leac'h Doue, eun den hag a zo roet d'ezan oll 
challoud Doue : « Kit, eme Hor-Zalver d'ar 
beleg. Evel m'oun bet kaset gant va Zad, me a 
gas ac'hanoc'h... 011 c'halloud a zo bet roet 
d'in en Env ha war an Douar, Kit 'ta, ken- 
teillit an oll boblou... Neb ho selaou am 
zelaou ; neb ho tispriz a zispriz ac'hanoun-me. » 

Ar beleg, pa zistoll ar pec'hejou ne lavar 
ket : « Doue ho kwalc'h. » Lavaret ara : « Me 
ho kwalc'h. » D'ar gorreou ne lavar ket : cc An 
dra-man zo Korf Hor-Zalver. » Lavaret a ra : 
« An dra-man zo va Chorf. » 

Sant Bernez a lavar eo deut d'eomp kement 
zo dre ar Werc'hez ; bez' e cheller lavaret ive 
eo deut kement zo d'eomp dre ar beleg ; ia an 
oll eüruzded, an oll c'hrasou hag oll vadou 
an Env. 

Ma n'hor bije ket sakramant an Urz, n'hor 
bije ket Hor-Zalver. Piou en deuz her lakeat 
aze en armel zakr ? Ar beleg. Piou en deuz di- 

gemeret hoc'h ene, goude m*oc h ganet ? Ar 
beleg. Piou a vag anezan evit rei cTezan nerz 
d'ober e veach war an douar ? Ar beleg. Piou 
a netaio an ene-ze evit mont dirak Doue, 
en eur walchi anezan evit ar weach diveza e 
goad Jezuz-Krist ? Ar beleg, atao ar beleg. Ha 
mar teu an ene-ze da vervel, piou a zigaso ane- 
zan euz a varo da veo ? Piou a rento d'ezan an 
dianken hag ar peoc'h? Choaz ar beleg. N'oc'h 
ket evit sonjal é vad ebed deuet digant Doue, 
hep sonjal er memez amzer er beleg. 

Kit da govez d'ar Werchez Santel, pe d'eun 
Eal : daoust hag e c'hellint gwalc'hi ho peche- 
jou ? Nann. Daoust ha rei a raint d'eoc'h Korf 
ha Goad Hor-Zalver ? Nann. Ar Werc'hez 
Santel n e ket evit lakaat he Mab da zisken er 
bara sakr. Daou-c'hant Eal ho pije aze, ne vent 
ket evit disteurel d'eoc'h ho pec'hejou . Eur beleg, 
daoust pegen distcr ez eo, a c'hell hen ober ; 
lavaret a c'hell d'eoc'h : « Kit e peoc'h ; ho 
pechejou a zistaolan d'eoc'h ! » 

0 ! nag ar beleg a zo eun dra vraz ! 

Ar beleg ne vezo anavezet sklear petra eo, 
nemet en Env... Ma vije anavezet war an douar, 
mervel a vije great, n'e ket gant ar spount, 
gant ar garantez eo, avad... 

Madoberiou all an Aotrou Doue ne dalvez- 
fent d'eomp netra, anez ar beleg. Petra a dal- 
vezfe kaout eun ti leun a aour, ma na ve den 
evit digeri d'eoc'h dor an ti-ze ? Gant ar beleg 
e man alc'houez tenzoriou ar Baradoz : hennez 

eo a zigor an or ; hennez eo merer an Aotrou 
Doue, an hini zo karget da c'houarn e vadou. 

Heb ar beleg, maro ha poaniou Hor-Zalver 
ne dalvezfent da netra. Sellit oc'h ar boblou 
gouez : da betra e talvez d'ezo e ve maro Hor- 
Zalver ? Siouaz ! Ne vezint kct evit kaout lod e 
talvoudegez ar Redempsion, keit ha n'o devezo 
ket a veleien evit rei d'ezo e Choad. 

N'e ket evitan e-unan eo beleget ar beleg : 
ne ro ket an absolven d'ezan e-unan. N'e ket 
beleg evitan e-unan, evidoc'h eo, avad. 

Goude Doue, ar beleg a zo oll-c'halloudek. 
Lezit eur barrez ugent vloaz hep beleg, ar 
hatal a vezo lakeatda zoue cnni. 

Mar-d-afemp ac'halenn, an Aotrou Misioner 
ha me, c'houi a lavarfe : c( Pe seurl a reomp 
en iliz-man ? Nez euz mui a oferen ; Hor-Zal- 
ver n'e man ket mui enni, kouls pedi en hon 
ti hon-unan... » 

Pa vez c/hoant distruja ar rclijion, war ar 
beleg eo e vez lammet da genta, abalamour 
n'ez euz mui a zakrifiz azc el lcac h ma n'ez 
euz mui a veleg ; hag el leac'h ma n'ez euz mui 
n'ez euz mui a rclijion. 
Pa c'halv ar c'hloc'h ac hanoc h d an iliz, 
i ve goulcnnet diganeoc'h : « Da beleach 
z it ? » e c'helfac'h respount : <( Mont a ran 
;a va ene. » Ma ve goulennet diganeoc'h 
ziskouez an Tabcrnakl : « Petra eo an 
or alaouret-ze ? » — « Kamhr ar boued, armel 
va ene eo. » — « Gant piou e man alc'houez 

an armel-ze, piou a laka boued enni, piou a 
aoz ar pred, piou a wisk an daol? » — « Ar 
beleg eo. » — « Hag ar boued ? » — « Ar boued 
a zo Korf sakr ha Goad sakr Hor-Zalver. . . » 
0 va Doue ! Va Doue ! Pegement hoch euz- 
c'houi hor c'haret !... 

Guelit galloud ar beleg ! Teod ar beleg euz 
a eun tamm bara a ra eun Doue ! Ouspenn 
kroui ar bed eo kement-se. Unan bennag a 
lavare : « Senti oc'h Aotrou Persoun Ars a ra 
'ta santez Filomena ? » Senti outan a c'hell, 
evit gwir, pa zent Doue outan. 

M'en em gavfe ganen-me eur beleg hag eun 
Eal, ar beleg a zaludfen abarz saludi an Eal. 
Heman a zo mignoun Doue, ar beleg, avad, a 
zo en e leac'h, aman. Santez Thereza a boke 
d'al leac'h m'oa tremenet eur beleg... 

Pa welit eur beleg, red eo deoc'h lavaret : 
« Sad' aze an hini en deuz great ac'hanoun mab 
da Zoue, hag en deuz digoret an Env d'in dre 
ar vadiziant santel, an hini en deuz gwalc'het 
ac'hanoun goude va fec'hed, hag a ro e vaga- 
durez d'am ene... y> Pa velit eun tour e c'hel- 
lit lavaret : « Pe seurt a zo aze ? — Korf Hor- 
Zalver. — Perag e man eno ? — Abalamour 
eur beleg a zo tremenet aze hag en deuz lavaret 
an oferen santel. » 

Pebez dudi evit an Ebestel, goude distro Hor- 
Zalverd'ar vuez, pawelchont o Mestr o doa karet 
kemend-all ! Eun hevelep dudi a dle kaout eur 
beleg, en eur welet Hor-Zalver en e zaouarn... 

Eun dalvoudegez vraz a gaver en traou a zo 
bet lakeat e skudel ar Werc'hez Santel hag ar 
Mabik Jezuz e Loret. Ha bizied ar beleg, a 
zo bed krog e Korf meulet Jezuz-Krist, a zo bet 
soubet er c halur oa bet Choad ebarz, er 
Ziboer a zalc'he e Gorf, daoust ha n'int ket 
c'hoaz talvoudusoc'h ?... 

Ar velegiach a zo Karantez Kaloun Jezuz. Pa 
welit eur beleg, sonjit en Hor-Zalver Jezuz- 
Krist. 

X 

Katekismou diwar-benn sakrifiz santel 

an Oferen 



An oll oberiou mad, an eil dre egile, ne 
dalvezont ket sakrifiz santel an Oferen, dre 
ne-d-int nemet oberiou an dud, hag an Oferen 
a zo labour Doue. Ar verzerenti ne-d-eo netra 
e skoaz an Oferen : eur zakrifiz eo, great euz 
e vuez da Zoue gant an den ; an Oferen, avad, 
a zo ar zakrifiz great gant Doue d'an den euz e 
Gorf hag euz e Choad. , 

O peger braz tra eo eur beleg ! Ma c'houfe 
mad petra eo, e varvfe... Doue a zent outan : 
daou c'her a lavar, hag Hor-Zalver a zisken 
euz an Env, d'e lavar, hag a ia en eun tammik 
bara sakr. Doue a dro e zaoulagad warzu an 
aoter. « Hennez eo, emezan, va Mab muia 
karet, em euz lakeat ennan va oll flijadur. » 
Ken talvouduz eo an oan kinniget eno ma ne 
c'hell nac'h netra outan. M'hor bije feiz, ni a 
welfe Doue kuzet er beleg evel eur c'houlaouen 
adre eur weren, evel gwin mesket gant dour. 

War-lerc'h ar gorreou , pa zalchan em 
daouarn Korf Santel-meurbed Hor-Zalver, ha 
pa vank nerz kaloun d ? in o sonjal ne-d-oun 
mad nemet evit an Ifern, e lavaran ouzin va- 
unan : <( Ha ! mar gelfen-me, da nebeuta, kas 

anezan ganen ! An Ifern a vije dous en e gichen, 
ne goustfe ket d'in choum eno da c'houzanv 
da-viken, ma vemp eno hon-daou unanet. 
Neuze, avad, ne ve mui a Ifern ; tan ar Garantez 
a lazfe an tan enaouet gant kounnar Doue. » 

Nag ez eo kaer ! Goude ar gorreou an Aotrou 
Doue a zo aze evel er Baradoz ! . . . Ma anavezfe 
mad an den ar burzud-ze, e varvfe gant ar 
garantez. Doue a espern achanomp gant truez 
ouz hor zempladurez. 

Eur beleg, goude ar gorreou, en doa poan o 
kredi e vije bet awalc'h e nebeut geriou da 
lakaat Hor-Zalver da zisken war an aoter ; 
kerkent e velaz ar bara sakr ruz oll, hag ar 
c'horporal leun a c'hoad. 

Ma ve lavaret d'eomp : « I)'an heur man 'n 
heur e tleer digas eun den euz a varo da veo, » 
ni a redfe buan, buan, da velet kement-se. 
Daoust hag ar Gonsekrasion a laka ar bara 
hag ar gwin da veza Korf ha Goad eun Doue, 
n'e ket kalz brasoc'h burzud c'hoaz, eget digas 
eun den euz a varo da veo ? Abarz mont d'an 
Oferen e ve red lakaat eur c'hart-heur, da 
nebeuta, d'en em lakaat e stad evit he c'hlevet 
1. Red e ve en em lakaat izel kenan dirag 
an Aotrou Doue, e doare m'eo en em izeleat 
i Hor-Zalver e Sakramant an Aoter, ha disken 
e goeled ar galoun, rak, evit klevet mad an 
ïeren, e ranker beza e stad a c'hras. 
Ma ve anavezet talvoudegez sakrifiz santel 
feren, pe, da lavaret g\velloc'h, ma ve feiz 

er c'halounou, e ve birvidikoc'h ar c'hoant da 
vont d'he zelaou. 

Va bugale, sonj hoc'h euz euz ar pez em euz 
lavaret d'eoc'h diwar-benn ar beleg santel-ze a 
bede evit e vignoun ; Doue, m'oarvad, en doa 
diskleriet d'ezan edo er Purgator. Sonjal a reaz 
n'en doa netra gwelloc'h da ober eget kinnig 
sakrifiz santel an Oferen evit e ene. D'ar gorreou 
e kemeraz ar bara sakr etre e vizied hag e 
lavaraz : « Tad santel a bad da-viken, greomp 
eun trok. Choui a zalc'h ene va mignoun er 
Purgator, ha me a zalc h Kort ho Mab etre va 
daouarn : mad ! tennit va mignoun a boan, ha 
me aginnig d'eoc'h ho Mabgant oll dalvoudegez 
e varo hag e c'hloasiou. » Hag e-gwirionez, 
da vare ar gorreou e welaz ene e vignoun, 
steredennet gant ar c^hloar, o pignat en Env. 

Mad, va bugale, pa fell d'eomp kaout eun 
dra bennag digant an Aotrou Doue, greomp 
eveldan. Goude ar gommunion zantel, kin- 
nigomp d'ezan e Vab karet-meurbed gant oll 
dalvoudegez e varo hag e ciiloasiou ; ne vezo 
evit nac'h netra ouzomp. 

XI 

Katekismou diwar-benn gwir-brezans 
Jezuz-Krist e Sakramant an Aoter 



Hor-Zalver a zo aze kuzet, o chortoz ma 
teuimp d'e welet ha da ginnig d'ezan hor gou- 
lennou. Sellit peger mad eo ! Truez en deuz 
ouzomp abalamour ez omp dinerz. . . En Env, 
goude beza bet d'eomp ar gounid, e vezimp 
karget a chloar ; ni a velo eno Hor-Zalver gant 
e oll c'hened ; ma ve en em ziskouezet breman 
gant ar c'hloar-ze dirazomp, n'hor bije ket kre- 
det tostaat outan ; en em guzat a ra, avad, e 
doare eun den a ve en eur prizoun hag e lavar 
d'eomp : « Ne velit ket ac'hanoun, n'euz forz; 
goulennit diganen kement a blijo d'eoc'h, hag 
e roin d'eoc'h. » Azee man, e Sakramant e Ga- 
rantez, oc'h huanada hag o pedi bepred e Dad 
evit ar bec herien. Pegement a zismegansou a 
c'hell koueza warnezan abalamour ma choum 
en hon touez ? Aze e man, evit frealzi ac'ha- 
nomp ; aliez 'ta e tleomp mont da velet ane- 
zan. Na pegen dudiuz eo evitan eur c'hart- 
heurik a gemeromp diwar-goust hor labouriou 
pe hor choariou, evit dont d'e bedi, d'e velet, 
d'e zic'hlac'hari euz an oll boaniou, a vez great 
d'ezan ! Pa vel an eneou dibec'h o tont gant 
mall, neuze e vousc'hoarz d'ezo... Dont a 

reont, gant eur galoun izel a blij kement cTezan, 
da c'houlen digantan trugarez evit an oll bec'he- 
rien, evit drouk-komzou kement a dud diza- 
naoudek. Pebez levenez d'hor c'halounou pa 
vezomp e-kichen an Aotrou Doue, hon-unan, 
dirag an armel zantel a zo enni e Gorf sakr ! 
« Alo, va ene, bez tommoc h-tomma ! E ma 
out da-unan evit meuli da Zoue ; e zaoulagad 
a gouez warnout-te da-unan... » Kemend-all a 
garantez en deuz ar Zalver mad-ze evidomp, 
ma klask ac'hanomp e kement leac'h!... 

Sellit, va bugale, pa zihunit en noz, sonjit e 
ma-oc'h dirag an Tabernakl, ha levirit d'Hor- 
Zalver : « Va Doue, sad' em oun aman ! Dont 
a ran d'hoc'h enori, d'ho meuli, d'ho pinniga, 
d'ho trugarekaat, d'ho karout, da joum en ho 
kichen gant an Elez !... » Lavarit ar pedennou 
aouzoc'h, ha ma n'oc'h ket evit pedi, en em 
guzit adre d'hoc'h Eal-mad ha lavarit d'ezan 
pedien ho leac'h... 

Va bugale, pa zeuit d'an iliz, ha pa gemerit 
dour binniguet, pa zavitho tournetrezeg ho tal 
evit ober sin ar Groaz, sellit warzu an armel 
zantel : Hor-Zalver, d'ar poent-ze, evitiio pin- 
niga, a hanter-zigor anezi. 

Ha ! m'hor bije daoulagad an Elez, ha ni a 
garfe Hor-Zalver Jezuz-Krist, pa welfemp ane- 
zan aman war an aoter, o sellet ouzomp ! Ne 
felfe mui d'eomp en em zispartia dioutan ; 
c'hoant hon defe da joum e-kichenik e dreid ; 
eun tanva euz an Env a ve evidomp ; an oll 

draou all a gavfemp goular. Siouaz ! Ar Feiz eo 
a vank d'eomp. Paour-keaz tud dall omp ; eul 
lusen a zo war hon daoulagad. Ar Feiz hep-ken 
a c'helfe kas kuit al lusen-ze... Bremaik, va 
bugale, pa zalc'hin Hor-Zalver etre va daouarn, 
pa vinnigo an Aotrou Doue ac'hanoc'h, gou- 
lennit digantan digeri d'eoc'h daoulagad ho 
kalounou ; lavarit d'ezan, evel an den dall euz 
a Jeriko : « Aotrou, grit ma velin ! » Ma 
lavarfac'h d'ezan gant kaloun : « Grit ma 
velin ! » ho pije e-gwirionez digantan ar pez a 
fell d'eoc'h, rak ne fell d'ezan nemet ho lakaat 
eüruz ; e zaouarn a zo leun a c'hrasou, o klask 
tud d'o c'hemeret, siouaz ! ha den ne ra forz 
anezo... 

O ! Kalounou kaled, dizanaoudek ! . . . Va 
bugale, eur c'holl braz eo evidomp na entent- 
femp ket an traou-ze ! 0 c'hlevet a raimp eun 
dervez a deuio, re zivezad a vezo, avad !... 

Hor-Zalver a zo aze evel eun oan a ia da veza 
lakeat d'ar maro.., Dre-ze, sellit, eur beden a 
blij kenan da Zoue eo goulen digant ar 
Werc'hez santel kinnig d'an Tad euz an Env e 
Vab sakr, leun c'hoad, diframmet oll, evit 
distro ar bec'herien : gwella peden a c'heller 
ober eo hounnez, pa 'z e gwir an oll bedennou 
a vez great en hano ha dre veritou Jezuz-Krist... 
Va bugale, selaouit mad an dra-man : be 
weach em euz bet eur c'hras em oa he gou- 
lennet evelse, ha biskoaz n'eo bet nac'het ouzin. 
Pa rit ar gommunion zantel, red eo kaout 



— 80 — 



i 



c'hoant gounid eun dra bennag ha lavaret, pa 
vezit tostik-tost da zigemeret Korf Hor-Zalyer : 
« 0 va Zad mad a zo en Env, kinnig a ran 
d'eoc'h er tnare-man ho Mab ker, evel tn'e bet 
kemeret, m'e bet diskennet euz ar Groaz, m'e 
bet lakeat etre divreac'h ar Werc'hez Santel, 
hag evel m'e deuz ar Werchez her c'hinniget 
d'eoc'h e sakrifiz evidomp. E Gorf santel- 
meurbed a ginnigan d'eoc'h, ha dre c'hinou ar 
Werc'hez santel me a c'houlen diganeoc'h 
disteurel d'in va fec'hejou, evit ma rin eur 
gommunion vad, evit kaout ar c'hras-man 'r 
c'hras : ar Feiz, ar Garantez, eur galoun izel... » 

Red eo c'hoaz trugarekaat Doue euz an oll 
induljansou a neta achanomp euz hor pec^hejou. 
Ne vez taolet, avad, evez ebed outo. Bale war 
an induljansou a vez great, kouls lavaret, evel 
ma valeer war ar stuved ed da c'houde an eost. 
Sellit : sad 'aze seiz bloaz ha seiz gweach daou- 
ugent dervez gounezet en eur glevet ar c'ha- 
tekismou, tri-c'hant dervez en eur lavaret Lz- 
taniou ar Werc'hez Santel, ar Salve Regina, 
an Anjelus. An Aotrou Doue a ro d'eomp grasou 
e-leiz : na pegement a geuz hor bezo, ive, deiz 
hor maro, da veza great fae war an traou-ze ! 

Epad ma vezomp dirag ar Zakramant santel, 
e leac'h sellet en dro d'eomp, sarromp hon 
daoulagad ha digoromp hor c'haloun ; an Ao- 
trou Doue a zigoro e hini. Mont a raimp d'ezan 
hag e teuio davedomp, ni evit goulen, hag hen 
evit rei ; an dra-ze a vezo evel eur c'houezaden 

o vont euz an eil cTegile. Na pebez dousder na 
gavomp-ni ket oc'h en em ankounac'haat hon- 
unan evit klask Doùe ! ^ 

Evel en amzeriou kenta m'edon e Ars... 
Selaouit mad an dra-man, va bugale : eur 
weach e ioa eun den ha ne dremene gweach 
ebed dirag an iliz hep mont ebarz. Dioch ar 
mintin, pa 'z ea d'e labour, d'an abardaez pa 
zeue en dro, e leze e kornic an or e bal hag e 
bigel, hag e choume eur pennad mad stouet 
dirak Sakramant an Aoter. O ! an dra-ze a blije 
d'in !... Eun droiad e c'houlenniz digantan pe 
seurt a lavare d'Hor-Zalver epad an amzer hir- 
ze ma choumeenodirazan. N'ouzoc'h ket petra 
a lavaraz d'in : « E gwirionez, Aotrou Persoun, 
ne lavaran ger ebed d'ezan. Sellet a ran outan, 
hag hen a zell ouzin /... » — (Aman anMaelou 
a vouge e vouez). Da c'houde e lavare : « Nag 
an dra-ze zo kaer, va bugale, kaer, meurbed 
kaer ! ! ! » 

En em goll a rea ar Zent evit gwelet*Doue 
hep-ken, evit labourat hervez Doue hep-ken ; 
an kounac'haat a reant an oll draou krouet evit 
kaout Doue hep-ken ; en doare-ze eo ez ear 
d'ar Baradoz... » 




6 

Katekismou diwar-benn ar gommunion 



Hor-Zalver en deuz lavaret : « Kement tra a 
choulennoc'h digant va Zad en va hano a vezo 
roet d'eoc'h. » Biken ne vije deut en hor spered 
goulen e Vab e-unan digant Doue. Hogen, ar 
pez ne chelle ket dont e spered an den, Doue 
en deuz her great. Ar pez ne c'hell ket an den 
lavaret, na sonjal, ar pez n'en divije kredet 
c'hoantaat biken, Doue en e Garantez en deuz 
hel lavaret, her falvezet hag her great. Daoust 
hag hor bije kredet biskoaz lavaret da Zoue 
lakaat e Vab da vervel evidomp, rei d'eonip e 
Gori da zibri hag e Choad da eva ? Ma ve gaou 
kement-se, an den 'ta en divije gellet lakaat en 
e benn traou hag a ve dreist galloud Doue ; 
mont en divije great en tu all da zonjou Doue 
en e Garantez ?... An dra-ze ne c'hell ket beza. 

Heb Sakramant an Aoter ne ve tamm eüruzded 
er bed-man, ne ve den evit gouzanv ar vuez. 

vez roet d'eomp ar gommunion zantel, ni a 
zigemer hor levenez hag hon euruzded. 

An Aotrou Doue, abalamour ma c'hoantee 
en em rei d'eomp e Sakramant e Garantez, en 
deuz roet d'eomp eur choant direiz ha braz- 
meurbed n'euz den nemetan hag a c'halfe e 
leuni... E kichen ar zakramant kaer-ze ni a zo 

evel tud dare gant ar zec'hed e kichen eur ster£ 
no divije goulskoude nemet soubla o fenn !... 
Evel tud a joum paour e kichen eun tenzor ; 
asten o dourn hep-ken a ve awalc'h ! 

Ân neb a dosta oc*h an daol zantel en em 
goll e Doue evel eur banne dour er mor. braz. 
N'eur ket evit o dispartia. Peadra a zo, ma vije 
sonjet piz, d'en em goll da viken e goeled ar 
garantez-ze ! . . . 

Da zeiz ar Varn e vezo gwelet Korf Hor- 
Zalver o lugerni dre greiz korfou enoret ar re o 
devezo digemeret mad anezan war an douar, 
evel ma vez gwelet an aour o lugerni e tammou 
keur pe arc'hant, pe bloum. 

Pa vezomp o paouez kommunia, ma lavarfe 
unan benag d'eomp : « Pe seurt a gasit ganeoc h 
d'ho ti ? » e c'halfemp o lavaret : « Ar Baradoz 
a gasan ganen. » Eur zant a lavare oamp cfou- 
gerien Doue. Gwir eo ervad kement-se, n'hor 
beuz ket, avad, a-walc'h a feiz. Ne ouzomp ket 
pegen huel eo hor stad. En eur zont dioc'h an 
daol zantel ni a zo ken eüruz hag ar Rouaned 
Santel m'o divije gellet kas ganto ar Mabik- 
Jezuz. 

Kemerit eur pod leun a voèsoun, ha stoufit 
mad anezan, ar boésoun-ze ajoumo mad keit 
ha ma kerrot. Evel-se, ma vije goude ar gom- 
munion, moraillet dor ho kaloun da drouz ar 
bed, e choumfe pell ennoc'h, an tan-ze a zev, 
a boulz ho kaloun warzu ar mad, hag a ro 
donjer d'ezan ouz an drouk. 

Pa vez an Aotrou Doue en hor c'haloun, e 
tle beza tomm-bero. Kalounou diskibien Em- 
maüz a zeve oc'h e glevet hep-ken. 

Ne blij ket d'in, pa vezer o tont dioch an 
daol zantel, gwelet tud oc'h en em lakaat dioc'h- 
tu da leniv Oh ! nann ; da betra eo mad kom- 
zou an den, pa vez Doue o komz ?... Red eo 
ober evel eun den kuriuz hag a zelaou et korn 
an doriou. Red eo selaou kement tra a lavar an 
Aotrou Doue e-kichen dor hor e'haloun. 

P'ho pevez digemeret Hor-Zalver e kavit 
hoc'h ene neteat, gwalc'het e Karantez Doue. 

Pa vez great argommunion zantel, e vezevel 
eun dra vurzuduz bennag, eun eazamant dre an 
oll izili. Petra eo ar stad dudiuz-ze ? Hor-Zal- 
ver eo a zo oc'h en em rei da bep loden euz 
hor c'horf hag o lakaat anezo da dridal. Lavaret 
a ramkomp, evel Sant-Iann : <( SETU AMAN 
AN AOTROU ! » Ar re avad ne zantont netra 
a zo leac'h da glemm anezo. 

Katekismou diwar-benn kommunia aliez 



Va bugale, an oll draou krouet o deuz izoum 
d'en em vaga evit choum beo : âbalamour da 
ze eo en deuz lakeat an Aotrou Doue ar gwez 
hag ar geot da zevel : ar bed a zo eun daol 
servichet mad, a bep seurt loened a deu da ger- 
c'hat anezi ar boued a zere outo. Hogen, an 
ene a rank ive en em vaga. E peleac'h e man 
*ta e voued ? Va bugale, pa falvezaz da Zoue rei 
eur boued d'hon ene d'e gennerza evit beach ar 
vuez, e taolaz e zaoulagad war an traou en doa 
krouet, ha ne gavaz netra mad awalc'h evitan. 
Neuze e tiskennaz en e galoun hag e reaz e zonj 
d'enem rei e-unan... O va ene, na te zo braz, pa 
'z eo gwir n'euz nemet Doue hag a o/halfe da 
leuni !... Boued an ene a zo Korf ha goad eun 
Doue ! 0 kaera boued ! Doue hep-ken a c'hell 
maga an ene ! N'euz nemet Doue goest d'e 
leuni ! Doue hep-ken a c'hell terri e naoun ! 
Doue a fell d'ezan a-grenn !... Pegen euruz eo 
an eneou glan o deuz an eurvad d'en em unani 
gant Hor-Zalver dre ar gommunion ! Steredenni 
a raint en Env, e doare diamanchou kaer, rak 
gwelet e vezo Doue enno. (1) E pep ti ez euz 

(1) Gloiia ejus in te videbitur. — E c hloar a vezo gwelet 
ennocli, eme ar Spered-Santel. (Is., LX, 2.) 

eul leac'h evit gorren ar pez a zo red evit beva 
tud an ti : eun armel, ma kirit. An iliz a zo ti 
an eneou, hon ti-ni Ivristenien. Mad ! Eun 
armel a zo en ti-ze. Gwelet a rit an armel 
zakr? Ma vije goulennet digant eneou ar gris- 
tenien : petra eo an dra-ze ? hoc'h eneou a 
lavarfe : « Armel ar boued eo... » 

N'ez euz netra ker braz, va bugale, ha Sakra- 
mant an aoter ! Lakit an oll vadoberiou euz ar 
bed en eun tu, hag eur gommunion vad en tu 
all : bez' e vezint evel eur boultrennik dirag 
eur menez. Grit eur beden pa vezo an Aotrou 
Doue en ho kaloun : an Aotrou Doue ne vezo 
evit nac'h netra ouzoc'h, mar kinnigit d'ezan e 
Vab ha talvoudegez e varo santel hag e boaniou. 

Va bugale, ma vije gwezet pegement a dal ar 
gommunion zantel, e ve tec'het dioc'h ar 
pec*hejou distera evit kaout an eurvad d'ober 
anezi aliesoc'h. Derc*hel a ve great an ene 
bepred dibec'b dirak lagad Doue. Dalit, va 
bugale, lakeomp oc'h bet hirio o kovez; 
muioc'h a evez a lakeoc'h da joum heb pec'hi ; 
laouen e viot o sonjal ho pezo warc'hoaz an 
eurvad da zigemeret an Aotrou Doue en ho 
kaloun... \Varc'hoaz, ken-nebeut, n'helloc'h 
ket mpnt a-eneb an Aotrou Doue ; hoc'h ene a 
vezo leun a c'houez vad gant goad talvouduz 
Hor-Zalver. . . 0 kaera buez ! ! ! 

0 va bugale ! Peger kaer e vezo, en amzer a 
bado da viken, eun ene en devezo digemeret e 
Zoue aliez hagevel m'eo dleet ! Korf Hor-Zalver 

a lugerno dre hor c'horf, e c'tioad santel dre 
hor goad; hon ene a vezo unanet gant ene 
Hor-Zalver, epad an oll amzer abado da-viken. . . 
Eno ep e kavo eun euruzded leun ha dreist 
kement zo !... Va bugale, pa za d'an EnV ette 
eur c hristen a zo bet diskennet Hor-Zalver 
ennan, an ene-ze a gresk levenez ar Baradoz. 
An Elez ha Rouanez an Elez a zeui d*hen 
diambrouk, abalamour ma anavezont Mab 
Doue en ene-ze. Neuze an ene-ze en em zigollo 
euz an oll boaniou gouzanvet war an dôuar, 
hag euz an oll draou kinniget gantan da Zoue 
hed ar vuez. 

Va bugale, gouzout a vez great peur en deuz 
eun ene digemeret mad Sakramant an Aoter. 
Ker beuzet eo er Garantez, ken tenereat ha 
ken nevezet eo, ma n'hen anavezer mui dioch 
e oberiou, dioc'h e gomzou... Izel, habask, 
laouen ouz ar boan, karantezuz ha fur eo, a- 
unan e man gant an oll. Goest eo an ene-ze da 
ober pep tra ziez ; en eur ger, den ne c hell mui 
• hen anaout. 

Kit 'ta d'ar gommunion, va bugale, kit 
da Jezaz gant kararitez ha fisianz ! Kit da veva 
euz e vuez, evit gallout beza oll d'ezan ! Ne 
lavarit ket hoc'h euz re da ober. Daoust hag 
Hor-Zalver n'en deuz ket lavaret : « Deuit 
d'am c'haout, c'houi ho peuz dalabourat haga 
zo skuiz-maro ; deuit d'am c'haout ha me ho 
kennerzo. » Daoust ha bouzar e c^helfac^h beza 
d'eur beden ken tener, ker karantezuz ? Ara- 

bad eo lavaret n'oc'h ket din. Gwir eo n'oc'h 
ket din ; izom hoch euz, goulskoude. Ma vije 
bet abalamour d'ho madelez, biken n'en divije 
Hor-Zalver savet e Zakramant a Garantez, 
eur Zakramant ker kaer ; rak n'ez euz ket eun 
den, ebarz ar bed, hag a ve mad awalc'h evit 
hen digemeret, nag ar Zent, nag an Elez, nag 
an Arc'helez, nag ar \Verc'hez Santel. . . Sonjet 
en deuz, avad, en hon izommou, hag oll hor 
beuz izom euz e Zakramant. - — Arabad eo 
lavaret oc'h pec'herien, hoc'h euz re a dechou- 
fall, hag ho peuz aoun da dostaat outan abala- 
mour da gement-se. Kouls a ve ganen klevet 
ac'hanoc'h o lavaret oc'h re glanv, ha ne fell 
ket d'eoc'h, abalamour da ze, kemeret louzou, 
hanefell ket d'eoc'h gerv r el ar medisin... 

Pedennou an oferen a zo great oll evit en em 
lakaat e stad da reseo ar gommunion ; hag ar 
c'hristeri, epad e vuez holl, a dle poania da 
ober mad an dra zantel-ze. 

Labourat a rankomp da c'hellout digemeret 
bemdez Hor-Zalver. Pegen mezek ne dlefemp 
ket beza, pa welomp ar re all o tostaat oc'h an 
daol zantel, ha ni o choum en hor plas ! Pegen 
eüruz eo eun Eal-mad a gas eun ene kaer 
warzu an daol zantel ! Ar gristenien genta a 
gommunie bemdez. Goude m'e deut ar griste- 
nien da giouaraat, ar bara benniget a zo bet la- 
keat e leac'h Korf Hor-Zalver ; eun dra vad eo 
ar bara benniget, mes petra eo e-kichen ar 
gommunion ? Bara benniget eo, e guirionez, 
n'eo ket, avad, Korf ha Goad Hor-Zalver ! 

Bez 'ez euz hag a ra bemdez ar gommunion a 
spèred gant bara benniget. Ma ne c'hellomp ket 
sakramanti,greompgwellama c'hellimpargom- 
munion a spered : ober a c'hellomp anezi da bep 
poent, rag atao e tleomp devi gant ar ic'hoant 
da zigemeret an Aotrou Doue en hor c'haloun. 

Ar gommunion a zo evit eun ene evel eun 
taol vegin war an tan dare da vervel, kalz a 
c'hlaou beo ennan c'hoaz, goulskoude : c'houe- 
za e vez great, hag an oaled a deu da enaoui 
adarre. Goude beza digemeret ar ^akraman- 
chou, pa welomp e man karantez Doue o kloua- 
raat, buan ar gommunion a spered !... Pa ne 
c'hellomp ket dont d'an iliz, troomp warzu an 
Tabernakl. An Aotrou Doue n'euz moger ebed 
. oc'h e zerc'hel. Lavaromp pemp Pater ha pemp 
Ave evid ober ar gommunion a spered... N'omp 
ket evit digemeret an Aotrou Doue ouspenn eur 
w r each an deiz ; eun ene tommet gant ar garan- 
tez en digemer hep paouez, abalamour d'ar 
c'hoant en deuz atao d'hen digemeret. 

O den, na te zo braz !... Da naoun ha da 
zeched torret gant Korf ha Goad eun Doue I 
0 ! peger kaer eo ar vuez-ze unanet gant an 
Aotrou Doue ! Ar Baradoz war an douar : n'euz 
mui poan, kroaz ebed ! P'ho pevez bet an eur- 
vad da zigemeret an Aotrou Doue ez euz, epad 
eur pennad amzer, eun dudi, eur c'houez-vad 
en ho kaloun !... An eneou dinam a zo bepred 
^en doare-ze ; rag beza evel-se unanet gant Doue 
j» o nerz hag o leyenez. 

Va bugale, ar re a zigemer ar goinmunion 
zantel en o zremenvan a zo euruz braz ! JD*ar 
Varn genta, a vezo dioc'h-tu war lerc'h ar maro, 
Doue an Tad a welo e Vab enno ; n'e ket evit 
barn anezo d'an Ifern. O ! nann !.., Gwelit, va 
bugale, pegen talvouduz eo kaout ar zakra- 
manchou diveza ! 

XIV 

> 

Katekismou diwar-benn ar pec'hed 



Ar peched a zo bourreo an Aotrou Doue, ha 
laza a ra an ene. Hen eo a zifram achanomp euz 
ar Baradoz evit hon teurel en Ifern. Hag ez omp 
douget d'ezan !... Pebez follentez ! Ma ve sonjet 
mad e kement-se, e ve kement a heuz oc h ar 
peahed ma ne vije pec'het biken. 

0, va bugale, pegen dizanaoudek omp-ni ! 
An Aotrou Doue a fell dezan hor lakaat eüruz, 
e gwirionez ! Evit kement-se hep-ken en deuz 
roet e lezen. Lezen Doi^e a zo braz ; ledan eo. 
Ar Roue David a lavare e kave anezi dudiuz, 
hag oa eun tenzor talvoudusoc'h evitan eged 
ar madou brasa. Lavaret a rea c'hoaz e valee 
en eun hent ledan, abalamour m'en doa 
klasket gourc'hemennou an Aotrou. (1) An Ao- 
trou Doue a fell 'ta d'ezan hor lakaat euruz, ha ni 
ne tell ket d'eomp ! En em zistrei a reomp 
dioutan, hag en em rei a reomp d'an diaoul ! 
Tec'het dioc'h hor mignoun ha klask hor 
bourreo a reomp !... Pec'hi a reomp, ha isanka 
doun er fank. Eur weac'h kouezet el lagen-ze, 
n'ouzomp dare penaoz dont er meaz. Ma vemp 
war-nez koll eun nebeut madou, ni a c'houfe 
awalc'h en em denna euz an toul fall-ze. Evit 

(1) Ps. CXVIII, 14, io. 

hon ene, avad, ne reomp netra : choum a reomp 
er vouillen... 

Da govez e teuomp en eur zonjal dreist pep 
tra er vez hor bezo bremaik. Diskleria a reomp 
hor pec'hejou dar chaloup. Kalz, a leverer, a 
ia da govez, nebeut a zistro oc'h Doue. Kredi a 
ran eo gwir, va bugale ; rak rouez eo ar re a 
govez gant keuz ha glac har. 

Gwelit : ne zonjer ket awalc'h, siouaz ! Ma 
ve lavaret d'ar re a labour da zul, d'eur plac'h 
iaouank a zo o paouez dansal epad diou pe deir 
heur, d'eun den o tont abafet euz an davarn : 
« Pe seurt hoch euz great aze ? Em oc'h o 
paoüez staga Hor-Zalver oc h ar Groaz ! » e 
vijent souezet braz : ne zonjont ket e kement-se 
eo. Va bugale, ma sonjfemp en traou-ze hon 
divije heuz ouz ar pec'hed ; ne bec'hfemp 
morse. Pe seurt 'ta en deuz great an Aotrou 
Doue d'eomp evit glac*hari anezan en doare-ze, 
evit lakaat anezan da vervel adarre, hen hag 
en deuz prenet ac'hanomp euz an Ifern? Red e 
ve d'an oll bec'herien, pa 'z eont warzu o 
flijadufesiou kabluz, kaout war o hent, evel 
Sant-Per, Hor-Zalver da lavaret d'ezo : « Mont 
a ran va-unan d'al leac^h ma 'z ez, evit beza 
kroachet adarre. » An dra-ze o lakafe dazonjal, 
marteze. 

Ar Zent a c houie peger braz eo an dismegans 
a vez great da Zoue dre ar pec hed. Bez' ez euz 
hag o deuz tremenet o buez o lenva war o 
fec'hejou. Sant-Per a lenvaz epad e vuez; ober 

a rea c'hoaz, pa varvaz. SantrBernez a lqvftre : 
<( Aotrou ! Aotrou ! me eo 'meuz ho stagetoc'h 
ar Groaz ! » 

Dre ar peched ni a zispriz an Aotrou Doue, 
hag a dach anezan oc'h ar groaz ! Pebez tra fall 
eo lezel da vont da goll eneou en deuz gouzan^ 
vet Hor-Zalver kement-all a boaniou evito ! . . . 
Pe seurt drouk en deuz 'ta great Hor-Zalver 
d'eomp, evit ober outan en doare-ze? — Ma 
c'halfe ar paour keaz tud daonet dont adarre 
war an douar !... ma vijent en honleac'h-ni !.,. 

O ! nag ez omp diskiant ! Hor gervel a ra da 
vont d'e gaout, ha ni a dec'h dioutan ! Hen a 
fell d'ezan hor lakaat eüruz, ha ni a bella dioch 
e eüruzded ! Gourchemen a ra d'eomp e garout, 
hag e roomp hor c'haloun d an diaoul ! Lakaat 
a reomp evit en em goll eun ^mzer a zo roet 
d'eomp gantan evit en em zavetei. Ober a 
reomp brezel d'ezan gant ar pez en deuz roet 
d'eomp evit e zervicha !... 

Pa 'z eomp a-enep Doue, mar seliemp neuze 
oc'h hor Chrusifi, ni a glevfe e goeled hon ene 
Hor Zalver o lavaret d'eomp : « Te a fell 'ta d'it 
en em unani ive gant va enebourien ? Choant 
ec'h euz 'ta d'am staga a-nevez oc'h ar Groaz ? » 
Sellit oc'h Hor-Zalver stag oc'h ar Groaz ha 
lavarit ouzoc'h hoc'h-unan : a: Setu aze petra 
zo koustet d'am Zalver paea an drouk em oa 
great da Zoue dre va fechejou !... Eun Doue 
hag a zisken war an douar evit mervel abala- 
mour d'hor pec'hejou, eun Doue hag a c'hou- 

zanv, eun Doue hag a varv, eun Doue hag a 
zoug an oll boaniou abalamour ma fell cTezan 
beza kkrget euz hon oll dorfejou !... En eur 
zellet oc'h ar Groaz, lakomp en hor spered petra 
eo tallagriez ar pec'hed ha pegement a gasoni 
a dleomp kaout outan. Diskennomp en hor 
c'haloun, gwelomp petra hor beuzda ober evit 
kempen hor buez geaz... 

An Aotrou Doue a lavaro d'eomp, goude hor 
maro : « Perag out-te savet e va enep ? Me a 
da garie kement ! Gwaz-a-ze ! Mont a enep an 
Aotrou Doue n'en deuz great nemet vad evi- 
domp ! Ober ar pez a c'houlen an diaoul ne 
c'hell ober nemet drouk d'eomp !... Pebez fol- 
lentez !... 

Daoust ha n'e ket eur follentez vraz? Gellout 
kaout zo-ken er vuez-man eüruzded an Env o 
veva unanet gant Doue dre ar Garantez, hag 
ober ar pez a c'heller evit beza strinket en 
Ifern, oc'h en em rei d'an diaoul !... Ia, pebez 
follentez ! Ne cheller ket he choumpren ; 
n'eurketevit lenva awalc'h warni... Ar paour 
keaz pec'herien, evit doare, ne fell ket d'ezo 
gortoz ar varn a lakaio anezo e touez an elez 
fall ; o-unan en em varnont da vont ganto. 
Evel eun tanva euz ar Baradoz, euz an Ifern 
hag euz ar Purgator e vez, zo-ken, er vuez-man. 
Ar Purgator a zo en eneou n'int ket maro d'ezo 
o-unan ; an Ifern e kalounou an dud difeiz ; ar 
Baradoz e kaloun ar re vad a zo unanet stard 
gant Hor-Zalver. 

XV 

Diwar-benn ar pec'hed c'hoa£ 

An neb a vev er perc'hed a gemer plegou ha 
doare al loened. An aneval, o veza ma 'z eo dis- 
kiant, ne anavez nemet e c'hoantegesiou ; an 
den en em laka henvel oc'h al loened a goll 
ive e skiant, hag a ia da heul droug-ioulou e 
gorf donjeruz. E blijadur a zo eva ha dibri leiz 
e gof, hag en em rei da choantegesiou ar bed, 
a dremen evel an avel. Klemm a ran an dud 
keiz a red war lerc'h an avel-ze... nebeut a 
c'hounezont ; kalz a roont evit nebeut a chou- 
nid ; ar vuez a bado da-viken a roont evit koz 
moged ar bed. 

Va bugale, peger glac'haruz eo gwelet eun 
ene e stad a bec'hed 1 Mervel a c'hell er stad- 
ze, ha kement en deuz great e stad a bec'hed a 
zo hep tam talvoudegez dirak Doue. Setu aze 
perak e vez kel laouen an diaoul pa vez eun ene 
e stad a bec'hed, ha pa gendalc'h da joum en- 
nan ; sonjal a ra neuze e man an ene-ze o la- 
bourat evitan, hag e ve d'ezan ma teufe da 
vervel... Pa vez er peched, hon ene a zo go- 
loet a chal; brein oll, donjeruz eo... 0 sonjal 
e vel an Aotrou Doue anezan, an den a dlefe 
disken en e galoun... Hag ouspenn, pe seurt 
plijadur a vez o pec'hi ? Plijadur ebed. Hu- 
vreou spountuz a vez great... e man an diaoul 

o kas ac'hanomp gantan ; em omp o koueza e 
toullou doun... En em unanit gant an Aotrou 
Doue, tostait oc'h sakramant ar Binijen, hag e 
kouskoc'h sioul e doare eun Eal. Gant Ievenez 
e tihuner en noz evit pedi an Aotrou Doue ; 
na deu euz ar c'hinou neniet komzou a druga- 
rez ; sevel eaz a vez great etrezeg an Env, evel 
eun er (aigle e Gallek), a rog an oabl. 

Gwelit, va bugale, pegement e vez distereat 
an den gant ar pec'hed ! Euz a eun Eal, krouet 
evit karouf Doue, e vez great eun diaoul a 
valloso Doue a-hed an oll vuez a bado da-vi- 
ken... Ha ! Ma vije choumet dibec'h Adam, 
hon tad kenta, ha ma ne bec'hfemp ket bem- 
dez, pegen eüruz e vijemp-ni ! Ken eüruz e 
vijemp hag ar Zent er Baradoz. Ne ve mui 
den reuzeudik war an douar. O ! Peger kaer e 
ve an dra-ze !... 

E gwirionez, va bugale, abalamour d'ar 
pec'hed eo e chouzanvomp an oll boaniou, an 
oll waligner : ar brezel, ar vosen, an naounegez, 
ar chrenou-douar, an tan-gwall, ar reo, ar 
chazarch, ar barrajou arne, kement tra a 
c'hl ac har ac 'hanomp, kement tra a laka ac'ha- 
nomp reuzeudik. 

Gwelit, va bugale, eun den e stad a bec'hed 
a vez nec'het atao. Kaer en deuz ober, inouet 
eo, donjer en deuz oc'h pep tra... An hini a zo, 
avad, e peoc'h gant an Aotrou Doue, a vez 
bepred eüruz, bepred laouen... O kaera 
buez ! . . . ha kaera maro ! . . . 

■. 

Va bugale, aoun hor beuz rag ar maro... 
Kredi a ran d'eoc'h ! Ar pec'hed eo a laka 
achanomp da gaout aoun rag ar maro; ar 
pec'hed eo a laka ar maro da veza euzuz, 
spountuz ; ar pec hed eo a spount an den fall 
o c'hortoz heur an treiz spountuz. Siouaz, va 
Doue ' Peadra awalc'h a zo da gaout aoun. . . 
Sonjal ez eur milliget ! milliget gant Doue ! . . . 
Kement-se a ra krena. . . Milliget gant Doue ! 
Ha perag? Perag en em laka an dud e tro da 
veza milliget gant Doue?... Evit beza kaozeet 
eneb Doue, evit eur zonjezoun fall, evit eur 
voutaillad win, evit daou vinut plijadur!... 
Evit daou vinut plijadur koll Doue, e ene, ar 
Baradoz, da viken ! Gwelet a vczo great o vont 
d'an Env, korf hag ene, an tad, ar vamm, ar 
c'hoar, an amezok-ze, a ioa aze en hor c'hichen, 
a zo bet o veva ganeomp; ha ni, n'e ket bet 
falvezet d'eomp ober eveldo, hag abalamour da 
ze e tiskennimp korf hag ene en Ifern, eVit 
devi eno. An diaoulou en em ruillo warnomp. 
An oll diaoulou hor bezo heuliet o aliou a 
deuio d'hor bourrevia... 

Ma welfach, va bugale, eun den o sevel eur 
bern keuneud braz, en eur lakaat fagodennou 
an eil war eben, ha ma lavarfe d'eoc'h, pa 
c'houlenfac'h outan oc'h ober petra e man : 
« Em oun o kempenn an tanted a dle va devi, » 
petra zonjfac'h euz an den-ze? Ha ma welfac'h 
an den-ze o lakaat an tan er bern keuneud, ha 
pa ve krog, oc'h en em deurel ebarz... pe 

7 

seurt a lavarfac'h ? Setu aze ar pez a reomp, 
goulskoude, pa bec'homp. N'e kel Doue a daol 
ac hanomp en Ifern, ni eo en em daol ennan 
hon-unan, dre hor pec'hejou. An den daonet a 
lavaro : « Kollet em euz Doue, va ene hag ar 
Baradoz : dre va faot, dre va faot, dre va brasa 
faot!... )) Sevel a raio er meaz euz an tan beo 
evit koueza adarre ebarz... Izom en devezo 
bepred da zevel, abalamour m'eo bet krouet 
gant Doue a zo ar brasa, an huela a zo, an 
Hini hnel-meurbed, evel eul labous en eur 
gambr a nij beteg ar zolier hag a gouez d'an 
douar... barnedigez Doue eo ar zolier a zalc'h 
ar re zaonet. 

N'euz ket izom da ziskleria ez euz eun Ifern. 
Hor-Zalver e-unan a gomz anezhan pa zibun 
histor ar fals-pinvidik a lavare : « Lazar ! 
Lazar ! » Gouzout a reer awalch ez euz eun 
Ifern ; beva a vez great, avad, evel pa na ve 
hini ebed ; an ene a vez gwerzet evid eur pez 
arc'hant bennag. 

Lavaret a vez great : « Niazistroio oc'h Doue 
pa dostaio ar maro. » Ha piou a c'hell toui 
d'eomp hor bezo amzer ha nerz, d'ar mare 
skrijuz a lakea an oll zent da grena, d'ar mare 
ma tired oll diaoulou an Ifern da zailla war- 
nomp, er c'hrogad diveza, erstourmad ac'hoa- 
rier ennan koll pe c hounid ? 

Kalz a dud a zo hag a goll ar Feiz, ha ne 
velont an Ifern nemet pa bilont ennan. 

Nann, e gwirionez, mar sonjfe ar bec'herien- 

ze en amzer a bado da-viken, da viken ! Atao ! 
— pebez tra spountuz ! — e tistrofent dioc'h-tu 
oc'h Doue... Tost da c'houeac'h] mil bloaz a 
zo abaoue m'eo eat Kaïn d'an Ifern, hag e man 
c'hoaz o paouez mont ebarz. 

XVI 

Katekismou diwar-benn an Ourgouill 

An Ourgouill a zo ar pec'hed milliget en 
deuz kaset an elez er meaz euz ar Baradoz, 
hag o strinket en Ifern. Ar pec'hed-ze a zo koz 
evel ar bed. 

Guelit, va bugale, meur a c'hiz a zo da 
bec'hi dre ourgouill. Heman a vezo ourgouil- 
luz en e zillad, en e gomzou, en e jestou, en e 
vale. Bez' ez euz, pa vezont er meaz, hag a 
vale gant fouge evel m'o divije c*hoant da lava- 
ret da gement hini a vel anezo : « Sellit peger 
braz, pegen eeün oun-me, ha peger kaer e 
valean ! » Lod all, p'o devez great eun dra vad 
bennag, ne baouezont ket da lavaret ar pez o 
deuz great, ha ma faziont en eun dra bennag, 
neuze e vezont enkrezet o sonjal ne vezo great 
stad ebed anezo... Lod all c'hoaz a zisplij d'ezo 
beza gant poerien, p'en em gavont gant o mi- 
gnouned ; klask areont atao mont gant an dud 
pinvidik... Mar choarvez d'ezo beza digemeret 
e tiez an dud vraz, e vez fouge enno, hag en 
em veulont euz agement-se. Bez' ez euz darn 
all hag a zo lorc'h enno pa vezont o kaozeal : 
sellet piz a reont oc'h âr pez a lavaront, lakaat 
o foan a reont da gomz flour, ha ma c'hoarvez 
d'ezo lazia en eur ger bennag, e ma int nec'het 

oll gant aoun na ve great gqap anezo. Ha ! va 
bugale, n'e ket evelse e man an den izel a 
galoun... Ha pa ve great goap anezan, ha pa ve 
brudet mad, ha pa ve meulet, ha pa ve enoret, 
ha pa ve disprizet, ha pa ve taolet evez outan, 
ha pa ve dilezet, hennez ne ra fors. 

Dalit, va bugale, ma fell d'eoc'h anaout eun 
den a ourgouill, selaouit anezan pa gomz : hen 
eo a gomzo bepred ; ne gomzo nemet diwar e 
benn e-uhan ; gwelloc'h eget ar re all en devezo 
great atao ; n'euz nemetan hag a rafe mad, 
tamall a ra oll oberiou ar re all, o veza ma 
kred, en eur ober en doare-ze, e vezo eveseat 
oc'h e oberiou e-unan. 

Va bugale, bez 'ez euz c'hoaz tud hag a ra 
aluzennou braz evit beza brudet mad : arabad 
eol... oberiou mad ne dalvezint netra d'ar 
re-ze. 0 aluzennou, zo-ken, a vezo pec'hejou. 

An Ourgouill a lakeomp e kement tra, evel 
ar c'hoalen. Choant hor beuz e ve anavezet 
hon oberiou mad. Mar bez eveseat oc'h hor 
furnez, ez omp laouen oll ; tenval omp avad, 
ma vez guelet hon techou fall. E meur a hini 
e velan kement-se : mar bez lavaret eun dra 
bennag d'ezo, sad' e ma int nec'het, sad' e ma 
int poaniet. . Ar Zent n'edont ket evel-se ; 
glac'haret oant pa veze anavezet o furnez, ha 
laouen pa veze guelet o faziou. 

Eun den ourgouilluz a gav d'ezan ez eo mad 
kement a ra ; fellout a ra d'ezan beza mestr 
war gement hini en deuz afer gantan ; atao e 

man ar gwir gantan ; e zonj a zo bepred gwel- 
loc'h eget hini ar re all... iVe ket en doare-ze eo! 
Eun den izel a galoun ha gwiziek, ma vez 
goulennet e ali digantan, a ro anezan eeün, 
hag a lez ar re all da gomz war e lerc'h. Ne 
lavar mui ger ebed, daoust pe e man ar gwir 
gantan, daoust pe n'e man ket. 

Sant-Loeïz Gonzag, pa zaremprede ar skol, 
hapaveze tamallet diwar-benn eun dra bennag, 
ne glaske morse en em zizamma ; lavaret a rea 
ar pez a zonje ha n'oa ket nec'het abalamour 
da zonjou ar re all. Mar n'edo ket ar gwir 
gantan, n'edo ket ; mar-d-edo ar gwir gantan e 
lavare outan e-unan : (( Meur a weach oun bet 
faziet. » 

Va bugale, kemenl a fae.a rea ar Zent anezo 
o-unan ma nc reant ket a forz pe e sonje an 
dud eveldo, pe ne reant ket. Er bed e man ar 
c'hiz da lavaret : « Oh ! ar Zent n'oa ket lemm 
o spered ! » Ia, gwir eo an dra-ze e-kenver 
traou ar bed ; e-kenver traou Doue, avad, oant 
skiantet braz. Ne velent ket sklear e traou ar 
bed, e gwirionez! Ken nebeut a dalent, a zonje 
d'ezo, ma ne daolent tamm evez outo. 

XVII 

Katekismou diwar-benn ar pec'hed louz 

Evit gouzout mad pegen euzuz ha peger fall 
eo ar pec'hed-ze a reomp, poulzet gant an diaou- 
lou, petra-bennag ne reont ket o-unan anezan, 
e ve red gouzout da genta petra eo eur e'hris- 
ten... Eur c'hristen, krouet gant Doue henvel 
outan, prenet gant goad eun Doue! eur c'hristen, 
bugel eun Doue, breur eun Doue, heritour 
eun Doue ! eur c hristen, karget euz a vadele- 
siou tri fersoun an Dreinded ! eur c'hristen, 
roet e gorf d'ezan evit ma vezo iliz ar Spered- 
Santel : setu-aze petra zo dizenoret gant ar 
pec'hed !... 

Krouet omp bet evit mont, eun deiz a vezo, 
da ren an Env, ha ma c hoarvez d'eomp ober 
ar pec'hed-ze, ar c'horf a deu da veza lojeiz 
an diaoulou. Ne deuio netra saotret em rouan- 
telez, eme Hor-Zalver. E gwirionez, penaoz e 
fell d'eoc'h ez afe dirag eun Doue ker glan ha 
ker zantel eun ene a zo bet o ruill e touez ar 
fank-ze ? 

Ni zo oll evel mellezouriou bihan a vez Doue 
oc'h en em zellet enno. Penaoz e fell d'eoc'h 
en em anavezfe Doue en eun ene saotret ? 

Eneou a zo hag a vez ker maro, ker brein, 
ma vezont mantret en o loustoni hep gouzout 

cTezo, ha n'int mui evU en em zizober euz al 
loustoni-ze. Pep tra odoug d'an drouk, pep tra 
a zigas d'o spered sonjezounou fall, an traou 
santela zo-ken ; bepred e vez an traou louz dirag 
o daoulagad : henvel int oc'h al loen hudur a zo 
boazet da vont er fank, en em blij ennan, en em 
ruill ennan, a gousk ennan, a roch e touez al lou- 
douriach... an dud-ze a zo eun dra spountuz 
da lagad Doue ha da lagad an elez santel. 

Sellit, va bugaie, Hor-Zalver a zo bet sanket 
eur gurunen spern war e benn evit pec'hejou 
an ourgouill ; evit heman, ar pec'hed milliget- 
man, avad, eo bet skourjezet ha lakeat a dam- 
mou, pa 'z e gwir e lavar e-unan oa eaz, goude 
m'oa bet skourjezet, niveri e eskern. 

0, va bugale, ma ne ve ket eun ene glan 
bennag, evit digoll an Aotrou Doue ha tene- 
raat e Galoun, c'houi a velfe an doare ma 
vijemp-ni kastizet ! . . . Rak breman ar pec hed-ze 
a zo ker stank war an douar, ma 'z euz peadra 
da grena. Lavaret a c'heller, va bugale, e man 
an Ifern o tisteurel e fallagriez war an douar, 
evel ma vez distaolet ar moged gant ar zimi- 
nalou-ze a zo great evit ar moged. 

An drouk-spered a ra ar pez a c'hell evit 
saotri hon ene, ha goulskoude n'euz nemetan 
o kaout talvoudegez... Hor c'horf ne-d-eo netra 
nemet eur bern traou brein : kit da w r elet, 
ebarz ar vered, ar pez a garer pa garer ar 
c'horf. 

Her lavaret em euz great d^eoc^h aliez, n'ez 

euz netra ken divalo hag eun ene louz. Eur 
weach e ioa eur Zant hag a c'houlenne digant 
an Aotrou Doue diskouez unan d'ezan : hag e 
velaz an ene paour-ze evel eul loen maro hag a 
ve bet stlejet epad eiz dervez dindan an heol, 
hed ar strejou.j 

O welet eun den hep-ken, e vez gwezet mar- 
d-eo glan e ene. E zaoulagad a zo skeduz evel 
an Env. Gwelet a vez great, avad, tud hag a 
vez o bizaj entanet oll... An diaoul ep em laka 
eri o daoulagad evit lakaat ar re all da goueza 
hag evit o jacha er pec hed. 

Ar re a zo deuet o ene da veza louz a zo 
henvel oc'h eun tamm mezer soubet en eol : 
gwalc'hit-hen, lakit-hen da zec ha, saotret e 
choum evel-kent ; evel-se n'euz nemet eur bur- 
zud hag a ve goest da walc'hi an ene saotret. 

XVIII 

Katekismou diwar-benn ar govesion. 

Va bugale, kerkent ha ma vez eun tammik 
stlabez bennag war an ene eo red ober evel eun 
den hag en deuz eur voul strink (cristal) kaer 
hag a glask miret anezi gant evez. Mar kouez 
eun nebeut bennag a boultren warnezi, ker- 
kent ha m'her gwel e kemer eur spoue evid he 
netaat. Ha setu ar voul sklear ha lintr ! Evel-se, 
kerkent ha ma velit eun tammik stlabez ben- 
nag war hoc'h ene, kemerit dour benniget 
gant doujans, grit unan euz an oberiou mad a 
zistaol ar pec'hejou : eun aluzen, plegit o 
taoulin dirak Sakramantan Aoter, kitdaglevet 
an oferen zantel... 

Va bugale, evel eun den a zo eun tammik 
klanv eo ; n'en deuzket izoum da vont da gaout 
ar medisin ; e-unan e c hell en em barea. Poan 
benn en deuz? N*en deuz nemet mont da gous- 
ket ; mar-d-en deuz naoun, n'en deuz nemet 
dibri. Mar-d-eo eur gwall glenved, avad, eur 
gouli riskluz, neuze e rank mont da gaout ar 
mcdisin ; goude ar medisin, al louzou... 

Red eo, pa vezer kouezeteneurgwallbec'hed 
bennag, mont da gaout ar medisin, ar beleg, 
ha kemeret al louzou a zo ar govesion. 

Va bugale, ne c hell den koumpren peger 

r 

mad eo bet an Aotrou Doue, pa roaz Sakra- 
mant braz ar binijen. M'hor bije betc'hoant da 
choulen eur c'hras digant Hor-Zalver, biken 
na ve deut d'eomp ar zonj da c'houlen hounnez ; 
hen avad en deuz gwelet a-ziaraok peger bresk, 
peger skanv eo hor penn e-kenver ar mad, hag 
e Garantez e deuz douget anezan d'ober eun 
dra n'hor bije ket kredet goulen digantan. 

Ma vije lavaret d'ar paour keaz tud daonet a 
zo abaoue keit amzer en ^fern : « Em omp o 
vont da lakaat eur beleg e kichen dor an Ifern. 
Kement hini a blijo d'ezan mont da govez, n'en 
devezo nemet dont er meaz» ; kaout a radeoc'h, 
va bugale, e choumfe unan ebarz? Ar re a zo 
ar muia sammet n'o divije ket aoun da ziskleria 
o fec'hejou, ha pa ve dirag an oll, zoken. 0 ! 
nag an Ifern a ve buan goullo, hag an Env 
leun ! Mad ! Ni hor beuz an amzer hag ar 
c'halloud n'o deuz ket an dud daonet. Evel-se 
an dud keiz-ze a lavar, m'oarvad, en Ifern : 
« Beleg milliget ! Ne vijen ket ken tamalluz ma 
nem bije biskoaz anavezet achanout ! » 

Eun dra gaer eo, va bugale, sonjal hor beuz 
eur zakramant evit parea gouliou an ene ! Red 
eo, avad, hen digemeret e stad vad. 

A-c'hiz all n'ez euz nemet gouliou nevez 
war-gorre ar re goz. 

Pe seurt a lavarfac'h euz a eun den hag a ve 
goloet a c'houliou ? Ali zo roet d'ezan da vont 
d'an hospital, da ziskouez e boan d'ar medisin. 
Heman a bare anezan gant e louzou. Ha setu 

an den-ze kregi en e gountel, en em zrailla 
ganti a daoliou braz, hag ober war e gorf 
muioc'h a c'houliou eget n'en doa kentoc'h. 
Mad ! An dra-ze eo a rit aliez, goude beza bet 
o kovez. 

Va bugale, bez' ez euz tud hag a ra kove- 
sionou fall hep gouzout d'ezo. Ar re-ze a lavar : 
<( N'ouzoun dare pe seurta z' o c'hoari ganen...» 
Nec'het int hep gouzout perag... n'int ket lijer 
awalch evit mont war eeun ctrezeg an Aotrou 
Doue ; evel pa vent pounner eo, inouet ha 
skuiz. Va bugale, pec'hejou eo ar re-ze hag a 
joum; aliez, zo-ken, pec'hejou bihan hag a vez 
dalc'het eun tammik karantez outo. Bez' ez euz 
hag a lavar kement a zo da lavaret, n'o deuz 
keuz ebed, avad, hag ez eont, war gement-se, 
d'ober ar gommunion zantel... Setu aze Goad 
Hor-Zalver great goap anezan. Monta reer d'an 
daol zantel evel gant diegi. Hag e leverer ; 
<t Lavaret em euz, goulskoude, va oll fec'hejou... 
N'ouzoun dare petra z o c'hoari ganen. » Hag 
ez eer da gommunia er stad-ze. Setu aze eur 
gommunion fall, hep ma vije lakeat evez, 
kouls lavaret ! 

Bez ez euz c'hoaz, va bugale, hag a ra goap 
euz ar zakramanchou en eur c'hiz all. Kuzet o 
devezo pec'hejou marvel, dek vloaz, ugent 
vloaz zo. Bepred int nec'het ; o fec hed a zo 
dalch-mad dirag o spered ; sonj o deuz bepred 
d'hen diskleria, ha bepred e taleont d'hen 
ober : eun ifern eo an dra-ze. Pa velont an 

dra-ze an dud-ze a choulen ober eur govesion 
euz o buez penn-da-benn, neuze e lavaront o 
fec'hejou e doare ma vent o paouez o ober; ne 
anzavint ket o doa kuzet anezo epad dek vloaz, 
ugent vloaz. Setu aze eur govesion fall... Red 
eo ive lavaret o doa, abaoue an amzer-ze, 
dilezet ar pez a zo gourc'hemennet d'eur c'hris- 
ten, ha n'o doa mui âl levenez a gavent araok 
o servicha Doue. 

Va bugale, en em lakaat a reer choaz 
€ tro da ober goap euz ar zakramant, pa 
vez diskleriet buan ar pec'hejou diesa da 
lavaret, endra ma 'z euz trouz endro d'ar 
gador-govez. Lavaret a vez great , evit 
en em ziskarga : « 0 diskleriet mad em euz ; 
gwaz-a-ze ma n'en deuz ket klevet ar c'hove- 
sour ! )) Gwaz-a-ze kentoc'h evidoc'h hoc'h euz 
troidellet en ho lavariou !... A-vechou all e 
komzer buan, d'ar mare ma weler n'e man ket 
ar c'hovesour o selaou piz, hag e vez dibunet 
dillou ar pec'hejou braz. 

Sellit : eun ti hag a vezo bet eurpennad am- 
zer a bep seurt traou louz ha loustoni ennan, 
kaer a vezo e skuba, ar c'houez fall a gen- 
dalc'ho da joum ennan. En doare-ze e man an 
dro gant hon ene ; evit e skarza n'euz nemed 
an daelou. 

Va bugale, ar c'hlac'har a ranker da c'hou- 
len stard. Red eo, war lerc'h ar govesion, 
sanka eun drean en hor c'haloun ha sellet piz 
bepred oc'h hor pec'hejou ; red eo ober evel 

ma reaz an Eal da zant Fransez-Asiz : pemp 
dreari a zankaz ennan, ken doun ma ne c'hellent 
dont er meaz. 

Katekismou diwar-benn ar vertusiou 

kenta. 



Dre ar furnez eo e anavezomp ar pez a blijo 
dreist-oll da Zoue hag a dalvezo ar muia d'hon 
ene. Red eo atao dibaba ar pez a zo gwella. Mar 
c'hoarvez ez euz daou dra vad da ober, unan e- 
kenver eun den a garomp, eun all e-kenver 
unan en deuz great drouk d'eomp, mad ! e 
kenver an hini en deuz great drouk d'eomp e 
rankomp beza da genta madelezuz. 

N'e ket talvouduz, tamm ebed, ober eur vad 
a vez plijadur och hen ober. Eun itroun hag 
e doa c'hoant kaout ganti eun intanvez evit en- 
tent outi, a ieaz da bedi sant Athanaz da glask 
unan d'ezi e touez e beorien. Divezatoc'h, eun 
deiz m'en em gave gant an Eskop, e rebechaz 
d'ezan oa bet servichet fall gantan ; ar vaouez- 
ze, emezi, a zo re vad, ha ne c'hounezan ganti 
netra evit an Env ; hag e pedaz ar Zant da 
glask eun all e leac'h houman. Ar Zant a ziba- 
baz neuze ar gwasa maouez a c'hellaz kaout : 
eur spered grignouz, diez, droug enni atao, 
fors pe stad a ve great anezi. En doare-ze eo e 
ranker ober ; rak ne dalvez ket kalz d'eomp 
ober vad d'eun den a zalc'h sonj mad euz ar 
pez a zo bet greât d'ezan, a ziskouez d'eomp 
trugarez hag anaoudegez vad. 



Digitized 



I 



— 112 — 



Hiniennou zo hag a gav cTezo ne ve ket great, 
gweach ebed, stad awalc'h outo ; kement tra a 
zo a zo dleet d'ezo, evit doare. N'o deuz morse 
tam anaoudegez vad evit ar pez a vez great 
evito. Mad ! D'ar re-ze, da genta, eo e ranker 
ober vad. Red eo ober gant furnez kement tra 
a reomp, klask ober ar pez a blij ar muia d'an 
Aotrou Doue, kentoc'h eget ober aij pez a blij 
d'eomp. Lakeomp hoc'h euz pevar real miret 
ganeoc'h evit lakaat lavaret eun oferen ; gwelet 
a rit eun tiegesiad tud reuzeudik-braz heb eur 
chrinsen vara da zibri : gwelloc'h e d'eoc'h rei 
hoc'h arc'hant d'ar paour-keaz tud-ze, rag an 
oferen a vezo lavaret atao ; ar beleg ne baouezo 
ket d'he lavaret ; an dud keiz-ze, avad, a varvfe 
marteze gant an naoun... Choant hoc'h euz 
da bedi an Aotrou Doue, da dremen ho tervez 
en iliz ; sonjal a rit, avad, e ve talvoudek braz 
labourat evit eur guchen tud paour bennag a 
anavezit, hag a zo reuzeudik braz ; kement-se 
a vezo kalz dudiusoc'h da Zoue eget ho tervez 
tremenet e kichen an aoter zantel . 

Eur vertuz all euz ar re genta eo kabestra 
hor clioantegesiou, miret oc'h hor sonjou da 
c'haloupad ker buan ha ma karfent... derc'hel 
war an daoulagad, ar c^hinou : bez' ez euz 
hag o deuz bepred en o ginou traou c'hoek, 
dudiuz... derc'hel war an diskouarn : arabad 
o lezel da glevet kanaouennou ha komzou di- 
dalvez... derc'hel war ar fri : bez' ez euz hag a 
laka c'houez vad en dro d'ezo, peadra da rei 

poan galoun d'ar re a zo en o chichen... der- 
c'hel war an daouarn : bez' ez euz hag a zo 
hed an deiz och en em walc'hi, pa vez tomm 
an amzer, a glask lakaat o daouarn war draou 
flour... En eur ger, derc'hel penn-da-benn war 
ar chorf, ar paour keaz benvek-ze ! miret ou- 
tan ne-d-aio evel eur marc'h dirollet, hep 
gwestign na kabestr, derc hel warnezan ha beza 
treac h d'ezan. Bez' ez euz hag a zo kollet aze 
en o gwele... laouen int o choum ebarz hep 
kousket, evit santout pegen eaz eo beza eno. 
Ar Zent ne reant ket evelse. N ouzoun dare 
penaoz en em gavimp en o c'hichen... Sad' 
aman, avad !... Mar bezomp saveteet, ni a 
joummo eur pennad hir-meurbed er Purgator, 
hag ar re-ze a nijo dioc'htu etrezeg ar Baradoz 
da velet an Aotrou Doue. 

Sant Charlez-Borrome, ar zant braz-ze, en 
doa en e gampr eur gwele kaer evel o deuz ar 
Chardinaled, da veza gwelet gant an oll ; 
e-kichen, avad, ez oa eur gwele all ha ne veze 
gwelet gant den, great gant fagodennou keu- 
neud : en heman eo e kouske. Ne domme 
morse e izili ; ar re a deue davetan a vele e 
choume bepred pell dioc h an tan. Setu aze 
penaoz edo ar Zent. Evit an Env e vevent, ha 
nann evit an douar ; euz an Env edont penn- 
da-benn ; ha ni a zo penn-da-benn evit ar bed. 

0 ! pegement e karan gwelet kastiza evel-se 
ar c'horf a-nebeudou, hep beza gwelet gant 
vel sevel eur chart-heur abretoch, sevel 

eur pennadik, en noz, evit pedi ; bez' ez euz, 
goulskoude, ha n'o deuz ken sonj nemet 
kousket. 

Eur weach e ioa eur manac'h en doa savet 
eur palez a roue e kef eur wezen-zero : spern 
en doa lakeat a-ziabarz ; a zioc'h e benn en doa 
staget tri mean evit ma sankfe ar spern pe ar 
vein pa zavfe e benn, pe pa c'hourvezfe. Ha ni 
n'hor beuz sonj all ebed nemet kaout gweleou 
mad da gousket eaz ebarz. 

Choum a c'heller hep tomma ; ma vezer 
azezet diez, e c'heller choum hep klask beza 
gwelloc'h ; pa vezer oc'h ober eun dro el liorz 
e cheller choum hep dibri eur frouezen bennag 
a rafe plijadur ; en eur gempen an ti e c'heller 
choum hep dibri tammou bihan a vez kavet ; 
choum hep sellet oc'h eun dra vrao bennag hag 
a jach al lagad, e ruiou ar c'heriou braz dreist- 
oll. Bez' ez euz eun aotrou hag a deu aliez 
aman. Daou re lunedou a zo war e fri, evit 
miret outan da velet seurt — Bez ez euz avad 
pennou hag â vez bepred o vont hag o tont, 
daoulagad hag a vez atao aman hag a-hont... 
Pa 'z eomp dre an henchou, stagomp hor lagad 
war Hor-Zalver a zoüg e groaz en hor raok, 
war ar Werchez Santel a zell ou^omp, war 
hon Eal-mad a zo en hor c'hichen. Nag ez eo 
kaer beva evel-se gant an Aotrou Doue ! Dre-ze, 
pa vel an drouk-spered e man eun ene o klask 
en em unani gant Doue, e ra kement ha ma 
c'hell evit e zistrei, en eur lakaat sorc'hennou 

e-leiz en e spered. Eur c'hristen mad ne zelaotio 
ket kement-se ; war eeün e za bepred etrezeg 
ar furnez, evel eur pesk o plunia warzu gweled 
ar mor. . . Ni avad, siouaz d'eomp ! ne c'houzomp 
nemet en em stleja evel eur goaderez war al 
lagen. 

Diouzantez a ioa en eul leac'h distro, hag o 
doa griet leun a zrein en o c'horf : ha ni ne 
glaskomp nemet beza eaz ! Choant hor beuz, 
goulskoude, da vont d'an Env, ia, o vevaeaz, 
hep beza diezet tamm ebed : n'e ket en doare-ze 
o deviz great ar zent. Ne glaskent nemet an dro 
d'en em gastiza, hag o tioueret pep tra e kavent 
eur blijadur dreist muzul. Pegen euruz eo ar re 
a gar an Aotrou Doue ! Ne gollont tro ebed da 
ober ar vad. An dud piz a laka o oll izin da 
greski o zenzor ; ar re a gar an Aotrou Doue a 
ra evel-se evit madou an Env : dastum a reont 
bepred. . . Souezet .e vezo an dud, da zeiz ar Varn, 
o velet eneou ker pinvidik. 

XX 

Katekismou diwar-benn ar Fisianz. 

» 

Va bugale, em omp o vont da gomz euz ar 
Fisianz (an Esperans) : hounnez eo a ra oll le- 
venez an den war an douar. Hiniennôu a zo, 
er bed-man, hag o deuz re a fisianz, lod all re 
nebeut. Darn a lavar : « Ar pec hed-man a rin 
c hoaz. Ne gousto ket muioc'h d'in diskleria 
pevar eget tri. » An dra-ze zo evel ma lavarfe 
eur mab d'e dad : « Em oun o vont da rei pe- 
der javedad d*eoc'h ; ne gousto ket muioc'h 
d'in eget unan ; nera bezo nemet goulen par- 
doun ouzoc'h. » 

Setu aze penaoz e vez great e-kenver an 
Aotrou Doue. Lavaret e vez : « Mont a ran da 
choari ar bloaz-man c'hoaz, mont a ran d'an 
dans, d'an davarn, hag ar bloaz a zeu me zis- 
troio ouz Doue. Digemeret mad e vezin gant 
an Aotrou Doue, pa blijo d'in distrei outan. 
N'e ket ken droug ha ma lavar ar veleien... » 

Nann, n'e ket droug an Aotrou Doue ; barn 
hervez ar gwir a ra, avad. Ha kaout a ra d'eoc'h 
e plego d*hoc'h oll ioulou ? Kaout a ra d'eoc'h 
goude m'ho pezo disprizet anezan a-hed o puez, 
e teuio neuze d'en em strinka oc'h ho kouzok ? 
O, nann avad !... Eur gount a zo evit ar c*hras 
hag ar pec'hed ; pa z eer dreist, Doue en em 

denn. Petra a lavarfac'h euz a eun tad hag a 
rafe henvel d'eur bugel fur ha d'eun all drou- 
koch ? Lavaret a rafaeh : (( An tad-ze n'e ket 
leal. » Mad ! Doue ne ve ket leal kcn nebeut, 
ma ne rafe kemm ebed etre ar rc a zouj anezan 
hag ar re a ra fae warnan. 

Va bugale, ker rouez eo breman ar Feiz er 
bed, ma vezer douget da gaout re a fisianz pe 
re-nebeut. Lod a lavar : (( Hc a zroug em cuz 
great, ne vezo ket Doue evit kaout trugarcz 
ouzin. » Va bugale, gwall e'heriou co ar rc-zc ; 
an dra-ze a zo lakaat eur mcan-harz da druga- 
rez Doue, n'ez euz muzul cbed d'ezi : braz co 
dreist pep tra. Ha p'ho pijc grcat awalc'h a 
zroug evit koll cur barrez en he fcz, mar-d-it 
da govez, mar-d-hoc/h euz kcuz d an droug 
hoc'h euz grcat, hama fcll d'eoe'h clioum hivi- 
ziken heb ober an drouk, e man distaolct 
d'eoc'h ho pec'hcjou gant an Aotrou Doue. 

Eur beleg a ioa, cun droiad, o prczck diwar- 
benn ar fisianz ha diwar-bcun trugarcz an Ao- 
trou Douc. Kenncrza ar rc all a rea, brao ; 
e-unan avad e kolle fisianz. War-lerch ar 
brezegen e teuaz d'e gaout eur paotr-iaouank 
hag a lavaraz d'ezan : (( Va Zad, dcut oun evit 
kovez. — Em oun o vont d'ho klcvet, cmc ar 
beleg. y> Ar paotr a zisklcriazd'ezan c bcc'hejou, 
hag a lavaraz da c houdc : « Va Zad, kalz a 
zroug em euz great ; em oun kollet !... — Pctra 
a levirit aze, va mignoun ? Arabad co koll 
fisianz morse... )> Ar paotr-iaouank a zavaz 

neuze : « Va Zad, emezan, c'houi ne fell ket 
d'eoc'11 e kolfen-me fisianz, ha c'houi ? » Ke- 
ment-se a oue evitan eun taol sklerijen ; ar 
beleg, souezet, a gasaz pell dioutan an disfi- 
sianz a ioa ene spered, mont a reazda vanac'h, 
hag eur zant braz e teuaz da veza. An Aotrou 
Doue en doa kaset eun Eal d*e gaout, dindan 
skeuden eur paotr-iaouank, evit diskouez 
d'ezan ne dleer morse difisiout. 

AnAotrou Doue, pa vez goulennet digantan, 
a zistol d'eomp hor faziou ker buan ha ma teu 
eur vamm da dennahe bugel euz an tan. 

Dalit, bugale, Hor-Zalver a zo war an douar, 
evel eur vamm, he bugel ganti war he divreac'h. 
Ar bugel a zo eur penn-fall ; taoliou treid a 
ro d'e vamm, kregi a ra enni gant e zent, kra- 
fignat anezi a ra ; ar vamm, ne ra ket zo-ken 
a van ; gouzout a ra e kouezo, mar losk ane- 
zan, ha n'e ket evit bale e-unan... Setu aze 
skeuden Hor-Zalver... Gouzanv a ra hon oll 
oberiou fall, hon oll ourgouill ; disteurel a ra 
d'eomp hon oll sotoniou ; truez en deuz ou- 
zomp, kaer hor beuz... 

Katekismou diwar~benn ar poaniou 



Red eo gouzanv, pe ve choant pe ne ve ket. 
Lod a c houzanv evel al laer mad, lod all evel 
al laerfall. O daoue c'houzanvent poaniou hen- 
vel. Ar c'henta, avad, a c'houiaz lakaat e boa- 
niou da dalvezout ; o digeraeret a reaz evit paea 
dle e bec'hejou, hag en eur drei warzu Jezuz 
staget oc'h e groaz, e klevaz o tont euz e c'hinou 
ar geriou kaer-man : « Hirio e vezi ganen em 
Baradoz. y> Al laer fall, avad, a iude, a jarnee, 
a loske mallosiou ha gwall gomzou, hag a varvaz 
e-kreiz an anken, hep tamm fisianz. 

Diou zoare a zo da c'houzanv : gouzanv en 
eur garout, ha gouzanv hep karout. Ar Zent a 
c'houzanve kement tra a galoun vad, gant 
levenez ha nerz kaloun, abalamour ma karent* 
Ni a chouzanv droug ennomp, diez, skuiz, en 
eur c'hrosmolat, en despet d'eomp, o veza ma 
ne garomp ket. Ma karfemp Doue, ni a garfe 
hor c'hroasiou, ni hon defe c'hoant da gaout 
kroasiou, ni en em blijfe ganto... Eüruz c 
vijemp o c'hallout gouzanv dre garantez evit an 
Hini a zo bet plijet d'ezan gouzanv evidomp. 
Euz a betra hor beuz-ni da glemm ? Siouaz! Ar 
paour-keaz tud n'int ket bet badezet ha n'o 
deuz ket an eurvad da anaout Doue hag e 

vadelesiou dispar, a c'houzanv eveldomp ; ne 
c'hellont ket, avad, beza kennerzet eveldomp. 

Kaled eo, eme c'houi ? Nann, dous eo, mad 
eo dreist pep tra : aze e man an eüruzded !... 
Eun dra hep-ken : red eo karout en eur 
c'houzanv, red eo gouzanv en eur garout. 

War hent ar Groaz, gwelit ervad, va bugale, 
ar gammed kenta hep-ken a zo diez. Ar pez 
pounera er groaz eo an aoun hor beuz rag ar 
c'hroasiou... 

N'hor beuz ket a galoun da zougen hor 
c'hroaz, gwaz-a-ze ; rak, petra bennag a rafemp, 
ar groaz hon dalc'h, nomp ket evit tec'het 
diouti. 

Pe seurt hon euz 'ta da goll? Perak ne 
garomp ket hor c'hroasiou? Perak ne glaskomp 
ket o lakaat da dalvezout, evit gounid ar Ba- 
radoz?... Hogen, an darn vuia euz an dud a 
dro kein d'ar chroasiou hag a dec'h en o raok. 
Seul-vui ma redont, seul-vui e lamm ar groaz 
war o lerc'h, seul-vui e sko warnezo hag e ro 
beac'h d'ezo... Mar fell deoc'h beza fur, baleit 
warzu enni evel sant Andre, a lavare, en eur 
velet sevel ar groaz en he za evitan : Salud, o 
kroaz venniget I o kroaz souezuz ! o kroaz 
vad !... digemer ac'hanoun-me etre dazivreac'h, 
lamm ac'hanoun euz a douez an dud, ha kas 
ac'hanoun d'am Mestr en deuz va frenet 
dreizot. » 

Selaouit mad an dra-ze, va bugale : neb a ia 
warzu ar groaz a dec'h diouz ar c'hroasiou ; en 

em gaout a ra, marteze, gant kroasiou, laouens 
eo, avad, oc'h en em gaout ganto ; karout 
a ra anezo ; o dougen a ra kalounek. E unani 
a reont gant Hor-Zalver ; gwalchet eo ganto ; 
distaget eo dioc'h ar bed ; kement a zalche e 
galoun a zo lammet ; e zikour a reont da dre- 
men ar vuez, evel ma ra eur pount evit treuzi 
an dour... 

Sellit ar Zent ; pa ne vezent ket gwall-gaset 
gant an dud, ec'h en em wall-gasent o-unan... 
Eur manac'h mad en em glemme, eun dervez, 
oc'h Hor-Zalver, abalamour ma veze gwall- 
gaset. Lavaret a rea : « Aotrou, na petra 'm 
euz-me great 'ta, evit beza ker gwall-gaset ? > 
— « Ha me, eme Hor-Zalver, pe seurt 'ta em oa 
great, pa z oun bet kaset d'ar Chalvar ?... » 
Neuzear manach a zigoraz e spered, lenva a 
reaz, goulen a reaz trugarez, ha ne gredaz mui 
en em glemm. 

Tud ar bed a vez glac'haret pa zigouez kroa- 
siou ganto, hagar gristenien vad a vez glac'ha- 
ret pa n'o deuz hini ebed. Beva a ra ar c'hristen 
e-kreiz ar c'hroasiou e doare ar pesk e-kreiz 
an dour. 

Gwelit santez Katel : diou gurunen e deuz r 
hini ar glanded hag hini ar verzerenti ; pegel 
laouen eo ar zantezik keaz-ze, o veza m'eo bet 
gwelloc'h ganti gouzanv eget pec'hi. 

Eur manac'h a ioa hag a gare kement ar 
boan, m'en doa staget korden eur puns endro 
d'e gorf ; ar gorden-ze e doa kignet ar c'hro- 

c'hen, hag a ioa sanket a-nebeudou er c'hik 
ken a deuaz prenved anezan. Ar venec'h a 
c'houlennaz ma vije kaset kuit euz ar ma- 
nac*hti. Mont a reaz, eüruz ha laouen, da guzat 
e gweled toul eur roc'h. Hogen en noz-ze Mestr 
ar Venec'h a glevaz eur vouez o lavaret d'ezan : 
« Tenzor da di ec'h euz kollet. » Kerkent ez 
echot da gerc'hat ar Zant mad-ze ; c'hoant a 
oue da velet euz a beleac'h e teue ar prenved- 
ze. Mestr an ti a lakeaz tenna ar gorden, n'oue 
gellet hen ober nemet en eur drei ar c'hik 
penn-da-benn... D'ar fin e pareaz. 

O 1 Pegen dudiuz eo buez an eneou a zo oll 
da Zoue en o foaniou ! Dem-henvel eo oc'h 
dour lakeat kalz a eol ebarz ; ar gwin-egr a zo 
atao gwin-egr ; an eol avad a drec'h blaz 
c houero ar gwin-egr, hag ar vlaz-ze a ia kuit, 
kouls lavaret. 

Aman, en eur barrez e-kichen hon hini, ez 
oa eur bugelik a ioa kignet oll en e vele ; klanv 
braz ha paour-glez oa ; lavaret a rean d'ezan : 
<( Paour keaz bihan, kalz a boan ec'h euz ? » 
— <( Nann, Aotrou Persoun, emezan, ne c'hou- 
zanvan ket hirio ar boan em oa deac'h, ha 
warchoaz ne c'houzanvin mui ar boan em euz 
hirio. — Parea a garfez ? — Nann, me a ioa 
drouk abarz beza klanv ; dont a c'halfen adarre 
da veza eur penn fall. Em oun mad evel ma 
'zoun... » Setu aze ar gwin-egr; an eol avad 
a ioa krevoc'h... N'omp ket evit koumpren 
kement-se, o veza m'omp re stag oc'h traou ar 

bed, Bugale hag o deuz ar Spered-Santel enno 
a ra mez d'eomp. 

Mar teu an Aotrou Doue da zigas d'eomp 
kroasiou, neuze e kollomp kaloun, klemm, 
grosmoli a reomp ; ken douget ha ma 'z omp 
da enebi oc'h ar pcz a ra an heg ouzomp, ma 
karfemp beza atao en eur voest koton ; en eur 
voest spern eo e ve red dVomp en em lakaat. 

Dre ar groaz eo ez eer d an Env. Ar c'hlen- 
vejou, an droug-ioulou, ar poaniou a zo, ma 
keromp, kemend-all a groasiou hag a gas 
ac'hanomp etrezeg an Env. An oll draou-ze a 
vezo buan tremenet... Gwelil ar zent a zo en 
em gavet eno en hor raok... An Aotrou Doue 
ne c'houlen ket diganeomp merzeria ar ehorf, 
goulen a ra hep-ken merzeria ar galoun hag an 
ioulou fall. . . Hor Zalver a zo hor skouer ; keme- 
romp hor c'hroaz hag heuliomp anezan. 
Greomp e doare soudarded Napoleon. Red oa 
treuzi eur pont a veze tennet gant ar c'hanol 
warnezan ;den ne grede monl. Napoleon a gro- 



fgaz er baniel hag a valcaz ar c'henta, hag an oll 
heul Hor-Zalver a valeaz da genta gant e Groaz. 



ar e lerc'h. Greomp en doare-ze ; deomp da 




Eur zoudard a lavare d'in, eun droiad, en 
doa ranket, en cun emgann, bale epad eun 
hanter-heur war gorfou maro ; n'oa leac'h ebcd 
da lakaat an treid, kouls lavarcl ; an douar a 
ioa goloet a c'hoad. Evel-se eo ive hed ar vuez ; 
red eo bale war ar c hroasiou li 
evit en em gaout er Vro. 

Ar Groaz a zo Skeul ar Baradoz... Pegen 
dous eo gouzanvi dindan daoulagad an Aotrou 
Doue, ha gellout lavaret ouzomp hon-unan, 
d'ar pardaez, pa ziskennorap en hor c'houstianz: 
<( Alo, va ene, hirio, epad diou pe deir heur, 
out bet henvel oc'h Jezuz-Krist : skourjezet out 
bet, kurunet out bet gant spern, staget out 
bet eveldan oc'h ar groaz... » 0 ! pebez tenzor 
evit armaro!... Peger mad eo mervel goude 
beza bevet war ar groaz ! 

Red e ve deomp mont d'ar c'haloup warzu 
ar c'hroasiou, evel ma red an den piz warzu an 
arc'hant... Ar c'hroasiou hep-ken eo a gennerzo 
ac'hanomp da zeiz ar Varn. Na pegen eüruz e 
vezimp pa en em gavo an dervez-ze,da veza bet 
er boan ; pegement a fouge a vezo ennomp da 
veza bet goapeat ; peger pinvidik e vezimp gant 
hor sakrifisou ! 

Ma lavarfe unan bennag d'eoc'h : (( Me garfe 
dont da veza pinvidik ; petra % zo da ober ? » 
Choui a lavarfe : « Red eo labourat. » Mad ! 
Red eo gouzanv evit mont d'an Env. Hor- 
Zalver a ziskouez d'eomp an hent dre Zimon- 
ar-Zirenead ; gervel a ra e vignouned da zou- 
gen o chroaz war e lerc'h. 

An Aotrou Doue a fell d'ezan ne golfemp 
morse ar gwcl euz ar groaz, dre-ze eo e lakeer 
anezi e kement leac'h, a-hed an henchou, war 
an huelennou, el leuriou-kear, evit ma c'hel- 
limp lavaret, en eur he gwelet : « Setu aze 
penaoz omp bet karet gant Doue ! » 



— 125 — 



Ar bed a zo briatet gant ar Groaz : savet eo 
e pevar c'horn an douar ; eun tamm anezi a zo 
evit an oll. 

Ar c'hroasiou a zo war hent an Env e doare 
eur pont-mean kaer savet war eur ster evit 
treuzi anezi. Ar gristenien ne c houzanvont ket, 
a dreuz ar ster-ze war eur pont bresk, dare 
bepred da derri dindan o zreid. 

An neb ne gar ket ar groaz a c'hello marteze 
awalc'h en em zavetei, gant kalza boan ; ne vezo, 
avad, nemed eur steredennik vihan er Baradoz. 

An neb en devezo gouzanvet ha stourmet evit 
e Zoue, a lugerno e doare eun heol kaer. 

Ar c'hroasiou a deu da veza boued ar Garan- 
tez ; henvel int oc'h eur fagoden spern a vez 
taolet en tan, hag a vez lakeat gantan e ludu. 
Ar spern a zo kriz, al ludu avad a zo soupl. 

Lakit eur rezinen gaer dindan ar waskel, 
dont a rai anezi gwin c'houek-meurbed. Hon 
ene, dindan gwaskel ar groaz, a deu anezan 
ive peadra d'e vaga ha d'e gennerza. Pa ne vez 
ket ar groaz ganeomp omp seac'h ; mar tou- 
gomp anezi gant kaloun, em omp e-kreiz an 
eüruzded, an dudi !... ar Baradoz eo oc'h en 
em ziskouez. An Aotrou Doue, ar Werc'hez 
Santel, an Elez hagar Zent a zo en dro d'eomp ; 
€ ma int en hor chichen hag hor g a elet a 
reont. Tremen eur c'hristen mad bourrevet 
gant ar poaniou, euz ar vuez-man d'ar vuez 
all, a zo evel tremen eun den a ve douget war 
ur gwele bleuniou roz. 

Chouez vad kenan a zo gant ar spern, hag 
ar groaz a ziver leun a zousder anezi. Red eo, 
avad, gwaska ar spern etre an daouarn ha 
starda ar groaz war ar galoun evit lakaat da 
zivera anezo an dousder a zo enno. 

Oc'h troad ar Groarz omp lakeat gant ar 
poaniou, hag ar Groaz a zoug ac'hanomp betek 
dor an Env. Evit en em gaout eno e rankomp 
beza moustret gant an treid, goapeat, disprizet, 
bruzunet... N'euz den eüruz er bed-man, nemet 
ar re a zo o ene e peoc'h e-kreiz poaniou ar 
vuez : dudi bugale Doue a zo ganto. . . An oll 
boaniou a zo dous pa vezont gouzanvet a-unan 
gant Hor-Zalver. . . 

Gouzanv ! N'euz fors ! Eur pennadik eo hep- 
ken. Ma ve roet d'eomp mont da dremen eiz 
dervez er Baradoz, neuze e c'houfemp petra dal 
gouzanv eur pennad. Ne gavfemp kroaz ebed 
pounner awalc'h, poan ebed c'houero awalc'h... 
Ar groaz a zo an tenzor a ro Doue d'e vignouned. 

Peger kaer eo en em ginñig pep mintin e 
sakrifiz d'an Aotrou Doue, ha digemeret 
kement tra evit ar boan dleet d'hor pechejou !... 
Red eo goulen karout ar c'hroasiou : neuze e 
teuint da veza dous. Hen deski em euz great 
epad pevar pe bemp bloaz. 

Bet ez euz bet lavaret gwall zroug ac'hanoun, 
bet euz bet great an heg ouzin, bet oun bet 
bountet hadivountet! 0 ! Bez' emoakroasiou... 
niuioc'h em oa, kouls lavaret, eget ne c'hellen 
dougen! En em lakaat a rejon da c'houlen 

karout ar c'hroasiou : neuze e ouen eüruz. Hag 
e lavaren ouzin va-unan : « E gwirionez, n'ez 
euz levenez ebed nemet aze !... » Arabad eo 
sellet morse euz a beleac h e teu ar c'hroasiou : 
digant Doue e teuont. Doue a ro d'eomp tro 
bepred, evelse, da ziskouez dezan hor cha- 
rantez. 

EIL LODEN 



Aotrou Persoun Ars en e brezegennou 



Ar re n'o deuz klevet an Aotrou Vianney 
nemet en e gatetfismou, ne anavezont nemet 
an hanter anezan. Gouzout a reont pe seurt 
sklerijen vraz, pe seurt gras digant Doue, a 
ioa en e c'heriou ; peger stard, peger splann, 
pegen huel a^wechou, pegel lemm e veze en e 
gomzou ; ne c'houzorit ket pegement a vuez a 
ioa enno, pegen tomm, pegen nerzuz e oant. Er 
prezegennou a rea da zul eo e veze gwelet ar 
misioner kalounek, ar profed kennerzet gant 
Doue, an den santel klanv e galoun gant ar 
c'hoant gounid eneou. Kaer ha braz-meurbed 
oa da velet, pa brezege, doujet oa ive. E c'he- 
riou a ioa huel kenan a-wechou, hag evelato 
leun a deneridigez ; eur feiz beo ha tomm a 
zantet enno, hag eur garantez vraz evit an 
eneou. 

Eur Zant o kâozeal, setu aze petra oa Per- 
soun Ars evit ar re her selaoue, hag oc'h e 
glevet, ar c'halounou a deue da deneraat. 

Abalamour da ze ez euz bet gwelet e Ars 
kemont a fdraou burzuduz : ar chalounou 

9 

troet, an ioulou trechet, an eneou tenereat, 
an daelou, hag an oll labour doun-ze, boul- 
c'het e traon ar gador-zarmoun, hapeur-c'hreat 
sioul er gador-govez. N'e ket hep-ken gant e 
deod e kbmze Persoun Ars. E dal ledan, bleo 
gwenn en dro d'ezan, e-c'hiz eur rod-heol, e 
benn askournek, digompez, ar zantelez a bare 
warnezan oll, ha dreist pep tra an tan a verve 
hep paouez en e zaoulagad, kement-se oll a rea 
d'an dud a zelaoue anezan beza evel sebezet ; 
ha gwelet hon euz aliez ar sperejou huela o 
soubla d'ezan, hag ar re a rea goab euz an 
traou santel o lavaret oant trec'het gantan. 

Doare an Aotrou Vianney da brezeg a blije, a 
drec'he, a gentelie ar re e zelaoue, piou bennag 
e vezent. Red eo lavaret, goulskoude, ne ioa 
ket en e brezegennou santel an traou brao, ar 
c homzou flour a ra kalz, a-wechou, evit brud 
eur prezeger. Ar pez a ziskouez, eur weach 
muioc'h, pebez nerz, pebez dudi zo en Aviel : 
nerz dreist an den, rag an Aviel, prezeget e- 
c'hiz m'e man, didroidell, a ro galloud d'an 
hini her prezeg, hag a deu da veza treac'h d'ar 
re e zelaou, daoust pegen diez eo gounid anezo. 

Karantez Hor-Zalver a ro an oll furnez. Hen- 
vel oc'h tan an douar, an tan-ze euz an Env a 
domm an ene, a walc'h anezan, a gas anezan 
da Zoue. Hogen, ar c'hiz gwella dâ c'houeza 
an tan-ze e kalounou ar gristenien, eo displega 
d'ezo an Aviel, al levr-ze a garantez a vez gwe- 
let ennan, e kement linen, skeuden Hor-Zalver 

gant e vadelez, e zousder, skeuden Hor-Zalver, 
atao laouen o c'houzanv poaniou, atao pell e 
Galoun diouz an ourgouill, atao mall gantan 
frealzi an den, beza e vignoun, o c'houIen atao 
karantez an den, hag o kinnig d'ezan e ga- 
rantez. 

Ne lakeomp aman nemet lodennou hep-ken 
euz ar pez hon euz klevet, mez ar pez hon euz 
klevet eo, n'e ket traou all ; diskouez awalc'h 
a raint penaoz e prezege Aotrou Persoun Ars. 

Eun deiz, da cïiouel ar Verc'hez e miz du, an 
A. Vianney a lavare : « Ha sonjal hoc'h euz 
« great er garantez a zeve kaloun an den koz 
» Simeon, endra m'oa douget a spered warzu 
» an Env ? Rak douget e ranke beza e spered 
y> beteg an Env, pa edo ar Mabik Jezuz etre e 
y> zivreac'h f Goulennet en doa digant an 
y> Aotrou Doue gwelet Salver Israêl, hag an 
y> Aotrou Doue en doa lavaret d'ezan her gwelfe. 
» Gortoz a reaz anezan epad hanter-kant vloaz, 
» oc'h e chervel bemdez, mall braz gantan e 
» velet. Pa zeuaz Mari ha Jozef d'an Templ e 
y> lavaraz Doue d'ezan : « Setu hen aman !... » 
y> Neuze e kemeraz anezan etre e zivreac'h, hag 
y> en eur starda war e galoun, tomm gant ar 
y> garantez, ar Mabik-Jezuz, a lakea choaz ar 
y> galoun-ze da dridal muioc'h, an den santel 
» koz a griaz : « Breman, Aotrou, va lezit da 
y> vervel !... » Hag e roaz adarre Jezuz d'e 
» Vamm ; ne chellaz derc'hel anezan nemet 
» eur pennadik. Ni avad, va breudeur, daoust 

» ha nomp ket kalz eürusoc'h eget Simeon? 
» Bepred e c'hellomp e zerc'hel, ma karomp... 
» N'e ket en hon divreac'h hep-ken e tèu, en 
» hor chaloun eo. 

)) O, den, na te zo eüruz! Pegen nebeut, 
» avad, ec'h anavezez da eüruzded ! Ma c'houfez 
» peger braz eo da eüruzded, ne vijez ket evit 
» choum beo !... 0 nann ! E gwirionez, ne 
» c'helfez ket choum beo !... (Aman an daelou 
» a vouge mouez ar Persoun santel.) Mervel a 
» rafez gant ar Garantez!... Doue a deu d'en 
» em rei d'it... n'oc'h mui o-taou nemet 
» unan !... » 

Er penn diveza euz e brezegen, Aotrou Persoun 
Ars ne c'hellaz mui nemet huanada, kement e 
tirolle an daelou euz e zaoulagad. Aliez e 
c'hoarveze d'ezan choum aza, kemcnt e lamme 
e galoiïn. A-wechou e brezegen n'oa nemet eur 
griaden a garantez, a levenez, pe a rann- 
galoun. Sonj hor beuz, endra m'edo o 
tisplega Aviel an eilved sul euz ar Choraïz, 
Aviel a gaoze euz an Ebestel estlamet war me- 
nez Tabor, o sonjal e dudi an Ebestel, e teuaz 
d'e spered ar gwel euz a eüruzded an ene san- 
tel o sellet en Env oc'h Hor-Zalver Doue ha 
den, hag en em lakeaz da grial, evel ma vije 
bet dibradet euz an douar : « Her gwelet a 
» raimp ! Her gwelet a raimp !... 0, va breu- 
» deur, ha sonjet hoch euz biskoaz e kemend- 
» all ? Gwelet Doue a raimp ! Her gwelet a 
» raimp e gwirionez ! Her gwelet a raimp e- 



y> chiz rn e man... dremm och dremm ! » Hag 
hed eur c'hart-heur ne baouezaz ket da lavaret : 
« her gwelet a raimp ! Her gwelet a raimp ! ! ! » 

Eun dro all m'edo o prezek diwar-bcnn ar 
varn diveza e choumaz a za raktal war geriou 
ar varnedigez spountuz : « Kit, tud milliget ! » 
hag e tirollaz da lenva, da hirvoudi, da zifron- 
ka, hep gellout lavaret netra all nemet : « Mil- 
» liget gant Doue ! ! ! ha 1 gwasa tra ! ! ! Ha 
y> koumpren a rit an dra-ze, va bugale ? Mil- 
)) liget gant Doue ! ! ! Milliget gant üoue ne 
» c'hoar nemet binniga ! Milliget gant Doue a 
» zo oll garantez ! Milliget gant Doue a zo 
» mad dreist oll ! Milliget hep distaol ! Mil- 
y> liget da-viken ! Milliget gant Doue ! ! ! » 
Skrija a rea kement-hini a zelaoue anezan. 
Eur weach all c*hoaz ma komze diwar-benn 
hevelep tra : « Va breudeur, emezan, pa zeui 
» an deiz diveza euz ar bed, pephini euz a dud 
y> ar barrez en em gavo gant e Bersoun, hag 
y> Hor-Zalver Jezuz-Krist a lavaro : « Pastor, 
» taol da valloz warnezo ! — Ha petra, Aotrou, 
y> me, teurel va malloz war ar vugale em euz 
y> badezet deoc^h ? — Lavaret a ran d'it, Pas- 
y> tor, taol da valloz warnezo ! — Me, Aotrou, 
» a iafe da villiga bugale am euz desket d'ezo 
y> hoc'h anaout ?... am euz roet d'ezo ho korf, 
» am euz rannet d'ezo ho lavariou santel, bara 
eneou ? » Ar pastor a zisplego neuzc ke- 
ment tra en deuz great cvito. <a Paslor, a la- 
y> varo Jezuz-Krist en eur genderc'hel, n'o deuz 

» ket da zelaouet ; millig anezo ! Me a chour- 
)) c'hemen d*it heu ober, millig anezo ! » 

(( Ha ! Va breudeur, peger glac'haruz e vezo 
)) evit eur pastor milliga e vugale ! Na gredit 
)) ket ae'hanoun, vabreudeur, mad ! en doare- 
i> ze eo e c'hoarvezo ! ia da ! en doare-ze e 
)) vezo ! Hag an diaoul ne c'hello ket kregi en 
)) den daonet ken na vezo bet milliget gant e 
» bastor ! » 

Komz a rea, a-wechou, diwar-benn an traou 
a dremene, hag eaz e veze neuze lenn e goeled 
e galoun e levenez pe e ankeniou. 

Lavaret a rea er bloavez 1849 : 

Kredi a ve great e teu Hor-Zalver e-unan 
>var an douar epad m'e man e Vikel e leac'h 
all ; dont a ra d'en em ober den adarre, evit 
en em ziskouez d'an dud. Rak gouzout a rit ar 
burzud nevez a zo o paouez en em gaout e 
Roum : lakeat oa bet dirak daoulagad an oll 
an tam lien a ioa gant ar Veronika o sec'ha 
drem zantel Hor-Zalver, hag a ioa hanter- 
zrebet gant an amzer. Endra m'edo ar Chardi- 
naled daoulinet dirag ar skeuden venniget-ze, e 
oue gwelet ar vizaj zantel a-bez oc'h en em 
ziskouez a-nevez, tenval, daelou o tivera euz 
an daoulagad. Bez' e/. euz ha ne fello ket d'ezo 
kredi an dra-ze : lakit eun den dal da anaout 
al livou ! ()c'h en em ziskouez evel-se, beuzet 
en e zaelou, Hor-Zalver a lavare d'ar Chardi- 
naled : « E peleac'h e man va Mab, ho Tad ? 
y> Harluet eo bet ; e peleac^h e man ? » Evel 



Digitized by 



ma lavare Mari da zant Per goude maro 
Jezuz : « E peleac'h e man ho Tad ha va Mab ? 
3> Ne velanmui anezan. » Lenva en deuz great 
Hor-Zalver d'e Vikel, evel eun tad en deuz 
kollet e vab, evel eur pried en deuz kollet e 
bried ; great en deuz ar burzud-ze abalamour 
d'ar Pab. Na peger santel e rank beza ! Dre- 
ze, pebez aluzen dudiuz da Zoue eo rei d'ar 
Pab ! Bepred ho pezo peorien en ho touez, n'ho 
pezo ket atao, avad, an dro da rei d'an Tad 
Santel. Lod ho pezo en e bedennou mad. Hor- 
Zalver en deuz great stad a bep amzer euz e 
Vikel : ennan en deuz fisied e oll denzoriou. 
Rak-se n'ez euz netra ebed hag a c'halfemp 
ober da blijout muioc'h da Zoue, eget pedi 
evit ar Pab, keit ha ne vezo ket distroet en e 
rouantelez. Setu aze ar pez a c'houlen dre e 
zaelou Jezuz-Krist diganeomp. 

E 1830, pa glevaz oa bet diskaret ar c'hroa- 
siou e meur a leac'h euz a Vro-Chall : <r. Kaer 
» o devezo, » eme an A. Vianney, e-kreiz e ga- 
tekizmou, droug ennan o welet kement-se, 
« kaer o devezo, ar Groaz a vezo treac'h 
d'ezo ; n'he diskarint ket atao ! P'en em zis- 
> kouezo Hor-Zalver war ar c'hoabr, ar Groaz 
ne vezo ket lammet ganto euz e zaouarn ! )> 
kx c'homzou-ze a ieaz doun e kaloun ar re 
selaoue. 

ri bloaz war lerc'h en em gavaz tro Doue. 
Kouezet oa ar Cholera war Marseill ha war 
Bariz, hag ar gear a Lion a ioa ivc o vont da 

veza skoet. Ar Persoun santel a voulc'haz e 
brezegen dre ar c'homzou kaled-man : « Va 
» breudeur, e man Doue o skuba ar bed ...» 
Dioch am euz klevet, ar gez-ze hep-ken, hag 
an doare m'oa bet lavaret, a ieaz ken doun e 
kaloun eur micherour ijinuz a ioa en iliz, ma 
teuaz diwar-neuze d'en em drei oc'h Doue. 

I 



Prezegen war barabolen an draok 

(ivraie) 



En Aviel hirio, va breudeur, e veler oa bet 
hadet gant ar perc hen e winiz e douar mad ; 
epad e gousk e teuaz e enebour hag ec'h hadaz 
an draok. An dra-ze a ziskouez d'eomp oa bet 
krouet an den mad ha difazi gant Doue ; deut 
eo avad an enebour hag hadet en deuz ar 
pec'hed... Setu aze ar re vad mesket gant ar re 
fall : e-touez arfurnez e vez gwelet ar pec'hed... 

Red eo tenna an draok euz an douar, eme 
c houi ? « Nann, eme an Aotrou, gant aoun na 
» ve tennet an ed mad da heul an draok. Gor- 
y> tozit beteg an eost... » En doare-ze e vezo 
kavet merket e kaloun an den, beteg an dervez 
diveza, ar mad hag an drouk, ar gwall-dechou. . . 
An Aotrou Doue n'e ket falvezet d'ezan dilou- 
zaoui ar park, park hon ene, na rei d'eomp 
a-nevez eur galoun ha ne ziouanfe anezi nemet 
greun mad. Fellout a ra d'ezan hor lakaat da 
stourm, da labourat, evit miret oc'h an draok 
da vouga pep tra. 

Dont awalc'h a ra an diaoul da hada ar 
gwall-ioulou dindan hon treid ; dre nerz ar 
c'hras, avad, omp goest da drec'hi anezan, 
mouga a c'hellomp an draok... An draok a zo 

■ 

Digitized by Google 




dreist-oll ar pec'hed louz hag an ourgouill. 
Anez an daou dra-ze, eme sant Aogustin, ne 
ve ket gounezet kalz oc'h enebi oc'h ar gwall 
ioulou. 

Tri zra a zo red mad evit trec'hi ar gwall- 
ioulou : ar beden evit hor sklerijenna, ar 
zakramanchou evit hor c'hennerza, hag an 
evez evit hon diwall... Eüruz an eneou 
touellet gant ar peched , o deuz kalz da 
stourm a-eneb an drouk ! Pa vel an diaoul 
e man eun ene o vont d'en em unani gant Doue, 
neuze e kresk ar gounnar ennan muioc'h-mui. 
O unvaniez eüruz !... 

Er penn diveza euz e brezegen, an Aotrou 
Persoun n'en devoue nemet komzou kaer da 
ziskouez peger mad, peger c'houek eo buez ar 
re ne gollont morse ar zonj euz a Zoue, a zo 
atao unanet gantan. 

II 

Prezegen war barabolen ar vieherourien 



En Aviel hirio e lavarer, va breudeur, ez 
eaz an ozac'h mintin mad er meaz, evit klask 
micherourien da labourat e winien... N'e ioa 
den 'ta choaz er winien-ze ? Eo, va breudeur, 
ar Werchez Vari Santel meurbed, a zo ganet 
er winien-ze, a ioa eno... Petra eo ar winien- 
ze ? Ar Chras ; hag ar Werc hez Santel a zo 
ganet enni pa 'z e gwir eo bet krouet dinam... 

Ni a zo bet galvet da zont enni. Klasket 
omp bet gant Mestr an ti ; ar Werchez Santel, 
avad, a zo bet a bep amzer ebarz... 0 ! kaera 
micherourez ! Gallout a rea an Aotrou Doue 
kroui eur bed kalz kaeroch eget heman ; n'oa 
ket, avad, evit digas er bed eur chrouadur 
gwelloc'h eget Mari... Hi eo an Tour savet 
e-kreiz gwinien an Aotrou... 

Sellit, va bugale, sad' aman eur skeuden 
zister euz a gement-se. Anaout a rit ar viou-ze 
a zo er mor, a vez gwelet o tont anezo pesked 
bihan a dreuz an dour gant kement a herr?. . . 
Eveldo ar Werc'hez, kenta ma 'z eo ganet, a zo 
e bar an oad, karget a c'hrasou, o vale dre vor 
braz ar c'hras... 

Goude ar Werc'hez Santel ez euz unan hag a 
zo bet eur pennad er meaz euz ar winien ; n'e 

ket daleet, avad, da zont ebarz : hennez a zo 
sant Iann-Vadezour. Ar re all n'int deut nemet 
war lerc'h sant Iann-Vadezour, ha Mestr an ti 
en deuz ranket dont er meaz evit mont d'o 
c'herc'hat. 

Piou eo ar vicherourien euz an heur genta ? 
sant Loeiz-Gonzag , sant Stanislaz-Kostka, 
santez Koletta... Ar re a zo eat er winien dre 
ar vadisiant sakr, ha n'int deut biskoaz er 
meaz, o veza m'o deuz dalc het gwenn sae o 
badisiant... Eüruz an eneou hag a c'hell lavaret 
d'an Aotrou Doue : « Aotrou, me zo bet d'eoc'h 
y> a beb amzer ! » Nag ez eo kaer, nag ez eo braz 
rei da Zoue hor iaouankiz ! Pebez mammen a 
zudi hag a levenez ! 

War-lerc'h ar re-ze e teu ar re a dro etrezek 
Doue pa 'z int deuet war an oad. Gellout a 
reont c'hoaz en em drei a galoun vad oc'h 
Doue, ha choum, hiviziken, micherourien vad 
ha feal e gwinien an Aotrou... Nag e tleomp 
klemm, avad, ar paour-keaz pec'herien a zo 
kaledet o c'haloun, a dremen o buez pell dioc'h 
Doue, a deu da labourat d'e winien pa ne 
vezont mui evit ober labour all, a c'hed, evit 
pellaat dioc'h ar pec'hed, e techfe ar pec'hed 
diouto ?... Pa vezer bet bloavesiou ha bloa- 
vesiou o vreina er pec'hed, pa vezer bet oc'h 
en em ruill e-c'hiz ma karer e lagen ar pec'hed r 
n'heller ket dont er meaz ac^hano, nemet dre 
eur burzud. Va breudeur, goulennomp ar bur- 
zud-ze evito... 

Kaout a ra (Teomp klevet aman an Tadou 
santel euz an amzer goz o tiskleria an Aviel, o 
tisplega kement zo kuzet ennan. Ar re-ze a 
c'houie rei da entent d'ar re o zelaoue ar mis- 
teriou huel goloet en Aviel, diskouezan tenzo- 
riou a furnez hag a garantez a zo ebarz, en eur 
lakaat a-zirag an daoulagad an Testamant koz 
hag an Testamant nevez, a zo unanet etrezo. 
Evel anTadou santel e rea Persoun Ars, nemet 
ne zave ket ken huel. Evelato e c houie mont 
beteg sperejou an dud diwar ar meaz, rei d'ezo 
kenteliou, o komz d'ezo euz traou a velont 
bemdez. Na peger kaer n'eo ket an hevelidigez- 
ze diwar-benn ar Werc'hez : ar pesked bihan, 
a-veac'h ganet, en em laka da redet er mor ; 
evel-se ive ar Werc'hez Santel a neun, adalek 
m'eo ganet, e mor grasou Doue. 

III 

Prezegen war barabolen an den mad 

a Zamari. 



An Avicl a hirio a lavar d'eomp, va breu- 
deur, e ioa war hent Jeriko eur paour keaz tre- 
meniad mac'hagnet, astennet war an douar. 

N*e ket ho korf, va breudeur, hoc'h ene eo a 
zo bet machagnet gant ar pec'hed. Piou eo ar 
Zamaritan mad-ze, a zo deut da skuilla bal- 
zam hag eol war ho kouliou ? Hor-Zalver 
Jezuz-Krist eo, diskennet euz an Env. E pe- 
leac'h en deuz-hen lakeat kas ac'hanoc'h ? N'e 
ket en eun davarn eo, e kreiz e Iliz eo, avad. 
Da biou en deuz lavaret taoler evez ouzoc'h ? 
D'ar beleg ; hag evel-hen en deuz komzet ou- 
» tan : « Lak' evez mad outan, va mignoun ; pa 
» vezin distro me da zigollo euz a gement e pezo 
great ! » Petra eo an distro-ze ? Fin ar bed eo ; 
heuze an Aotrou Doue a deui da zigoll ar re 
vad, ha da gastiza ar re fall. 

Ar Zamaritan mad-ze, va breudeur, n'e ket 
deut evit unan hep-ken ; deut eo evit an oll. 
Em omp oll evel ar paour-keaz beachour-ze, 
mac'hagnet ha lezet evit maro war an hent- 
braz. Arabad e d'eomp choum hep mont e hos- 
taleri an Iliz Santel, evit ma vezo ententet 
ouzompgant arZamaritan mad. 

IV 

Prezegen war Aviel kenta sul 

ar Choraïz. 



Goude beza bet hor skouer e kement tra, 
Hor-Zalver a zo falvezet d'ezan beza ive hor 
skouer en dentasion. Abalamour da ze eo e 
plijas d^ezan mont d'en em denna en eul leac'h 
distro. 

Evel eur zoudard mad n'en deuz ket aoun 
rag an emgan, ar christen mad ne dle ket 
kaout aoun da veza touellet gant an diaoul. An 
oll zoudarded a zo mad, endra ma vezont en 
eur gear : war dachen ar brezel eo e vez ana- 
vezet piou an dud kalounek ha piou ar re ziga- 
loun. 

Gwasa tentasion eo bezahep tentasion ebed. 
Lavaret a cheller, tost-da-vad, ez eo eun dra 
eüruz kaout tentasionou : amzer an eost eo 
evit an ene ; em omp neuze. o tastum evit an 
Env. E doare miz eost eo : sevel mintin a vez 
great, kemeret a vez kalz a boan, ne glemmer 
ket, avad, rak dastum a vez great. 

An diaoul ne glask dougen d'an drouk ne- 
met an eneou a felld'ezo trei kein d'ar peched, 
hag ar re a zo e stad a c hras. Ar re all a zo 
d*ezan, n'en deuz izoum ebed d'o zenti. 

Eur Zant, en eur vont a-biou eur manac^hti^ 

a velaz, eun droiad, eur maread a ziaoulou o 
klask dougen d'ar pec'hed ar venec'h, hep 
gellout gounid hini anezo. Goude-ze e treme- 
naz dirag eur gear, hag e velaz eno eun diaoul 
all, unan hep-ken, azezet, kroazet e zivreac'h 
gantan ; oll dud ar gear-ze a ioa dindan e 
c'halloud. Ñeuze ar Zant a c'houlennaz digant 
heman perak n'oa nemetan evit eur gear vraz, 
ha kement en dro d'eun dournadik menec'h. 
<( Perak, eme an diaoul ? Abalamour aman 
n'ez euz izoum hini all ebed ; me a gemer an 
dud hervez o fleg. Darn a zo douget d'ar 
gasoni, darn all d'al lousdoni, lod d'ar vez- 
venti ; me o c'hemcr dre eno ; kement great 
eo ; gant ar venec'h, avad, al labour a zo 
tennoc'h. Ha pa ve an oll diaoulou euz an 
Ifern o klask o dougen d'ar pec'hed, e kolfent 
o amzer hag o foan, ne deufe netra da vad 
ganto. Dre-ze ive edont ahont o c'hedal menec'h 
nevez a glemfe gant pinijennou kaled ar 
reolen. » 

En eur manac'hti, unan euz ar frered a ve- 
laz, epad an oferen, an diaoulou o redet tu- 
man-tu-hont, hag oc'h ober an dro d'ar venec'h 
vad-ze. Gvvelet a reaz, dreist oll, unan anezo o 
vresa penn eur manac'h, hag eun all ne ehane 
da vont ha da zont. Da c'houde an oferen ar 
frer-ze a c'houlennaz digant an daou vanac'h 
e petra o doa sonjet epad an ofereñ. Me, eme 
ar c'henta, em euz sonjet en eur zolier em euz 
choant da zevel er manac'hti ; an diaoul, eme 

egile, a ioa deut da stourm outan ; great eri doa, 
avad, ar pez a chelle, hed an amzer, evit e gas 
kuit. Setu aze ar pez a ra an oll gristenien 
vad. Evel-se an dentasion a deu da denna war- 
nezo bennoz an Aotrou Doue. 

Dre al lorc'h hag al louzdoni eo e vezer ten- 
tet peurliesa ; gvvella tra da ober evit herzel 
outo eo labourat gant tiz evit gloar Doue. Kalz 
a dud a zo dieguz ha lezirek : dre-ze n'e ket 
souez e ve troad an diaoul warnezo. 

Eur manac'h en em glemme da vestr ar ve- 
nec'h abalamour m'oa gwall dentet. Mestr ar 
venec'h a c'hourc'hemennaz neuze d'ar jardiner 
ha d'ar c heginer e chervel a-greiz-pe-greiz ; 
eur pennad da choude e choulennaz digantan 
ha gwelloc'h ez ea an traou : « Ha ! Va Zad, 
eme heman, breman n'em euz mui amzer da 
veza tentet... » 

Eaz braz a vije d'eomp derc'hel penn d'an 
enebour, ma ve grisiennet doun en hor spered 
ar zonj e man Doue dirazomp. Gant ar zonj-ze : 
üoue a vel achanout ! ne rafemp morse peched 
«bed . 

•Eur weach eur Zantez, — Santez Tereza, 
m'oarvad, — en em glemme oc'h Hor-Zalver 
goude an dentasion, en eur lavaret : « Nag e 
» peleac h edoc'h 'ta, va Jezuz dous-meurbed, 
» ahed ar barr arne spountuz-ze ? » Hor-Zalver 
a respountaz : « E peleac'h edon ? E kreiz da 
y> galoun, avad, va merc , h, hag ebad oa d'in da 
ts> velet o stourm. » 

10 

Da vare an dentasion e ranker renevezi a 
greis kaloun promesaou ar vadisiant... Dalit, 
selaouit mad an dra-man. Pa vezoc h tentet, 
kinnigit d'an Aotrou Doue talvoudegez an den- 
tasion evit kaout digantan ar vertuz a zo a- 
eneb an dentasion-ze. Mar-d-oc'h tentet dre 
al lorc'h, kinnigit ho tentasion evit kaout an 
izelded a galoun ; evit kaout ar c'hlanded, 
mar-d-eo dre al lousdoni ; evit kaout ar ga- 
rantez, mar-d-eo dre zrouk-prezeg ho nesa. 
Kinnigit c'hoaz an dentasion evit goulen ma 
tistroio ar bec'herien da Zoue : kement-se a 
laka kounnar en diaoul hag a laka anezan da 
dec'het kuit, o veza ma tro an dentasion en e 
eneb... Bezit dinech ! goude-ze ne deuio ket 
war ho tro. 

Eur christen mad a dle beza bepred e tro 
da stourm. Epad ar brezel e vez lakeat tud 
d'ober gward aman hag ahont, evit gwelet ha 
ne dosta ket an enebour ; evelse ni a dle beza 
atao war evez, evit gwelet ha n'e man ket an 
enebour o klask hor paka, hon tizout, ha n'e 
man ket o vont da goueza warnomp... 

Unan a zaou : pe eur christen a drec'h e iou- 
lou fall, pe e ioulou fall a drec'h fanezan ; an 
eil pe egile eo. Evel daou zen eo a grogfe an 
eil e kabiezegile, da c'houzoutpiou ar chrenva,. 
ha piou a roio douar d'egile. Atao, kouls lava- 
ret, e teu unan anezo a benn da rei lamm 
d'egile, ha pa zalc'h anezan oc'h an douar, eun 
troad war e c'houzok, neuze ne ra fors anezan t 

Hen eo ar mestr... En doare-ze e c'hoarvez 
gant hon ioulou : n'em em gav ket aliez e ve 
kevatal ar c'hrogad ; pe ni a zo treac'h d'hon 
techou fall, pe hon techou a vezo treac'h 
deomp. 

Va breudeur, nag ez eo heuzuz beza dindan 
galloud hor gwall-ioulou ! Ar c'hristen a zo 
eun dijentil, hag evel pep mestr e tle lakaat e 
zujidi da blega : dindanomp-ni e man hon 
ioulou, red eo 'ta d'ezo plega. « Piou out-te, a 
oue goulennet eun dervez digant eun diwaller 
denved? — Me zo Roue, emezan. — Roue out, 
ha war biou? — War va zujidi 'ta. — Ha piou 
eo da zujidi? — Va ioulou. » Gwir a lavare 
ar paotr-denved-ze, pa lavare oa Roue. 

Em omp er bed-man e doare eul lestr war 
ar mor. Euz a beleac'h e teu ar choummou? 
Euz an arne. An avel a c'houez bepred er bed- 
man ; ar c'hoantegesiou fall a laka ar gwall- 
amzer da ziroll en hon ene : setu aze emgannou 
hag a dalvezo d'eomp ar Baradoz. 

Arabad eo kredi e ve eul leac'h bennag war 
an douar hag a chalfemp ennan en em ziwall 
dioc'h ar brezel-ze. An diaoul a gavimp e 
kement leac'h, hag e kement leac'h e klasko 
miret ouzomp da c'hounid ar Baradoz ; morse 
hag e neb leac'h avad, ma keromp, ne chello 
beza treac'h d'eomp. Aman ne dremen ket an 
traou evel er c'hrogadennou all ; er re-man, 
unan euz an diou gostezen a vez atao trec'het 
gant eben : aman, ma keromp, gant gras Doue, 

ne vanko morse cTeomp, e c'hellomp pep tro 
kaout ar gounid. 

Pa gav cTeomp ez eo great ganeomp, n'hor 
beuz nemet krial oc'h Jezuz: (( Aotrou, saveteit 
ac'hanomp, e ma omp o vont da goll ! » Hor- 
Zalver a zo aze, en hor c'hichenik, sellet 
ouzomp a ra gant madelez, c'hoarzin a ra 
ouzomp ha lavaret a ra d'eomp : (( E gwirionez, 
va c'harout a rez, gwelet a ran e karez ac'ha- 
noun!... » Hag o stourm evelse oc'h an Ifern 
eo e tiskouezomp da Zoue hor c'harantez. 

Nag a eneou a vev didrouz er bed-inan, hag 
a vezo gwelet eun deiz huel meurbed en Env, 
abalamour d'ar pez o devezo gounezet evelse, e 
pep pennadik amzer ! Hor-Zalver a lavaro d'an 
eneou-ze : « Deuit, c'houi a zo binniget gant 
va Zad... deuit da gemeret ho lod e levenez ho 
Mestr !... » 

Hon Eal-mad a zo aze bepred en hor c'hichen, 
eurbluen en e zourn evit skriva hor gounidou. 
Red eo lavaret, pep mintin, d'eomp hon- 
unan : « Alo, va ene, labouromp da c'hounid an 
y> Env. Hirio ec h ehano ar brezel » ; ha dioc'h 
ar pardaez : (( Warc'hoaz, va ene, oll boaniou 
» ar vuez a vezo tremenet marteze evidout... » 

N'or beuz ket gouzanvet kement hag ar ver- 
zerien : goulennit diganto m'o deuz keuz, bre- 
man... An Aotrou Doue ne c'houlen ket 
kement-se diganeomp... Bez* ez euz hag a vez 
diskaret gant eur ger heb-ken. Eun tamm dis- 
megans a laka ar vag da druc huill... Alo ! va 

hreudeur, beac'h d'ezi ! Pa vezo deut an dervez 
diveza c'houi a lavaro : « Eürusa stourmou o 
deuz talvezet d*in an Env ! » 

Stourmomp eta kalounek. Eur weach m'en 
devezo gwelet an drouk-spered n'en deuz gal- 
loudebed warnomp, e lezo ac'hanomp e peoc'h. 
Setu aman penaoz e ra, peurliesa, gant ar 
bec'herien a zistro oc'h Doue : o lezel a ra da 
zaouri an eüruzdet a danvont en deisiou kenta, 
goude m'int distroet oc'h Doue, abalamour ma 
c'hoar awalc'h ne c'hounezfe netra ; re virvi- 
dik eo neuze c'hoaz o c'harantez. Gorloz a ra 
eur miz bennag, ken a vezo klouareat ar ga- 
rantez-ze ; neuze avad e kemer an tu d'o la- 
kaat da zilezer ar beden, ar zakramanchou ; 
tregasi a ra anezo gant e dentasionou # ; goude- 
ze e teu ar stourmadou braz : neuze eo, avad, 
e ranker goulen nerz, ha choum bepred kalou- 
nek. Bez' ez euz hag a zo ken digaloun ma 
plegont, nebeuta ma vezont tentet, evel paper 
goag. Ma ve baleet araok bepred, evel ma ra 
zoudarded vad, pa zigouesfe ar brezel pe 
an dentasion, e ve savet ar galoun etrezek 
te hag e ve^kemeret kaloun adarre. Hogen, 
choum a reer adre hag e leverer : « Me ne ran 
fors, nemet e vezin saveteet. N'em euz ket 
c'hoant da veza sant. » Pe c'houi a vezo 
it, pe c'houi a vezo daonet, unan a-zaou ; 
pe egile ; lakit evez ! Kement hini a ielo 
d'ar Baradoz, eun deiz da zont, a ranko bcza 

pec'hed marvel ebed enno. N'o deuz nemet 
d'en em netaat ; mignouned int d'an Aotrou 
Doue. Labouromp, va bugale ; pa vezo deut 
an deiz ne gavo ket d'eomp hor bezo great re 
evit gounid an Env. 

V 

Prezegen diwar~benn Aviel ar c'henta 
sul war-n~ugent goude ar Pantekost 

Va Doue, pardounit d'eomp evel ma pardou- 
nomp. 

An Aotrou Doue ne bardouno nemet d'a re 
o devezo pardounet ; setu al lezen. Bez' ez euz 
hag a zo diot awalc'h evit choum heb lavaret 
al loden-ze eur ar Bater : evel ma ne velfe ket 
Doue goeled ar c'halounou, ha ma na daolfe 
evez nemed oc'h ar pez a leveromp. 

Ar Zent n'o deuz ket a gasoni oc'h den, ne 
zalc'hont ket a zrouk ; pardouni areontkement 
tra, hag atao e kav d'ezo eo braz c'hoaz o dle 
evit o fec'hejou. Ar gristenien fall a zo doug^t 
d'ar venjans. 

Kerkent ha m'hor beuz kasoni oc'h hon nesa, 
Doue a zistro warnomp ar gasoni-ze : eur bir 
eo hag a zistro ouzomp. Eun droiad e lavaren 
da unan bennag: « N'hoc'h euz ket c'hoant 'ta da 
» vont d'an Env^pa ne fell ket d'eoc'h gwelet 
» an den-ze ? — 0 eo !... mez eno e raimp 
» ar pez a c'hellimp evit choum heb en em 
d velet. » N'o devezo izoum d'ober netra, rak 
dor an Env a zo sarret ouz ar gasoni. En Env 
n'ez euz ket a zrouk an eil oc'h egile. Setu pe- 
rak an dud izel a galoun, ar re a chouzanv an 

dismegansou hag an drouk-komzou gant dudi, 
pe heb ober fors, a zo o tanva eüruzded ar Ba- 
radoz er bed-man. Ar re avad a zalc'h kasoni 
oc'h o nesa, n'o deuz tamm levenez ; tenval eo 
ozal, hag o daoulagad a zo diskourbellet evel 
m'o divije choant da lounka kement tra zo. 

Bez' ez euz hiniennou a ve lavaret a zo tuda 
zoujans Doue, hag a zo droug enno evit an 
distera dismegans, an distera drouk-prezegerez. 
Ha pa ve eun den santel awalc'h evit ober 
burzudou, ne-d-aio biken d'an Env ma n'en 
deuz ket a garantez. Eur manac'h dare da ver- 
vel ha n'en doa great netra vraz en e vuez, n'en 
doa ket kastizet kalz e gorf, a ioa goulskoude 
dienkrez war e dremenvan. Souezet oun ga- 
neoc'h, a lavaraz d'ezan mestr ar venec'h. 
« 0, eme ar manac'h, ankounac'heat em euz 
y> atao an dismegansou a zo bet great d'in, 
» pardounet em euz a greiz va c'haIoun, hag 
y> em euz fisianz e vezin pardounet gant an 
» Aotrou Doue. » 

Evit diskar an drouk-spered pa glask lakaat 
ac'hanomp da gaout kas oc'h an dud a ra 
drouk d'eomp, n'ez euz netra gwelloc'h eget 
pedi evit ma tistroint oc'h Doue. 

Setu aze penaoz e teuer a-benn da drec'hi 
an drouk dre ar mad, ha setu aze buez ar 
Zent. Ar gristenien am euz kaozeet anezo, avad, 
n'int nemet kristenien diwar c'horre, ne c'hou- 
zanvont netra ; dre gomzou flemmuz e res- 
pontont da gomzou flemmuz. Pa vezomp eat e 

kounnar, neuze e tislounkomp hor c'hasonu 
Hor c'haloun a zo henvel och eur poull leun a 
westl omp dare bepred da ziskarga war ar re 
zo da dosta d'eomp. 

Abalamour ec'h en em garomp re hon-unan 
eo e kav d'eomp n'ez euz dleet d'eomp nemet 
meuleudiou ; ha ne dlefemp klask nemet an 
dismegans a zo dleet d'eomp... Direbech oun 
goulskoude, eme c'houi, ne dlefe ket beza great 
evelse d'in ! Gwir eo, marteze, evit ar pez ho 
peuz great hirio ; hag ar pez ho peuz great 
deac'h ? Hag ar pec'hejou ho poa great araok, 
c'hoaz? Trugarekait eta an Aotrou Doue, pa 
ro tro d'eoc'h da beur-baea ar boan dleet d'ho 
pec'hejou. 

An diaoul a lez brao e peoc'h ar gristenien 
fall ; den ne daol evez outo ; isa a ra, avad, 
a-eneb ar re vad, tud d'o drouk-prezeg, d'o 
dismegansi e mil c'hiz. Tro a gavont neuze da 
c'hounid kalz... 

Dalit, va breudeur, arabad eo ez afe drouk 
ennoc'h pa vez great bigoded ac'hanoc'h... E 
touez ar re-ze eo e tibab atao an Aotrou Doue 
e Zent. 

Er vro m'edon Kure, eur vaouez a boanie da 
glask labour pe goumananchou d'ar plac'hed 
iaouank paour. Aliez e teue tud d'ober rebe- 
chou d'ezi ; neuze en em izelea atao, kemeret a 
rea an traou war an tu mad, ha pardoun a 
c'houlenne. Dre ze an dud a lavare anezi : 
« Oh I hounnez avad a zo eur zantez I y> Hag e 

gwirionez, setu aze penaoz e man arZent. Setu 
aze an doare da zouja Doue... Evel c'hoaz 
sant Iann-üoue, a leze da gredi oa diskiant. 
Da c*houde ma oue skrivet da rener an hos- 
pital ma edo ebarz lakaat evez, oa eno eur 
Zant hag en em roe evit beza fur-zot, ar rener 
a c'houlennaz pardoun digantan ; ar Zant avad 
ne gave diez nemet abalamour m'oa anavezet 
hag e rankfe choum breman hep gouzanv an 
dismegansou, an taoliou hag al louzou fall a 
veze roet evit parea ar c'hlenved a rea an neuz 
da gaout, hag a gemere hep gina morse. 

Eur vaouez, laeret he mab diganti gant an 
dud gouez, a deuaz da gaout eur beleg evit la- 
varet d'ezan he glac*har. 0 veza ne c'houie tu 
ebed da brena ar prizounier, ar misioner paour 
a ioa gwall nechet. Choum a reaz eur penna- 
dik da zonjal, hag e lavaraz d'ar vamm geaz-ze : 
<( Me en em ginnigo e leac h ho mab ; gwerzit 
ac'hanoun evit e brena. » Ar vamm ne felle 
ket d'ezi. Goulskoude ar misioner a reaz ke- 
ment ha kement, ma plegaz ar vamm geaz. Ar 
paotr a zistroaz da di e vamm, hag ar misioner 
a ieaz da sklav e-touez an Turked, n'o devoe 
truez ebed outan ; muioc'h e kare ar misioner 
e nesa eget n'en em gare e-unan. Ni, avad, a 
vez glac'haret pa velomp an traou o trei mad 
gant ar re all. 

Mar bez meulet unan euz ho mignouned hep 
ma ve lavaret ger ac'hanoc'h, e man tenval ho 
penn. Mar guelit unan bennag distroet oc'h 

Doue, a vale buan war an hent mad, hag a zo 
savet e nebeitf amzer hueloc'h evidoc'h war 
hent ar Baradoz, neuze e kavoc'h diez o velet 
ema oc'h war lerc'h. Ma vez meuled an den-ze, 
an dra-ze a ra glac'har d'eoc'h hag e levirit : 
« Oh ! n'e ket betatao en doare-ze, avad ! Evel 
y> ar re all edo gwechall ; daoust ha n'en deuz 
» ket great an dra-man, an dra-ze ?... )) Ke- 
ment-se ne-d-eo nemet ourgouill. Ha n'ez euz 
netra hag a ve a-eneb ar garantez evel an our- 
gouill : an dour hag an tan eo, 

Ar gwir-gristen n'e man ket evel-se ; henvel 
eo oc'h eur goulm, a leverer, abalamour n'euz 
netra c'houero ennan ; karout a ra an oll : an 
dud vad evit o madelez, an dud fall dre druez 
outho hag abalamour m'en deuz fisianz d'ober 
vad d'ezo o tiskouez d'ezo karantez ; hag ive 
abalamour ma vel enno eneou prenet gant 
Jezuz-Krist. Pedi a ra evit ar bec'herien, ha 
lavaret a ra d'Hor-Zalver : « Va Doue, ne lezit 
*> ket an eneou geiz-ze da vont da goll ! » Setu 
aze penaoz e vez gounezet ar Baradoz. Ar re 
a gav d'ezo beza eun dra bennag, avad, aba- 
lamour m'o deuz boasiou kristen, hag a zo be- 
pred debret gant preon ar gwarisi, ar gasoni, a 
vezo gwall druezuz o stad d'an dervez diveza. 

Ne dleomp kaout kasoni nemet oc"h an drouk- 
spered, oc'h ar pec'hed, hag ouzomp hon-unan. 

Red eo kaout karantez sant Aogustin, a veze 
laouen pep tro ma vele eun den bennag fur- 
meurbed : « Da vihana, emezan, setu aman 

» unan hag a zigoll an Aotrou Doue euz ar re 
)) nebeut a garantez am euz-me evitan. » 

Eun den brudet, en eur dreuzi eur c'hoat, 
en em gavaz gant muntrer unan euz e gerent ; 
meur a weach en doa touet en em venjfe ; ker- 
kent ha m'her gwel e tenn e gleze. Egile, rak- 
tal, en em daol d'e zaoulin en eur lavaret 
d'ezan : « En han' Doue, ho pe truez ouzin ! » 
Pa glevaz hano Doue, an den-ze n'oe mui evit 
skei ; lakaat a reaz e gleze en e feur, hag e la- 
varaz : « Pardouni a ran d'it. » Antronoz ez 
eaz en eun iliz hag e lavaraz d'an Aotrou Doue : 
« Choui a bardouno d'in, fisianz em euz, p'e 
gwir em euz pardounet. x> Eur Christ braz a 
ioa eno hag a zoublaz e benn evit lavaret : ia. 

Eun den a ioa bet taolet er prizoun abalamour 
m'oa bet tamallet e gaou da veza laeret ban- 
dennadou chatal, a ioa leun a c'hlac'har ; eun 
Eal en em ziskouezaz d'ezan hag a lavaraz : 
« Gwir eo nhoch euz ket great al laeronsi a 
damaller d'eoc'h, mez n'hoc'h euz ket, a gredan, 
kollet sonj euz an den-ze a ioa o vont da veuzi, 
hag ho pije gellet tenna euz an dour ? Ha 
n'hoc'h euz ket her great... Setu aze perag e 
c'houzanvit hirio. » 

VI 

Prezegen evit ar zul diveza euz ar bloaz 

Tremen a ra ar berl, ni a dremen gantan. 
Ar Rouaned, an Impalaered, kement tra zo a 
ia kuit. Mont a reomp d'an amzer a bado da 
viken, hag ac v hano den ne zistro. Eun dra hep- 
ken a zo red : savetei hon ene paour. 

Ar Zent n'oa ket stag o c*haloun oc'h madou 
,11) douar ; ne zonjent nemet e madou an Env. 
Tiul ar bed, avad, a zo atao o sonjal en amzer 
a-vreman. 

Kur c'hristen mad a ra evel ar re a ia d'ar 
broiou pell da zastum aour; ne reont ket o 
sonj da joum eno, ha n'o deuz ket brasoc'h 
choant eget gwelet adarre o bro, goude m'o 
devezo dastumet danvez awalc'h. Red eo c'hoaz 
ober evel ar Rouaned. Pa velont c ma-int o 
vont da veza diskaret di \ar o zron e kasont 
kuit o madou en o raok ; o c'haout a raint 
divezatoch. Evelse eur c hristen mad a chorren 
e oll oberiou mad e-kicherr dor an Env. 

An Aotrou Doue en deuz hon lakeat war an 
douar evit gwelet penaoz e renimp hor buez, 
evit gwelet ive ha ni a garo anezan ; den avad 
na joum atao aman. Eun den barnet da gant 
vloaz galiou a zistroaz ac'hano, war a leverer. 
P'en em gavaz er gear, kement hini en doa bet 

anavezet a ioa bet falc'het gant ar maro ; ne 
anaveze mui nemet an tiez... Ma zonjfemp 
ervad, e savfemp beprèd hon daoulagad etrezeg 
an Env, hor gwir vro. En em lezel a reomp, 
avad, da vont aman hag ahont, da zonjal er 
bed, er madou, e plijaduresiou ar c'horf, ha 
ne dizomp ket sonjal en dra a dlefe atao beza 
en hor spered : savetei hon ene. 

Eur weach eur zant a ieaz d'ar marc'had 
evit gwelet hag e kavfe, e touez kemend-all a 
dud, unan bennag hag en divije sonj euz sil- 
vidigez e ene. Ne gavaz hini. Bed paour ! ïud 
keiz ! Ne valeont ket dre greiz an hent. Evel an 
azenned a reont, a ia atao dre gostez an hent. 

Sellit oc'h ar Zent : pegen distag oant dioc'h 
ar bed hag ar c'horf ! Nag i a rea fae war an 
oll draou-ze ! Eur manac'h, goude maro e dud, 
en em gavaz da gaout madou braz war e hano. 
Pa glevaz kement-se : « Pegeit zo, emezan, 
y> abaoue m'e maro va zud? — Teir zizun, oue 
y> respountet d'ezan. — Lavarit d'in hag eun 
» den maro a c'hell hirita? — Nann, e gwirio- 
y> nez. Mad ! emezan, noun ket evit hirita, 
» neuze, da dud a zo maro teir zizun zo, rag 
y> me a zo maro abaoue ugent vloaz. » 

Bez e ioa eur Zant, ha n'en doa ken danvez 
nemet leor an Aviel. Goulennet e oue digantan 
al levr-ze : « Kemerit, emezan, rei aran d'eoc'h 
» an hini en deuz desket d'in rei kement tra. )) 
Ha ! ar Zent a c'houie pegen dister, pegen di- 
dalvez eo madou ar bed-man : gouzout a reant 

ive pegen dudiuz eo dilezer pep tra evit mirout 
ar gwirelevenez ar Baradoz. 

Daou seurt tud piz a zo : lod a zo piz war 
vadou an douar. An hini a zo piz war vadou 
an douar ne da ket e zonj en tu all d'an amzer 
a vreman ; n'eo morse pinvidik a\*alc'h ; das- 
tum a ra... dastum bepred. Pa zigouezo avad 
poent ar maro, e zaouarn a vezo goullo. Her 
lavaret em euz d'eoc'h aliez : henvel int oc'h 
an dud a zastum re a draou evit ar goanv : pa 
deu an eost nevez ne c'houzont dare petra d'ober 
ganto, n'o deuz nemet nec'hamant ganto. 
Evelse, deiz ar maro, ar madou ne dalvezont 
nemet da dregasi hor spered . Ne gasomp netra 
ganeomp ; kement hon doa a lezomp war hor 
lerc'h. 

Petra a lavarfac'h euz eun den a rafe en e di 
berniou traou a ve red d'ezan teurel er meaz, 
abalamour ma teufent da vreina, ha ne c'hor- 
rofe ket mein talvouduz, aour, diamanchou, 
eaz da viret ha da gas gantan e kement leac'h, 
hag a vije madou braz evitan ?... Mad ! va bu- 
gale, setu ar pez a reomp, goulskoude : staga 
a reomp hor chaloun oc'h traou ar bed, oc'h 
ar pez a dremeno, ha ne zonjomp ket da c'hou- 
nid ar Baradoz, n'euz gwir denzor all nemetan 
evit an den. 

Eur c'hristen mad, eun den piz warvadouan 
Env, ne ra fors euz a vadou an douar : kaeraat 
e ene, dastum danvez a raio atao e levenez, dan- 
vez a bado da viken, setu aze hep-ken petra ra. 

Sellit ar Rouaned, an Impalaered, tud vraz ar 
bed ; pinvidik-mor int ; daoust hag ez int 
laouenoc'h ? Ia, ma karont an Aotrou Doue ; 
a c*hiz all, nann, n'int ket eüruz. Evidon-me a 
gav d'in ne dleer klemm den kement hag an 
dud pinvidik, pa ne garont ket an Aotrou 
Doue, 

Ar Zent n'oant ket stag oc'h ar madou evel- 
<ïomp ; stag oant oc'h ar pez a dlie ober o leve- 
mez epad arvuez a bado da-viken. 

It euz eur vro d'eun all, euz eur rouantelez 
d'eur rouantelez all, euz a binvidigez da binvidi- 
gez, euz a blijadur da blijadur, ne gafot ket ez 
oc'h eüruz. Ar bed a-bez n'e ket goestoc'h da 
leuni eun ene divarvel eget eur meudad bleud 
da derri naoun eun den hep tamm pell zo. 

P'ho doe an Ebestel gwelet Hor-Zalver o 
sevel etrezeg an Env, e kavent an douar ken 
tenval, ken dister, ken disprizuz, ma redent 
warzu ar poaniou a dlie o zenna euz ar bed- 
man, evit o unani gant o Mestr mad. Mamm ar 
Makabeed a welaz laza he seiz krouadur, hag 
a varvaz dre-ze, e gwirionez, seiz gweach, a 
lavare d'ezo evit o c'hennerza : « Sellit warzu 

» 

an Env... » 

Hor-Zalver a zigolle feiz ar Zent o tigeri hep- 
ken dirag o daoulagad doriou ar Baradoz. Lod 
anezo a iea da vale dre ar Baradoz. Sant Ste- 
fan, cpad m'edor oc'h e labeza a daoliou mein, 
a vele an Env digor a-zioc'h e benn. Sani 
Paol a oue douget a spered beteg ennan, hag a 



Digitized by Google 



lavare n'oa ket evit rei da entent ar pez en doa 
gwelet. Santez Tereza a velaz an Env, ha da 
^'houde, dioc h ma lavare, e kave oll draou an 
douar-man henvel oc'h fank. 

Ni, avad, n'omp, siouaz ! nemet korf. N'ez 
eomp nemet a-ruzou war an douar, ha nomp 
ket goest da zevel en huelennou. Re bounner 
omp, re chourd... 

An douar a zo eur pont evit treuzi an dour. 

Eur c'hristen fall n'e ket evit koumpren ar 
blijadur gaer-ze a gaver o c'hedal an Env, hag 
a deu da rei kaloun d'eur c'hristen mad, ha 

didorr d'eboâniou. Kaled ha diez e kav kement 

t. 

tra a laka eüruz ar Zent. 

Gwelit, va bugale, ar zonjezounou-man hag 
a dle hon laotfenaat : gant piou e vezimp-ni en 
Env ? Gant Doue a zo hon Tad, gant Jezuz- 
Krist a zo hor breur, gant ar Werc'hez Santel a 
zo hor Mamm, gant an Elez hag arZent, a zo 
hor mignouned. 

Eur roue war e dremenvan a lavare, gla- 
c'haret oll : « Red eo 'ta d'in kuitaat va^rouan- 
y> telez evit mont en eur vro ne anavezan den 
» enni ! » Hennez n'en doa sonjet biskoaz e 
levehez an Env. A-vreman eo red d'eomp ober 
eno mignouned, evit o c'haout goude ar maro, 
ha n'hor bezo ket aoun- evel ar roue-ze, da veza 
heb anaoudegez ebed. 

TREDE LODEN 



Aotrou Persoun Aps 
hag e zoare da gaozeal gant an dud 



i 

Responchou deread Persoun Ars 



Fazia a reont kalz ar re a gav d'ezo ne c'hell 
ket an den en deuz doujans Doue digeri e 
skianchou hervez ar vent a c'helfent da gaout ; 
ar re a gred eo gwasket ha mouget gant dou- 
jans Doue an nerz da zevel beteg ar wiziegez ; 
e vir oc'h ar spered da bignat huel, oc'h ar 
galoun da veza tomm ha beo. N'euz den ha 
n'en defe klevet aliez lavaret ar gaou-ze ; n'euz 
den e-touez ar gristenien dinerz, ha n'en divije 
kredet anezan ; n'euz den e-touez ar gris- 
tenien grenv, ha ne vije ket bet glac'haret oc'h 
e glevet. 

Diez eo koumpren pegen displijuz eo da 
ziskouarn tud ar bed klevet menek euz a dud 
devot hag a zevosion. Evel ma vije distereat 
skianchou kaera ha galloudusa an den pa 
blegont dindan al lezen gristen, hag evel ma 'z 



Digitized by Google 



— 164 — 



afent war gresk pa faziont gant o hent. Ar 
c'hountrol eo en em gav. Beza unanet atao 
gant Doue dre ar beden hag ar garantez, beza 
treac'h atao d'an techou fall (ar pez a zo e 
doare an Eal o c'hounid vvar al loen), lakaat 
atao ar mad da c'hounid war an drouk, setu 
aze ar stad a c'hras, hag ar stad a c'hras a 
c'hell ober traou braz-meurbed, rei eun nerz 
burzuduz d'hor spered, evel ma ro d'hor 
c'haloun, evit herzel oc'h ar gwall-ioulou. 
Iee'hed an ene eo, hag oc'h unani an ene gant 
Doue e ro d'ezan e c'hcned, e nerz, hag e ra 
anezan braz-meurbed. 

Beza goest da c'houzanv, setu aze mean 
diazez ar furnez kristen, oll gelennadurez an 
Aviel, ha dre an hent-se eo e kresker e skiant 
hag e furnez, e teuer da veza sant ; dre an 
hent-se eo e teu an ene d'en em zistroba dioc'h 
traou ar bed-man, ha da zevel huel huel warzu 
Doue, da drei kein d'an denvalijen, d'ar pri- 
zoun, evit mont d'ar sklerijen, d'ar frankiz. 

Ken n'hor bezo, en eur gemeret ar groaz a ga- 
loun vad,dilezet gantjoa oll draou arbed-man, 
frankiz an ene n'e vezo ket gwirion. Frankiz 
hor beuz evel eul labous stag eun neuden oc'h 
e bao : kredi a c'hell ez eo distag keit ha ma 
choum hep klask nijal ; m'ar teu c'hoant d'ezan, 
avad, da dec'het euz ar c'helc'h a zo merket 
d'ezan gant krenvoc'h evitan, neuze e wel e 
man prizouniet. Setu aze ar frankiz a zo lezet 
d'ebmp gant traou ar bed hag ar garantez hor 

beuz evito. Digabestr e vezimp e gvvirionez, 
*pa vezimp dishualet gant Karantez Jezuz- 
Krist (1). Ar garantez-ze ne drubuill ket ar ga- 
loun evel ma ra ar gwall-ioulou. Sellit oc h an 
heol pa vez o steredenni en iliz-veur, a-dreuz 
gwer kaer ar prenecher : sklerijenna, liva, kae- 
raat a ra kement tra zo eno, heb ober tamm 
freuz, tamm drouk ebed. Setu aze penaoz a ra 
karantez Jezuz e kaloun an den. 

N'heller ket kredi e ve sperejou huel, tud a 
galoun, e touez ar re a zo en em westlet da 
Zoue. Pebez fazi ! Evel ma na deufe ket ar pez 
a zo gwella en den euz ar brezel a ra d'ezan 
e-unan ! E c'hiz ma na deufe ket ar zantelez 
da rei frankiz d'an ene, d'e zevel warzu Doue, 
da rei d'ezan karantez Doue, ha gant ar garan- 
tez-ze pep seurt madou ! 

Ar zantelez, ei leac'h ma vez, a deu da hue- 
laat, da netaat kement tra a gav war he hent ; 
lakaat a ra da greski an danvez niad a zo lakeat 
ennomp gant ar Chrouer, an nerz hag ar fur- 
nez a zo roet d'eomp gant ar Spered-Santel. 

Eaz oa gwelet pegen huelcat, peger kresket 
oa en Aotrou Vianney furnez, skiant ha gal- 
loud an den, gant labour ar chras. Ansao a 
raimp n'oa ket gvviziek braz war draou ar bed- 
man. E peleac'h ha penaoz en divije gellet 
deski anezo? Bez' en doa, avad, ar pez a zo 
kouls ha gwelloc'h eget ar wiziegez : ar Feiz, a 



(1) S. Iann, vui, 3G. 

ro sklerijen evit gwelet ha gouzout kement tra 
zo. Eur furnez vraz a ioa en e oberiou ; anaout 
mad a rea henchou Doue ha faziou an den ; 
eur spered lemni en doa, gant eun taol-lagad e 
vele buan an traou ; hag evit barn eün hag 
hervez ar gwir n'en doa ket e bar. Mantruz eo 
peger mad oa da zerc'hel s#nj ; dioc'h-tu e 
c'houie petra a ioa e kalounou an dud a deue 
d'e gaout ; hag anez e vadelez vraz e vije bet 
da gaout aoun razan. 

Euz ar c'hornik douar kollet, fisiet ennan 
gant an Aotrou Doue, euz ar barrezik-ze el 
leach m'edo, lakeat dindan ar boezell kentoc'h 
eget war ar c'hantolor, en deuz lugernet brao 
goulskoude war ar bed ; bale en deuz great dre 
roudou Hor-Zalver e Iri zra dreist-oll : o tis- 
kouez dirag an eneou ar Vadelez a ehounid 
an dud, ar Furnez a ro d'ezo skouer-vad, hag 
ar Wirionez a ro d'ezo sklerijen. 

« Aotrou Persoun Ars a zo eur Zant, » a 
lavare unan bennag dirag eur mestr Filozofi 
brudet braz, «. n'eo, avad, memet eur Zant. » 
— « Sklerijen eo ive, eme heman, sklerijen 
vraz... Strinka a ra ar sklerijen-ze euz e gom- 
zou diwar-benn kement tra : diwar-benn Doue 
hag ar bed, diwar-benn an dud hag an traou 
krouet, divvar-benn an amzer a vreman hag an 
amzer da zont... O ! nag e vez gwelet sklear ha 
nag e vez gwelet kaer, pa vez gvvelet an traou 
gant sklerijen ar Spered-Santel ! Pegel lemm, 
peger braz e teu spered an den da veza gant ar 
Feiz ! » 

■ 

Goude beza bet o kaozeal gant an A. Vian- 
ney, eun den dioch an dibad a skrive : cc Soue- 
zet kenan omp bet o welet peger braz eo 
deskadurez ho Sant. » N'euz netra par d'ar 
zantelez evit lakaat da zel T el huel-meurbed son- 
jezounou anden distera. 

N'euz fors pegen dalc'het oa gant e labou- 
riou hag e bedennou, gant ar gelennadurez 
hag ar c'huzuliou en doâ da rei, evelato Per- 
soun Ars ne rea ket a fae war an traou all a 
zelle en eun doare bennag oc'h an Iliz hag oc'h 
mad ar bobl. Gwelet a rea sklear war galz a 
draou a lakea nec'het ar sperejou huela, ha ne 
glaske morse e pep tra nemet gloar Doue ha 
silvidigez an eneou. 

Klevet e vezo c'hoaz, marteze, tud o lavret: 
an den-ze, choumet pell dioc'h plijaduresiou 
ar bed, hep kaout biskoaz eun tanva euz ar 
joa a gaver o veva e touez an dud, an den-ze 
en doa troet kein da gement a zo eneb lezen 
Doue, hag en deuz tremenet e vuez er gador- 
govez, a dlie beza eun den kriz-meurbed, di- 
galoun. Fazi adarre. 

An den-ze, ker kaled outan e-unan, hag a 
zouge warnezan merkou ar binijennou spoun- 
tusa, an den-ze a ioa karantezuz ; gouzout a 
rea mousc'hoarzin ; komzou chouek en deveze ; 
traou dudiuz a lavare ; an tu a gave da lakaat 
da c'hoarzin. E zoare hep-ken da gomz, ker 
plean, ker flour, a ioa awalc'h evit gounid ar 
c'halounou epad ma tisplege ar wirionez ha 
ma kennerze peb unan. 

Pa veze gant beleien pe gristenien a anaveze 
hag a gare, e tiskarge a ioul vad e galoun. En 
e eaz e veze en darempredou-ze ; komz a rea 
hep troïdellat, mousc'hoarzin a c'houie en eur 
gaozeal, e galoun a denerea, ha neuze e teue 
euz e c'hinou lavariou leun a vuez ha troet- 
brao, geriou euz ar re a zisken e kalounou 
an oll, hag a zo eun dudi o c'hlevet, dre riez 
euz morse goaperez enno, mez karantez ha ma- 
• delez. 

Eul levr kaer a vije gellet ober o skriva war 
gement-man. Nag a gomzou brao ! Nag a c'he- 
riou dudiuz da lakaat ennan ! Nag a dammigou 
aour da zastum ! Gwassa zo, nema omp ket 
war-nez gouzout an oll lavariou a c'halfe dis- 
kouez d'eomp peger braz sklerijen a ioa er spe- 
red-ze, ker kaer ha ker santel. Ha pa vije di- 
gaset d'eomp an oll draou-ze, e vije c'hoaz an 
tamm labour en tu all d'hon nerz. Ne c'heller 
ket diskouez gant geriou eun den o vousc'hoar- 
zin, ha pa veze Persoun Ars oc'h ober pennadou 
kaoz, e ene eo a vousc'hoarze. Mousc'hoarz an 
ene eo a veze, kouls lavaret, atao war e vuzel- 
lou, hag oc'h e welet evelse o vousc'hoarzin e 
vezet laouen ha leun a fisianz. Spered Doue a 
ioa ennan a lakea e gomzou distera da veza eeün, 
didroidell ha talvoudek meurbed. Ar geriou 
gwella eo ar re a deu euz ar galoun. Kaloun an 
Aotrou Vianney a ioa tener-meurbed, hag eun 
dra anat oa d'an hini a daole evez oc'h e zoare 
da gaozeal, oc'h e gomzou ker buezek, ken 

tomm ha ker kaer. Eul levr a ve gellet ober 
gant ar geriou-ze. 

Evelse ar Persoun mad a lenvaz pell amzer 
d'an dimezel a Ars. Pell e talc'haz sonj anezi, 
hag e spered a ioa leun eviti a deneridigez hag 
a zoujans. Kenta ma 'z eaz da velet perc'henned 
nevez ar c'hastel, ne oue ket evit miret da 
ziskouez peger birvidik oa e c'hlac'har, hag e 
lavare : « Dimezel geaz ! Pegen doaniuz eo 
» dioueret anezi en iliz, en he bank ! . . . » 
Neuze, gant aoun ne ve ket bet deread e-kenver 
heritourien an hini e doa great vad d'ezan, en 
doe keuz, raktal, da veza bet tenereat e galoun 
ha da veza lenvet, hag e lavaraz adarre, brao 
kenan : « Ha goulskoude ne reomp ket mad oc'h 
y> en em glemm. Doue a ra en hor c'henver ar 
» pez a reaz e kenver e bobl. Pa gemeraz Moïz 
y> digantan e lezaz gantan Kaleb ha Jozüe. » 

Eur pennadik goude-ze*, endra m'edo o tru- 
garekaad ar re o doa reketet d'ezan eur bloavez 
mad,e lavare c'hoaz d'ar lamill a ioa o vont da 
zalc'her en e galoun plas an dimezel a Ars : 
« Me garfe beza sant Per; me rofe d'eoc'h 
» alc'houesiou ar Baradoz evit ho kalanna. » 
Eun dervez moa deut e barrisioniz muia karet 
da ziskouez d'ezan lod euz o c herent, en eur 
c'houlen digantan binniga anezo en o fart 
o-unan, ar Persoun santel o binnigaz en eur 
lavarct gant madelez hag en eur vousc'hoarzin : 
« Oh ! Kiniterezed an Aotrou des Garets a zo 
y> binniget pell a zo l y> 

D'an Aotrou 'n Eskop Langalleri, - a deue 
aliez d'e velet, hag a lavare d'ezan gant ar 
vouez flour-ze a ro kement a dalvoudegez d'an 
traou distera : « Va Fersoun mad, va lezel a 
» reot, mechans, da lavaret an oferen en hoc'h 
)) iliz ? )) e respountaz laouen : « Aotrou 
» 'n Eskop, me garfe e vije bet hirio gouel 
» Nedelek; neuze ho pije gellet lavaret teir 
)) oferen. )) 

An dro genta ma teuaz da Ars an Tad Her- 
mann, e oue c'hoant d'e lakaat da brezeg. Ar 
Persoun mad a ginnigaz d'ezan ober ar c'hate- 
kiz en e leac'h. An Tad n'oue ket dare d'ezan 
ober kement-se, hag evelato e plijaz gantan la- 
varet e rafe eun tammik prezegen, goude m'en 
divije komzet servicher Doue. An Aotrou Vian- 
ney a reaz e gentel evel m'oa boaz, hag a lava- 
raz an dra-man d'ar penn diveza : cc Va bugale, 
)) eur veach ez oa eur Zant mad hag en divije 
y> bet c'hoant braz da glevet ar Werc'hez San- 
)) tel o kana. Hor-Zalver, a zo e blijadur ober 
)) ioul ar re a gar anezan, a falvezaz d'ezan 
)) kaout ar vadelez-ze en e genver. Neuze e 
» velaz eun itroun gaer ha en em lakeaz da gana 
)) dirazan. Biskoaz n'en doa klevet mouez ken 
)) dudiuz. Leun a levenez e kriaz : « Awalc'h 
)) eo ! Awalc'h eo ! Mar kendalc'hit em oun 
)) maro !... )) Oh ! eme an itroun gaer : « Ara- 
)) bad e d'eoc'11 beza souezet ken abred o klevet 
)) ac*hanouii, rag ar pez hoc'h euz klevet aze 
)) ne-d-eo netra e-kichen ar pez hoc'h euz da 

» glevet c'hoaz. Me noun ken nemet an hini 
)) a vez great santez Katel anezi ; breman ez it 
» da glevet Mamm Doue. )) Hag e gwirionez âr 
)) Werc'hez Santel a ganaz d'he zro. Ker kaer, 
)) ker kaer oa ar c'han-ze ma semplaz ar Zant, 
» ha ma kouezaz maro gant an dudi... beuzet 
)) e chouez-vad ar Garantez !... Mad ! va bu- 
)) gale, eun dra evel hounnez en em gavo hirio 
)) ganeoc'h... Ema oc'h o paouez klevet santez 
)) Katel ; breman ez it da glevet ar Werc'hez 
» Santel. )) 

Eun droiad ma oue diskouezet d'ezan eur 
misioner nevez deuet er vreuriez, ha roet da 
anaout d'ezan oa hennez ar iaouanka anezo 
oll : « Choui, va mignoun, eme an Aotrou 
)) Vianney, en eur koket d'ezan, a zo meurbed 
)) eüruz, pelloc'h a ze e servichoc'h ar Mestr 
)) ker. E touez an Ebestel Hor-Zalver a gare 
)) muioc'h eget ar re all sant Jakez, leshanvet 
» ar Iaouanka, abalamour m'oa ar iaouanka 
» anezo. )) 

Eur wcach m'oa eat nr misioner-ze da Lion, 
da heulia prosesion gouel ar Zakramant, an 
Aotrou Persoun a lavaraz d'ezan pa zistroaz : 
« Eur veach e ioa eur Zant hag a iea da guzat 
» derc'hent ar goueliou braz. Ne veze gwelet a- 
)) nevez nemet antronoz. I)'ar baradoz ez ea da 
» lida ar gouel... Ober a rit eveldan, m'oar- 
» vad, va c'henvreur ker... » 

O klask diskouez d'ar re a ioa gantan o la- 
bourat pegement a slad a rea euz o oberiou, e 

lavare d'ezo : « Lakeat oun gant an Aotrou 
» Doue da zibri va bara gwenn em bloa- 
» vesiou diveza. Gouzouta ra e rank ar re goz, 
» an dud keiz, kaout mimik... Hor-Zalver a ra 
» evidoun e doare ma reaz e-kenver tud-nevez 
)) Kana : rei a ra d'in ar gwin mad da ziveza. » 

An A. Vianney a falvezaz d'ezan prena 
e-unan ar c'hroasiou a vez roet d'ar visionerien, 
d'an deiz ma reont o le : « Va lezit da ober, 
» emezan, kement a groasiou em euz m'eo 
)) ebad d'in rei lod anezo d'an mignouned. )) 

Var-lerc'h eur brezegen a ioa plijet d'ezan e 
lavare d'ar prezeger, en eur gregi en e zaouarn : 
(( Ha ! re zister oamp evit kemeret ha dal- 
)) c'her ganeomp traou ker kaer !... » 

Eul Lazarist euz a Valfleuri a c'houlenne 
digant Persoun Ars ha gellout prezeg a rea 
c'hoaz unan euz o zadou, nevez kouezet e para- 
lisi : (( O ia, va mignoun, emezan, prezeg a 
)) raio bepred ; prezegennou ar Zent a zo o 
» skoueriou. )) 

Digaset e ioa da zonj d'an A. Vianney euz 
komz eun den euz a Bariz : « Seur Rozali a ioa 
)) va mamm, ha Persoun Ars a zo va zad. — 
)) Siouaz ! paour-keaz emzivad, emezan, en 
y> eur huanadi, biskoaz ne c'hello ah tad der- 
)) c'hel plas ar vamm. )) 

En eur velet oc'h en em gaout er gear e vi- 
sioner a ioa bet eur pennad brao pell dioutan, 
hag en eur starda anezan var e galoun, e la- 
vare : « Ha ! va mignoun, sad' ema oc'h 'ta 

y> aman adarre ! eürusa tra ! Aliezem euz son- 
y> jet peger glac'haret e tle beza ar re zaonet o 
» tioueret an Aotrou Doue, pa 'z omp ni ken 
y> ankeniet pa vez ar re a garomp pell diou- 
y> zomp ! » 

Eur beleg a choulenne pardoun da veza bet 
o klevet an oferen-bred hep sourpiliz, eur 
zulvez : « Bezit dienkrez, eme an A. Vianney, 
» eur zourpiliz a zo ganeoc'h var ho kaloun, 
» rag hoc'h ene a zo gwenn. » 

Eur verc'hik koant a ginnige d'ezan eur bo- 
ket, deiz e chouel : « Va merc'hik, emezan, 
» en eur c'hoarzin kalounek, ho poked a zo 
)) kaer-meurbed, hoc'h ene, avad, a zo kae- 
y> roc'h c'hoaz. » 

Eun deiz euz a eizved gouel ar Zakramant, 
m'oa eat ar Persoun santel da zellet kempenn 
cur Baradoz kaer a gustume tud ar c'hastel 
sevel e-kichen o zi, unan bennag a lavaraz 
dirazan oa glac'haruz gwelet an avel, a c'houeze 
eun tachad a ioa, o tont da viret goulaoui an 
aoter evel m'oa great ar zonj d'hen ober, an 
dervez araok. Neuze ar Persoun santel, en eur 
ziskouez tud iaouank an ti a ioa en dro d'an 
tron savet d'Hor-Zalver : « Setu aze, emezan, 
)) goulaou beo ha lugernuz ne vezint ket lazet 
)) gant an avel. y> En eur vont achano, goude 
beza laouenneat an oll galounou epad m'edo 
eno, e lavare c'hoaz : « An dud a deu da 
y> nevezi en ti-man ; dont a ra ennan eur rum 
v » tud var-lerc'h egile; bepred, avad, eo ti an 

» Aotrou Doue. » Var-Ierc'h distro ar brose- 
sion a ioa bet hir-meurbed, oa c'hoant d'e 
lakaat da gemeret euii draik bennag da derri e 
naoun hag e zec'hed, mez ne gemeraz ket hag 
e lavaraz : « Ne dal ket d'eoc'h va fedi : n'em 
y> euz izom euz a netra. Penaoz e ven-me 
)) skuiz ? Dougen a rean an Hini a zoug ac'ha- 
y> noun. )) 

Pa deuaz, e mis mae 1856, an dour-beuz da 
c'holo an douarou, perc'hirined Ars, eun 
nozvez, en em dennet en iliz da c'hedal an 
Aotrou Persoun, a voraillaz an or. Da eun 
heur goude hanter-noz e teu an A. Persoun ; 
skei a ra gouestadik : n'e glever ket ; skei a ra 
c'hoaz, Eun dourbill glao a goueze ; paka a ra 
glao epad meur a vinud hag ez a evelato d'e 
gador-govez heb beza nec'het gant ar pez a 
c'helfe en em gaout gant e iec'hed. Da gloc'h 
an oferen, pa deuaz d'ar zakreteuri d'en em 
viska evit an oferen, e oue gwelet an dour o 
tivera euz e zoudanen. Lavaret a reer d'ezan 
mont buan da viska dillad all ; mil dra a 
c'houlenner digantan. Ne ra nemet respount 
gant laouenidigez : « Lezit, lezit 'ta ! An dra-ze 
» ne-d-eo netra... Kement-se a ziskouez n'e ket 
)) great va c'horf gant sukr. » 

Eun dervez, e miz gouere, an A. Vianney a 
ioa oc'h ober e dro da welet tud klanv, an heol 
a ioa rust, devi a rea. Ar beleg a ioa gantan, o 
welet oa diskabell, a ginnigaz d'ezan e dok : 
« Gwelloc'h a ve d'eoc'h, va mignoun, eme ar 

» persoun santel, rei d'in ho skiant hag ho 
y> furnez. » Setu aze pe seurt a veze paket, pa 
veze great stad anezan. Gwasoc'h en em gave 
pa veze lavaret, oc'h ober stad anezan eur ger 
brao bennag, pe c'hoaz pa veze klasket rei 
meuleudi d'ezan : 

« Na c'houi zo eüruz o veza iaouank ! a 
» lavare da eun den. Bez' hoc'h euz, heb komz 
» euz an traou all, kement a nerz ha kement a 
» garantez da zispign e servich an Aotrou 
» Doue !... 

» Aotrou Persoun, a lavaraz adarre egile, 
» c'houi a zo iaouankoc'hevidoun. 

» Ia, va mignoun, dre ar furnez... )) 

— « Aotrou Persoun, a lavare d'ezan unan 
y> bennag eur weach all, pa z e gwir e karit 
> kement ho misionerien, ganto eo, n'e ket 'ta, 
» e lezoc'h ho mantel, mantel Eli, pa 'z eoc'h 
» kuit ? 

» Va mignoun, arabad eo goulen eur vantel 
y> digant eun den ha n'en deuz ket eur roched, 
« zo-ken. » 

Diwar-benn e vantel chalouni, roet d'ezan 
gant an Aotrou 'n Eskop ne zelaoue nemet 
mouez e galoun, ar vantel-ze a reaz kement a 
boan d'ar persoun mad a zonje n'oa ket dleet 
d'ezan he c'haout, unan hennag, en eur glask 
e veuli, a lavaraz n'oa nemetan, bete neuze, 
great Chalouni gant an Aotrou 'n Eskop Cha- 
landon. An A. Vianney a velaz an trap-kuzet 
hag a lavaraz kerkent : « Na petra 'ta, ann 

» Aotrou 'n Eskop en deuz skoet re fall... 
» Guelet en deuz en doa eh em faziet, hag 
)) aoun en deuz d'hen ober adarre. )) 

Eun deiz e velaz unan euz e boltrejou hag a 
ioa lakeat warnezo gant eun imparfal bennag, 
en traon, e vantel chalouni hag e groaz a enor : 
(( Evit ma ve peurc'hreat, emezan, e ve red 
)) skriva izeloc'h : fouge, lorc'h, netra. » 

Eur weach all edot c'hoaz o komz diwar- 
benn an oll enoriou-ze : « Ia, emezan, cha- 
» louni a enor oun, dre vadelez re vraz an 
y> Aotrou 'n Eskop ; marchek ar groaz a enor, 
)) drefazi ar c'houarnamant, ha... diwaller eun 
y> azen ha teir zanvadez dre ioul va zad. » 

Eun den hag en doa savet eun ti brudet braz 
evit digemeret an emzivaded, a c'houlenne 
kuzul digant an A. Vianney, evit gouzout ha 
mad oa skriva er c hazetennou da glask beza 
anavezet ha da gjaout eun aluzen bennag. (( E 
» leac'h ober trouz er c'hazetennou, eme ser- 
)) vicher Doue, grit trouz e tal dor an Taber- 
)) nakl. )) 

— (( Aotrou Persoun, eme an den-ze leun a 
» feiz, ebad e ve d'in ober va deskadurez en 
)) ho kichen. )) 

— « Bezit dinec'h, lakeat e viot d'hen ober », 
eme an A. Vianney, kerkent, o sonjal en trabas 
a roie dizale an ti nevez savet. 

Eur plac'h hag a ioa o paouez dont e^ meaz 
euz breuriez leanezed sant Visant-Paol, a 
gomzaz eun dervez, e Ars, gant eur beleg a ioa 

o tont euz a Jeruzalem. Lavaret a rea ar 
beleg-ze d'an A. Vianney en doa aliet ar plac'h 
iaouank da vont da vroiou ar Zao-heol evit 
lakaat he nerz hag he c'harantez birvidik da 
dalvezout. Ar persoun mad, a c'houie peger 
skanv oa he fenn, a respountaz : « Kasit-hi 
» d'ar Baradoz. Ne deuio ket mui er meaz 
y> ac'hano, da vihana. » 

Dioc'h a veler, lemm oa spered an A. 
Vianney ; kaout a rea geriou ijinuz ha flem- 
muz. A-wechou zo-ken e lakea ganto eun 
tammik malis : 

(( Aotrou Persoun, a lavare d'ezan eun den, 
» ruz e benn, iec'hed brazd'ezan, ha dishenvel 
y> oll diouz ar Zant koz drouklivet ha dinerz : 
)) Fisiout a ran ennoc'h eun nebeut bennag 
» evit ma vezin digemeret mad ahont war- 
» laez. Fisianz em euz ne ankounac'heot ket 
y> ho mignouned, hag e lakeot anezo daou- 
y> hanter e talvoudegez ho iuniou hag ho 
y> pinijennou. Pa bignoc'h d'an Env, me a 
» grogo en ho soudanen, mar gellan. 

« — O, va mignoun, diwallit na rafac'h en 
» doare-ze, eme ar persoun mad. Dor an Env a 
)) zo striz, — hag e taole eun taolik lagad 
» goapauz war diskoaz ledan e zivizour, — hon 
)) daou e choumfemp er meaz. » 

Goude-ze, gant aoun na ve bet flemmet e zen 
gant ar ger-ze, lavaret evit c^hoarzin, ar per- 
soun mad en em lakeaz da c'houlen eskuz 
digantan. 

12 

Eul leanez a lavare d'ezan gant madelez : 
<a Kredi a ra an darn vuia, va zad, ez oc'h 
» eun azen. — Ne faziont ket, va merc'h; 
y> n'euz fors, evelato e lavarin d'eoc'h muioc'h 
» eget na reoch. » 

Goulen a oe great digantan relegou evit eun 
den hag en doa c'hoant braz da gaout anezo : 
« N'en deuz nemet ober relegou e-unan ! )> 
emezan, en eur vousc'hoarzin. 

Unan euz e barresioniz, plac h honest hag 
euz ar re vella, leun a galoun, mez re c'houera 
ha re vuanek a-wechou, avad, evel m'oa an 
Ebestel araog ar Pantekost, a felle d'ezi rei 
aliou d'ezan : « Aotrou Persoun, fall a rit oc'h 
y> ober an dra-man... Aotrou Persoun, an dra- 
)) ze a rankfac'h ober. . . y> - — « Alo ! . . . » a la- 
varaz gouestad an Tad santel, en eur drouc'ha 
he c'homz, « nemomp ket c'hoaz e Bro-Zaoz... » 
Rag e Bro-Zaoz ar merc'hed a c'hell beza la- 
keat da ren. 

An A. Vianney a c'houie distaga geriou da 
lakaat da c'hoarzin. 

Ar Frer Athanas, penn-rener skol Ars, dizro 
goude beza bet o veachi en eur c'harr, a lavaraz. 
en doa great e loen eul lamm a-dreuz, hag oa 
bet taolet gantan er c'hleuz. « Glac'haret oun 
y> o klevet an dra-ze, hag eüruz o veza n'euz 
3> emgavet drouk ebed. Va mignoun, sant An- 
» ton n'e kouezet biskoaz euz a garr ebed ; red 
» ve d'eoc'h ober eveldan. — Na penaoz a rea 
3> sant Anton, Aotrou Persoun ? — Bepred ez. 
y> ea war e droad. » 

An A. Vianney a c'houie ober, pa gare, res- 
ponchou ne c'helle den choum hep plega d'ezo. 
Eun den dizoue euz ar seurt a vez great sperejou 
krenv (esprits forts) anezo, a deuaz eun dervez 
da ziskleria d'ezan ez oa, er Feiz kristen, traou 
ha n'oa ket evit kredi anezo. — « Pe seurt traou, 
» eme ar Persoun mad? — Poaniou an Ifern, 
y> ma kirit, poaniou a bado da viken. — Va 
2> mignoun, hoc'h alia a ran da joum heb 
y> komz begad ebed euz a draou al lezen gris- 
)) ten. — Ha perag 'ta ne gomzfen-me ket 
» anezo? — Abalamour ma rankfac'h, da genta, 
y> deski ho katekismou. Pe seurt a lavar ar 
» c'hatekismou ? Eo red kredi d'an Aviel, aba- 
y> lamour m'eo komz Hor-Zalver. Kredi a rit 
» d'an Aviel? — Ia da, Aotrou Persoun. — 
d Mad ! an Aviel a lavar : « Kit d'an tan a bado 
» da viken ! » Petra fell d'eoc'h ouspenn? 
d Sklear awalc'h eo, a gav d'in. » 

Persoun Ars en doe, eun droiad, eun tamm 
kaozaden gant eur protestant pinvidik. Servi- 
cher Doue ne c'houie ket e ioa eur protestant 
dirazan, hag a gaozeaz diwar-benn Hor-Zalver 
hag ar Zent evel ma c houie ober, gant ar brasa 
karantez ha gant oll nerz e galoun ; pa oa 
peurc'hreat e gaoz, e lakeaz eur vetalen d'an 
den en e zourn. Hag heman a lavaraz, en eur 
zigemeret anezi : « Aotrou Persoun, eur veta- 
» len a roit da eun den-a zo er meaz euz ar 
» gwir-feiz; evidoc'h, da vihana, nemoun ket 
5) er gwir-feiz. Daoust ma 'z eo dishenvel hor 

» chredennou, me am euz fisianz e vezinip 
» evelato, eun deiz, hon daou er Baradoz. » 

Neuze ar persoun mad o kregi e dourn an 
den-ze, hag en eur lakaat da bara warnan e 
zaoulagad, a veze gellet lenn enno peger birvi- 
dik oa e feiz, pegen tomm e garantez, a lava- 
raz d ezan gant eur vouez truezuz-meurbed : 

« Siouaz ! va mignoun, ne vezimp a-unan 
» ahont warlaez, nemet da genta e vezimp bet 
» a-unan war an douar ; ar maro ne c'hello 
» netra. Ar vezen a joum el leac'h ma kouez. 

» Aotrou Persoun, fisianz em euz er Christ, 
» en deuz lavaret : An neb a gredo ennoun en 
» devezo ar vuez a bado da viken. 

» Ha ! va mignoun, Hor-Zalver en deuz 
)) lavaret traou all c'hoaz : lavaret en deuz ive 
» e tle beza kemeret evit eur païan an hini a 
» joumfe heb selaou an Iliz ; lavaret en deuz 
)) ne dlie beza nemet eur vanden zenved hag eun 
)) diwaller, ha lakeat en deuz sant Per da vestr 
» war ar vanden-ze. )) 

Neuze, gant eur vouez dousoc'hha teneroc'h : 
(c Va mignoun, n'ez euz ket diou c'hizda zervi- 
» cha anezan evel ma fell d'ezan beza servi- 
)) chet. )) 

War gement-se an A. Vianney a dec'haz kuit 
hag a lezaz an den-ze enkrezet e galoun, hag an 
taol-ze a zigore an hent da Chras Doue, a oue 
da c'houde treac'h d'ezan, evel hon euz klevet. 

Eun dervez all Persoun Ars a velaz o tont 
en e zakreteuri eun den a ioa, dioc'h e velet, 

dioc'h e vent, dioc'h e gomz, eaz e anaout evit 
eun den huel e touez an dud. An den ha n'e 
anaveze ket a dosteaz gant doujans, ha servi- 
cher Doue, a zonje d'ezan anaout e c'hoant, a 
ziskouezaz d'ezan gant e zourn ar skaonik oa 
boaz da zaoulina varni ar re a deue da govez. 

« Aotrou Persoun, a lavaraz kerkent an den 
» doareet mad, a goumprenaz ervad pe seurt a 
» verke d'ezan ar beleg gant e zourn : noun 
» ket deut evit kovez ; deut oun da ziviz ga- 
» neoc'h. — Oh ! va mignoun, kouezet fall 
)) oc'h ; nie n'ouzoun ket diviz... mar ho peuz 
» izom avad da zizamma eun tammik ho poa - 
y> niou, en em lakit aze... y> — hag e tiskoueze 
gant e viz ar skaon didruez, — « ha kredit er- 
» vad ez euz bet meur a hini all oc'h en em la- 
)) kaat aze en ho raok, ha n'o deuz ket bet a 
)) geuz. » 

« — Goulskoude, Aotrou Persoun, em euz bet 
)) an enor da lavaret d'eoc'11, bremaik, n'oan 
)) ket deut evit kovez, ha na c'hellan ket ober : 
ï> n'em euz ket a feiz. Ne gredan kct muioc'h 
)) d'ar govesion eget d'an traou all. 

)) — N'hoc'h euz ket ar feiz, va mignoun ? 
)) Oh ! nag em euz truez ouzouc'h ! Beva a rit 
)) er vrumen... Eurbugelik, gant e gatekismou, 
» a c'hoar hirroc'h evidoc'h. Me gave d'in beza 
y> heb gwiziegez ; muioc'h em euz a wiziegez 
» evidoc'h c'hoaz, neuze... N'hoc'h euz ket a 
)) feiz ! Mad ! Dalit : en em lakit aze ; emoun 
y> o vont da glevet ho kovesion. Pa viot kove- 

» seat c'houi a gredo kouls ha ma ran va- 
» unan. 

— « Aotrou Persoun, eur c'hoariel eo, na 
» muioc'h na nebeutoc'h, a roit ali d'in da ober. 

— » En em lakit aze, a lavaran d'eoc'h ! )) 
Trec'het gant tomder, dousder, nerz gal- 

louduz ar vouez-ze, an den-man en em daolaz 
d'an daoulin, hep gouzout penaoz, hag en des- 
petd'ezan, kouls lavaret. Ober a reaz sin ar 
groaz, n'en daa ket grcat abaoue pell amzer, 
hag en em lakaat a reaz da ziskleria e bec'hejou. 
Pa zavaz ac hano, n'e ket dizammet hep-ken 
oa, kredi stard a rea, zoken, desket m'en doa 
an hent berra hag ar gwella da dizout ar Feiz, 
a zo ober an oberiou mad, hervez komzou an 
oll-c'hal!oudek : Neb a ra ar Wirione: a dea 
dar Sklcrijen (1). 

Daoust ma kare drcist-oll beva e-unan, an 
A. Vianney a ioa digor e spered, hag a gare 
kaout tud da lavaret d'ezo ar pez a ioa var e 
galoun, mad da gaozeal oa, hag evelato e lakea 
evez ouz e gaochou. Gant aoun ne vije bet kom- 
zet d'ezan diwar-benn eun dra bennag meu- 
leudiuz evitan, hag en divije greatpoan d'ezan, 
ne rea goulen ebed morse oc'h den ha ne roe 
ket amzer d'ar goulennou da zont ; kenderc'hel 
da gaozeal a rea, muia ma c'helle, aoun en doa, 
evit doare, ne vije respountet d'ezan. Mar komze 
diwar e benn e-unan, ar pez a c'hoarveze ne- 

beut a weach, n'oa ket ar c'hoant en em veuli 
eo a rea diezamant d'ezan, evit ar pezen doa da 
lavaret ; ar c'hoant-ze a ioa maro en e ene, pell 
a ioa ; o veza m'oa izel a spered eo en doa izom 
da ziskarga e galoun a-zirag ar re all. Hag oc'h 
en em zigeri evelse da unan bennag e kave 
d'ezan e c'helfe kaout skoazel evit e zempladu- 
rez. O veza ma ne chelle ket lavaret d an oll 
ar pez a zonje divar e benn e-unan, e kave eaz 
o lavaret an dra-ze dirak tud a zalc'hfe ganto ar 
pez a glevent ; hag atao, en e gomzou, e veze 
kaoz euz ar pez a spounte hag a izelee ar muia 
anezan. A-hent-all n'en em roe ket oll da 
anaout. Kas a rea ac'hanoc'h beteg oc'h dor e 
ene, sarra a rea, avad, an orouzoc'h. 

Va Doue ! nag e vezo mad beza er Baradoz, 
pa 'z euz kement a levenez a-vreman var an 
douar, o tarempred ar Zent hag o klevet o 
c'homzou a zo enno kement a zudi hag a zous- 
der ! Aliez hor beuz great ar griaden-ze en eur 
zont euz a gaozeal dioc'h ar pardaez gant an 
Aotrou Persoun, rak pep pardaez, dre vadelez, 
e kemere unan euz misionerien Ars da gaozeal 
gantan. Pep hini a vele en digemer-ze unan 
euz a vadelesiou talvoudusa ar Brovidans, ha 
ne ehane d'en digas da zonj d'e genvreudeur, 
dre e gomzou pe dre e zaelou, peurliesa o te- 
vel, ar pez a ioa ar gwella doare da veuli an 
traou huel ha santel a ioa bet klevet. 

E pardaez an dervesiou ker kaled ha ker 
skuizuzeo e tigore A. Persoun Ars e galoun - 

gant ar muia a garantez, a domder hag a fi- 
sianz. En e za, e korn ar ziminal pe dirag e 
daolik dioc'h m'en deveze izom da domma oc h 
tan an oaled e izili skournet, lugernuz e benn, 
digor frank e zaoulagad, eüruz da velet, e 
kaozee, ha dre e gomzou dous ha brao meur- 
bed» e strinke var ar re e zelaoue al levenez 
hag ar zantelez a ioa en e ene. 

Dioc h hor beuz guelet, hervez gourc'hemen 
sant Paol, pellaat a rea dioc h ar chomzou 
didalvez, ar c'homzou diwar-benn traou ar 
bed, ha dioc'h ar menosiou goullo a zigas 
freuz ha tregas muioch eget ma reont a vad. 
Mar save a-zirazan eun tamm debad e c'houie 
tevel gant furnez, e-c'hiz m'en divije bet aoun, 
en eur lavaret e c'her, da ober displijadur da 
unan pe unan euz ar re a gaozee. Pa veze pedet 
da lavaret e c'her e c'houie atao lavaret eur 
ger karantezuz bennag da lakaat an oll a-unan, 
pe c'hoaz rei eur gentel bennag, lavaret eur 
wirionez vraz bennag a ranke beza ansavet gant 
an oll, hag a zigase ar peoc'h. 

E ene en cm zalche bepred huel huel, e 
doare eun den a ve henvel oc'h an Elez, dreist 
ar gwall-ioulou hag an oll draou a grog e ka- 
lounou an dud all. Guelet a rea pep tra, evel 
ar Zent, gant sklerijen ar Feiz, neuztamm ten- 
valijen en dro d'ezi. En e goustians hep-ken 
eo e selle. Ar bed a ziaveaz n'oa netra evitan. 

Ne gave mad, dudiuz, diverruz, nemet ar 
pez a gomze d'ezan euz a Zoue. Ar galoun a zo 

el leac'h m'e man an tenzor. Ker gounezet oa 
gant ar mad, a zo dreist pep tra, ma n'oa ket 
evit distrei e spered dioutan. Tostoc'h oa e 
gomzou da zoare komzou Doue eget da zoare 
an dud, ha pignat a rea ken huel en Env, ma 
veze klevet o tont dioutan oll c'houez-vad ar 
Baradoz. Komz a rea divar-benn traou kuzet 
ar bed all, e doare ma vije distroet achano, 
ha diskouez a rea ker sklear ne dal netra traou 
ar bed-man, en eur c'hoapaat anezo ker brao 
ha ken dudiuz, ma ne c'helle den miret da 
c'hoarzin. Dre ma komze ec'h en em roe 
muioc'h-mui da anaout, tommoch-tomma e 
teue e ene da veza, hag e galoun re leun a 
ranke da ziskarga. Mar teue eun den kasaüz 
bennag, — rak meur a zeurt tud a ioa e-touez 
ar berc'hirined a gave tro da zont beteg an 
A. Vianney, hag ar seurt a gomzomp anezo a 
zo boaz d'en em ruza e kement leach, — mar 
teue eun den kasaüz bennag da gomz divar- 
benn traou ar bed, mar talveze ar boan ober 
evez outo, ar Persoun santel ne drouc'he ket o 
lavar ; re honest ha re vadelezuz oa evit hen 
ober ; anad oa, avad, e c'houzanve, ne veze 
ket en e eaz, ne lavare ger, ha netra ne c'helle 
diskouez guelloch e pe stad e veze, eget al 
lavar-man anavezet gant an oll : edo evel eur 
pesk er meaz euz an dour. 

Er c'hantved-man, a zo ennan kement a 
lourgas, a nevezenti, e amzeriou kel labouruz 
ha ken trubuillet, Persoun Ars n'en doa c'hoant 

ebed, ioul ebed, izom ebed da anaout netra euz 
a draou ar bed-man, a droe en dro d'ezan hep 
ma lakafe tamm evez outo ; kement oa deut da 
c'houzout ober implij euz an traou evel ma ne 
rafe implij ebed, da gaout anezo e-c'hiz ma ne 
vent ket d'ezan ; ken douget, ken troet oa e 
spered, e galoun hag e ene etrezeg eun dra all ! 

» Komz a rit a-wechou divar-ben an hen- 
» chou houarn, a lavare d'ezan unan bennag ; 
)) gouzout a rit petra int ? 

— i> Nann, ha n'em euz ket a c'hoant da 
» c'houzout kement-se ; komz anezo a ran aba- 
)) lamour ma klevan kaozeal divar o fenn. » 

An den-ze hag a veze digaset bemdez etrezeg 
ennan gant an hent houarn daou pe dri c'hant 
tremeniad, a zo maro hep beza guelet biskoaz 
cun hent houarn, hag hep beza bet goest da 
lakaat en e benn petra oa. 

Hogen, mar choume er meaz euz a draou 
an douar, kement tra, avad, a deue d'ezan euz 
ar bed all-ze, bed santel a zo Iliz Jezuz-Krist, 
rouantelez an eneou gounezet ha prenet gant 
e c'hoad ; kement tra a greske enor ha gloar 
ar mestr, kement tra a grenvea e rouantelez 
war an douar ; kement tra a vrasea gloar e 
Hano Santel, a astenne e Iliz, a roe ar gounid 
d'ar Wirionez ; ar burzudou a rea karantez 
Jezuz-Krist ; niver an dud fidel o kreski ; an 
traou-ze oll a rea d'ezan eur blijadur vraz, hag 
a zigase d'ezan kalz frealzidigez. Kement tra a 
.zelle oc'h an traou-ze a blije d'ezan, a gave 

digor en e spered, a lakea e galoun da dridal. 

Pegen huel bennag e ve ar gaoz, ar Persoun 
mad a c'houie atao diskouez oa izel a galoun, 
ar pez a zo merk gwirion bugale Doue. Pa 
gomze, zoken, divar-benn ar Zent, ar Baradoz, 
hag an traou e-kenver Doue, her greagant e 
gomz dister, gant ar geriou a vez klevet gant 
tud ar bobl. Hag o komz evel-se hir amzer, 
hag o tigeri e galoun, e tiskoueze peger mad eo 
karout Doue, hen digemeret er galoun e Sa- 
kramant an Aoter, pegen eüruz eo ar re vad, 
peger maleüruz ar re fall, gant hirvoudou ka- 
lounek divar-benn guelet rouantelez Jezuz- 
Krist o kreski, an Iliz Santel o tont da veza 
treac'h d'e enebourien, ha ganti al lealded hag 
ar wirionez da veza treac'h d'ar gaou. 

Feiz Aotrou Persoun Ars 

Aotrou Persoun Ars en doa bet digant Doue 
eur feiz doun meurbed. Eur sklerijen ker 
skeduz a skuille ar Spered-Santel e kreiz e ene, 
ma vele traou Doue gant eul lagad eeün, gant 
gwirionez, gant joa, kement ma save euz e 
galoun hirvoudou tomm-meurbed, levenez, 
estlammou ha daejou, a lakea e spered d'en 
em rei gant dudi d'ar gwirionesiou a veze dis- 
kouezet d'ezan. O veza unanet stard evel-se 
gant Doue, ar gwirionesiou-ze a ioa deuet da 
veza ken anat d'ezan ma c'helle e-c'hiz pa 
lavarfen kregi enno gaht e zourn. Guelet a rea 
ennan e-unan, eeün hag a dost, ar pez a 
velomp-ni a-bell, gant arvar, mesk-ha-mesk, 
e-c'hiz en eur goabren denval. « Ma karfemp 
» Hor-Zalver, emezan, e ve bepred dirag hor 
» spered armelik alaouret ha ti an Aotrou 
)> Doue. Pa vezomp en hent ha pa velomp 
» eun tour, hor c'haloun a dle dridal oc'h e 
» velet, e doare ma trid kaloun ar c'hreg pa 
)) vel toen an ti e man e muia karet o choum 
y> ennan. Ne dlefemp ket beza evit distaga hor 
)) lagad dioutan. )) 

« Ken toc'hor hor feiz, ma ve lavaret e man 
)) tri-c'hant leo dioc'h ar pez a gred, evel ma 

» vije an Aotrou Doue en tu all d'ar mor. Ma 
» vije beo ha lemm hor feiz evel hini ar Zent, 
» ni a velfe Hor-Zalver eveldo. Beleien a zo hag 
» a vel anezan bemdez en oferen... » 

Daoust hag ar ger-ze ne fcigas ket da zonj 
hini sant Paol : c( Novi hominem, me anavez 
» eun den? » 

« Ar re zo difeiz a zo dalloch o ene eget ar 
» re n'o deuz ket a zaoulagad... Emomp er 
» bed-man evel e-kreiz eur vrumen ; ar feiz, 
» avad, a zo an avel a skub ar vrumen-ze, hag 
» a laka an heol kaer da lugerni var hon 
» ene... Guelit, e ti ar brotestanted, pegen 
» tenval ha peger ien eô pep tra ! Eur goanv 
» hirbaduz eo. En hon touez-ni pep tra a zo 
» laouen, drant ha dic'hlac'haruz. 

» Lezomp tud ar bed da lavaret. Siouaz ! 
» Penaoz e velfent 'ta? Dall-put int. Ha pa 

rafe hirio Hor-Zalver Jezuz-Krist an oll 
» vurzudou en deuz great e bro ar Jude, an 
» dud-ze ne gredfent ket d'ezan. An Hini a zo , 
» bet roet d'ezan oll challoud, ne ket kollet 
» c'hoaz e c'halloud gantan. Evit skouer : er 
» zizun dremenet, eur paour keaz gwinienner 
» a zigasaz aman var e ziskoaz eur bugelik 
» daouzek vloaz, mac'hagnct e ziou c'har, ha 
» n'en doa baleet biskoaz. An den mad-ze 
» en deuz great eun naved da zantez Filomena, 
» hag e vugel a zo bet pareet d'an naved 
» dervez ; eat eo kuit en eur c'haloupad en e 
» raok. » 



Digitized by Google 



— 190 — ' 

« Gwechall Hor-Zalver a lakea eeün ar re 
y> gamm, a baree ar re glanv, a zigase ar re 
y> varo da veo. Tud a ioa eno hag a vele ar 
» burzudou-ze gant o daou-lagad, ha ne gre- 
» dent ket d'ezo. An dud a zo henvel bepred e 
> kement leac'h. Mar d-eo gallouduz an Ao- 
y> trou Doue, an diaoul ive en deuz e c'halloud ; 
y> en em zervicha a ra anezan evit dalla an 
y> dud keiz, y> 

III 

Fisianz Aotrôu Persoun Ars 

Petra bennag m'oa dalc'het e liammou ar 
c'horf, A. Persoun Ats n'oa ket troet kalz ne- 
beutoc'h e spered warzu Doue eget ar sperejou 
glan-ze a lugern bepred dirazan dre c'houlou 
eur garantez a-viken. N'en doa ken aoun nemet 
rak barnedigez Doue, ha touellet e veze gant 
an disfisianz ; c'hoant mervel en doa, gouls- 
koude, ha gervel a rea ar maro euz e oll ga- 
loun : « Ar maro, emezan, a zo unvaniez an 
5) ene gant ar mad a zo dreist pep tra. y> Komz 
en deuz great aliez divar-benn skriva eul leor 
var an dudiou a ro ar maro. Endra m'o deuz 
izom ar re all euz o oll nerz evit plega dirag 
ar maro, an A. Vianney en doa izom euz e oll 
hini evit choum er vuez. Peb an amzer, en e 
zivizou, e veze klevet evèl eun hekleo euz an 
hirvoud-ze a enkreze Sant-Paol, hag a zigase 
d'ezan c'hoant da vont er meaz euz a delt e 
gorf, evit ma ve kemeret gant ar vuez an dan- 
vez dleet d'ar maro a ioa ennan. 

E divizou A. Persoun Ars, ar skeudennou 
dudiusa a ioa divar-benn choant an Env. 
Aliez e tisplege hini ar gwenneli ne ra nemet 
nijal e-rez an douar ha ne blav morse, kouls 
lavaret ; pe c'hoaz hini ar flammou-tan a zao 

bepred en ear ; pe hini ar vag-ear (ballon), a 
gemer e nij warzu an oabl kerkent ha ma vez 
trouc'het ar c herdign a zalc'h anezi stag oc'h 
an douar, Lavaret a rea : 

« Ar galoun a zo douget warzu ar pez a gar 
» ar muia : an den rok, etrezeg an enoriou ; an 
» den piz, etrezeg ar madou ; an den drouk a 
» zonj d'en em venji, an den louz a zonj el 
» lousdoni. Ar c hristen mad, avad, e peleac'h 
)) e man e zonj ? E pe du e troio e galoun ? 
)) Warzu an Env e man ennan e Zoue a zo e 
» denzor. » 

« An den a ioa krouet evit an Env ; an 
y> diaoul en deuz torret ar skeul da vont di. 
)) Hor-Zalver, dre ar Basion, en deuz kem- 
)) pennet a-nevez eur skeul all evidomp ; di- 
» goret en deuz an or. Ar Werc'hez Santel a 
)) zo e penn huela ar skeul, derc'hel araanezi 
» gant he daou zourn, hag achano e kri 
)) d'eomp : « Deuit, deuit 'ta ! » 0 kaera peden ! 
» Nag ez eo braz, euruz an den ! Guelet Doue, 
» karout anezan, binniga anezan, sellet outan 
y> ahed an amzer a bado da viken ! » 

« Daoust ha sellet a c'heller oc'h an douar, 
> pa vezer o sonjal en Env ? 

» Da c'houde m'e doe great eun dro er Ba- 
» radoz, santez Tereza n'oa mui evit guelet 
» traou ar bed-man. Pa veze diskouezet d'ezi 
» eun dra gaer e lavare : (( An dra-ze ne d-eo 
» netra, n'eo nemet fank. » 

(( Santez Koletta a deue a-wechou er meaz 

» euz he c'hampr, o veza n'oa ket treac'h mui 
» d'al levenez e doa o sonjal oc'h an Env ; 
» redet a rea dre an delesiou en eur grial : 
« d'ar Baradoz ! ! ! dar Baradoz / / / )> 

€ En Env hor c'haloun a vezo ker kollet, 
» ker beuzet el levenez a gavo o karout Doue, 
» ma na evesaimp nag oc'h ouzomp hon-unan, 
» nag oc'h ar re all, mez oc'h Doue hep-ken. » 

cc Eun den, dall abaoue m'oa ganet, goude 
» beza bet kaset var bez sant Martin, a gavaz 
»Jkerkent ar guelet ; traou kaer ar bed a 
» skoaz eur seurt taol en e galoun, mar semplaz 
» gantfan dudi. Ni a zo evel an den-ze e-ken- 
» ver traou an Env. » 

« Eur christen mad ne dlefe ket en em c hou- 
» zanv er bed-man ; toc'horaat a ra var an 
» douar. Ma vije eur c'hrouadurik bian aze, 
» en iliz, ha ma ve e vamm en dribun, ec'h 
» astenfe e zaouarn d'ezi, ha ma na ve ket evit 
» pignat an delesiou da vont di, e c houlenfe 
» sikour, ha n'en divije ehan nemet pa vije 
» etre divreac'h e vamm. » 

« En Env, a leverer, e vezimp war droniou, 
» evit merka e vezimp braz eno. An troniou-ze 
» a zo karantez Doue oc'h ober anezo : n'ez 
» euz netra all en Env... Karantez Doue a leu- 
» nio hag a veuzo pep tra. » 

« Pa veze goulennet digant santez Tereza pe 
» seurt e doa guelet en Env, e krie : « Guelet 
» em euz !... Guelet em euz !... Guelet em 
» euz !... » hag e choume dilavar ; n e doa mui 

13 

» na ger nag alan ; n'oa ket evit lavaret netra 
» all. 

» O unvaniez gaer Iliz an douar gant Iliz an 
» Env f E doare ma lavare santez Tereza : 
» Choui o c'hounid, ni o stourm, nomp nemet 
» unan evit meuli Doue ! » 

« Hervez lavar sant Aogustin, an den hag 
» en deuz aoun rag ar maro ne gar ket Doue : 
» an dra-ze zo gwir. Daoust ha ne vec'h ket 
» eüruz da velet adarre ho tad, ma vec'h pel- 
» leat dioutan abaoue pell ? » 

« Oh ! gounid an Env ! Na kaera tra da 
» c'hounid ! Petra zo red, avad, evit en em 
» gaout eno ? Kaout ar galoun neat, dispriza 
» ar bed, ha karout Doue. » 

War-lerc'h eur brezegen dudiuz divar-benn 
an Env, unan bennag a c'houlenne digant Per- 
soun Ars : « Petra zo red evit gounid ar pez ho 
» peuz displeget ker kaer dirag an daoulagad ? » 
— « Va mignoun, emezan, ar c'hras hag ar 
» Groaz. » 

An A. Vianney en em blije kalz o kounta 
an danevel pe an histor-man : 

« Eur weach e ioa eur manac'h mad a gave 
» d'ezan e teufe da inoui er Baradoz, gant an 
» amzer. An Aotrou Doue a ziskouezaz ervad 
» d'ezan n'oa ket gwir kement-se. Eun dervez 
» m'edo e liorzou ar manac'hti, e velaz eul 
» labousik hag a lamme divar eur skourr var 
» eun all en eur zont da veza kaeroch-kaera 
» dre ma selle outan. Dont a reaz da veza ker 

» kaer, ma ne oue ket ar manac'h evit distaga 
» e zaoulagad dioutan... Hag hen redet var e 
» lerc'h ; c'hoant braz en divije bet d'e baka. 
» Choum a za a reaz, goulskoude, o sonjal e 
» ioa var-dro eun hanter-heur edo o redet var- 
» lerc'h e labous. Dont en dro a reaz 'ta d'ar 
)) manac'hti. Hogen, gwall souezet e oue, pa 
)) gavaz tost d'an or eur frer ha n'en doa ket e 
)) velet biskoaz, ha ne anaveze ket anezan, 
» ken-nebeut. Muioc'h c'hoaz e oue souezet, 
» pa ne velaz, en eur vont dre an ti, nemet tud 
)) ne anaveze ket, ha pennou nevez. « Hag hon 
)> tadou, emezan, e peleac h e ma-int ? » Ar re 
y> all a zelle outan hep gouzout pe seurt a la- 
)> vare. D'ar fin e lavaraz he hano : enklask a 
» oue great e leor-oberiou ar manac'hti, hag 
)) e oue guelet e ioa kant vloaz abaoue m'oa eat 
y> ac'hano... An Aotrou Doue a ziskouezaz 
)) d*ezan, en doare-ze, ne bad ket an amzer er 
)) Baradoz. » 



* 

Karantez A. Persoun Ars e kenver e nesa 

Evit lakaat da glevet mad petra oa karantez 
Hor-Zalver e kaloun Aotrou Persoun Ars, e ve 
red displega ar pez a c'hell beza gorroet e kreiz 
eun den, dre nerz ar c hras, a zonjou tomm, 
nerzuz, c'houek, krenv ha kalounek. E oll 
skianchou, e spered, e nerz-kaloun a ioa troet 
etrezeg ar Garantez, ar vertuz-ze huel-meurbed. 

An unvaniez a gomz anezi sant Iann-Kri- 
zostom a ioa ennan a-vreman : « Jezuz-Krist 
» e-unan a ioa e oll zonj, e oll garantez, e oll 
» ioul. Heb ar Zalver, darempred ar sperejou 
)) santel ne vije ket bet evit plijout d'ezan. )) 
Jezuz-Krist a ioa e vuez, e Varadoz, e amzer 
a-vreman, e amzer da zont, ha n'oa netra all 
nemet Sakramant an Aoter, meulet ra vezo, 
a c'helfe terri ar zec hed a beur- zeve anezan. 
N'oa ket evit paouez da zonjal e Jezuz-Krist, 
da chortoz Jezuz-Krist , da gomz diwar- 
benn Jezuz-Krist. Neuze n'e ket komzou , 
flammou eo a darze euz e galoun hag euz e 
chinou. N'oa den evit choum hep beza tene- 
reat e galoun o klevet hep-ken ar Persoun san- 
tel o lavaret Hano Santel Jezuz, hag ar ger- 
man : HOR-ZALVER ! Kaout a veze great 
guelet e galoun o redek var e vuzellou. 

Ar pez a ioa choumet ar gwella en e spered 
euz a gement tra en doa lennet, ar pez a deue 
aliesa en e gomzou a ioa ar geriou tanuz lavaret 1 
gant ar Zent evit diskouez o c'harantez birvidik 
evit o Mestr hag o Doue ; plijout a rea d'ezan 
digas da zonj komzou Hor-Zalver da zantez 
Tereza : « Gortoz a ran deiz ar Varn evit dis- 
» kouez d'an dud peger karet oun bet ganez. » 
Hag ar ger all-man : (( Pa ne falvezo mui d'an 
)) dud e choumfen ganto, e teuin da guzat en 
y> da galoun. » N'o lavare morse heb ma teufe 
an daelou da drouc'ha e gomz. 

Digas a rea ive da zonj ar geriou-man a 
lavare santez Katel-a-Zien a grie, evel devet 
gant tan ar Garantez : (( 0 ! va Aotrou karet 
)) meurbed! Ma vijen-me bet ar mean hag an 
» douar a zo bet plantet ho Kroaz enno, pebez 
)) gras ha pebez frealzidigez a ve bet evidoun 
)) digemeret ar goad a zivere euz gouliou ho 
)) Korf ! » Kounta a rea gant eun deneridigez 
vraz e lavare santez Koletta d'Hor-Zalver : 
(( Va Mestr mad, me garfe karout ac'hanoc'h, 
)) mes va chaloun a zo re vihan. » Kerkent e 
velaz o tiskenn eur galoun vraz, entanet oll, 
hag e klevaz eur vouez o lavaret d'ezi : 
(( Breman, kar ac'hanoun kement ha ma kiri. » 
Hag e c'haloun a oue beuzet er Garantez. 

« 0 Jezuz ! emezan aliez, an daelou en e 
)) zaoulagad, hoc'h anaout a zo karout ac'ha- 
» noc'h!... Ma c'houfemp pegement e kar 
» Hor-Zalver ac'hanomp, e varvfemp gant an 

» dudi. Ne gav ket d'in e ve kalounou kaled 
)) awalc'h evit choum hep karout, pa velont ez 
» int ker karet... 

)) Ar Garantez a zo eun dra ker kaer ! Kaloun 
)) Jezuz-Krist o tivera eo, hag a zo oll Charan- 
)) tez... N'hor beuz var an douar eurvad all 
)) ebed, nemet karout Doue ha gouzout omp 
» karet gantan... 

Lavaret a rea c'hoaz gant enkrez : 

« Sonjal a ran aliez e vezo nebeut oberiou 
)) mad digollet, rag e leac'h o ober dre garantez 
» evit Doue, e reomp anezo abalamour omp 
)) boazet, hervez ar chiz, dre garantez evidomp 
)) hon-unan... Gwaz-a-ze ! 

)) Pep tra dindan daoulagad Doue, pep tra 
)) gant Doue, pep tra evit plijout da Zoue... 
)) 0 kaera tra !... Alo, va ene, em out o vont 
)) da gomz gant an Aotrou Doue, da labourat 
)) gantan, da vale gantan, da stourm ha da 
)) c'houzanv gantan. Labourat a ri, hen avad 
)) a vinnigo da labour ; bale a ri, hen avad a 
» vinnigo da gammejou ; gouzanv a ri, hen 
» avad a vinnigo da zaelou. Nag ez eo braz, 
)) kaer ha frealzuz ober kement tra a-unan gant 
)) an AotrouDoue ha dirag e zaoulagad, sonjal 
)> e vel kement tra, hag e talc'h kount euz a 
)) gement tra !... Lavaromp 'ta, peb mintin : 
« Kement tra evit plijout deoc'h, o va Doue ! 
» Va oll oberiou ganeoc'h !... » Pegen dous ha 
» peger mad co sonjal e prezans santel an Aotrou 
» Doue !... Ne vezer nepred skuiz, an heuriou 

» a dremen evel minudennou... Eun tanva 
» a-ziaraog euz ar Baracloz eo, da lavared mad.» 
• <r Paour keaz pec'herien ! Pa zonjan ez euz 
y> anezo hag a varvo hep beza tanveat zo-ken 
» epad eun heur al levenez a, gaver o karet 
y> Doue !... Pa vezimp skuiz oc'h ober ar pez 
» a zo gourc'h'emennet gant ar Feiz, ha pa 
y> vezimp inouet o komz gant Doue, deomp 
y> betegdoran Ifern, guelomp eno an dud dao- 
» net, an dud keiz n'hellont mui karout an 
» Aotrou Doue. » 

« Ma vije gellet en em zaoni heb ober poan 
)) d'Hor-Zalver, c'hoaz, ne lavaran ket ! Mez 
)) iVheller ket. » 

« Eur christen hag en divije Feiz a varvfe 
» gant ar Garantez... Eur c'hristen mad, a gar 
y> Doue hag e nesa, — ha pa garer Doue e 
y> karer an nesa, — guelit pegen eüruz eo I 
» Pebez peoc'h en e ene ! Ar Baradoz eo war 
y> an douar. )) 

<( Sonjal a ra d'in aliez n'int mui evit pedi 
y> teodou an anaoun geiz a zo ahont er vered... 
)) ha n'e mui o c'haloun evit karout... )) 

An A. Vianney a beur-c'hrea aliez e ziviz dre 
ar geriou-man : (( Beza karet gant Doue, beza 
» unanet gaiit Doue, beva dirak Doue, beva 
)) evit Doue : o kaera buez ! . . . ha kaera 
» maro ! » 

Eun deiz ma kleve al laboused en e borz, en 
em lakeaz da lavaret en eur huanada : (( Paour 
y> keaz labousedigou ! krouet oc'h bet evit 

y> kana, hagekanit... An den a zo bet krouet 
y> evit karout Doue, ha ne gar ket anezan ! » 

« Ar pez a ra ne garomp ket Doue, a lavare 
j> c hoaz, eo nomp ket en em gavet c'hoaz 
» huel awalc'h evit kaout plijadur er pez a zo 
y> poaniuz. Ma ve ranket beza daonet, e ve eun 
y> didorr d'hor poaniou gellout lavaret : « Ka- 
» ret em euz an Aotrou Doue var an douar, 
» da vihana... » 

(( Bez' ez euz hag a vez o ouela abalamour 
y> ne garont ket Doue ; mad, e garout a ra ar 
» re-ze. Oh ! pegen dous eo sonjal ez eo c'hoaz 
y> an Aotrou Doue a zo ar muia karet hag ar 
» muia doujet var an douar paour-man ! » 

(( Penaoz e ranker mont warzu Doue ? » a 
c'houlennemp outan, eun dervez. — (( Va mi- 
y> gnoun, var eeiin evel eur boled kanoL » 

Teir zevosion a c'hourc'hemenne Persoun 
Ars : an devosion e-kenver poaniou Hor-Zalver 
hag e Zakramant euz an Aoter, an devosion e- 
kenver ar \Verc'hez Santel, hag an devosion e- 
kenver eneou ar Purgator. Testeni a rea, war- 
lerc h sant Bernez, oa eur merk a zaonidigez 
beza heb devosion evit Korf ha Goad Jezuz- 
Krist. (( Poaniou Hor-Zalver, emezan, a zo evel 
y> eur ster vraz a zisken dioc'h eur menez, ha 
ne zizec'h morse... )) 

N'ez euz netra hag a c'helfe diskouez petra 
oa devosion Persoun Ars evit Sakramant — 
meulet ra vezo ! — euz an Aoter. An hunoiou 
dudiusa ha tenera a roe d'ezan ; geriou nevez 

a gave evit komz deread anezan : komz anezan 
oa e blijadur, hag aliez e kave an tu da gomz 
anezan. Neuze e treuze e galoun gant an anaou- 
degez vad hag ar garantez ; e dal a steredenne, 
e zaoulagad a strinke flammou-tan anezo, e ene 
a sklerijenne var e vizaj, an daelou a vouge 
e vouez : <r Pe seurt a ra Hor-Zalver, emezan, 
e Sakramant e Garantez ? E Galoun vad en 
« deuz kemeret evit karout ac'hanomp ; dont 
y> a ra euz ar Galoun-ze eur c'houezen a dene- 
)) ridigez hag a drugarez evit beuzi pec'hejou 
y> ar bed. » 

Ober a rea euz ar gommunion zantel : eur 
gwalch karantez... « Pa vezer bet o kommu- 
y> nia, emezan, an ene en em ruill e c'houez- 
» yad ar Garantez, evel ar gwenan er bleuniou. » 

Danevel pe histor sant Iann-ar-Groaz ha 
y> santez Tereza a gare kounta. « Pa veze roet 
» d'houman ar gommunion gant he zad kove- 
y> sour, karantez Hor-Zalver, o vont euz an eil 
y> d'eben, a deuze o c'halounou, ken na deue 
» sant Iann-ar-Groaz da goue^a en eun tu, ha 
» santez Tereza en tu all, beuzet ma 'z edont o 
» daou e c^houez-vad ar Garantez... » 

« Hirio, — a lavare da zeiz gouel ar Galoun- 
» Sakr, — hirio Hor-Zalver a laka ac'hanomp 
y> var e galoun... Ha ! ma c'helfemp choum 
y> eno da viken !... i 

Ha neuze, en eur groaza e zaouarn, hag en 
eur zevel etrezeg an Env e zaoulagad leun a 
zaelou : « 0 Kaloun Jezuz, a lavare, Kaloun a 

■ 

» Garantez! Bleun a Garantez /... N'e ioa 
» nemet ar Galoun hag a ve choumet en he 
» fez e Korf santel-meurbed Hor-Zalver, goude 
» m'oe bet toullet gant Lonjin evit lakaat ar 
)) Garantez da zivera anezi !... Ma ne garomp 
)) ket Kaloun Jezuz, pe seurt a garimp 'ta? 
)) N'ez euz nemet Karantez ar Galoun-ze ! 
y> Penaoz a vez great evit choum heb karout 
)) ar pez a zo kement a Garantez ennan ? » 

V 

Karantez birvidik A. Persoun Ars 
evit Gloar Doue 



N'heller ket koumpren peger braz c'hoant en 
doa Persoun Ars da zavetei an eneou. Hirvoudi 
bepred a e/heller lavaret a rea o sonjal ez eant 
da goll. Aliez eo bet klevet o lavaret gant eur 
galoun rannet : <c Gwasa tra eo ma 'z afe da 
» goll da-viken an eneou a zo bet koustet 
» kement a boaniou d'an Aotrou Doue ! » 

« N'ez euz netra hag a rafe kement a boan 
» da galoun Jezuz eget e oll boaniou kollet 
» evit kemend-all a dud... Pedomp 'ta, evit 
» ma tistroio ar becherien oc'h Doue : kaera 
)> ha talvoudusa peden eo hounnez, rag an 
» dud gwirion a zo var hent an Env, eneou ar 
)) Purgator a zo tostik da vont ebarz..., ar 
» becherien geiz , avad?... ar bec'herien 
» geiz!... bez' ez euz unan bennag anezo hag 
» a zo en arvar ; eur Bater hag eun Avè a ve 
)> awalc'h evit lakaat ar valans da gostezia. . . 
» Nag a eneou a c hellomp gounid da Zoue 
» dre hor pedennou ! An neb a vir oc*h eun 
» ene da vont d'an ïfern a zavetafe an ene-ze 
» hag e hini e-unan. An oll oberiou great evit 
» Doue a zo mad, n'ez euz hini, avad, a ve 
» gwelloc h evit hennez. » 

« Eur weach edo sant Fransez-Asiz o pedi 
» en eur c'hoat. « Aotrou, emezan, ho pe truez 
» oc'h ar bec'herien baour ! » Hor-Zalver en 
» em ziskouezaz d'ezan, hag a lavaraz : <( Fran- 
» sez, da ioul a zo a-unan gant va hini-me. 
» Eman a du da rei d'it kement tra a c'hou- 
» lenni diganen. » 

(( Santez Koletta a c'houlenne distro mil 
» bec'her ; goude-ze, o sonjal pegement a ioa 
» anezo, e savaz spount enni hag en em da- 
)) mallaz da veza dievez. Ar \Verc'hez Santel 
)) en em ziskouezaz d'ezi hag a lakeaz dirag 
» he daoulagad eur maread eneou e doa dis- 
)) troet da Zoue dre he navejou... » 

« Kinnig a c'heller da Zoue gouzanv epad 
)) eiz pe bemzek dervez evit distro ar bec'he- 
.» rien. Gouzanv ar riou hag an domder ; 
)) choum hep sellet oc'h eun dra bennag, hcb 
)) mont da velet unan bennag hag a ve plijadur 
» oc'h e velet ; ober eun naved ; mont epad 
» eur zizun d'au oferen evit kement-se, dreist- 
» oll er c'heriou ma 'z eo eaz hen ober. Bez* 
» ez euz, avad, ha ne rafent ket kant paz evit 
» moñt d'an oferen. Ar re o deuz an eurvad 
» da gommunia aliez a e'hell ober eun naved 
)) kommunionou. N'e ket hep-ken labourat 
» evit gloar Doue a vez great oc'h ober evel-se ; 
» gounid a reer c'hoaz grasou e-leiz. » 

« Kement tra oc'h euz great », a lavare an 
A. Vianney d'eur Persoun hag en em glemme 
d'ezan n'oa ket evit trei kaloun e barresioniz; 

« pedet hoc'h euz, lenvet hoc'h euz, hirvoudet 
» hoc'h euz, huanadet hoc'h euz ; hogen, ha 
» iun hoc h euz great ? ha kousket hoch euz 
» great war ar c'haled ? hag en em skourjeza 
» hoc'h euz great? Keit ha ne viot ket deut 
» d'ober kement-se, arabad eo kredi hoch euz 
» great kement a c'helloc'h oher ! » 

« Aotrou Persoun, eme eun deiz e Visioner, 
» mar kinnigfe d'eoc h an Aotrou Doue, pe 
» sevel en Env dioc'h-tu breman, pe joum 
» var an douar evit labourat da zistrei ar 
» bec'herien oc'h Doue, pe seurt a rafac h ? 

— « Choum a rafen, â gav d'in. 

— <( Choum a rafac'h ? Ken eüruz ha m'eo 
y> ar Zent er Baradoz ! Tentasion ebed, enkrez 
» ebed mui !... » 

Neuze e respountaz en eur vousc'hoarzin evel 
eun Eal : « Gwira levirit; ar Zent, avad, a vev 
» dioch o leve. N'int mui, eveldomp, goest da 
» enori Doue o labourat, o c'houzanv, hag o 
» kastiza ar c'horf evit silvidigez an eneou. » 

— <t Ha c'houi a joumfe var an douar betek 
» fin ar bed ? » t 

— (c Ia. » 

— « Kalz amzer ho pije neuze dirazoc'h ; 
» sevel a rafac'h ken abred ? » 

— « Oh ia ! da hanter-noz ! N'em euz ket 
» aoun rag ar boan... An eürusa den e vijen, 
» paneved sonjal e rankin en em gaout da 
» Varn Doue gant va faour-kea z buez a Ber- 
» soun. » 

En eur lavaret an dra-ze e ouele dourek. 

Eun abardaez, servicher Doue a ioa muioc'h 
a veac'h warnezan eget kustum, dioc'h ma veze 
guelet ; dare oa bet d'ezan sempla en eur vont 
euz e gador-govez d'e brospital a ioa tost 
ac'hano. He zonjou divar-benn rei an dilez 
euz e garg a deue adarre d'ezan, heb miret ou- 
tan da veza laouen, chentil, ha da zigeri e ga- 
loun kement ha m'oa boaz da ober, hag ous- 
penn c'hoaz. « Oh ! emezan, en eur gregi e 
» daouarn e Visioner, ma vijen-me en ho leac'h 
» me a nijfe d'an Env... )) Ha gant eun enkrez 
tenval hag eur vouez glac'haret : « Nag ez euz 
» leac'h da glemm ac'hanoun ! Ne anavezan 
)) den hag a ve reuzeudikoc'h egedoun-me ! » 

— « Aotrou Persoun, nag a dud a garfe 
» beza en ho leac'h ! » 

— (( Va mignoun, treki a rafent aour oc'h 
» keur. » 

(( Va Doue, a lavare aliez an A. Vianney, 
» nag an amzer a zo hir d'in gant ar bec'he- 
» rien I Peur 'ta e vezin gant ar Zent ?... Ke- 
y> ment a boan a vez great d'an Aotrou Doue 
)> var an douar, ma ve c'hoant da c'houlen fin 
» ar bed ! . . . Ma na ve ket eun ene kaer bennag 
» evit diskuiza ar galoun ha dic'hlac'hari an 
y> daoulagad euz a gement a zrouk a vez gue- 
y> let hag a vez klevet, na ve ket gellet en em 
y> c'houzanv er vuez-man... Pa zonjer e diza- 
» naoudegez an dud e-kenver an Aotrou Doue, 
» e teu choant da vont en tu all d'ar mor, evit 

y> choum heb he guelel. Eun dra spountuz eo ! 
» Choaz, ma na ve ket ker mad an Aotrou 
» Doue ! Ker mad eo, avad !... » 

« O va Doue ! Pebez mez evidomp, pa ve- 
y> limp, da zeiz ar varn diveza, hon dizanaou- 
y> degez oll ! Neuze e velimp... re zivezad e 
y> vezo, avad ! Hor-Zalver a lavaro d'eomp : 
« Perag ec'h euz-te great drouk ouzin ? » Ha 
y> ne c'houezimp pe seurt respount. » 

(( Nann, emezan, n'ez euz ket var an douar 
» eun den ker reuzeudik hag eur beleg ! Och 
y> ober petra e tremen e vuez ? O velet sevel 
» a-eneb Doue. E Hano Santel touet bepred ! 
)) Torret bepred e c'hourc'hemennou ! Bepred 
y> e garantez great dismegans varni ! Ne vel 
» ar beleg netra all, ne glev netra all... Heb 
» paouez e man, evel sant Per, e ti-barn Pilat, 
y> Hor-Zalver gwall-gaset, disprizet, goapeet, 
)> goloet a vez dirag e zaoulagad... Lod zo o 
» tufal var e Fas, lod all a zistag boc'hadou 
)) d'ezan ; lod all a laka var e benn eur guru- 
> nen spern ; lod all a sko a daoliou braz var- 
» nezan. Buntet e vez, stlapet e vez d'an 
y> douar, breset gant an treid, staget oc'h ar 
)) groaz; toullet eo e Galoun... Ha ! Mam bi- 
» je-me guezet petra oa eur beleg, e leac'h 
y> mont d'ar zeminer e vijen tec'het buan varzu 
» manac'hti an Trap. y> 

VI 



Karantez A. Persoun Ars e kenver 

ar beorien 



Goude ar bec'herien, ar beorien eo a veze 
bepred e spered an Aotrou Vianney. O c'harout 
a rea abalamour m'oant bet karet gant Hor- 
Zalver, hag abalamour ma vele o doa muioch 
a izom da veza aliet, enoret ha dic*hlac'haret ; 
abalamour n'o deuz er bed-man nemet diouer 
ha poan, o veza ma 'z int dilezet e kement giz. 
Aliez hor beuz e glevet o lavaret : 

<a Pegen eüruz eo evidomp e teufe en doare- 
y> ze ar beorien da c'houlen aluzen diganeomp ! 
» Ma ne deufent ket e ve red mont d'o c'her- 
y> c'hat, ha ne vez ket amzer atao. » 

« Bez' ez euz ha ne reont an aluzen nemet aba- 
y> lamour da veza guelet, meulet, ha sellet 
» outo... Lod all a gav d'ezo ne vezont ket tru- 
» garekeat awalc'h. N'e ket evel-se eo... Mar 
» d-eo evit ar bed e rit an aluzen, neuze hoc'h 
y> euz leac'h da glemm. Mar d'eo evit an Ao- 
» trou Doue, avad, n'euz fors pe ez oc'h tfu- 
y> garekeat pe ne d-oc'h ket ! Red eo ober an 
» oll vad a c'hellomp d'an oll, hep gedal hon 
» digoll nemet digant Doue. » 

« Pa reomp an aluzen e tleomp sonjal e 
» roomp d'Hor-Zalver, n'e ket d'ar paour eo. 

» Aliez e kav d*eomp e ma omp o tiboania eur 
y> paour, hag e c'hoarvez eo Hor-Zalver e- 
y> unan... Guelit sant Iann-Doue ; boaz oa da 
y> walc'hi treid ar beorien abarz rei d'ezo da 
y> zibri. Eun deiz, en eur zoubla var dreid eur 
y> paour, e velaz oa ar paour-ze toullet e dreid. 
y> Sevel a reaz e benn, strafilet oll, hag e kriaz : 
« CHOUI EO TA, AOTROU ! » — En eur 
lavaret an dra-man, an A. Vianney a ouele 
dourek. — (( Hor-Zalver a lavaraz d'ezan : 
« Iann, plijadur em euz o velet pegement a 
y> stad a rez och va feorien... » Hag e tec'haz 
» a-zirag e zaoulagad. » 

(( Guelit sant Gregor ; ker mad oa ma roe 
» bemdez da zibri da zaouzek paour oc'h e daol. 
y> Trizek en em gavaz, eun droiad, hag e la- 
y> varaz d'e vevel : « Trizek paour a zo. » Ar 
» mevel a respountaz : Ne velan nemet daou- 
y> zek. » Ar Zant a velaz neuze an trizekved o 
y> chench liou : a-wechou oa flamm, a-wechou 
)) gwenn-kan evelanerc'h. Peur-zrebet arpred, 
»2 ar JPab a grogaz e dourn ar paour-keaz n'e 
)) anaveze ket, ha goude tenna anezan en dis- 
y> tro e lavaraz d'ezan : (( Piou oc h-choui ? — 
y> Me zo eun Eal : — ar Persoun santel a lenve 
)) adarre ; — digaset oun aman gant Hor-Zalver 
)) evit guelet a dost ar stad a rez euz e beorien. 
» Me eo a ginnig da Zoue da bedennou ha da 
y> aluzennou. » War ar geriou-ze e tec'haz a- 
y> zirag e zaoulagad. An daol-ze, ec'h azezaz an 
» Eal outi, a vez guelet c'hoaz e Roum. » 

14 

« Tud a zo hag a lavar d'ar beorien, pa 
» vezont doareet da veza iac'h : « Choui zo 
» eun dra didalvez ! Labourat a c'helfach ; 
» iaouank oc h, ha divreac'h mad hoc'h euz. » 
» N'ouzoc'h ket ha n'eo ket c'hoant Doue ez afe 
» ar paour-ze da choulen e vara. En em lakaat 
» a rit war-var da c'hrosmolat enep Doue. » 

« Guelit an den eüruz Beneat Labr : den 
» ne roe digemer d'ezan. Pez didalvez a veze 
» great anezan. Ar vugale a daole mein outan. 
» Ar Zant mad-ze a c'houie e rea ioul Doue ; 
» ne respounte netra, gweach ebed. Eurweach 
» ez eaz da gaout e govesour, hag heman a 
» lavaraz d'ezan : (( Va mignoun, kaout a ra 
» d'in e ve gwelloc'h evidoc'h mont da zer- 
» vicha ; lakaat a rit an dud da offansi an 
» Aotrou Doue. Lavaret a ra an dud n'euz 
» nemed al leziregez o lakaat ac'hanoc'h da 
» glask ho poued. » Beneat Labr a respoun- 
» taz d'ezan, gant doujans vraz : « Va Zad, 
» ioul Doue eo ez afen da glask va bara. Ten- 
» nit ridoch ho kador-govez hag e velot... » 
» Ar beleg a zigoraz hag a velaz eur sklerijen 
» gaer o lugerni en oll chapeliou. Ar c'hove- 
» sour en em ziouallaz mad da zistrei anezan 
» divar he hent... Mad ! va bugale, daoust 

hag e chouzomp ha n'ez euz ket a beorien 
» a zo en doare-ze? Evel-se arabad eo morse 
» beza kriz oc'h ar beorien. Ma ne c'hellomp 
» rei nelra d'ezo, pedomp Doue da lakaat e 
» spered ar re all ar zonj d'hen ober. » 

« Bez' ez euz hag a lavar : « Oh ! gwall 
» ober a ra gant ar pez a vez roet d'ezan. » 
y> Graio gantan ar pez a garo ! Ar paour a vezo 
» barnet dioc'h m'en devezo great gant hoc h 
» aluzen, ha c'houi a vezo barnet dioc'h an 
» aluzen ho pije gellet ober ha n'hoc'h euz ket 
s> great. » 

<* Arabad eo dispriza morse ar beorien, rak 
)) dispriza ar paour a zo dispriza Doue. » 

VII 

Izelded a galoun A. Persoun Ars 



0 varn evel ma ra tud ar bed-man, ar re ne 
anavezent ket Persoun Ars, hag a gleve an 
traou burzuduz a c'hoarveze en dro d'ezan, 
hag a denne warnezan enoriou a-berz an dud, 
a dlie kaout d'ezo oa touellet pe dentet, da 
vihana gant an ourgouill, e-kreiz an aezen a 
c'hloar a zave var e dro. Pebez tra ziez, ive, 
oa choum izel o velet an oll o tiskouez sklear 
hag anat pegement a stad a reant anezan ! Eur 
weach oue komzet dirazan diwar-benn kement- 
se ; klevet a reaz, hag en eur zevel e zaoulagad 
etrezeg an Env gant eun ear a dristidigez vraz, 
ha falgalounet, kouls lavaret : (( Ha ! emezan, 
» da nebeuta ma ne vijen ket tentet gant an 
y> disfisianz ! » 

Eun deiz oue digaset d'ezan eul lizer leun a 
draou n'oant ket deread, tamm ebed ; tost da 
c'houde en em gavaz gantan eun all^ a zis- 
koueze n'oa nemet doujans evitan ha fisianz 
ennan, ha zo-ken e veze roet d'ezan an hano a 
Zant. 0 diskouez a reaz d'e seurezed karet euz 
ar Brovidans : 

(( Sellit, emezan, peger riskluz eo beza e 
y> poan gant menosiou ar bed. Kollet em bije, 
)) ar mintin-man, peoc'h va ene, ma em bije 

y> karet evesaat oc'h ar c'homzou divalo a ioa 
y> digouezet d'in, ha fenoz e vijen bet gwall 
y> dentet gant an ourgouill ma 'm ije kredet oa 
y> gwir # an oll meuleudiou-ze, roet d'in. Oh ! 
y> peger fur eo choum heb kredi da vènosiou 
y> ha da gomzou goullou an dud, ha choum 
y> heb ober forz anezo ! y> 

Lavaret a rea c'hoaz, diwar-benn al lizeri-ze : 
« Daou lizer em euz bet war eun dro : en unan 
y> oue lakeat oan eur zant braz, en egile n'oan 
y> nemet eur bern arvechou hag eun toueller... 
y> Ar c'henta ne roe d'in nemet ar pez am euz, 
y> an eil ne lamme netra diganen : ne d-omp 
y> nemet ar pez ez omp dirak Doue, ha netra 
» ken !.., y> 

Lavaret a rea^ eur weach all : « Me zo bet 
y> dibabet gant an Aotrou Doue evit ma tre- 
» meno dre va daouarn ar grasou a ro d'ar 
y> bec'herien, abalamour ma 'z ounar zota hag 
y> an distera euz an oll veleien. Ma vije bet en 
)) Eskopti eur beleg sotoc'h ha disteroch evi- 
y> doun, hennez eo a vije bet kemeret gant 
y> Doue, kentoc'h evidoun-me. )) 

Setu aman eur c'hren-lavar hag a veze aliez 
war muzellou A. Persoun Ars : (( Drouk a vez 
y> lavaret diwar ho penn, ar pez a zo gwir a le- 
y> verer ; gourc'hemennou a vez great d'eoc'h, 
y> e ma eur oc'h ober goab ac'hanoc'h... Pehini 
y> ar gwella : pe gentelia ac'hanoc'h, pe ho 
y> touella ?... pe gomz ouzoc'h da vad ha kaer 
y> pe c'hoapaat ac'hanoc'h ? » 

An A. Vianney ne gomze gweach ebed da 
genta anezan e-unan. Ma veze great eur goulen 
outan, e respounte gant izelded a galoun hag e 
berr gomzou, ar pez a lakea an divizour da veza 
war evez ha da devel. Trouc'ha berr a rea ive 
war gement tra a zelle outan, ha ne glaske 
neuze nemet distrei ar gaoz. Ouspenn, kaout a 
rea ato tro da fenka eur guchennad komzou 
evit en em zispriga e-unan, ha ne veze morse 
nec'het war ar poent-se. Meuli a rea eur beleg 
deuet mad kenan d'ezan, hag e lavare d'ezan, 
gant e gomz lemm ha kaer, ez oa ennan eun 
dra bennag euz ar gwenneli hag enz an er 
(aigle.) 

— (( Hagennoc'h, petrazo, Aotrou Persoun ? 

— » Uh ! Petra zo ennoun ? Evit ober Per- 
soun Ars ez euz bet kemeret eur penn-goazi, 
eur iar-Indez hag eur chrill (écrevisse). » 

— « Na c'houi zo mad o tont d'hor sikour ! » 
a lavare an den santel d'eur misioner nevez en 
em gavet e Ars. 

— « Aotrou Persoun, heb lavaret pegement 
» a blijadur hor beuz o veva en ho kichen, eun 
» dever eo a reomp. 

— )) ()h ! nann, eun aluzenn eo. 

— » Arabad kredi an dra-ze, Aotrou Persoun. 
)) N'ez euz aluzen ebed er pez a reomp. 

— )) Oh ! eo ! Guelet a rit : pa vezit aze, an 
)) traou a ia c'hoaz ; pa vezan va-unan, avad, 
)) ned-oun mad da netra. Me zo evel ar zeroiou 
)) n'o deuz tamm talvoudegez nemet pa vezont 

x> e-kichen chi^rou all... Re goz oun, n'oun 
y> mad da netra. 

— » Aotrou Persoun, iaouank och bepred, 
3) a galoun hag a ene. 

— y> Ia, va mignoun, lavaret a chellan evel 
» ar zant-ze a veze goulennet e oad outan : 
y> n'em euz ket bevet eun dervez c'hoaz. » 

Gant an izom en doa an A. Vianney d'en em 
zisteraat ha d'en em vihanaat, e lavare da bep 
maxe ar ger : paour. E ene paour, e gorf paour, 
e reuzidigez baour, ,e bec'hejou paour. E deod 
a^ioa bepred e taill da ansao e faziou, hag oc'h 
e gredi, ne ve ket bet e vuez hir awalc h evit 
ouela d'ezo. Ne rea nemed en em damall e-unan. 

Izelded e galoun a lakea anezan da skuilla 
daelou gwirion war e zempladurez hag e ziwi- 
ziegez. An daelou n'oa netra evid o dizec ha 
tiemet tomder e galoun a zouge anezan d'en em 
deurel, heb aoun rag netra, hen ken dic'hal- 
loud, etre divreach Doue. En em damall a rea 
e peb tra. Kredi a vije bet great oa koseat oc'h 
ober an drouk, n'oa pec'her ebed divalooc'h na 
gwasoc h evitan. 

€ Peger mad, emezan aliez, eo an Aotrou 
» Doue, o c'houzanv va faziou heb muzul ! 

« Eun drugarez vraz a zo bet great d'in gant 
» Doue, o veza ma n'en deuz lakeat ennoun 
» netra hag a c'halfen en em harpa warnan, 
» na skiant, na gwiziegez, na nerz, na furnez... 
» Ne velan ennoun, pa zellan ouzin va-unan, 
» nemet va fec'hejou geiz. Choaz e plij gant 

» an Aotrou Doue miret ouzin d'o guelet oll, 
y> ha d'en em anaout penn-da-benn. Koueza a 
» rafen en disfisians oc'h o guelet. N'em euz 
» skoazel all a-eneb tentasion an disfisians, 
y> nemet en em strinka d'an daoulin e c'harz 
» an Tabernakl, evel eur chi bihan och treid 
y> e vestr... » 

Servicher Doue a ioa unan euz an dud rouez 
a gomz diwar-benn an izelded gant eur galoun 
izel. cc Aotrou Persoun, penaoz a ranker ober 
y> evit beza fur ? a c'houlenne eun deiz unan 
» bennag. 

— y> Va mignoun, karout stard an Aotrou 
Doue. 

: — y> Ha ! Na penaoz ober evit karout an 
» Aotrou Doue ? 

— » Ha ! va mignoun, IZELDED ! IZEL- 
i> DED. Hon ourgouill eo a vir ouzomp da zont 
y> da veza sent. An ourgouill a zo chaden-cha- 
y> peled an oll dechou-fall, an izelded a zo cha- 
i> den-chapeled an oll furnez. » 

Sad' aman, war eun hevelep tra, unan ben- 
nag euz a zonjezounou servicher Doue : 

« An izelded a zo evel eur valans ; seul-vui 
y> ma izelaer dioc'h eun tu, seul-vui e vezer di- 
3> bradet dioc h an tu all. y> 

<c Ar re a izela ac'hanomp a zo hor gwir vi- 
> gnouned, n'e ket ar re a veul ac'hanomp eo. ^ 

« Goulen a oue great oc'h eur zant pehini oa 
)> ar furnez genta : an izelded a galoun, eme- 
y> zan. — Hag an eil ? — An izelded a galoun. 

y> — Hag an drede? — An izeldeda galoun. » 

« Ne goumprenimp biken petra eo hon die- 
2> nez baour. Skrija a reer o sonjal enni hep- 
» ken ! Doue na ziskouez d'eomp nemet eun 
y> nebeudik anezi. » 

« Ma c'heij em anavezfemp betek goeled hor 
y> chaloun evel ma anavez ac hanomp, ne 
y> vemp ket evit beva ; mervel a rafemp gant 
» ar spount. y> 

« Ar Zent en em anaveze gwelloc'h evit ar 
y> re all, setu aze perag oant izel a galoun. Mez 
y> diez e kavent pa velent Doue oc'h en em 
» zervicha anezo evit ober burzudou. Sant 
» Martin, eur zant goulskoude, a gave d'ezan 
» oa eur pec'her braz. Kaout a rea d'ezan oa e 
» bec'hejou kiriek da gement drouk a c'hoar- 
y> veze en e amzer. y> 

<r Siouaz I n'eur ket evit koumpren penaoz 
» nag euz a betra e c'hell en em fougeal eur 
» c'hrouadurik ken dister ha ma 'z omp... An 
» drouk-spered en em ziskouezaz eun droiad 
y> da zant Makar, eur skourjez gantan en e 
» zourn, evel ma ve o vont d'e ganna, hag a 
» lavaraz d'ezan : « Kement a rez a ran-me ; 
» iun a rez, me ne zebran morse ; cho\im a rez 
» dihun, me ne gouskan morse. N'euz nemet 
)) eun dra a rez-te ha n'oun ket evit hen ober. 
» _ Petra eo 'ta ? — EN EM IZELAAT, eme 
» an diaoul, hag e tec'hazaziragezaoulagad... 

y> Bez' ez euz bet Sent hag a lakea an drouk- 
» spered da dechet kuit, en eur lavaret : « Nag 
y> ez oun reuzeudik ! » 

VIII 

Menosiou A. Persoun Aps diwar-benn 

dudiou buez an ene 

A. Persoun Ars a gomze aliez diwar-benn 
dudiou ar beden ha buez an ene : ne c*helle 
avad morse komz euz an traou-ze heb ma teufe 
kerkent [e galoun da deuzi : « Beza Roue, 
»"[emezan, karg enkrezuz ! Roue e vezer evit 
»: an dud !... Beza da Zoue, avad, beza oll da 
» Zoue ! Beza heb ranna da Zoue : ar c'horf da 
y> Zoue, an ene da Zoue !... Eur c'horf glan, 
» eun ene dibec'h ! Oh ! n'ez euz netra kae- 
» roc h ! » Hag an daelou a vouge e vouez. 

Lavaret a rea c hoaz : 

« Ar beden, setu aze oll levenez an den war 
» an douar. 0 kaera buez ! Unvaniez gaer an 
» ene gant Hor-Zalver. Ne vezo ket an amzer 
» a bado da viken hir awalch evit koumpren 
»*al levenez-ze... Buez an ene a zo eur feun- 
» teun a garantez a ia an ene da blunia enni... 
» E man ^vel beuzet er garantez... Doue a 
»*zalc'h an den distag dioc h traou ar bed evel 
» ma talc'h eur vamm penn he bugel en he 
» daouarn evit poket d'ezan hag ober d'ezan 
))*allazik... » 

« Aliez e sonjan e levenez an ebestel, pa 
» velchont adarre Hor-Zalver. Ker kriz oa 

» bet an disparti ! Hor-Zalver a gare kement 
» anezo ! Ker mad oa en o c'henver ! Kredi a 
» c'heller e pokaz d'ezo en eur lavaret : « Ar 
» peoch ra vezo ganeoch ! » En doare-ze eo e 
» pok d'hon ene pa vezomp o pedi. Lavaret a 
» ra d'eomp clioaz : <t Ar peoch ra vezo ga- 
» neoch ! » 

<( Karout a vez great eun dra hervez ar priz 
» e deuz koustet d'eomp. Guelit, dre-ze, petra 
» eo ar garantez en deuz Hor-Zalver evit hon 
» ene a zo koustet e oll c'hoad d'ezan. Choant 
» stard en deuz da zarempred an ene-ze ha 
» d'en em unani gantan. Hir e kav an amzer 
» oc'h e zioueret, o choum heb e glevet... » 

« Daou dra zo evit en em unani gant Hor- 
» Zalver hag evit en em zavetei : ar beden hag 
» ar Zakramanchou. Kement hini a zo deut da 
» veza sant, en deuz darempredet ar Zakraman- 
y> chou ha douget e ene etrezek Doue dre ar 
» beden. Red eo, kerkent ha goulou deiz, en 
y> eur zihuna, kinnig da Zoue hor c'haloun, hor 
» spered, hor sonjou, hol lavariou, hon obe- 
y> riou, kement hon euz, evit servicha d'e 
» c'hloar hep-ken ; nevezi al le great deiz ar 
» vadisiant ; trugarekaat hon eal-mad, goulen 
» skoazel an eal mad-ze, a zo choumet en hor 
)) c hichen epad m'edomp kousket. » 

(( Kristenien vad a zo hag a gustum lavaret 
)) d*ezo o-unan : « Hirio e rin kement-man a 
» aktou a garantez, kement-man a c'houzan- 
» vin... An dra-ze a garan... » 

« Hed an deiz e tleer goulen aliez sklerijen 
y> ar Spered-Santel. Oh ! nag hor beuz izora 
y> anèzi evit anaout hon dienez baour ! Red eo 

lavaret eur Bater hag eun Ave evit distro ar 
y> bec'herien, evit eneou ar Purgator... lavaret 
» aliez : (( Va Doue, ho pe truez ouzin ! » e 
)) doare ma lavar eur bugel d'e vamm : « Roit 
y> d'in eun tamm bara..., astennit d'in ho 
)) tourn..., pokit d'in!... y> 

(( Neb a joum heb pedi a zo evel eur iar pe 
» eur iar-Indez, n'int ket evit sevel d'an neac'h. 
)> Evit an distera ma nijont, e kouezont hep 
)) dale, hag o skrabat an douar, ez eont doun 
)) ennan, en em c'holoont a zouar beteg o fenn, 
y> hag e ve kredet n'o deuz plijadur nemet oc'h 
y> *ober kement-se. An neb a bed, avad, a zo 
y> eun er (aigle) heb aoun, hag en em zalc'h 
» en ear war e ziou-askell displeget, hag e ve 
)) kredet e man bepred o klask tostaat oc'h an 
y> heol. Setu aze ar c'hristen mad war ziou- 
)) askell ar beden. O ! Peger kaer ar beden ! 
y> An den a zo gras Doue gantan n'en deuz ket 
y> izom e ve desket d'ezan pedi, gouzout a ra 
» pedi anezan e-unan, dre ma anavez e izom- 
y> mou. y> 

« Unvaniez gant Jezuz-Krist, unvaniez gant 
y> ar Groaz : sad* aze ar zilvidigez ! Ar garantez 
» a zo merk anat ar re zo dibabet gant Doue, 
y> evel ma 'z eo ar gasoni merk ar re zaonet. 
)) N'ez euz ket eun ene daonet hag a garfe eun 
)) ene daonet ; kas en deuz ar breur oc'h e 



Digitized by Googl 



— 221 — 

» dad, ar vamm oc'h e c hrouadur, hag an 
» oll gasoni-ze a dro a-unan oc'h Doue : setu 
# aze pe seurt eo an Ifern. Ar Zent a gar an 
» oll, o enebourien a garont dreist pep tra. . . 
» O c'haloun, entanet gant Karantez Doue, en 
» em zigor hervez niver an eneou a zo lakeat 
y> war o hent gant an Aotrou Doue, evel ma 
y> astenn ar iar he diou-askell hervez niver he 
» laboused bihan. )> 

« Kaloun ar Zent a zalch stard evel eur 
» garrek e-kreiz ar mor. » 

« An dud a zent oc'h an Iliz, hag a ia da go- 
y> vez ha da gommunia aliez, heb ober oberiou 
» ar Feiz hag ar Garantez; a zo henvel oc'h ar 
'» gwez pa vezont en o bleun. Kaout a ra 
» d'eoc'h e vezo enno kement a frouez hag a 
y> vleuniou : ha goulskoude I... » 

(( Oh ! nag e vezo kaer an deiz ma savo an 
)) dud euz a varo da veo ! An eneou kaer-ze a 
y> vezo guelet o tont er meaz euz an Env, 
» evel heoliou a c'hloar, hag o tont d'en em 
y> unani gant ar c'horfou o doa endra m'edont 
» war an douar. Seul-vui ma vezo bet kastizet 
» ar c'horfou-ze, seul-vui e lugernint evel dia- 
y> manchou. )) 

« N'euz tud maleüruz nemed ar gristenien 
y> fall a zilez ar beden hag ar Zakramanchou, 
y> hag a joum da vreina er pec'hed : evit ar 
)) gwir-gristenien, avad, n'ez euz poan ebed. 
y> Kaout Doue, setu aze an eurvad a zo dreist 
» pep tra. Gant an eurvad-ze e vez ankouna- 

» c*heat an oll draou all. Evel ar Zant m'edon 
» o lenn e vuez, an deisiou tremenet, a iba 
» choumet savet a spered beteg an Env ada- 
» lek meurs al lard betek deiz Pask, deuet oa 
» en dro evit gouel ar Rezurreksion... Al leve- 
» nez-ze a laka ive da ankounac'haat ar boan... 
)) Eun droiad, ar c'hroc'hen ourz a c'holoe 
» sant Simeon a ioa eat gant an avel. O veza 
y> ne veze ket gwelet mui o finval war e beul, 
» e pigner warnan, hag e oue kavet skournet. 
» Soubet e oue en dour zomm evit hen dis- 
» kourna : « Perak n'hoc'h euz ket va lezet, 
» emezan, ken eüruz oan ! » 

« N'euz ket izom da gomz kalz evit pedi 
» stard. Gouzout a reomp e man aze an Ao- 
)) trou Doue, en Tabernakl ; digeri hor c'ha- 
» loun a reomp d'ezan, en em blijout a reomp 
» dirazan ; setu aze gwella peden a zo. )) 

« Evel an Aotrou mad-ze, an Aotrou Vidaud : 
» boaz oa da zevel da c'houlou deiz, ha da 
» vont da enori ar Zakramant Santel, kerkent 
» ha ma veze digor an iliz. Eur weach m'edo 
y> en eur c'hastel e oue ranket mont teirgweach 
d da gerc'hat anezan d'ar chapel evit dont d'e 
» lein-vintin ; inouet oa mestrez an ti. D'an 
d drede gweach e teuaz kuit euz a zirag Hor- 
d Zalver, en eur lavaret : « Va Doue, na vezo 
3) ket gellet 'ta va lezel eur pennadik didrabas 
» ganeoc'h ! y> 

Persoun Ars a lavare neuze en eur ouela : 

« Aze edo abaoue peder heur dioc'h ar min- 

» tin ! . . . Kristenien vad a zo hag a dremenfe o 
2> buez penn-da-benn stouet en doare-ze dirag 
» an Aotrou Doue. Ha ! pegen eüruz eo ar re- 
ï ze ! )) 

Eun deiz, o tont euz a glevet renevezi ar 
gwestlou oa boaz leanezed sant Josef da ober 
peb bloaz, an 2 a vizgouere, an A. Vianney a 
guiteaz al lid santel ken leun e galoun a leve- 
nez, ma ne c'helle ket choum heb he emban 
dre gomzou dudiuz-meurbed : « Peger kaer eo 
$ doujans Doue ! emezan. Piou a lavaro peger 
3> mad, pegen dous oc'h, va Doue, evit ar re a 
» zouj achanoc'h !... Sonjal a rean, bremaïk, 
3> edo Hor-Zalver hag al leanezed mad-ze, a 
» zo gragez Hor-Zalver, o stourm ken-etrezo 
» gant o c'haloun vad, da c'houzout piou a 
» rofe ar muia... Hor-Zalver eo, avad, a vez 
d treach bepred. Al leanezed a ro o c'haloun, 
» Hen a ro e Galoun hag e Gorf... Epad ma 
y> lavare al leanezed : « A nevez e westlomp 
» beza paour, beza glan, beza sentuz, me a 
» lavare d'ezo en eur ginnig d'ezo an Hosti : 
« Ra ziwallo Korf Hor-Zalver hoc'h ene evit 
» ar vuez a-viken ! » 

Hag an den santel a ioa eüruz da lakaat da 
dalvezout ar gouel kaer-ze evit komz diwar- 
benn ar pez a blije kement d'ezan : « Ma vije 
y> gellet anaout ann oll vadou kuzet er gom- 
» munion, an dra-ze a ve awalc'h evit leuni 
y> kaloun an den. An den piz ne redfe mui 
)) war-lerch e denzoriou, nag an den a glask 

y> enoriou war-lerc'h ar c'hloar. Pep-hini a 
y> dechfe dioc'h an douar, en em ziboultrenfe, 
» hag a gemerfe e nij warzu an Env . Ar gom- 
y> munion !... Oh ! na pebez enor a ra Doue 
y> d'e grouadur ! Diskuiza a ra war e deod, 
» mont a ra dre e staon evel dre eun hent striz, 
y> hag azeza a ra war e galoun evel w r ar eun 
» tron ! y> 

(( O ! Va Doue ! Va Doue ! — emezan, gant 
y> eur vouez teneroc'h, hag o sec'ha e zaelou, 
y> — bez' ez euz hag o deuz gouezet prizout an 
y> enor-ze. Evel-se ez euzbet gwelet eun Eskop 
)) santel hag a felle d'ezan skuba e-unan an 
y> iliz, ha gwiska e zurpiliz evit ober al labour- 
)) ze, dister dioc'h lavar an dud, hag a gave, 
y> hen, ken huel, ma kemere e wiskamanchou 
y> Eskop evit hen ober. Eur Roue a-wechall a 
y> felle d'ezan gwaska etre e zaouarn ar bodou- 
)) rezin evit ar gwin da oferenna, ha kempen* 
y> e-unan an toaz evit an hostiou. )) 

« Awalc'h eo eur gommunion vad evit en- 
)) tana eun ene gant karantez Doue, hag e la- 
y> kaat da zilezel an douar. Eun den a renk 
y> huel, n'euz ket pell, a deuaz aman da ober 
)) ar gommunion zantel ; tri-c'hant mil lur en 
)) doa ; kant a roaz evit lakaat sevel eun iliz, 
)) kant evit ar beorien, kant d'e gerent, hag ez 
)) eaz d'an Trap. War e lerch e teuaz eun al- 
)) vokad gwiziek-meurbed ; eur gommunion 
y> vad areaz, hag ez eaz kuit, goude-ze, evit 
» mont d'en em lakaat dindan stur an Tad La- 

» korder. Oh I eur gommunion zantel, unan 
» hep-ken, awalch eo evit rei d'an den donjer 
» och an douar, hag evit rei d'ezan eun tanva 
» euz dudi an Env 1 » 

« Evit lavaret an oferen e ve red beza eun 
» Eal !... y> Hor-Zalver azalc han em daouarn. 
» E zougen a ran a-zeou, choum a ra a-zeou !... 
» E zougen a ran a-gleiz, hag e choum a- 
» gleiz !... Mervel a ve great, ma ve gouezet 
» petra eo an oferen ! Ne vezo anavezet mad 
» nemet en Env pegen eüruz tra eo lavaret an 
» oferen !... Siouaz ! Va Doue ! Nag ez euz 
» leac'h da glemm eur beleg pa ra an dra-ze 
» evel an traou ali eo boaz da ober ! » 

IX 



Menosiou A. Pepsoun Ars diwar-benn 
en em ankounac'haat ha mervel 
d 9 eomp hon-unan. 



An A. Vianney, eyel an oll zent all, a grede 
stard n'oa evit ar galoun nemet eun tenzor 
hep-ken, en em zistaga diouz traou ar bed- 
man ; dilezel n'e ket distruja, rei buez eo, 
avad, lemel an harzou ha terri ar chadennou a 
zo oc'h huala frankiz an ene, o staga anezan 
oc'h an traou a dremen. 

Setu aze perag en deuz bepred kendalc het 
stard d'hor poulza d^ veryel d'eomp hon- 
unan, da laza hon ioulou hon-unan en eur la- 
varet : 

« N'hor beuz nemet hon ïoul hag a vije 
» deomp ; n'euz nemet an dra-ze hag a chel- 
» lomp da denna achanomp hon-unan ha da 
» ginnig d'an Aotrou Doue. Setu aze perag e 
» vez lavaret ez eo dudiusoch evitan hor gwelet 
» o tilezel eur weach hep-ken hon ioul hon- 
» unan, eget o iun epad tregont dervez. » 

« Ken aliez ha ma teuomp a-benn da zilezel 
» hon ioul evit ober hini ar re all, pa ne vez 
» ket a-eneb lezen Doue, e reomp eur gounid 
» braz, gounid anavezet gant Doue hep-ken. 
» Perag ez eo buez ar venech ken talvoudu?? 

» Abalamour ma tilezont heb paouez o ioul 
» o-unan, abalamour ma roont taol ar maro d'ar 
» pez a zo ar muia buezek ennomp. » 

« Dalit, sonjal em euz great aliez e c'hell 
» beza ken dudiuz da Zoue buez eur vatez 
» baour, n'e deuz ioul all nemet hini he mistri, 
)) ma c'hoar lakaat da dalvezout an dilez-ze, 
)) eget buez eul leanez a zo bepred dirag ar 
)) reolen. )) 

« Er bed, zo-ken, n'euz fors da bed heur, 
» pep hini a gav tro da zilezel e ioul : bet e 
» c'heller dioueret eur veladen a rafe plijadur, 
» en em rei d'eul labour a garantez a gavomp 
y> inouuz, mont da gousket diou vinuden dive- 
» zatoc'h, sevel diou vinuden *abretoc'h ; p'en 
» em gav daou dra da ober, ec'h en em lakeer 
» da genta gant an hini a blij nebeuta. » 

c< Anavezet em euz, ebarz ar bed, eneou 
» kaer ha n'o doa ioul ebed, a ioa maro oll 
» *d'ezo o-unan. An dra-ze eo a ra arZent. )) 

(( Guelit sant Mor, ar zantik mad-ze, a ioa 
y> ker gallouduz dirag an Aotrou Doue, ha ker 
» karet gant e vestr, abalamour m'oa eeün ha 
y> sentuz. Ar venec'h all o doa erez outan ; ar 
y> mestr a lavaraz d'ezo : « Emoun o vont da 
y> ziskouez d^eoc^h perag em euz-me kement a 
y> garantez evit ar breurik keaz-ze. » Ober a 
» reaz tro al logou : an oll o doa eun dra 
y> bennag da beur-ober abarz digeri ; sant Mor 
y> hep-ken, — o tiskriva ar Skritur-Sakr edo, 
y> — a lezaz kerkent e labour evit respount da 

/ 

i, • j 

DigRized by Google 



228 — 



» zant Beneat a c'halve anezan. Ar gammed 
» kenta hep-ken a zo diez da ober war an hent- 
» man : laza an ioulou. Eur weach ma vezer 
y> eat ebarz, an traou a ia o-unan, hag an neb 
y> en deuz ar furnez-ze en deuz pep tra. » 

An A. Vianney a lavare diwar-benn ar 
Groaz : « E tivere anezi c'houez-vad ha dous- 
» der ; ha seul-vui, emezan, m'en em unaner 
» ganti, seul-vui ma c'hoasker anezi etre an 
» daouarn, seul-vui a vez lakeat an traou mad 
j> zo enni da zivera... » N'euz levr ebed kement 
» a skiant ennan eget er Groaz ; an dùd ne 
» anavezont ket al levr-ze a zo tud diskiant, 
» ha pa anavezfent, zo-ken, an oll leoriou all ; 
» n'ez euz den hag a ve gwiziek e gwirionez, 
)) ma ne gar ket levr ar Groaz, ma ne c'houlen 
)) ket kuzul outan, ma ne da ket beteg e gueled ; 
o petra bennag m'eo c'houero al levr-ze, ne 
)) vezer morse laouenoc'h eget oc'h en em veuzi 
» ennan ; seul-vui ma vezer kenteliet gantail, 
y> seul-vui e vez c'hoant da joum ennan ; an 
)) amzer a dremen gantan heb inoui ; deski a 
» ra kement a vez izom da c'houzout, ha ne 
3> vez morse awalc'h euz ar pez a vez tanvet 
» ennan... )) 

Goulen a reamp, eun deiz oc'h servicher 
Doue ha ne oa ket bet enkrezet, eun dro ben- 
nag, gant an heg a veze great outan, betek beza 
lakeat da goll ar peoc'h ; n'hor beuz ket an- 
kounac'heat ar respount kaer-meurbed a reaz 
d'eomp : « Ar Groaz, emezan, liou an Env 

y> war e benn, ar Groaz ! lakaat ac'hanomp da 
» goll ar peoc'h ! Hi eo e deuz digaset ar peoc'h 
» d'ar bed ; hi eo a dle dougen ar peoc'h en 
)) hor c'halounou. Abalamour ne garomp ket 
y> anezi eo e teu warnomp hon oll boaniou. 
y> An aoun rag ar c'hroasiou eo a laka niver 
y> ar c'hroasiou da vont war gresk. Eur groaz 
)) douget a galoun vad, hag heb en em zistrei 
y> d'en em garout hon-unan, — ar pez a gresk 
)) ar poaniou, — ne d-eo mui eur groaz. Eur 
)) boan heb brezel n'e ket mui eur boan. En 
)) em gïemm a reomp euz ar boan ! Leac'h hor 
y> bije kentoc'h da glemm da veza diboan, pa 
y> n'ez euz netra a lakafe achanomp henveloc'h 
y> oc'h Hor-Zalver eget dougen e Groaz. O un- 
» vaniez gaer an ene gant Hor-Zalver Jezuz- 
)) Krist, dre garantez ha fumez -e Groaz !... 
» N'oun ket evit koumpren penaoz e c'helleur 
y> choum hep karout ar Groaz ha tec'het diouti ! 
y> Daoust ha n'he dec'her ket ive, neuze,dioc'h 
y> an Hini a zo bet plijet d'Ezan beza staget 
)) outhi ha mervel evidomp warnezi ? » 

En amzer ma ne gleve an A. Vianney nemet 
tud o kaout abek ennan hag en traou a rea, e 
oue war-nez kas d'e Eskop eul lizer en divije 
diskarget anezan euz kalz poaniou ha sarret o 
ginou d'e enebourien. Skrivet oa al lizer ; pa 
oue digaset d'ezan da zina e tiframmaz anezan, 
en eur lavaret : « Dirgwener eo hirio, an deiz 
» m'en deuz Hor-Zalver douget e Groaz : red 
y> eo d'in ive dougen va hini. Hirio, kalur an 
ï> dismegansou n'e ket c'houero. y> 

X 

Penaoz e komze A. Persoun Ars diwar- 

benn ar Zent. 

Aliez e komze an A. Vianney euz ar Zent ; ne 
gomzeanezo nemet gant daelou. 0 klevet e his- 
toriou leun a vuez, leun a draouigou bihan 
koani kenan, e veze c'hoant da gredi en doa 
anavezet ar Zent mad-ze hag oa bet o veva 
ganto, oa bet unanet mad ganto. Gouzout a 
rea diwar o fenn traou nevez penn-da-benn, 
hag a vije kredet o c'hlevet evit an dro genta. 
E buez servicherien Douear pez a gare armuia- 
oa an traou burzuduz. Ken nerzuz oa e feiz 
ma krede, heb arjila, an traou a spount spe- 
red an den ourgouilluz, hag a zo eur vez o 
c hredi, war lavar an dud difeiz. « An heol, 
» emezan, ne da ket da guzat gant aoun da 
» zieza ar gaouenned. » 

A. Persoun Ars ne rea ket, o kaozeal euz ar 
Zent, evel ar skrivanierien-ze a zo bet leshan- 
vet dineicherien Sent, hag a ioa laouen pa c'hel- 
lent bihanaat Galloud Doue, o lemel euz buez 
ar Zent ar peza ioa dreist nerz an den ; e c'hiz 
pa ne deufe ket ar zantelez euz oll nerz an Env 
o labourat ! Ar c'halloud-ze a dleomp da veuli 
hag a velomp a-dreuz ar bed oc'h en em zis- 
kouez, hag a vez ken aliez e Doue o sikour e 

Vadelez, ne lugerne morse awalc'h evitan. An 
traou souezusa ha dishenvel beo oc'h ar pez 
a c'hoarvez peurliesa eo a laouennea anezan ar 
muia. 

« Kaout a ra d'in m'hor bije feiz, emezan, e 
» vijemp mestr war ioulou Doue ; o derc'hel a 
» rafemp chadennet, ha ne ve ket evit nac'h ne- 
» tra ouzomp. » Ha nebaoueze mui da ziskouez 
Madelez Doue e-kenver e zent ; mil histor 
en doa neuze da gonta, an eil kaeroc'h ha burzu- 
dusoc'h eget eben. Komz a rea diwar-benn eur 
Zant hag a zeve gant ar c'hoant ca enori, epad 
an noz, Hor-Zalver e Sakramant e Garantez : 
« N'en doa nemet mont warzu an iliz, an do- 
» riou a zigore o-unan evit lezel anezan da 
» vont ebarz. » 

« Eur zant all a ioa en eun iliz, stouet dirak 
» skeuden ar Werc'hez Santel-meurbed,. hag 
» a ioa goloet he fenn gant eur goel ; kement 
» a c'hoant en doa da velet bizaj Mamm Doue 
y> ma teuaz ar goel a guze ar vizaj d'en em 
» denna anezan e-unan, hag an Itroun Varia 
y> en em ziskouezaz d'ezan kaer ha laouen. » 

<( Eur Zant en em gavaz gantan, eun droiad, 
» eur paotrik-denved a ouele dourek, o veza 
» m'oa nevez maro unan euz e zenved. Trec'het 
» gant an druez, ar Zant a zigasaz ar paour- 
» keaz loen euz a varo da veo. » 

<a Eur weach e ioa eur Zant hag en doa 
» prenet eur park, hag an hini en doa e werzet 
» d'ezan a varvaz nebeut goude ; hogen, setu 

» ma oue klasket trabas oc'h ar Zant, war- 
» zigarez n'oa ket perc'hen d'ar park, abala- 
» mour n'en doa ket e baet. Ar Zant, heb beza 
y> tamm nec'het, a lakeaz e oll fisianz e Doue 
» hag a respountaz d'ar re a c'hoantee lemel e 
* dra digantan : « Roit d'in tri dervez hag e 
» tiskouezin eun test d'eoc'h. » Tremen a reaz 
» an amzer-ze o pedi ljag o iun, ha d'an trede 
» dervez ez eaz d'al leac'h m'oa bet sebeliet an 
» den-ze ; dastum a reaz e eskern hag e lavaraz 
» d'ezan : « Sao, deuz er meaz euz ar bez, ha 
» deuz da ansao ar wirionez ! . . . » Neuze e oue 
» gwelet an eskern o kemeret doare eun den, 
» an den maro a zavaz en e za hag aziskleriaz, 
» dirag an oll dud a ioa eno, oa bet paet ar 
» park-ze d'ezan brao hag evel m'oa red. » 

(( Eur Zant a ioa hag a c'hoantee sevel eur 
» manac'hti ; hogen, eur menez a vire outan. 
y> Urz a roaz d'ezan mont adre, hag ar menez a 
» ieaz hanter-kant troatad war e giz. » 

(( Lavaret a oue great d'eun all rei urz d'eur 
y> garrek vraz da vont e leac'h all. « Ha distrei 
y> oc'h Doue a reot , emezan , ma ran-me 
y> kement-se ? — « Ober a raimp. » Urz a roaz 
» d'ar garrek, ha kerkent hoüman a deuza^ en 
y> ear. » 

(( Guelit, a lavare c'hoaz ar Persoun mad en 
» eur lenva, guelit peger braz eo madelez Doue 
)) e-kenver ar re a gar anezan ! Ober a ra bur- 
y> zudou evit netra, pa vezont goulennet gant 

» men evel eur mestr da Zoue, pa vez glan e 
y> galoun ; evel ar zantezik-ze, santez Koletta ; 
y> ar pez a gare a rea euz an Aotrou-Doue. Eun 
» deiz m'oa maro he mestr, ez eaz och troad 
y> eun Aoter, hag e lavaraz d'Hor-Zalver : « Roit 
y> d'in va mestr adarre ! Izom em euz anezan 
y> evit sevel leandiou. » Hor-Zalver a roaz brao 
y> anezan d'ezi. Ar mestr mad-ze a zo choumet 
y> c'hoaz pemzek vloaz beo da c'houde. y> 

« Sant Fransez a Baol a glevaz, eun deiz, 
y> edot o vont da varn e gerent d'ar maro, aba- 
y> lamour m'oa bet kavet eun den lazet en o 
» liorz, ha m'oant tamallet da veza e lazet. 
y> Neuze e lavaraz : « Aotrou, grit 'ta m'en em 
y> gâvin en o c'hichen warc'hoaz ! » Annoz-ze eun 
y> Eal azougaz anezan pevar-c'hant leo ac'hano, 
y> er vro m'edont o choum. Antronoz e lavaraz 
y> dirag an oll : cc Lakit digas aman an den-ze 
y> a zo bet lazet. » iDigaset e oue. Neuze e la- 
y> varaz : « Gourc'hemen a ran d'it, en Hano 
y> Doue, diskleria mar d-eo va c'herent o deuz 
y> lazet ac'hanout. y> Setu an den sevel en e za, 
y> ha dont da anzao dirag an oll : (( Nann, n'e 
y> ket da gerent eo. » Neuze ar Zant a lavar 
y> c'hoaz : (( Grit ma vezin kaset d'am ma- 
y> nac'hti. » Hag epad an noz eun Eal a geme- 
» raz anezan adarre hag hen dougaz en dr^ d'e 
y> vanac'hti ; eiz kant leo en doa great en doare- 
y> ze. An Aotrou Doue n'e ket evit nac'h netra 
y> och eur galoun c^hlan. 

y> Kemend-all a vurzudou a rea sant Visant- 

» Ferrier, ma tifennaz e vestr outan en em 
» zervichout euz ar c'halloud a ioa roet d'ezan 
» gant Doue, gant aoun na deufe ar c'halloud- 
» ze da ober d'ezan koll izelded e galoun. Eun 
)) droiad m'edo stouet dirag Hor-Zalver, eur 
» micherour, a ioa o labourat da gempen an 
» iliz, a gouezaz euz a lein ar chafod. « Chou- 
» mit aze ! Paouezit ! eme ar Zant mad, nera 
» euz ket ar c*hal!oud d'ho tigas euz a varo da 
» veo. » Hag ez eaz endra c'helle da c'houlen 
» digant mestr ar venec'h an aotre en doa 
» izoum. Heman a zigoraz e zaoulagad, soue- 
» zet, heb gellout koumpren netra er stal-ze, 
» rak kredi a rea oa re zivezad, n'euz fors pe- 
» naoz, rei an aotre. Peger souezet e oue pa 'z 
» eaz da heul Visant d'al leac'h m'oa en em 
» gavet an darvoud, pa velaz a-ispill en neach 
» ar paour-keaz mansouner a gav d'ezan kaout 
» gourvezet war leur an iliz. « Kit, emezan d'ar 
» Zant, grit 'ta kement ha ma kerroc'h. Goude 
» oll, ne c'heller e giz ebed miret ouzoch. » 

Tud a vezo, marteze, hag a raio fae euz an 
historiou-ze. Evidomp-ni a anzav a galoun vad 
e roent d^eomp skoueriou mad hag e reant pli- 
jadur braz d^eomp : lenva ha c'hoarzin a reamp 
oc'h o c'hlevet. Seul dudiusoc'h oant o veza 
m'oant kountet heb troidellerez gant an den-ze, 
bugel atao dre e galoun, a c'houie lakaat e 
vouez da huelaat pe da deneraat dioc'h ma veze 
red. Ne blije netra d'eomp muioc h eget gwe- 
let an daelou o tont aliez euz e zaoulagad, eget 

gwelet anezan o vousc'honrzin e-c'hiz eun Eal, 
och en em lezel heb dislro da gement mennoz 
a deue d'ezan, o c'hoari war Galoun an Tad 
euz an Env, ha neuze ive o lavaret komzou ker 
kaer, o ren eur vuez ker garo, ker poaniuz, o 
labourat ker kalounek evit silvidigez an eneou. 
En eun amzer ma ne veler nuii nemeur a ga- 
lounou eeün, ha ma ne c hoar mui an dud en 
em zarempred heb troidellerez, an neb a zo 
choumet eur gwir-gristen ne c'helfe ket, heb 
santout e galoun o teneraat, hag heb kaout 
avi, klask gouzout penaoz komzou an Aotrou : 
<c Red eo dont da veza henvel oc'h bugale, » a 
deuaz da sklerijenna ene ar beleg santel-ze. 

Morse labouriou noz na poaniou Persoun 
Ars ne reant d'ezan lakaat nebeutoc'h a vuez en 
e zivizou, nag o berraat. Lavaret e vije bet great, 
er c'hountrol, e teue da greski c'hoaz e laoue- 
nidigez hag e vadelez, e-kreiz poaniou ar 
gozni. Ar pennad amzer denval-ze azo bet lam- 
met digantan ; atao eo choumet gantan e spe- 
red fresk ha lemm, dindan skoùrn ar gozni ; 
choumet eo gantan evel ar iaouankiz-ze o deuz 
an dud eüruz en Env, ha ne ehan biken. 

N'en deuz ket anavezet an A. Viannev an 
enkrez-ze a laka, pa za an den war e ziskar, 
ar vuez da veza sioul, an oll draou da goll o 
liou brao, hag an ene e-unan da veza goloet 
gant ar vogidel-ze a denvala pep tra, 

Ar pennadou kaozeal hor beuz bet gantan 
daou viz abarz ma varvaz, o deuz digaset aliez 

da zonj cTeomp ar ger-man, a zo bet lavaret 
gant eur vaouez hag a zo choumet he hano 
brudet ha doujet evel m'oa dleet : « Menosiou 
y> diveza eur galoun leun a garantez evit Doue 
y> a zo henvel oc'h gwazennou diveza an heol a 
» deu da vrasaat ha da gaout muioc^h a liou 
» araok mont da guzat. » 



Penn Diveza 




Digitized by Google 



TAOLEN 

Pijenaou 

Aotre Aotrou Kardinal Arc^heskop Raozon. — iii 



Aotre Aotrou n Eskop Kemper. — .... 


IV 




v 


Aotre Vikeled Vraz Gwened 


vr 




** T T V 

VII 


Aotre Aotrou P. Le Doré 


VIII 


Aotre Aotrou 'n Èskop Belley 


IX 


XJ <x JL>v3l U 1111 IIICU. /llo 1 l\ • ITAUIN IX ÏIM 1 * . . . • 


VT 


T^or^h— ruzik ar Chalvar d al lpnnpripn 

X V v f V/ XX 1 U /j i. IV CA JL " ^-4 XI CA X * CA X vX CA X XVvlXllv>X X Vv IX • * • a 


VTT T 
Al 1 1 


Eur gerik bennag divar-benn buez J.-M. Vian- 




ney 9 jtcioouu aiis . uuLbis na o.-Lj. jtri- 






XVI 


r»i r*j j>i x xx juj wjjf jujj^i 






1 


I. Katekismou diwar-benn ar zilvidigez. 


34 


II. Katekismou diwar-benn Karantez 




Doue 


38 


III. Katekismou diwar-benn gwiriou an 




ene dinam 


43 


IV. Katekismou diwar-benu ar Spered- 




Santel ... ......... 


47 


V. Katekismou diwar-henn ar Werr/hez- 




Santel 


53 


VI. Katekismou diwar-benn miret ar zul. 


57 



VII. Katekismou diwar-benn komz Doue. 59 



VIII. Katekismou diwar-benn ar beden . . 05 
IX. Katekismou diwar-benn ar beleg . . 69 




— 238 — 

PljeDDOO 

X. Katekismon diwar-benn sakrifiz san- 

tel an oferen , . . 74 

XI. Katekismou diwar-benn gwir brezans 

Jezuz-Krist e Sakrama nt an Aoter. 77 

XII. Katckismou diwar-benn ar gommu- 

nion. . : . . 82 

XIT. Katekismou diwar-benn kommunia 

alie z . . . . . . . . . . 85 

XIV. Katekismou diwar-benn ar pec'hed. . 91 
XV. Diwar-benn ar pec'hed cTioaz .... 95 
XVI. Katekismou diw r ar-benn an ourgouill. 100 
XVII. Katekismou diwar-benn ar pec'hed 

louz . 103 

XVIII. Katckismou diwar benn argovesion. 106 
XIX. Katekismou diwar-benn ar vertusiou 

kenta 111 

-i» 

XX. Katekismou diwar-benn ar fisianz . . 116 
XXI. Katekismou diwar-benn ar poaniou , 119 



EIL LODEN 

Aotrou Persoun Ars en e brezegennou. . . . 129 
I. Prezegen war barabolen an draok 

(ivraie) 137 

II. Prezegen war barabolen ar vicherou- 

rien . . . 139 

III. Prezegen war barabolen an den rnad a 

Zamari 1A2 

IV. Prezegcn war Aviel kenta sul ar 

c'horaïz 143 

V. Prezegen dhvar-benn Aviel ar c*henta 

sul war-n-ugcnt goude ar Pantekost. 15 1 



— 239 — 

ï 

TREDE LODEN 

Pajenoou 

Aotrou Persoun Ars hag e zoare da gaozeal 

gant an dud 163 

I. Respopchou deread A. Persoun Ars. 163 

II. Feiz A. Persoun Ars ÏSS 

TÏT. Fisianz A. Persoun Ars lül 

IV. Karantez A. Persoun Ars e-kenver e 

nesa 196 

V. Karantez birvidik A. Persoun Ars 

evit gloar Doue : 203 

VI. Karantez A , P e rs oun A r s e-kenver ar 

beorien 208 

YIL Izelded a galoun A. Persoun Ars. . . 212 
VIII. Mcnosiou A. Persoun Ars diwar-henn 

dudiou bu ez a n en e 21ñ 

IX. Menosiou A. Persoun Ars diwar-henn 

en em ankounac'haat ha mervel 

d'eomp hon-unan 226 

X. Penaoz e komze A. Persoun Ars 

diwar-benn ar Zent . 230 



Bie.st, Moullerez ru ar Chastell, 4 



Digitized by Google 



